id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
0c9fa561-c94c-49dd-bc76-e344ccad62f9 | អភិបាលខេត្តកំពង់ចាម ណែនាំឱ្យរដ្ឋបាលក្រុងស្រុក អនុវត្តវិធានការការពាទប់ស្កាត់ការឆ្លងជំងឺកូវីដ១៩ ក្រោយក្រសួងអប់រំបើកឲ្យសិស្សចូលរៀននៅខែកញ្ញានេះ | អភិបាលខេត្តកំពង់ចាមលោក អ៊ុន ចាន់ដា បានណែនាំឲ្យរដ្ឋបាលក្រុង-ស្រុក ឃុំ-សង្កាត់ អនុវត្តវិធានការទៅតាមការណែនាំរបស់ក្រសួងសុខាភិបាល ដើម្បីទប់ស្កាត់ការឆ្លងរាលដាលជំងឺកូវី១៩ រលកទី២ ក្រោយក្រសួងអប់រំ យុវជន និងកីឡា បានរៀបចំបើកឲ្យដំណើរការសិស្សចូលរៀនវិញនៅថ្ងៃទី៧ ខែកញ្ញា ឆ្នាំ ២០២០ខាងមុខនេះ ។ លោកអភិបាលខេត្ត បានថ្លែងណែនាំដូច្នេះនៅព្រឹកថ្ងៃទី១ ខែកញ្ញា ឆ្នាំ២០២០នេះ ក្នុងពេលប្រារព្ធបើកសិក្ខា សាលាសមាហរណកម្មកម្មវិធីវិនិយោគបីឆ្នាំរំកិលឆ្នាំ (២០២១-២០២៣) របស់រដ្ឋបាលស្រុក-ក្រុង នៅសាលាស្រុកកងមាស ខេត្តកំពង់ចាម។ លោកអភិបាលខេត្ត បានថ្លែងបន្តថា នាថ្ងៃទី៧ ខែកញ្ញាខាងមុខនេះ ក្រសួងអប់រំ បានបើកដំណើរការឡើងវិញនូវគ្រឹះស្ថានមធ្យមសិក្សាក្នុងដំណាក់កាលទី២ ដូច្នេះលោកអភិបាលខេត្ត សូមស្នើឱ្យរដ្ឋបាលក្រុង-ស្រុក សហការជាមួយមន្ទីរអប់រំខេត្ត និងមន្ទីរសុខាភិបាលខេត្ត ដើម្បីពង្រឹងការអនុវត្តស្តង់ដារសម្រាប់ដំណើរការសាលារៀនឡើងវិញ ក្នុងបរិបទកូវីដ១៩ ដែលត្រូវអនុវត្តវិធានការបង្ការទប់ស្កាត់ជំងឺកូវីដ១៩ តាមការណែនាំរបស់ក្រសួងសុខាភិបាលចៀសវាងឲ្យបាន នៃការឆ្លងនៃជំងឺនេះក្នុងរលកទី២ ដើម្បីសុវត្ថិភាពសាលារៀន និងសហគមន៍។ ស្ថិតក្នុងឱកាសប្រកាសបិទសិក្ខាសាលានេះ អភិបាលខេត្តកំពង់ចាម បានលើកឡើងថា សិក្ខាសាលាសមាហរណកម្មកម្មវិធីវិនិយោគបីឆ្នាំរំកិលឆ្នាំ (២០២១-២០២៣) គឺជាវេទិកាសម្របសម្រួល ការអភិវឌ្ឍន៍ ហើយក៏ជាឱកាសដ៏មានសារៈសំខាន់ ដែលយើងទាំងអស់គ្នាបានធ្វើការជជែកចរចា ដើម្បីលើកស្ទួយឲ្យកាន់តែប្រសើរឡើង រៀបចំដំណើរការអភិវឌ្ឍរបស់យើងអោយចំគោលដៅ ឆ្លើយតបទៅនឹងតម្រូវការជាអាទិភាពរបស់ប្រជាពលរដ្ឋក្នុងមូលដ្ឋាន។ លោកអភិបាលខេត្ត បានសំដែងការសាទរ ដែលសិក្ខាសាលានេះ ពិភាក្សាគ្នាទទួលបានលទ្ធផលល្អប្រសើរ ដោយមានសកម្មភាពមមាញឹក និងមានការចូលរួមជាច្រើនពីដៃគូពាក់ព័ន្ធ។ ក្នុងនោះដែរ លោកអភិបាលខេត្តក៏បានថ្លែងអំណរគុណដល់លោកមេឃុំ គណៈកម្មការកសាងផែនការ ដែលបានខិតខំកសាងផែនការ និងតម្រូវការជាអទិភាព របស់ប្រជាពលរដ្ឋ រៀបចំជាកម្មវិធីវិនិយោគរបស់ឃុំ ហើយជ្រើសរើសបាននូវគម្រោងអាទិភាព យកមកពិភាក្សាក្នុងសិក្ខាសាលាសមាហរណកម្ម នាពេលនេះ ទទួលបាននូវការគាំទ្រ ពីមន្ទីរជំនាញ អង្គការជាតិ និងភ្នាក់ងារអភិវឌ្ឍន៍ផងដែរ ដែលសកម្មភាពទាំងនេះបានឆ្លុះបញ្ចាំង ពីសមត្ថភាពទទួលខុសត្រូវ របស់ឃុំ-សង្កាត់ ក្នុងការគ្រប់គ្រង ចាប់ចែងដឹកនាំ នៃការធ្វើសេចក្តីសម្រេចចិត្ត ក្នុងការអភិវឌ្ឍន៍មូលដ្ឋានរបស់ខ្លួនដោយមានការចូលរួម ពីប្រជាជន និងអ្នកពាក់ព័ន្ធ៕ | 2020-09-01T22:03:00+07:00 | freshnewsasia.com | https://m.freshnewsasia.com/index.php/en/localnews/169621-2020-09-01-08-03-11.html |
96801897-51ae-46b3-ba5a-1b01c3a23ed8 | ប្រធានអង្គការមូលនិធិថែទាំសុខភាពអ្នកជំងឺអេដស៍៖ ការផ្តល់អំណាចឲ្យក្មេងស្រីក្នុងការសម្រេចចិត្តលើសកម្មភាពនានា ជាការបង្កើនសមភាពយេនឌ័ររវាងបុរស និងស្ត្រី | លោកវេជ្ជបណ្ឌិត ឈឹម សារ៉ាត់ នាយកប្រចាំតំបន់អាស៊ីនៃអង្គការមូលនិធិថែទាំសុខភាពអ្នកជំងឺអេដស៍ បានថ្លែងថា ការជ្រើសរើសបណ្តាញក្រុមការងារដែល ដឹកនាំដោយក្មេងស្រី ពិតជាមានសារៈសំខាន់ណាស់ដែលជាការលើកទឹកចិត្តឲ្យមានភាពក្លាហាន ការផ្តល់ឱកាស និងការផ្តល់អំណាចឱ្យក្មេងស្រីក្នុងការសម្រេចចិត្ត ជាមួយការចូលរួមក្នុងសកម្មភាពសង្គមនានា ដែលអាចជួយឲ្យក្មេងស្រីមានអនាគតភ្លឺស្វាង និងបង្កើនសមភាពយេនឌ័រ រវាងបុរស និងស្ត្រីក្នុងសង្គម។ លោកវេជ្ជបណ្ឌិត ឈឹម សារ៉ាត់ បានលើកឡើងយ៉ាងដូចនេះនាព្រឹកថ្ងៃទី៣០ ខែសីហា ឆ្នាំ២០២០ ក្នុងឱកាសដែលអង្គការមូលនិធិថែទាំសុខភាពអ្នកជំងឺអេដស៍ ក្នុងកិច្ច សហប្រតិបត្តិការជាមួយដៃគូ និងអាជ្ញាធរមូលដ្ឋាន បានរៀបចំកម្មវិធី Girls Act ដើម្បីជួយគាំទ្រដល់ក្មេងស្រីដែលរងផលប៉ះពាល់ដោយមេរោគអេដស៍ និងក្មេងស្រីដែល ងាយរងគ្រោះដែលរស់នៅតាមសហគមន៍ ដោយផ្តោតការយកចិត្តទុកដាក់ ទៅលើបញ្ហាក្មេងស្រីបោះបង់ការព្យាបាល បោះបង់ការសិក្សា និងបញ្ហាសុខភាពបន្តពូជ។ ពិធីនេះក៏មានការចូលរួមពីលោក ហាក់ គួយ ចៅសង្កាត់ពងទឹក ខណ្ឌដង្កោ រាជធានីភ្នំពេញ និងអាជ្ញាធរមូលដ្ឋានសង្កាត់ពងទឹក និងការចូលរួមពីក្មេងស្រីតាមសហគមន៍ និងអាណាព្យាបាល និងអ្នកពាក់ព័ន្ធចំនួន ១០០នាក់ ដែលបានរៀបចំឡើងក្នុងគោលបំណងជ្រើសរើសតំណាងក្មេងស្រីតាមសហគមន៍ដោយលើកកម្ពស់ក្មេងស្រី និង ផ្តល់អំណាច ភាពជាអ្នកដឹកនាំដល់ក្មេងស្រី ក្នុងការជួយសហគមន៍ក្មេងស្រីដែលរងផលប៉ះពាល់ដោយបញ្ហាផ្សេងៗ។ ដំណើរការជ្រើសរើសដោយមានការបោះឆ្នោត ដោយក្រុមក្មេងស្រីជាលទ្ធផលក្មេងស្រីចំនួន ៨នាក់ ដែលមានតួនាទីក្នុងការដឹកនាំសហគមន៍របស់គាត់។ លោកវេជ្ជបណ្ឌិត ឈឹម សារ៉ាត់ ក៏បានថ្លែងកោតសរសើដល់ក្មេងស្រីដែលមានភាពអង់អាច ក្លាហាន និងមានការចូលរួមពីសហគមន៍ និងការគាំទ្រយ៉ាងពេញទំហឹង ពីអាជ្ញាធរ រដ្ឋអំណាចមូលដ្ឋាន និងក្រុមការងារដែលជួយដល់ការងារជាមួយការលើកកម្ពស់ក្មេងស្រីនេះ។ លោក ហាក់ គួយ ក៏បានថ្លែងអំណរគុណអង្គការមូលនិធិថែទាំសុខភាពអ្នកជំងឺអេដស៍ ដែលបានយកចិត្តទុកដាក់ជួយលើកកម្ពស់កេ្មងស្រី និងជួយក្មេងស្រី បានដឹកនាំ សហគមន៍ ពួកគេបានបើសហគមន៍រុងរឿង មានសុវត្តិភាព ទាល់តែមានក្មេងស្រីមានសុខភាពល្អ មានចំណេះដឹងដោយបានចូលរៀនគ្រប់ៗគ្នា និងខិតខំប្រឹងប្រែង ផ្តល់ភាពដឹកនាំដល់ខ្លួនឯងជាចំបង មិនទោរទន់ទៅតាមការអូសទាញរបស់មិត្តភកិ្តបោះបង់ការសិក្សា។ កញ្ញា ម៉ុន ស្រីកា តំណាងក្មេងស្រីក្នុងសហគមន៍ពងទឹក មានសេចក្តីរីករាយ និងប្តេជ្ញាខិតខំប្រឹងប្រែងធ្វើការងារនេះ ទោះបីជាមានាការមមាញឹកក្នុងការសិក្សា តែត្រូវតែ ខិតខំជួយជ្រោមជ្រែងដល់ក្មេងស្រី ដែលកំពុងរងគ្រោះដោយមេរោគអេដស៍ បោះបង់ចោលការសិក្សា មានបញ្ហាសុខភាព និងការលើកទឹកចិត្តដល់ពួកគាត់ជានិច្ច និងផ្តាំផ្ញើទៅពួកគាត់ថា គ្មានអ្វីដែលមិនអាចធ្វើបាននោះទេ មានតែការលើកទឹកចិត្តខ្លួនឯងជាដំបូងដែលអាចជំរុញឲ្យយើងឱ្យមានអនាគត និងសម្រេចកិច្ចការតូចធំ បានទាំងអស់៕ | 2020-09-01T17:33:00+07:00 | freshnewsasia.com | https://m.freshnewsasia.com/index.php/en/localnews/169582-2020-09-01-03-33-20.html |
21cbc6d3-eb60-480e-a861-02615c3cd9b5 | ក្រសួងសុខាភិបាល៖ អ្នកជាប់ឃុំក្នុងពន្ធនាគារខេត្តព្រះវិហារជាច្រើននាក់ កើតជំងឺគ្រុនផ្តាសាយធំ (Influenza A), លទ្ធផលតេស្តគ្មានកូវីដ១៩ទេ (Video inside) | ក្រសួងសុខាភិបាល នៅព្រឹកថ្ងៃទី០១ ខែកញ្ញា ឆ្នាំ២០២០នេះ ប្រកាសពីករណីជំងឺគ្រុនផ្តាសាយធំ (Influenza A) ដែលបានកើតឡើង លើអ្នកជាប់ឃុំឃាំងជាច្រើននាក់ នៅក្នុងពន្ធនាគារខេត្តព្រះវិហារ ដោយមានការចម្លងបន្តគ្នា។ លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានប្រាប់បណ្តាញព័ត៌មាន Fresh News ពាក់ព័ន្ធករណីនេះថា ព្រឹកវេលាម៉ោង០៧៖១៥នាទី ថ្ងៃទី៣១ ខែសីហា ឆ្នាំ២០២០ ក្រសួងសុខាភិបាល បានទទួលព័ត៌មានអំពី មានហេតុការណ៍ករណីសង្ស័យជំងឺគ្រុនផ្ដាសាយធំជាច្រើននាក់ បានកើតឡើងលើក្រុមអ្នកកំពុងជាប់ក្នុងមណ្ឌលឃុំឃាំង នៃពន្ធនាគារ ខេត្តព្រះវិហារ។ អ្នកជំងឺចំនួន១៤៧នាក់ (ស្រ្តី១៩នាក់) ដាក់ក្នុងបន្ទប់ដាច់ដោយឡែក ផ្តល់ការព្យាបាល និងបានយកវត្ថុសំណាក ដើម្បីធ្វើតេស្តរកវីរុសកូវីដ-១៩ អ្នកសង្ស័យឆ្លងជំងឺផ្តាសាយធំចំនួន១១នាក់ ត្រូវបានដាក់ឲ្យនៅបន្ទប់ដាច់ដោយឡែកផ្សេងមួយទៀត។ អ្នកដែលមិនសង្ស័យឆ្លងជំងឺចំនួន ៣២៦នាក់ (ស្រ្តី២០នាក់) ត្រូវបានដាក់ក្នុងបន្ទប់ដាច់ដោយឡែកផ្សេងៗគ្នា។ លោកស្រី វណ្ណឌីន បញ្ជាក់ទៀតថា «នៅថ្ងៃទី០១ ខែកញ្ញា ឆ្នាំ២០២០ លទ្ធផលវិភាគវត្ថុសំណាកទទួលបានពីវិទ្យាស្ថានជាតិស្រាវជ្រាវសុខភាពសាធារណ: បានបង្ហាញថា អវិជ្ជមានវីរុសកូវីដ-១៩ទាំងអស់គ្នា ដូច្នេះមិនមែនជាករណីជំងឺកូវីដ-១៩ នោះទេ ហើយលទ្ធផលវិភាគមន្ទីរពិសោធន៍ ក៏បានបញ្ជាក់ដែរថា ជាករណីជំងឺផ្តាសាយធំ (Influenza A) ដែលជាជំងឺអាចឆ្លងបន្តគ្នា បានក្នុងទ្រង់ទ្រាយបែបនេះដែរ ប្រសិនបើបុគ្គលម្នាក់ៗ មិនបានអនុវត្តកិច្ចការពារខ្លួនបានត្រឹមត្រូវទេនោះ។ ក្រុមការងារក៏បានធ្វើការអប់រំសុខភាព ដើម្បីឲ្យអ្នកនៅក្នុងពន្ធនាគារទាំងអស់ចេះការពារខ្លួន កុំឲ្យមានការចម្លងបន្តគ្នាបន្ថែមទៀត»។ លោកស្រីបន្ថែមថា បច្ចុប្បន្នស្ថានភាពសុខភាពរបស់អ្នកជំងឺ មានសភាពល្អប្រសើរជាបណ្តើរៗ និងស្ថិតក្រោមការតាមដាន ដោយយកចិត្តទុកដាក់ពីក្រុមគ្រូពេទ្យ របស់មន្ទីរសុខាភិបាលខេត្តព្រះវិហារ។ ជាមួយគ្នានេះ លោកស្រីក៏បានអំពាវនាវដល់បងប្អូនប្រជាពលរដ្ឋទាំងអស់ សូមបន្តចូលរួមអនុវត្តវិធានការការពារ កុំឲ្យមានការចម្លងជំងឺកូវីដ-១៩ផង និងការពារជំងឺផ្តាសាយធំផង ដែលជាជំងឺអាចឆ្លងពីបុគ្គលម្នាក់ទៅម្នាក់ទៀត ឬឆ្លងនៅក្នុងក្រុមគ្រួសារ ឬនៅក្នុងក្រុមមនុស្សណាមួយផងដែរ៕ | 2020-09-01T16:06:00+07:00 | freshnewsasia.com | https://m.freshnewsasia.com/index.php/en/localnews/169572-2020-09-01-02-06-41.html |
a9ecc9d0-4d4b-4a30-9ed3-47e2c1d40745 | TOP NEWS: ថ្ងៃនេះក្រសួងសុខាភិបាលប្រកាសថា គ្មានរកឃើញករណីឆ្លងជំងឺកូវីដ១៩ថ្មីនោះទេ ហើយករណីជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី០១ ខែកញ្ញា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ថា នៅថ្ងៃនេះក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយក៏គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាកនៅមន្ទីរពេទ្យមានចំនួន៨នាក់ដដែល។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី០១ ខែកញ្ញា ឆ្នាំ២០២០នេះ ស្ថានភាពជំងឺកូវីដ-១៩ នៅកម្ពុជា រកឃើញអ្នកមានវីរុសកូវីដ-១៩ មានចំនួនសរុប២៧៤នាក់ (ស្រី៥៤នាក់ និងបុរស២២០នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេស មានចំនួន២៦៦នាក់ (ស្រី ៥៤នាក់ និងបុរស ២១២នាក់) និងអ្នកសម្រាកព្យាបាលនៅមន្ទីរពេទ្យមានចំនួន០៨នាក់៕ | 2020-09-01T14:50:00+07:00 | freshnewsasia.com | https://m.freshnewsasia.com/index.php/en/localnews/169569-2020-09-01-00-50-12.html |
4f74cf69-bea9-4ce7-9f29-2c37f0ad3802 | ករណីជំងឺគ្រុនផ្តាសាយធំ (Influenza A) បានកើតឡើងលើក្រុមមនុស្សនៅក្នុងពន្ធគារខេត្តព្រះវិហារដោយមានការចម្លងបន្តគ្នា | ភ្នំពេញ៖ លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្ យក្រសួងសុខាភិបាលនៃព្រះរាជាណាចក្រកម្ពុជា បានថ្លែងថា មានហេតុការណ៍ករណីសង្ស័យជំងឺគ្រុនផ្ដាសាយធំ ជាច្រើននាក់ បានកើតឡើងលើក្រុមអ្នកកំពុងជាប់ក្នុងមណ្ឌលឃុំឃាំង នៃពន្ធធនាគារខេត្តព្រះវិហារ ហើយ លទ្ធផលវិភាគវត្ថុសំណាកទទួលបានពីវិទ្យាស្ថានជាតិស្រាវជ្រាវសុខភាពសាធារណ: បានបង្ហាញថា អវិជ្ជមានវីរុសកូវីដ-១៩ ទាំងអស់គ្នា ដូច្នេះ មិនមែនជាករណីជំងឺកូវីដ-១៩ ននោះទេ។ ក្រសួងសុខាភិបាល សូមគោរពជម្រាបជូនសាធារណជនទាំងអស់ឲ្យបានជ្រាបថា៖ នាព្រឹកវេលាម៉ោង ០៧និង១៥នាទីនៃថ្ងៃទី៣១ ខែសីហា ឆ្នាំ២០២០ ក្រសួងសុខាភិបាល បានទទួលព័ត៌មានអំពី មានហេតុការណ៍ករណីសង្ស័យជំងឺគ្រុនផ្ដាសាយធំ ជាច្រើននាក់ បានកើតឡើងលើក្រុមអ្នកកំពុងជាប់ក្នុងមណ្ឌលឃុំឃាំង នៃពន្ធធនាគារខេត្តព្រះវិហារ។ ភ្លាមៗនោះ ក្រោយពីការចុះស្រាវជ្រាវ និងពិនិត្យស្ថានភាពជំងឺ ដោយក្រុមការងារឆ្លើយតបបន្ទាន់ និងក្រុមគ្រូពេទ្យពិនិត្យព្យាបាលរបស់មន្ទីរសុខាភិបាលខេត្តព្រះវិហារ តាមលក្ខណ:បច្ចេកទេស អ្នកជំងឺ និងអ្នកសង្ស័យថាឆ្លងជំងឺ ត្រូវបានធ្វើការបែងចែកចេញដូចខាងក្រោមៈ ១. អ្នកជំងឺចំនួន ១៤៧នាក់ (ស្ត្រី ១៩នាក់) ដាក់ក្នុងបន្ទប់ដាច់ដោយឡែក ផ្តល់ការព្យាបាល និងបានយកវត្ថុសំណាកដើម្បីធ្វើតេស្តរកវីរុសកូវីដ-១៩ ២. អ្នកសង្ស័យឆ្លងជំងឺផ្តាសាយធំចំនួន ១១នាក់ ត្រូវបានដាក់ឲ្យនៅបន្ទប់ដាច់ដើយឡែកផ្សេងមួយទៀត និង ៣. អ្នកដែលមិនសង្ស័យឆ្លងជំងឺចំនួន ៣២៦នាក់ (ស្ត្រី ២០នាក់) ត្រូវបានដាក់ក្នុងបន្ទប់ដាច់ដោយឡែកផ្សេងៗគ្នា។ នៅថ្ងៃទី១ ខែកញ្ញា ឆ្នាំ២០២០ លទ្ធផលវិភាគវត្ថុសំណាកទទួលបានពីវិទ្យាស្ថានជាតិស្រាវជ្រាវសុខភាពសាធារណៈ បានបង្ហាញថា អវិជ្ជមានវីរុសកូវីដ-១៩ ទាំងអស់គ្នា ដូច្នេះ មិនមែនជាករណីជំងឺកូវីដ-១៩ នោះទេ ហើយលទ្ធផលវិភាគមន្ទីរពិសោធន៍ ក៏បានបញ្ជាក់ដែរថា ជាករណីជំងឺផ្តាសាយធំ (Influenza A) ដែលជាជំងឺអាចឆ្លងបន្តគ្នាបានក្នុងទ្រង់ទ្រាយបែបនេះដែរ ប្រសិនបើបុគ្គលម្នាក់ៗ មិនបានអនុវត្តកិច្ចការពារខ្លួនបានត្រឹមត្រូវទេនោះ។ ក្រុមការងារ ក៏បានធ្វើការអប់រំសុខភាព ដើម្បីឲ្យអ្នកនៅក្នុងពន្ធគារទាំងអស់ចេះការពារខ្លួន កុំឲ្យមានការចម្លងបន្តគ្នាបន្ថែមទៀត។ បច្ចុប្បន្ន ស្ថានភាពសុខភាពរបស់អ្នកជំងឺ មានសភាពល្អប្រសើរជាបណ្តើរៗ និងស្ថិតក្រោមការតាមដានដោយយកចិត្តទុកដាក់ពីក្រុមគ្រូពេទ្យរបស់មន្ទីរសុខាភិបាលខេត្តព្រះវិហារ។ អាស្រ័យដូចបានជម្រាបជូនខាងលើ សូមសាធារណជន មេត្តាជ្រាបជាព័ត៌មាន និងសូមបងប្អូនប្រជាពលរដ្ឋទាំងអស់ បន្តចូលរួមអនុវត្តវិធានការការពារកុំឲ្យមានការចម្លងជំងឺកូវីដ-១៩ផង និងការពារជំងឺផ្តាសាយធំផង ដែលជាជំងឺអាចឆ្លងពីបុគ្គលម្នាក់ទៅម្នាក់ទៀត ឬឆ្លងនៅក្នុងក្រុមគ្រួសារ ឬនៅក្នុងក្រុមមនុស្សណាមួយនោះដែរ៕ | 2020-09-01T10:47:37+07:00 | cen.com.kh | https://cen.com.kh/archives/239785.html |
c9cd5fe4-bc79-4000-9b31-9a8b920b620c | ធ្វើតេស្តហើយ គ្មានកូវីដ-១៩ទេ! អ្នកជាប់ឃុំក្នុងពន្ធនាគារខេត្តព្រះវិហារច្រើននាក់ កើតជំងឺគ្រុនផ្តាសាយធំ (Influenza A)តើ… | លោកស្រីឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានថ្លែងនៅព្រឹកថ្ងៃទី០១ ខែកញ្ញា ឆ្នាំ២០២០នេះ បានបញ្ជាក់ប្រាប់សារព័ត៌មានថា៖ ករណីជំងឺគ្រុនផ្តាសាយធំ (Influenza A) ដែលបានកើតឡើង លើអ្នកជាប់ឃុំឃាំងជាច្រើននាក់ នៅក្នុងពន្ធនាគារខេត្តព្រះវិហារ ដោយមានការចម្លងបន្តគ្នា។ លោកស្រីឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានថ្លែងនៅព្រឹកថ្ងៃទី០១ ខែកញ្ញា ឆ្នាំ២០២០នេះ ។ លោកស្រីឱ វណ្ណឌីន បានឱ្យដឹងថា៖ ក្រោយក្រសួងសុខាភិបាល បានទទួលព័ត៌មានពីករណីក្រុមអ្នកកំពុងជាប់ក្នុងមណ្ឌលឃុំឃាំងនៃពន្ធនាគារខេត្តព្រះវិហារ ថាមានជំងឺគ្រុនផ្ដាសាយធំជាច្រើននាក់មក ក្រសួងសុខាភិបាល បានចាត់មន្រ្តីជំនាញ ក្រុមការងារឆ្លើយតបបន្ទាន់ និងក្រុមគ្រូពេទ្យពិនិត្យព្យាបាលរបស់មន្ទីរសុខាភិបាលខេត្តព្រះវិហារ ចុះស្រាវជ្រាវ និងពិនិត្យស្ថានភាពជំងឺនោះភ្លាមៗតែម្ដង។ តាមលក្ខណៈបច្ចេកទេស អ្នកជំងឺ និងអ្នកសង្ស័យថា ឆ្លងជំងឺត្រូវបានធ្វើការបែងចែកចេញគ្នា ក្នុងនោះ ៖ ទី១-អ្នកជំងឺចំនួន១៤៧នាក់ (ស្រ្តី១៩នាក់) ដាក់ក្នុងបន្ទប់ដាច់ដោយឡែក ផ្តល់ការព្យាបាល និងបានយកវត្ថុសំណាក ដើម្បីធ្វើតេស្តរកវីរុសកូវីដ-១៩។ ទី២-អ្នកសង្ស័យឆ្លងជំងឺផ្តាសាយធំចំនួន១១នាក់ ត្រូវបានដាក់ឲ្យនៅបន្ទប់ដាច់ដោយឡែកផ្សេងមួយទៀត។ ទី៣-អ្នកដែលមិនសង្ស័យឆ្លងជំងឺ ចំនួន៣២៦នាក់ (ស្រ្តី២០នាក់) ត្រូវបានដាក់ក្នុងបន្ទប់ដាច់ដោយឡែកផ្សេងៗគ្នា។ លោកស្រី វណ្ណឌីន បញ្ជាក់ទៀតថា៖ នៅថ្ងៃទី០១ ខែកញ្ញា ឆ្នាំ២០២០ លទ្ធផលវិភាគវត្ថុសំណាកទទួលបានពីវិទ្យាស្ថានជាតិស្រាវជ្រាវសុខភាពសាធារណ: បានបង្ហាញថា អវិជ្ជមានវីរុសកូវីដ-១៩ទាំងអស់គ្នា ដូច្នេះមិនមែនជាករណីជំងឺកូវីដ-១៩ នោះទេ ហើយលទ្ធផលវិភាគមន្ទីរពិសោធន៍ ក៏បានបញ្ជាក់ដែរថា ជាករណីជំងឺផ្តាសាយធំ (Influenza A) ដែលជាជំងឺអាចឆ្លងបន្តគ្នា បានក្នុងទ្រង់ទ្រាយបែបនេះដែរ ប្រសិនបើបុគ្គលម្នាក់ៗ មិនបានអនុវត្តកិច្ចការពារខ្លួនបានត្រឹមត្រូវទេនោះ។ ក្រុមការងារក៏បានធ្វើការអប់រំសុខភាព ដើម្បីឲ្យអ្នកនៅក្នុងពន្ធនាគារទាំងអស់ចេះការពារខ្លួន កុំឲ្យមានការចម្លងបន្តគ្នាបន្ថែមទៀត។ នៅថ្ងៃនេះដែរ ក្រសួងសុខាភិបាល បានចេញសេចក្តីជូនដំណឹងថា៖ កម្ពុជាពុំមានអ្នកជាសះស្បើយ និងគ្មានអ្នកឆ្លងជំងឺកូវីដ-១៩ថ្មីនោះទេ៕ | 2020-09-01T10:40:42+07:00 | kbnnews.com | https://kbn.news/archives/179176 |
6631784f-6a73-4454-a793-4c219f9d9246 | អាមេរិកមានអ្នកឆ្លងវីរុសកូរ៉ូណាជិត៦លាននាក់ ខណៈរដ្ឋភាគកណ្តាលមានចំនួនអ្នកឆ្លងកើនឡើង | សហរដ្ឋអាមេរិក នឹងមានករណីអ្នកឆ្លងវីរុសកូរ៉ូណាលើសពីចំនួន៦លាននាក់ ក្នុងពេលឆាប់ៗខាងមុខនេះ ស្របពេលអាមេរិក ក៏មានចំនួនអ្នកស្លាប់នាំមុខប្រទេសនានានៅលើពិភពលោកដោយមានអ្នកស្លាប់ចំនួន១៨៣.០០០នាក់ ត្រឹមថ្ងៃច័ន្ទ។ តាមទិន្នន័យរបស់សាកលវិទ្យាល័យ Johns Hopkins បានឲ្យដឹងថា រដ្ឋរបស់អាមេរិកនៅភាគកណ្តាលចំនួនបួន មានករណីឆ្លងកូវីដ១៩ក្នុងមួយថ្ងៃ ដែលនេះ ជាចំនួនកើនឡើងច្រើនមិនធ្លាប់មាន។ រដ្ឋទាំងនោះ គឺរដ្ឋ Iowa មានអ្នកឆ្លងប្រមាណ៧៨៥នាក់ រដ្ឋ North Dakota មានអ្នកឆ្លង៣៧៥នាក់ រដ្ឋ South Dakota មានអ្នកឆ្លង៤២៥នាក់ និងរដ្ឋ Minnesota មានអ្នកឆ្លងប្រមាណ១.០០០នាក់។ ទន្ទឹមនឹងនេះ រដ្ឋMontana និងរដ្ឋ Idaho បានឲ្យដឹងថា ខ្លួនមានអ្នកជំងឺកូវីដ១៩ដែលបានចូលព្យាបាលក្នុងមន្ទីរពេទ្យមានចំនួនខ្ពស់មិនធ្លាប់មានផងដែរ។ ទោះបីជាបណ្តារដ្ឋនៅភាគកណ្តាលសហរដ្ឋអាមេរិក ជាតំបន់ដែលមានការផ្ទុះរាតត្បាតថ្មីនៃជំងឺកូវីដ១៩ក៏ដោយ ក៏ប៉ុន្តែ ចំនួនអ្នកស្លាប់ដោយសារជំងឺនេះ ការចូលសម្រាកពេទ្យព្យាបាល អត្រាអ្នកឆ្លងវិជ្ជមាន និងករណីរថ្មីៗនៃជំងឺកូវីដ១៩ នៅក្នុងសហរដ្ឋអាមេរិកទាំងមូល មានការថយចុះ។ តាមទិន្នន័យរបស់សាកលវិទ្យាល័យ Johns Hopkins បានបង្ហាញថា រហូតមកដល់ពេលនេះនៅទូទាំងពិភពលោក អ្នកឆ្លងដោយសារជំងឺកូវីដ១៩ មានចំនួនជាង២៥លាននាក់ និងមានអ្នកស្លាប់ជាង៨សែននាក់៕ | 2020-09-01T07:00:00+07:00 | khmer.voanews.com | https://khmer.voanews.com/a/us-nears-6m-cases-of-coronavirus-as-midwest-sees-a-spike/5565346.html |
eca813b6-0d0c-4660-a1d3-9a7f09b80659 | អ្នកវិទ្យាសាស្រ្តឃើញពីគុណវិបត្តិនៃវ៉ាក់សាំងការពារជំងឺកូវីដ១៩ដែលផលិតដោយរុស្ស៊ី និងចិន | អ្នកជំនាញមួយចំនួនលើកឡើងថា វ៉ាក់សាំងការពារជំងឺកូវីដ១៩ ដែលផលិតក្នុងប្រទេសចិន និងរុស្ស៊ី មានគុណវិបត្តិដ៏ធំមួយ ដោយការផលិតនោះគឺផ្អែកទៅលើវីរុសនៃជំងឺផ្តាសាយធម្មតាដែលកើតទៅលើមនុស្សជាច្រើន ដែលនេះអាចធ្វើឱ្យវ៉ាក់សាំងការពារនេះជំងឺកូវីដ១៩នេះខ្វះប្រសិទ្ធភាព។ ប្រភេទថ្នាំវ៉ាក់សាំងបង្កើតដោយក្រុមហ៊ុនចិន CanSino Biologic ដែលត្រូវបានអនុញ្ញាតឱ្យមានការ ប្រើប្រាស់លើកងយោធារបស់ចិននោះ គ្រាន់តែផ្អែកលើការកែច្នៃនៃវីរុសបង្កជំងឺផ្តាសាយធម្មតាដែលពាក្យបច្ចេកទេសហៅកាត់ថា Ad5 តែប៉ុណ្ណោះ។ ក្រុមហ៊ុនផលិតវ៉ាក់សាំងនេះកំពុងស្វែងរកការយល់ព្រមសម្រាប់ការប្រើប្រាស់ក្នុងករណីសង្គ្រោះបន្ទាន់មួយក្នុងបណ្តាប្រទេសជាច្រើន មុនពេលដែលត្រូវដាក់ឱ្យសាកល្បងក្នុងទ្រង់ទ្រាយធំ នេះបើតាមចេញផ្សាយរបស់សារព័ត៌មាន the Wall Street Journal កាលពីសប្តាហ៍មុន។ ដោយឡែកវ៉ាក់សាំងដែលផលិតដោយវិទ្យាស្ថាន Gamaleya ក្នុងទីក្រុងមូស្គូនៃប្រទេសរុស្ស៊ីវិញនោះ ដែលត្រូវបានរដ្ឋាភិបាលប្រទេសរុស្ស៊ីយល់ព្រមកាលពីដើមខែសីហា បើទោះបីមិនមានការធ្វើតេស្តសាកល្បងទូលំទូលាយក្តី គឺជាប្រភេទវ៉ាក់សាំងដែលផលិតចេញពីវីរុស Ad5 ដែរ និងវីរុសមួយទៀតដែលកម្រមានជាង។ លោកស្រី Anna Durbin អ្នកស្រាវជ្រាវវ៉ាក់សាំងនៃសាកលវិទ្យាល័យ Hopkins Universityលើកឡើងថា វ៉ាក់សាំងដែលផ្អែកលើវីរុស Ad5 ធ្វើឱ្យលោកស្រីមានការបារម្ភ ព្រោះដោយសារមានមនុស្សជាច្រើនមានភាពស៊ាំទៅនឹងវីរុសនេះហើយ។ លោកស្រីបញ្ជាក់ថា ខ្ញុំមិនច្បាស់ទេពីយុទ្ធសាស្រ្តរបស់គេ តែប្រហែលជាវ៉ាក់សាំងនេះមិនអាចមានភាពស័ក្តិសិទ្ធិ៧០%ទេ ប្រហែលអាចតែ៤០%ប៉ុណ្ណោះ ដែលនេះអាចប្រសើរជាងការគ្មានវ៉ាក់សាំងសោះ រហូតដល់មានវ៉ាក់សាំងដែលមានប្រសិទ្ធិភាពជាងនេះត្រូវបានដាក់ឱ្យប្រើប្រាស់នោះ៕ | 2020-09-01T07:00:00+07:00 | khmer.voanews.com | https://khmer.voanews.com/a/scientists-see-downsides-to-top-covid-19-vaccines-from-russia-china-/5565452.html |
2b8cd96a-de37-44a6-8b02-ce79cba90f4f | ប្រធាន WHO ថាពិភពលោកមិនអាចធ្វើព្រងើយចាត់ទុកថាជំងឺរាតត្បាតចប់ទេ | ប្រធានអង្គការសុខភាពពិភពលោក (WHO) ព្រមានថា «គ្មានប្រទេសណាមួយដែលអាចធ្វើព្រងើយថាជំងឺរាតត្បាតបានកន្លងផុតនោះទេ»។ នៅក្នុងសន្និសីទសារព័ត៌មានតាមអនឡាញពីទីស្នាក់ការនៅទីក្រុងហ្សឺណែវកាលពីថ្ងៃចន្ទ លោកវេជ្ជបណ្ឌិត Tedros Adhanom Ghebreyesus បានថ្លែងថាប្រទេសនានាត្រូវតែយកចិត្តទុកដាក់ខ្លាំងលើ «ការទប់ស្កាត់ការឆ្លងរាលដាល និងសង្គ្រោះជីវិត» ប្រសិនបើពួកគេពិចារណាបើកដំណើរការសេដ្ឋកិច្ចប្រចាំថ្ងៃក្នុងគ្រាដែលមានជំងឺរាតត្បាតកូវីដ១៩។ លោកវេជ្ជបណ្ឌិត Tedros បានបញ្ជាក់ថា៖ «ប្រទេសណាដែលគ្រប់គ្រងវីរុសបានកាន់តែខ្លាំង គឺពួកគេកាន់តែអាចបើកដំណើរការបានច្រើន។ ការបើកដំណើរការដោយគ្មានការគ្រប់គ្រងគឺជារូបមន្តនៃគ្រោះមហន្តរាយ»។ លោកវេជ្ជបណ្ឌិត Tedros បានផ្តល់ «ដំបូន្មានបួនសំខាន់ៗ» ដល់ប្រទេស ទីក្រុង និងបុគ្គលនានាសម្រាប់ធ្វើតាមដើម្បីគ្រប់គ្រងវីរុសឱ្យបាន ក្នុងនោះមានការពារមិនឱ្យមានការជួបជុំទ្រង់ទ្រាយធំនៅកីឡដ្ឋាន និងក្លឹបកម្សាន្តរាត្រី និងអនុវត្តកម្មវិធីតេស្តរកវីរុសឱ្យបានហ្មត់ចត់ តាមដានការប៉ះពាល់គ្នា និងដាក់ឱ្យនៅដោយឡែក។ លោកបន្ថែមថា ប្រទេសទាំងនោះគួរតែអនុវត្តវិធានការដែលការពារពលរដ្ឋងាយរងគ្រោះក្នុងនោះមនុស្សចាស់ អ្នកដែលមានជំងឺរ៉ាំរ៉ៃស្រាប់ និងបុគ្គលិកការងារចាំបាច់ ដោយលោកអះអាងថានឹងជួយសង្គ្រោះជីវិត និងជួយសម្រាលបន្ទុកលើប្រព័ន្ធសុខាភិបាលនៃបណ្តាប្រទេសទាំងនោះ។ លោកវេជ្ជបណ្ឌិត Tedros ក៏ទទូចដល់មនុស្សគ្រប់គ្នាឱ្យពាក់ម៉ាស រក្សាគម្លាតពីគ្នា និងលាងដៃជាប្រចាំ។ ក្នុងពេលជាមួយគ្នានេះដែរ ទីភ្នាក់ងារសុខភាពពិភពលោកក៏ប្រាប់ឱ្យប្រយ័ត្នប្រយែងចំពោះការខិតខំប្រណាំងគ្នាប្រញ៉ាប់ផលិតវ៉ាក់សាំងកូវីដ១៩មួយដែលមានសុវត្ថិភាព និងប្រសិទ្ធភាព ដែលជាការឆ្លើយតបនឹងប្រសាសន៍របស់លោកវេជ្ជបណ្ឌិត Stephen Hanh ប្រធានរដ្ឋបាលគ្រប់គ្រងស្បៀងអាហាររបស់សហរដ្ឋអាមេរិកដែលថ្លែងថាទីភ្នាក់ងារនេះកំពុងតែពិចារណាអនុញ្ញាតឱ្យប្រើវ៉ាក់សាំងមុនពេលបញ្ចប់ការធ្វើតេស្តលើមនុស្សនៅដំណាក់កាលចុងក្រោយ៕ | 2020-09-01T07:00:00+07:00 | khmer.voanews.com | https://khmer.voanews.com/a/head-of-who-says-world-can-t-pretend-pandemic-is-over-/5566079.html |
3e494ad7-4948-4416-acdd-4a413bec053e | ហ្វីលីពីនមានករណីស្លាប់ ៣៩នាក់ដោយសារជំងឺកូវីដ១៩ និងករណីឆ្លង ៣៤៨៣នាក់ថែមទៀត | ក្រសួងសុខាភិបាលប្រទេសហ្វីលីពីនបានឲ្យដឹង នៅថ្ងៃអង្គារនេះ ថា មានករណីស្លាប់ ៣៩នាក់ ដោយសារជំងឺកូវីដ១៩ និងឆ្លង ៣៤៨៣ នាក់ថែមទៀត ។ នេះបើយោងតាមទីភ្នាក់ងារសារព័ត៌មានReuters។ នៅក្នុងព្រឹត្តិប័ត្រសារព័ត៌មានមួយ ក្រសួងសុខាភិបាលរបស់ហ្វីលីពីន បានបញ្ជាក់ថា ករណីឆ្លងជំងឺកូវីដ១៩ សរុបបានកើនដល់ប្រមាណ ២២ម៉ឺន ៤ពាន់នាក់ លើសពាក់កណ្ដាលនៃចំនួនករណីដែលត្រូវបានគេរាយការណ៍ថាបានឆ្លងក្នុងអំឡុង ៣០ថ្ងៃកន្លងទៅនេះ។ ចំណែកឯចំនួនអ្នកស្លាប់វិញ បានកើនឡើងដល់ ៣៥៩៧ នាក់។ កាលពីថ្ងៃច័ន្ទ ប្រធានាធីបតីហ្វីលីពីន លោក Rodrigo Duterte ទុកបំរាមតាមផ្នែកខ្លះនៅក្នុងរដ្ឋធានី Manila និងតំបន់ជុំវិញនោះមួយខែទៀត រហូតដល់ចុងខែកញ្ញា ដើម្បីទប់ស្កាត់ការកើនឡើងនៃករណីឆ្លងជំងឺកូវីដ១៩នេះ៕ | 2020-09-01T07:00:00+07:00 | khmer.voanews.com | https://khmer.voanews.com/a/philippines-confirms-3483-more-coronavirus-cases-and-39-deaths/5566192.html |
9dd6595f-9c1b-49ad-afda-2f9db353d6d3 | អង្គការសហប្រជាជាតិថា វិបត្តិជំងឺកូវីដ១៩ ជំរុញឲ្យមានវិបត្តិអប់រំលើពិភពលោក | មូលនិធិសាកលមួយដែលបានបង្កើតឡើងដើម្បីជួយកុមារក្នុងប្រទេសមានវិបត្តិឲ្យទទួលបានការអប់រំ បានបញ្ជាក់ថា កុមារជាង ១ ពាន់លាននាក់មិនបានទៅរៀនដោយសារផលវិបាកដោយផ្ទាល់ដែលបណ្ដាលមកពីការរាតត្បាតជាសាកលនៃជំងឺកូវីដ១៩។ អង្គការ Education Cannot Wait ដែលចាត់ចែងដោយអង្គការមូលនិធិកុមាររបស់អង្គការសហប្រជាជាតិ បានព្រមានថា កុមារទាំងនេះជាច្រើនប្រហែលជាមិនអាចត្រឡប់ទៅសាលារៀនវិញជារៀងរហូត។ ក៏ប៉ុន្តែអង្គការនេះបានបន្ថែមថា កុមារជាច្រើនទៀតអាចទៅរៀនវិញបាន ប្រសិនបើពួកគេមានជំនួយ។ អ្នកស្រី Yasmine Sherif នាយិកាប្រតិបត្តិនៃមូលនិធិនេះ បានប្រាប់ VOA ថា អង្គការ Education Cannot Wait ត្រូវបានបង្កើតឡើងដើម្បីផ្ដល់ការជួយជ្រោមជ្រែងក្នុងរឿងនេះ។ អ្នកស្រី Sherif និយាយថា៖ «វាមិនមែនថាតើយើងអាចធ្វើវាតាមរបៀបណានោះទេ ដោយសារតែយើងកំពុងធ្វើកិច្ចការនេះហើយ។ យើងកំពុងផ្តល់ការសិក្សាអប់រំ ហើយយើងកំពុងធ្វើការងារនេះដោយផ្អែកលើទស្សនៈនៃស្ថានការណ៍មានវិបត្តិ»។ អ្នកស្រី Sherif បានពន្យល់ថា មូលនិធិនេះត្រូវបានបង្កើតឡើងសម្រាប់ដំណើរការនៅក្នុងស្ថានការណ៍មានវិបត្តិ និងស្ថានការណ៍អាសន្នបន្ទាន់។ អ្នកស្រី Sherif ថ្លែងដូច្នេះថា៖ «អង្គការ Education Cannot Wait ជាមូលនិធិមួយត្រូវបានរៀបចំឡើងដើម្បីដោះស្រាយបញ្ហាសិក្សាអប់រំនៅពេលមានគ្រោះមហន្តរាយកើតឡើង នៅពេលមានការរីករាលដាលនៃសង្គ្រាម និងសូម្បីតែនៅពេលមានការរាតត្បាតជាសាកលនៃជំងឺឆ្លងផងដែរ»។ មូលនិធិនេះត្រូវបានបង្កើតឡើងនៅក្នុងកិច្ចប្រជុំកំពូលស្ដីពីបញ្ហាមនុស្សធម៌ពិភពលោកក្នុងទីក្រុងអ៊ីស្ដង់ប៊ុល ប្រទេសទួរគី កាលពីឆ្នាំ ២០១៦។ ចាប់តាំងពីពេលនោះមក មូលនិធិនេះបានជួយកុមារ ៣ លាន ៥ សែននាក់ដែលបានជួបប្រទះសង្គ្រាម រស់នៅក្នុងជំរំជនភៀសខ្លួន ភៀសខ្លួនពីផ្ទះសម្បែងនៅក្នុងប្រទេសរបស់ខ្លួន ឬរងផលប៉ះពាល់ដោយសារគ្រោះមហន្តរាយនានាទាក់ទិននឹងបញ្ហាអាកាសធាតុ។ អ្នកដែលទទួលបានប្រយោជន៍ពីមូលនិធិនេះមានដូចជា កុមារនៅក្នុងតំបន់ Sahel នៅភាគខាងលិចនៃទ្វីបអាហ្វ្រិក កុមារនៅតំបន់ភាគខាងត្បូងនៃវាលខ្សាច់សាហារ៉ាក្នុងទ្វីបអាហ្វ្រិក កុមារក្នុងប្រទេសអាហ្វហ្គានីស្ថាន ប្រទេសបង់ក្លាដេស និងតំបន់មជ្ឈិមបូព៌ា។ អ្នកស្រី Sherif និយាយថា នៅពេលនេះ មូលនិធិនេះធ្វើប្រតិបត្តិការក្នុងប្រទេសចំនួន ៣៥។ អ្នកស្រីបន្ថែមថា ការរាតត្បាតជាសាកលនៃជំងឺកូវីដ១៩ បានបង្ខំឱ្យអង្គការសហប្រជាជាតិ និងអង្គការក្រៅរដ្ឋាភិបាលជាដៃគូ កែប្រែវិធីរបស់ពួកគេក្នុងការផ្តល់ការសិក្សាអប់រំដល់កុមារ។ អ្នកស្រីលើកឡើងថា ពួកគេត្រូវតែសម្របសម្រួលតាមស្ថានភាពជាក់ស្តែងនៃការរក្សាគម្លាតពីគ្នា ដោយវិធីថ្មីៗត្រូវបានបង្កើតឡើងសម្រាប់សិស្សជាច្រើនដែលមិនមានលទ្ធភាពសិក្សាតាមអនឡាញនៅតាមបណ្ដាប្រទេសកំពុងអភិវឌ្ឍនានា ក្នុងអំឡុងពេលបិទសាលាររៀនដោយសារវិបត្តិជំងឺកូវីដ១៩។ អ្នកស្រី Sherif បញ្ជាក់ដូច្នេះថា៖ «យើងប្រើបច្ចេកវិទ្យា ប្រើវិទ្យុ ប្រើគ្រូបង្រៀន ប្រើអាគារសាលារៀន ដើម្បីដោះស្រាយបញ្ហាសុខភាពនិងអនាម័យ ព្រមទាំងបញ្ហាផ្តល់អាហារក្នុងសាលារៀនដល់សិស្ស ដើម្បីឲ្យសិស្សមានអាហារបរិភោគប្រចាំថ្ងៃ ដែលសំខាន់សម្រាប់ពួកគេ»។ មុនពេលមានការរាតត្បាតជាសាកលនៃជំងឺកូវីដ១៩ កុមារនិងយុវជនប្រមាណ ៧៥ លាននាក់ដែលស្ថិតក្នុងប្រទេសមានវិបត្តិ មិនអាចទទួលបានការសិក្សាអប់រំនោះទេ។ អ្នកស្រី Sherif បាននិយាយថា ចំនួននេះបានកើនថែមទៀត ដោយសារវិបត្តិជំងឺកូវីដ១៩។ អ្នកស្រីបានបន្ថែមដូច្នេះថា អង្គការ Education Cannot Wait ស្នើឲ្យមានការផ្ដល់ថវិកាជាបន្ទាន់ចំនួន ៣១០ លានដុល្លារ ដើម្បីជួយកុមារងាយរងគ្រោះនានា ដែលប្រឈមនឹងការមិនទទួលបានការសិក្សាអប់រំ៕ ប្រែសម្រួលដោយលោក ឈឹម សុមេធ | 2020-09-01T07:00:00+07:00 | khmer.voanews.com | https://khmer.voanews.com/a/covid19-pandemic-triggers-global-education-crisis/5565100.html |
09e475cf-2449-47ba-bd00-5d62cb182bb2 | លោកស្រី ឱ វណ្ណឌីន ជំរុញឱ្យមន្ទីរសុខាភិបាលខេត្តស្ទឹងត្រែង បន្តផ្សព្វផ្សាយវិធានការសុខាភិបាលដល់ពលរដ្ឋ ដើម្បីការពារជំងឺកូវីដ | លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានជំរុញឱ្យមន្ទីរសុខាភិបាលខេត្តស្ទឹងត្រែង និងមន្ទីរពេទ្យទូទាំងខេត្ត បន្តយកចិត្តទុកដាក់ផ្សព្វផ្សាយ និងណែនាំដល់ប្រជាពលរដ្ឋនៅតាមមូលដ្ឋាន ឱ្យយល់ដឹងពីវិធានការពារ ការទប់ស្កាត់ការរាតត្បាតជំងឺកូវីដ-១៩ បន្ថែមពីនេះក៏ត្រូវតាមដានឱ្យបានជាប់ជាប្រចាំ ចំពោះប្រជាពលរដ្ឋតែទើបត្រឡប់មកពីក្រៅប្រទេស ដើម្បីនាំពួកគាត់ទៅធ្វើចត្តាឡីស័ក តាមវិធានសុខាភិបាល រយៈពេល១៤ថ្ងៃ។ ការជំរុញបែបនេះ របស់លោកស្រី ឱ វណ្ណឌីន បានធ្វើឡើងក្នុងឱកាសដែលលោកស្រីរួមជាមួយ លោកស្រីវេជ្ជបណ្ឌិត Li Ailan ប្រធានអង្គការសុខភាពពិភពលោក ប្រចាំនៅប្រទេសកម្ពុជា បានចុះសួរសុខទុក្ខអ្នកជំងឺក្នុងមន្ទីរពេទ្យខេត្ត និងចុះត្រួតពិនិត្យមើលមណ្ឌលចត្តាឡីស័កកំរិត១ និងមណ្ឌលចត្តាឡីស័កកម្រិត២ ព្រមទាំងបន្តត្រួតពិនិត្យកន្លែងចត្តាឡីស័ក នៅច្រកព្រំដែនត្រពាំងគ្រៀល នៅក្នុងខេត្តស្ទឹងត្រែង នាថ្ងៃទី៣០ ខែសីហា ឆ្នាំ២០២០។ ក្នុងឱកាសចុះសួរសុខទុក្ខអ្នកជំងឺក្នុងមន្ទីរពេទ្យខេត្តស្ទឹងត្រែងនេះ លោកស្រី ឱ វណ្ណឌីន បានសំណូមពរដល់ប្រជាពលរដ្ឋទាំងអស់ឱ្យបន្តយកចិត្តទុកដាក់ថែទាំសុខភាព ព្រមទាំងប្រកាន់ខ្ជាប់នូវអនាម័យល្អ រស់នៅស្អាត ហូបស្អាត ផឹកស្អាត ដើម្បីការពារឱ្យបានការរាតត្បាតជំងឺកូវីដ-១៩ ដែលកំពុងកើតមានជាសាកល ជាពិសេសអំឡុងដែលប្រទេសកម្ពុជា កំពុងតែរងគ្រោះដោយសារជំងឺនេះផងដែរ។ ការចុះត្រួតពិនិត្យមើលចត្តាឡីស័ក គឺធ្វើឡើងក្នុងគោលបំណង់ ដើម្បីពិនិត្យមើលពីស្ថានភាពជាក់ស្តែង និងវិធានការគ្រប់គ្រង ក្នុងការឆ្លើយតបការរាតត្បាតនៃជំងឺកូវីដ-១៩ ជាសកល៕ | 2020-09-01T00:15:00+07:00 | freshnewsasia.com | https://m.freshnewsasia.com/index.php/en/localnews/169542-2020-08-31-10-15-14.html |
f68e2329-f749-4539-a68a-ed1676e70d7e | គណៈកម្មការអន្ដរក្រសួងប្រយុទ្ធនឹងជំងឺកូវីដ១៩ ប្រជុំពិភាក្សាសម្រួលការធ្វើដំណើរឆ្លងកាត់ព្រំដែនរវាង ជប៉ុន និងកម្ពុជា | លោកសាស្ដ្រាចារ្យ ម៉ម ប៊ុនហេង រដ្ឋមន្ដ្រីក្រសួងសុខាភិបាល និងប្រធានគណៈកម្មការអន្ដរក្រសួងប្រយុទ្ធនឹងជំងឺកូវីដ១៩ នៅព្រឹកថ្ងៃទី៣១ ខែសីហា ឆ្នាំ២០២០នេះ បានបើកកិច្ចប្រជុំពិភាក្សាសម្រួលការធ្វើដំណើរឆ្លងកាត់ព្រំដែនរវាង ជប៉ុន និងកម្ពុជា ។ កិច្ចប្រជុំដែលធ្វើឡើងនៅទីស្ដីក្រសួងសុខាភិបាលនេះ មានការចូលរួមមន្ត្រីជាន់ខ្ពស់ពី ក្រសួងការបរទេស, ក្រសួងសេដ្ឋកិច្ច និងហិរញ្ញវត្ថុ, រដ្ឋលេខាធិការដ្ឋានអាកាសចរណ៍ស៊ីវិល និងគណៈកម្មការអន្ដរក្រសួងទាំងអស់ ក្នុងគោលបំណង ពិភាក្សារួមគ្នា ស្នើសុំបើកជើងហោះហើររវាង ជប៉ុន-កម្ពុជាឡើងវិញ ដើម្បីជាការអនុញ្ញាតឱ្យនិស្សិតខ្មែរ បានបន្ដការសិក្សានៅជប៉ុន និងបើកទំនាក់ទំនងផ្នែក អ្នកវិនិយោគិន និងធុរជន ដែលត្រូវមកធ្វើការពាណិជ្ជកម្មនៅកម្ពុជា។ នេះបើតាមការបញ្ជាក់របស់លោកស្រី យក់ សម្បត្ដិ រដ្ឋលេខាធិការក្រសួងសុខាភិបាល។ លោកស្រីរដ្ឋលេខាធិការ បានថ្លែងបន្ដថា « ។ គួរបញ្ជាក់ថា កន្លងមកកម្ពុជាមិនបានបិទជើងហោះហើរពីជប៉ុននោះទេ តែដោយសារជប៉ុន បានសម្រេចប្រកាសដាក់ប្រទេសរបស់ខ្លួនទាំងមូលតែម្តង ទៅក្នុងគ្រាមានអាសន្ន ដោយសារស្ថានការណ៍ឆ្លងរាលដាលនៃជំងឺ COVID-19 រហូតដល់ខែឧសភាកន្លងទៅ។ ហើយបើគិតចាប់តាំងពីកម្ពុជា អនុញ្ញាតឱ្យជនបរទេសមកពីប្រទេសចំនួន៦ ដែលហាមចូលកន្លងមក អាចចូលមកកាន់ប្រទេសកម្ពុជាធម្មតាវិញ ចាប់ពីថ្ងៃទី២០ ខែឧសភា ឆ្នាំ២០២០ ជនជាតិជប៉ុនចំនួន ៣៧៥នាក់ ត្រូវបានធ្វើដំណើរមកកម្ពុជា។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី៣១ ខែសីហា ឆ្នាំ២០២០នេះ កម្ពុជារកឃើញអ្នកឆ្លងជំងឺកូវីដ១៩ មានចំនួនសរុប ២៧៤នាក់ (ស្រី្ត ៥៤នាក់ និងបុរស ២២០នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៦៦នាក់ (ស្រី៥៤នាក់ និងបុរស ២១២នាក់) និងអ្នកកំពុងសម្រាកព្យាបាលនៅមន្ទីរពេទ្យរដ្ឋ ចំនួន០៨នាក់៕ | 2020-08-31T19:25:00+07:00 | freshnewsasia.com | https://m.freshnewsasia.com/index.php/en/localnews/169506-2020-08-31-05-25-25.html |
80bdd4d3-9bfb-4d4f-aeb8-7f849f89c207 | គ.ជ.ប ចេញសេចក្ដីណែនាំពីការចាត់វិធានការបង្ការ និងទប់ស្កាត់ការរាតត្បាតនៃជំងឺកូវីដ-១៩ ក្នុងអំឡុងពេលពិនិត្យបញ្ជីឈ្មោះ និងការចុះឈ្មោះបោះឆ្នោត ឆ្នាំ២០២០ (Video inside) | គណៈកម្មាធិការជាតិរៀបចំការបោះឆ្នោត (គ.ជ.ប) បានចេញសេចក្ដីណែនាំ ស្ដីពី ការចាត់វិធានការបង្ការ និងទប់ស្កាត់ការរាតត្បាតនៃជំងឺកូវីដ-១៩។ នេះបើតាមសេចក្ដីណែនាំ ដែលបណ្ដាញព័ត៌មាន Fresh News ទទួលបាននៅថ្ងៃទី៣១ ខែសីហា ឆ្នាំ២០២០នេះ។ ក្នុងសេចក្ដីណែនាំ បានឲ្យដឹងថា ក្នុងគោលបំណង ចូលរួមបង្ការ និងទប់ស្កាត់ការរាតត្បាតនៃជំងឺកូវីដ-១៩ គ.ជ.ប សូមធ្វើការណែនាំដល់លោក-លោកស្រីប្រធាន លេខាធិការដ្ឋានរាជធានី ខេត្តរៀបចំការបោះឆ្នោត ត្រូវយកចិត្តទុកដាក់ណែនាំ បន្តដល់មន្ត្រីក្រោមឱវាទ និង ក្រុមចុះឈ្មោះបោះឆ្នោត (ក.ច.ប) ទាំងអស់ឲ្យបង្កើន ការប្រុងប្រយ័ត្នបន្ថែមទៀត សម្រាប់បរិវេណ ខាងក្រៅ និងបរិវេណ ខាងក្នុងការិយាល័យចុះឈ្មោះបោះឆ្នោត ដូចខាងក្រោម ៖ * ទី១៖ ត្រូវសុំសហការជាមួយមន្ទីរសុខាភិបាល និងអាជ្ញាធរគ្រប់លំដាប់ថ្នាក់ ដើម្បីចាត់វិធានការ បង្ការ និងទប់ស្កាត់ការរាតត្បាតនៃជំងឺកូវីដ-១៩។ * ទី២៖ នៅបរិវេណខាងក្រៅត្រូវរៀបចំតុ ១ (មួយ) ដាក់អាល់កុល ឬជែលលាងដៃ។ * ទី៣៖ នៅបរិវេណខាងក្រៅ និងបរិវេណខាងក្នុង ការិយាល័យចុះឈ្មោះបោះឆ្នោត ត្រូវរក្សាគម្លាត សមរម្យមួយ (ក្នុងរង្វង់១.៥ម៉ែត្រ) ក្នុងអំឡុងពេលពិនិត្យបញ្ជីឈ្មោះ និងការចុះឈ្មោះបោះឆ្នោត ឆ្នាំ២០២០។ * ទី៤៖ ត្រូវបង្កើនការប្រុងប្រយ័ត្នបន្ថែម ដោយត្រូវពាក់ម៉ាស ឬក្រមាឲ្យបានត្រឹមត្រូវ។ * ទី៥៖ ត្រូវបង្កើនការយកចិត្តទុកដាក់អនាម័យផ្ទាល់ខ្លួន ពិសេសការលាងដៃដោយសាប៊ូ ឬទឹក អាល់កុល ឬជែលឲ្យបានញឹកញាប់ជាប្រចាំ៕ ខាងក្រោមនេះ ជាសេចក្ដីណែនាំ របស់ គ.ជ.ប៖ | 2020-08-31T18:44:00+07:00 | freshnewsasia.com | https://m.freshnewsasia.com/index.php/en/localnews/169500-2020-08-31-04-44-05.html |
f53ec4cb-391d-489f-a5e8-0b58893b7af7 | សល់៣ថ្ងៃទៀតដល់ពិធីកាន់បិណ្ឌ ! សម្តេចតេជោ ហ៊ុន សែន អំពាវនាវដល់ប្រជាពលរដ្ឋបន្តយកចិត្តទុកដាក់ថែរក្សាសុខភាព ចៀសផុតពីជំងឺឆ្លងកូវីដ១៩ (Video inside) | សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅថ្ងៃទី៣១ ខែសីហា ឆ្នាំ២០២០នេះ បានបន្តអំពាវនាវដល់បងប្អូនប្រជាពលរដ្ឋ យកចិត្តទុកដាក់ ថែរក្សាសុខភាពឲ្យបានគ្រប់គ្នា ជាពិសេសការពារខ្លួនចៀសផុតពីជំងឺឆ្លងកូវីដ១៩ ក្នុងឱកាសនៃពិធីកាន់បិណ្ឌ ដែលនឹងចូលមកដល់នៅ៣ថ្ងៃទៀត។ សម្តេចតេជោ ហ៊ុន សែន ក៏ជំរុញឲ្យបងប្អូនប្រជាពលរដ្ឋ ស្តាប់តាមការណែនាំរបស់ក្រសួងសុខាភិបាល ឲ្យបានខ្ជាប់ខ្ជួនដោយបន្តពាក់ម៉ាសការពារ ឧស្សាហ៍លាងដៃជាមួយសាប៊ូ ទឹកអាល់កុល ឬចឹលសម្លាប់មេរោគឲ្យបានជាប្រចាំ។ ជាមួយគ្នានេះ សម្តេចតេជោក៏មិនភ្លេចជូនពរដល់បងប្អូនប្រជាពលរដ្ឋ ក្នុងឱកាសបុណ្យកាន់បិណ្ឌ និងភ្ជុំបិណ្ឌខាងមុខនេះ ជូនប្រទះតែក្តីរីករាយ និងធ្វើដំណើរជិតឆ្ងាយ ទទួលបានសុខសុវត្ថិភាពគ្រប់ៗគ្នាផងដែរ។ សម្តេចតេជោ ហ៊ុន សែន បានសរសេរក្នុង Facebook របស់សម្តេចយ៉ាងដូច្នេះថា «សុខសប្បាយជាទេបងប្អូន! នៅសល់តែបីថ្ងៃទៀតទេ ពិធីកាន់បិណ្ឌនឹងមកដល់។ តាមប្រពៃណីទំនៀមទម្លាប់សាសនា នៅក្នុងឱកាសនៃពិធីកាន់បិណ្ឌភ្ជុំបិណ្ឌ ដែលនឹងចូលមកដល់ក្នុងពេលយ៉ាងខ្លីខាងមុខនេះ សូមបងប្អូនប្រជាពលរដ្ឋទាំងអស់យកចិត្តទុកដាក់ ថែរក្សាសុខភាពឲ្យបានគ្រប់គ្នាជាពិសេស សូមការពារខ្លួនចៀសផុត ពីជំងឺឆ្លង Covid-19 ហើយស្តាប់តាមការណែនាំរបស់ក្រសួងសុខាភិបាល ឲ្យបានខ្ជាប់ខ្ជួនដោយបន្តពាក់ម៉ាសការពារឧស្សា ហ៍ដុសសម្អាតលាងដៃជាមួយសាប៊ូ ទឹកអាល់កុល ឬចឹលសម្លាប់មេរោគឲ្យបានជាប្រចាំ។ នៅថ្ងៃនេះ តាមរបាយការណ៍អង្គការសុខភាពពិភពលោក (WHO) ថ្ងៃនេះ គឺមានអ្នកឆ្លងសរុប ២៤,៨៥៤,១៤០នាក់ ស្លាប់ ៨៣៨,៩២៤នាក់ និងករណីកើតថ្មីចំនួន ២៦៥,៨៨៨ករណី។ ចំណែកប្រទេសកម្ពុជាយើងវិញមកដល់នេះ មានអ្នកឆ្លងសរុប ២៧៤នាក់ បានជាសះស្បើយចំនួន២៦៦នាក់ និងមានអ្នកឆ្លងថ្មីចំនួន០១នាក់។ សូមបងប្អូនប្រជាពលរដ្ឋទាំងអស់រីករាយជាមួយក្រុមគ្រួសារ មិត្តភក្កិ បងប្អូន ក្នុងឱកាសពិធីកាន់បិណ្ឌមុខនេះ និងសូមឲ្យការធ្វើដំណើរជិតឆ្ងាយ ទទួលបាននូវសុខសុវត្ថិភាព ព្រមទាំងចូលរួមគោរពច្បាប់ចរាចរណ៍ឲ្យបានគ្រប់ៗគ្នា»៕ | 2020-08-31T18:37:00+07:00 | freshnewsasia.com | https://m.freshnewsasia.com/index.php/en/localnews/169498-2020-08-31-04-37-39.html |
4a72642b-6228-4c83-b4e1-d25720f7a0a8 | រថយន្តដឹកម្រេចកំពុងបើកលើផ្លូវ ឆ្លងចរន្តភ្លើងពីអាគុយឆេះអស់ទាំងស្រុង | ខេត្តមណ្ឌលគិរី ៖ មានករណីអគ្គិភ័យឆេះរថយន្តចំនួន ០១គ្រឿង បណ្តាលអោយឆេះអស់ទាំងស្រុង នៅវេលាម៉ោង១១និង៣៥នាទី ថ្ងៃទី៣១ ខែសីហា ឆ្នាំ២០២០ នៅចំនុចផ្លូវ៧៦ ចន្លោះគីឡូម៉ែត្រលេខ ១៣៣និង១៣៤ ដែលស្ថិតនៅភូមិពូង សង្កាត់រមនា ក្រុងសែនមនោរម្យ ខេត្តមណ្ឌលគិរី ។ មន្ត្រីជំនាញការិយាល័យនគរបាលបង្ការពន្លត់អគ្គិភ័យខេត្ត ចេញរថយន្តចំនួន ០២គ្រឿង កម្លាំងអធិការ និងកម្លាំងប៉ុស្ថិ៍រមនា បានសហការជួយបាញ់ពន្លត់អស់ទឹកចំនួន ០២រថយន្ត រលត់ទាំងស្រុង ។ ចំពោះមូលហេតុនៃការឆេះរថយន្តនេះ គឺបណ្ដាលមកពីឆ្លងភ្លើងពីក្បាលអាគុយបណ្តាលអោយឆេះតែម្តង ។ អ្នកបើករថយន្តឈ្មោះ ថុង ថា ភេទប្រុស អាយុ ៣៤ឆ្នាំ ជនជាតិខ្មែរ មុខរបរ រស់នៅភូមិពូក្រូច ឃុំស្រែអំពូង ស្រុកពេជ្រាដា ខេត្តមណ្ឌលគិរី រថយន្តម៉ាកនីសាន់ណាវ៉ារ៉ា ពណ៍សំបកឪឡឹក ស្លាកលេខភ្នំពេញ AD 9519 ម្ចាស់ពុំមានរងរបួសទេ ហើយរថយន្តនោះដឹកម្រេច ចំនួនប្រហែលមួយតោនកន្លះ ម្ចាស់គាត់ និងកម្លាំងយើងបានជួយជញ្ជូនម្រេចចេញ ពុំបានឆេះនោះទេ ។ បច្ចុប្បន្នរថយន្តនោះកម្លាំងជំនាញបានប្រាប់អោយម្ចាស់គាត់រករថយន្តស្ទូចចេញពីកន្លែងកើតហេតុនោះ ៕ | 2020-08-31T17:23:18+07:00 | kbnnews.com | https://kbn.news/archives/179097 |
e73d2491-3338-412b-a819-2aa532ee5da9 | ក្រសួងសុខាភិបាលសូមអំពាវនាវ និងក្រើនរំលឹកដល់បងប្អូនប្រជាពលរដ្ឋទាំងអស់ ត្រូវបន្តអនុវត្តការការពារការចម្លងវីរុសកូវីដ-១៩ ដោយបង្កើនការប្រុងប្រយ័ត្នខ្ពស់ក្នុងអំឡុងពិធីបុណ្យកាន់បិណ្ឌ និងភ្ជុំបិណ្ឌ | ភ្នំពេញ ៖ ក្រសួងសុខាភិបាលសូមអំពាវនាវ និងក្រើនរំលឹកដល់បងប្អូនប្រជាពលរដ្ឋទាំងអស់ ត្រូវបន្តអនុវត្តការការពារការចម្លងវីរុសកូវីដ-១៩ ដោយបង្កើនការប្រុងប្រយ័ត្នខ្ពស់ក្នុងអំឡុងពិធីបុណ្យកាន់បិណ្ឌ និងភ្ជុំបិណ្ឌ ដែលនឹងប្រព្រឹត្តទៅចាប់ពីថ្ងៃទី០៣ ដល់ថ្ងៃទី១៨ ខែកញ្ញា ឆ្នាំ២០២០ ខាងមុខនេះ។ ក្រសួងសុខាភិបាលនៃព្រះរាជាណាចក្រកម្ពុជា សូមជម្រាបជូនសាធារណជនទាំងអស់ឱ្យបានជ្រាបថា ដោយផ្អែកលើ ស្ថានភាពនៃការចម្លងវីរុសកូវីដ-១៩ នៅលើបណ្តាប្រទេសលើសកលលោក និងនៅក្នុងតំបន់ មិនទាន់មានការធូរស្បើយហើយ កំណើននៃការចម្លងវីរុសកូវីដ-១៩ និងការស្លាប់ដោយសារជំងឺនេះ នៅតែបន្តមានខ្ពស់នៅឡើយ បើទោះបីជាប្រទេសកម្ពុជា មិន ទាន់មានការចម្លងវីរុសកូវីដ-១៩ នៅក្នុងសហគមន៍នៅឡើយក៏ដោយ ក៏ជំងឺដ៏កាចសាហាវនេះ នៅតែជាការគំរាមកំហែងសុខ ភាពសាធារណៈ ហើយលទ្ធភាពនៃការចម្លងវីរុសនេះនៅក្នុងប្រទេស ក៏នៅតែជាក្តីព្រួយបារម្ភនៅឡើយដែរ។ អាស្រ័យហេតុនេះ ក្រសួងសុខាភិបាលសូមអំពាវនាវ និងក្រើនរំលឹកដល់បងប្អូនប្រជាពលរដ្ឋទាំងអស់ ត្រូវបន្តអនុវត្តការការពារការចម្លងវីរុសកូវីដ-១៩ ដោយបង្កើនការប្រុងប្រយ័ត្នខ្ពស់ក្នុងអំឡុងពិធីបុណ្យកាន់បិណ្ឌ និងភ្ជុំបិណ្ឌ ដែលនឹងប្រព្រឹត្តទៅចាប់ពីថ្ងៃទី០៣ ដល់ថ្ងៃទី១៨ ខែកញ្ញា ឆ្នាំ២០២០ ខាងមុខនេះ។ ក្រសួងសូមធ្វើការណែនាំ ដើម្បីអនុវត្តឲ្យបានគ្រប់ៗគ្នានូវវិធានការសំខាន់ៗ ដូចជា នៅលចូលទៅកាន់ទីវត្តអារ៉ាម ត្រូវពាក់ម៉ាស់ រក្សាអនាម័យរំដៃនិងរក្សាគម្លាតសុវត្ថិភាពបុគ្គល អាជ្ញាធររាជធានី -ខេត្ត គណៈបញ្ជាការឯកភាពឃុំ/សង្កាត់ /ខណ្ឌ គណៈកម្មការថែរក្សាសន្តិសុខ និងសណ្តាប់ធ្នាប់របៀបរៀប រយក្នុងទីវត្តអារ៉ាម និងគណៈកម្មការវត្ត ត្រូវចាត់ចែងណែនាំឲ្យមានការអនុវត្តវិធានការសុខាភិបាល (មានដូចខាងក្រោមនេះ) បង្កើន សកម្មភាពត្រួតពិនិត្យ តាមដាន បើពុទ្ធបរិស័ទ ដែលចេញ-ចូល ទីវត្តអារាម វិហារ សាលាឆាន់ និងកុដិនីមួយៗឲ្យបានហ្មត់ចត់ ហើយបុគ្គលគ្រប់រូបត្រូវចូលរួមអនុវត្តកិច្ចការពារខ្លួនកុំឲ្យមានការចម្លងវីរុសកូវីដ-១៩ ដោយអនុវត្តនូវវិធានការ ដូចតទៅ ៖ រៀបចំឲ្យមានកន្លែងលាងដៃនៅច្រកចេញ-ចូល និងរក្សាការលាងសម្អាតដៃ ឲ្យបានញឹកញាប់ – ធ្វើការវាស់កំដៅ និងបាញ់ទឹកអាល់កុលលាងដៃ ឬទឹកដែលលាងដៃ សម្រាប់រាល់ពុទ្ធបរិស័ទទាំងវរស់កុំឲ្យមានការធ្វែសប្រហែសនៅមុខច្រកចេញ-ចូលក្លោងទ្វារនីមួយៗ។ ចាត់ចែងឱ្យមានមានគម្លាតសុវត្ថិភាពបុគ្គល ដោយមានគម្លាតពីគ្នា យ៉ាងតិចមួយម៉ែត្រកន្លះ ( ពុទ្ធបរិស័ទចូលក្នុងទីវត្តអារ៉ាម វិហារ សាលាឆាន់ និងកុដិ ឌីមួយៗ ១.៥ម៉ែត្រ ) គ្រប់ពេលដែលចាត់ចែងឱ្យមានការរក្សាគម្លាតពីគ្នា យ៉ាងតិចមួយម៉ែត្រកន្លះ ( ១.៥ម៉ែត្រ ) ក្នុងពេលមានការប្រគេនចង្ហាន់ បច្ច័យ និង គ្រឿងឧបភោគបរិភោគ ដល់ព្រះសង្ឃ ឬនៅពេលអង្គុយ ឬឈរ រង់ចាំការប្រគេន ឬវេរចង្ហាន់ និងទេយ្យទាន ឬពេលស្តាប់ព្រះធម៌ – ព្រះសង្ឃគ្រប់ព្រះអង្គ ដូនជី តាជី និងពុទ្ធបរិស័ទទាំងអស់ ត្រូវពាក់ម៉ាស់គ្រប់ៗគ្នា នៅពេលចូលក្នុងទីវត្តអារ៉ាម ពេលអង្គុយ ឬឈររង់ចាំការប្រគេន ឬវេរចង្ហាន់ និងទេយ្យទាននានា ជាពិសេសនៅពេលសូត្រព្រះធម៌ ពេលបង្សុកូល និងឧទ្ទិសកុសល ជូនដល់មាតា បិតា ញាតិការ និងបុព្វការីជន ដែលបានធ្វើមរណកាលទៅហើយនោះ – ពិនិត្យតាមដានពុទ្ធបរិស័ទទាំងអស់ និងរាយការណ៍មកទូរស័ព្ទទាន់ហេតុការណ៍ ១១៥ នូវរាល់ការជឿសង្ស័យឆ្លងជំងឺកូវីដ-១៩ឬករណីគ្រុនក្តៅ ឬគ្រុនផ្តាសាយដែលកើតមានជាក្រុម។ អាជ្ញាធរខេត្ត ស្រុក ក្រុង ខណ្ឌ រដ្ឋបាលឃុំ/សង្កាត់ ត្រូវចាត់តាំងកម្លាំងគ្រប់គ្រង ឃ្លាំមើល និងធ្វើការណែនាំការអនុវត្តឱ្យ បានខ្ជាប់ខ្ជួននូវវិធានការការពារការចម្លងជំងឺកូវីដ-១៩ និងការរៀបចំទុកដាក់ម្ហូបអាហារឲ្យបានល្អ កុំច្របូកច្របល់គ្នា ចៀសវាងការពុលចំណីអាហារ ឬជំងឺបណ្តាលមកពីចំណីអាហារ មិនមានសុវត្ថិភាព ព្រមទាំង ជំម្រុញលើកទឹកចិត្តប្រជាជន ក្នុងដែនសមត្ថកិច្ចទទួលខុសត្រូវរបស់ខ្លួន ឲ្យមានការអនុវត្តន៍វិធានការការពារខ្លួនស្របតាមរបត់នៃ “ការរស់នៅធម្មតាតាមបបគន្លងថ្មី ក្នុងបរិបទប្រយុទ្ធនឹងជំងឺកូវីដ-១៩- ដោយប្រកាន់យកនូវការអនុវត្តអនាម័យដៃស្អាត (លាងដៃឱ្យញឹកញាប់) ពាក់ម៉ាស់ ក្នុងករណីចាំបាច់ ) ប្រើក្រម៉ា ឬក្រដាសជូតមាត់ ខ្ទប់មាត់ពេលមានភ្លុកកណ្តាស់ និងអនុវត្តគម្លាតសុវត្ថិភាពសង្គម និងគម្លាតសុវត្ថិភាពបុគ្គល ជាចាំបាច់។ ក្រសួងសុខាភិបាលសូមថ្លែងអំណរគុណយ៉ាងជ្រាលជ្រៅជាទីបំផុត ចំពោះការយកចិត្តទុកដាក់ចូលរួមទប់ស្កាត់ការ ចម្លងវីរុសកូវីដ-១៩ និងការថែរក្សាសុខភាព របស់បងប្អូនប្រជាពលរដ្ឋទាំងអស់ ហើយក្រសួងក៏សូមអំពាវនាវដល់សាធារណជន ទាំងអស់ សូមចូលរួមអនុវត្តតាមការណែនាំខាងលើនេះ ឲ្យមានប្រសិទ្ធភាពខ្ពស់ ដើម្បីរួមចំណែកកាត់ផ្តាច់ការចម្លងវីរុសកូវីដ-១៩ ពីបុគ្គលម្នាក់ទៅម្នាក់ និងកុំឲ្យមានការចម្លងវីរុសកូវីដ-១៩ នេះចូលក្នុងសហគមន៍យើង។ ប្រសិនបើបងប្អូនប្រជាពលរដ្ឋមានបញ្ហាសុខភាព ឬមានជំងឺ ឬសង្ស័យថាមាការឆ្លងជំងឺ សូមប្រញាប់ទៅស្វែងរកការ ពិនិត្យពិគ្រោះនៅមន្ទីរពេទ្យរដ្ឋ ឬទំនាក់ទំនងតាមលេខផ្តល់ជូនខាងក្រោមនេះ៕ | 2020-08-31T16:09:39+07:00 | cen.com.kh | https://cen.com.kh/archives/239544.html |
1448f5f7-c823-4abb-ae34-2a97005b7f6a | TOP NEWS: ថ្ងៃនេះក្រសួងសុខាភិបាលប្រកាសរកឃើញអ្នកឆ្លងជំងឺកូវីដ១៩ថ្មីម្នាក់ ជាករណីនាំចូល ខណៈអ្នកជំងឺម្នាក់ថ្មីទៀតព្យាបាលជាសះស្បើយ (Video inside) | ក្រសួងសុខាភិបាល នៅព្រឹកថ្ងៃទី៣១ ខែសីហា ឆ្នាំ២០២០នេះ បានចេញសេចក្ដីជូនព័ត៌មាន ស្តីពីករណីវិជ្ជមានវីរុសកូវីដ-១៩ ថ្មី ចំនួន០១នាក់ លើបុរសជនជាតិបារាំង។ នៅថ្ងៃនេះ ក្រសួងសុខាភិបាលក៏ប្រកាសពីការព្យាបាលជាសះស្បើយ អ្នកជំងឺកូវីដ១៩ម្នាក់ផងដែរ។ សេចក្តីប្រកាសព័ត៌មានរបស់ក្រសួងសុខាភិបាលដែលបណ្តាញព័ត៌មាន Fresh News ទទួលបាននៅព្រឹកថ្ងៃទី៣១ ខែសីហានេះបានបញ្ជាក់ថា បុរសជនជាតិបារាំងដែលទើបរកឃើញវិជ្ជមានជំងឺកូវីដ១៩នេះ មានអាសយដ្ឋានស្នាក់នៅផ្លូវ២៩៤ រាជធានីភ្នំពេញ ជាអ្នកធ្វើដំណើរមកពីប្រទេសបារាំង បន្តជើងហោះហើរនៅប្រទេសចិន (តៃវ៉ាន់) មកដល់រាជធានីភ្នំពេញ នៅថ្ងៃទី៣០ ខែសីហា ឆ្នាំ២០២០។ លទ្ធផលវិភាគវត្ថុសំណាករបស់គាត់ ទទួលបានលទ្ធផលវិជ្ជមាន វីរុសកូវីដ-១៩ បច្ចុប្បន្ន អ្នកជំងឺត្រូវបានដាក់ឱ្យសម្រាកព្យាបាល នៅមន្ទីរពេទ្យមិត្តភាពខ្មែរសូវៀត។ * ជនជាតិខ្មែរ ២៩នាក់ (ស្ត្រី ១៧នាក់ កុមារី ០១នាក់) * បុរសជនជាតិចិន ០១នាក់ និងចិន (តៃវ៉ាន់) ១១នាក់ (ស្ត្រី ០២នាក់) * ជនជាតិអាមេរិកកាំង ១៦នាក់ (ស្ត្រី០៦នាក់ កុមារ ០៣នាក់) * ជនជាតិបារាំង ១៧នាក់ (ស្ត្រី ០៥នាក់ កុមារ ០១នាក់) * បុរសជនជាតិអៀរឡង់ ០១នាក់ * បុរសជនជាតិរុស្ស៊ី ០១នាក់ * ជនជាតិកាណាដា ០៥នាក់ (ស្ត្រី០១នាក់) បើតាមក្រសួងសុខាភិបាល អ្នកដំណើរតាមជើងហោះហើរនេះ ដែលមានលទ្ធផលអវិជ្ជមានវីរុសកូវីដ-១៩ ត្រូវបានដាក់ឱ្យធ្វើចត្តាឡីស័កចំនួន១៤ថ្ងៃ នៅសណ្ឋាគារមួយចំនួនក្នុងរាជធានីភ្នំពេញ និងមណ្ឌលចត្តាឡីស័កវិទ្យាល័យបូរី ១០០ ខ្នង ដើម្បីតាមដានស្ថានភាពបន្ត។ ដោយឡែកសម្រាប់អ្នកជំងឺម្នាក់ជាសះស្បើយ គឺជាបុរសជនជាតិចិនអាយុ២៨ឆ្នាំ មានអាសយដ្ឋានស្នាក់នៅសណ្ឋាគារមួយ ក្នុងរាជធានីភ្នំពេញ ជាអ្នកធ្វើដំណើរពីប្រទេសហ្វីលីពីន តាមជើងហោះហើរ មកដល់កម្ពុជា នៅថ្ងៃទី០៩ ខែសីហា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី ៣១ ខែសីហា ឆ្នាំ២០២០នេះ កម្ពុជារកឃើញអ្នកឆ្លងជំងឺកូវីដ១៩ មានចំនួនសរុប ២៧៤នាក់ (ស្រី្ត ៥៤នាក់ និងបុរស ២២០នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៦៦នាក់ (ស្រី៥៤នាក់ និងបុរស ២១២នាក់) និងអ្នកកំពុងសម្រាកព្យាបាលនៅមន្ទីរពេទ្យរដ្ឋ ចំនួន០៨នាក់៕ | 2020-08-31T15:49:00+07:00 | freshnewsasia.com | https://m.freshnewsasia.com/index.php/en/localnews/169480-2020-08-31-01-49-36.html |
b84e5ace-6395-41b6-aa2f-4f68a9c43010 | កូនប្រុសតិរច្ឆានមានជំងឺសសៃប្រសាទសម្លាប់ម្តាយបង្កើត ដោយអារកត្រូវតុលាការឃុំខ្លួន ដាក់គុកបណ្តោះអាសន្ន ចាំកាត់ទោសពេលក្រោយ | ភ្នំពេញ៖ បុរសមានសតិមិនគ្រប់ឬសរសៃប្រសាទឈ្មោះ អ៊ាម សំណាង អាយុ៣២ឆ្នាំ មុខរបរ( អតីត)បុគ្គលិក រោងចក្រដំឡើងម៉ូតូហុងដា ត្រូវចៅក្រមស៊ើបសួរនៃសាលាដំបូងរាជធានីភ្នំពេញ កាលពីល្ងាចថ្ងៃទី៣០ខែសីហាឆ្នាំ២០២០ បានចេញដីការសម្រេចឲ្យឃុំខ្លួនបណ្តោះអាសន្ននៅពន្ធនាគារព្រៃស បន្ទាប់ពីគាត់ត្រូវបានគេសង្ស័យថា បានអារកម្តាយបង្កើតរហូតដាច់កចេញពីដងខ្លួនយ៉ាងអាណោចអធ័ម។ សមត្ថកិច្ចបានលើកឡើងថា៖ ការសម្រេចដាក់ពន្ធនាគារព្រៃសបណ្តោះអាសន្នសិន រង់ចាំសវនការកាត់ទោសពេលក្រោយ ក្រោមការចោទប្រកាន់ពីបទឃាតកម្ម តាមមាត្រា១៩៩ នៃក្រមព្រហ្មទណ្ឌ។ អំពើមនុស្សឃាតនេះ បានឡើងស្ថិតនៅផ្លូវវេងស្រេង កន្លែងស្នាក់នៅរបស់ជនជាប់ចំណុចផ្ទះកើតហេតុជាមួយម្តាយ ដែលជាជនរងគ្រោះ ។ នៅកន្លែងកើតហេតុ គេបានឃើញសពស្ត្រីជាម្តាយស្លាប់ ក្នុងដាច់ក្បាលចេញពីខ្លួន ដេកនៅលើកន្ទេលនីឡុង ក្នុងសម្លៀកបំពាក់អាវដៃខ្លីនិងសារ៉ុង។ នៅមិនទាន់មានការបញ្ជាក់លើជនសង្ស័យថាតើមានជំងឺសសៃប្រសាទពិតឬក៏អត់ទេ ព្រោះគេបានត្រឹមតែរកឃើញប័ណ្ណបើកថ្នាំ ជាប្រចាំនៅពេទ្យមិត្តភាពខ្មែរ សូវៀត ពេលឃាត់ខ្លួនគេបានឃើញបុរសរូបនេះស្រាតននលគោក និងត្រូវនគរបាលយកកន្សែងរុំ រួចនាំខ្លួនទៅតុលាការ និងគុកតែម្តងទៅ។ តាមការបញ្ជាក់ពីសមត្ថកិច្ចថា ស្ត្រីចំណាស់ម្នាក់ត្រូវបាន កូនប្រុសចាប់អារក ដាច់ចេញពីស្មា ស្លាប់ក្នុងបន្ទប់ជួល រួចរត់គេចខ្លួនបាត់ កាលពីម៉ោង១១យប់ថ្ងៃសុក្រ ថ្ងៃទី២៨ ខែ សីហា ឆ្នាំ២០២០ ដល់វេលាម៉ោង៧ព្រឹក ថ្ងៃសៅរ៍ ទី២៩ ខែសីហា ២០២០ ទើបមានមានការភ្ញាក់ផ្អើលថា មានមនុស្សស្លាប់នៅចំណុចបន្ទប់ជួលលេខ២០២ ជាន់ទី២ ស្ថិតក្នុងបុរីសឡា ភូមិចោមចៅ៣ សង្កាត់ចោមចៅទី២ ខណ្ឌពោធិ៍សែនជ័យ រាជធានីភ្នំពេញ។ ក្រោយមកសមត្ថកិច្ចបើកការស៊ើបអង្កេត ទើបឈានដល់ការឃាត់ខ្លួនជនសង្ស័យជាកូនបង្កើត នៅវេលាម៉ោង១០និង៣០នាទីព្រឹកថ្ងៃ២៩ ដោយមានប្រជាពលរដ្ឋឃើញជនសង្ស័យដើរស្រាត នៅក្រោយមន្ទីរពេទ្យសែនសុខIU ក៏បានរាយការណ៍ទៅសមត្ថកិច្ចមកមើល ទើបដឹងថាជាជនដៃដល់ពិតប្រាកដ ក៏ឃាត់ខ្លួន យកមកសាកសួរនៅផ្នែកជំនាញ នៃអធិការដ្ឋាននគរបាលខណ្ឌពោធិ៍សែនជ័យតែម្តង៕ | 2020-08-31T13:41:20+07:00 | cen.com.kh | https://cen.com.kh/archives/239446.html |
bfc0502d-8f7d-445b-ab6e-0a9dc371e1ce | សល់៣ថ្ងៃទៀតដល់ពិធីកាន់បិណ្ឌ , សម្តេចនាយករដ្ឋមន្រ្តី បន្តអំពាវនាវដល់ប្រជាពលរដ្ឋ ថែរក្សាសុខភាព ចៀសផុតពីជំងឺឆ្លងកូវីដ១៩ | ភ្នំពេញ៖ ខណៈពេលដែលនៅ៣ថ្ងៃទៀតពិធីកាន់បិណ្ឌនឹងចូលមកដល់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានអំពាវនាវដល់បងប្អូនប្រជាពលរដ្ឋ យកចិត្តទុកដាក់ ថែរក្សាសុខភាពឲ្យបានគ្រប់គ្នា ជាពិសេសការពារខ្លួនចៀសផុតពីជំងឺឆ្លងកូវីដ១៩ ក្នុងឱកាសនៃពិធីកាន់បិណ្ឌ ។ សម្តេចតេជោ ហ៊ុន សែន បានសរសេរក្នុងហ្វេសប៊ុកនៅថ្ងៃទី៣១ ខែសីហា ឆ្នាំ២០២០នេះថា សុខសប្បាយជាទេបងប្អូន! នៅសល់តែបីថ្ងៃទៀតទេ ពិធីកាន់បិណ្ឌនឹងមកដល់។ តាមប្រពៃណីទំនៀមទម្លាប់សាសនា នៅក្នុងឱកាសនៃពិធីកាន់បិណ្ឌភ្ជុំបិណ្ឌ ដែលនឹងចូលមកដល់ក្នុងពេលយ៉ាងខ្លីខាងមុខនេះ សូមបងប្អូនប្រជាពលរដ្ឋទាំងអស់យកចិត្តទុកដាក់ ថែរក្សាសុខភាពឲ្យបានគ្រប់គ្នាជាពិសេស សូមការពារខ្លួនចៀសផុត ពីជំងឺឆ្លង Covid-19 ហើយស្តាប់តាមការណែនាំរបស់ក្រសួងសុខាភិបាល ឲ្យបានខ្ជាប់ខ្ជួនដោយបន្តពាក់ម៉ាសការពារឧស្សា ហ៍ដុសសម្អាតលាងដៃ ជាមួយសាប៊ូ ទឹកអាល់កុល ឬជែលសម្លាប់មេរោគឲ្យបានជាប្រចាំ។ នៅថ្ងៃនេះ តាមរបាយការណ៍អង្គការសុខភាពពិភពលោក (WHO) ថ្ងៃនេះ គឺមានអ្នកឆ្លងសរុប ២៤,៨៥៤,១៤០នាក់ ស្លាប់ ៨៣៨,៩២៤នាក់ និងករណីកើតថ្មីចំនួន ២៦៥,៨៨៨ករណី។ ចំណែកប្រទេសកម្ពុជាយើងវិញមកដល់នេះ មានអ្នកឆ្លងសរុប ២៧៤នាក់ បានជាសះស្បើយចំនួន២៦៦នាក់ និងមានអ្នកឆ្លងថ្មីចំនួន០១នាក់។ សូមបងប្អូនប្រជាពលរដ្ឋទាំងអស់រីករាយជាមួយក្រុមគ្រួសារ មិត្តភក្កិ បងប្អូន ក្នុងឱកាសពិធីកាន់បិណ្ឌមុខនេះ និងសូមឲ្យការធ្វើដំណើរជិតឆ្ងាយ ទទួលបាននូវសុខសុវត្ថិភាព ព្រមទាំងចូលរួមគោរពច្បាប់ចរាចរណ៍ឲ្យបានគ្រប់ៗគ្នា។ សម្តេចព្រះមហាសុមេធាធិបតី កិត្តិឧទ្ទេសបណ្ឌិត នន្ទ ង៉ែត សម្តេចព្រះសង្ឃនាយក នៃព្រះរាជាណាចក្រកម្ពុជា បានចេញព្រះរាជសារការរៀបចំពិធីបុណ្យកាន់បិណ្ឌ និងភ្ជុំបិណ្ឌ និងការទប់ស្កាត់ការរីករាលដាលមេរោគកូវីដ-១៩។ បើតាមគណៈសង្ឃនាយកនៃព្រះរាជាណាចក្រកម្ពុជា យោងសេចក្តីណែនាំលេខ ១៤/២០ ក.ស.ជ សណន ចុះថ្ងៃអង្គារ ៧កើត ខែភទ្របទ ឆ្នាំជូត ទោស័ក .២៥៦៤ ត្រូវនឹងថ្ងៃទី២៥ ខែសីហា ឆ្នាំ២០២០ ស្តីពីការរៀបចំពិធីបុណ្យកាន់បិណ្ឌ និងភ្ជុំបិណ្ឌ និងពង្រឹងវិធានការ ការពារសុវត្ថិភាពសង្គម ដើម្បីកាត់បន្ថយហានិភ័យនៃការរីករាលដាលជំងឺកូវីដ-១៩ របស់ក្រសួងធម្មការ និងសាសនា គណៈសង្ឃនាយក នៃព្រះរាជាណាចក្រកម្ពុជា សូមប្រគេនព្រះមេគណ ព្រះអនុគណ ព្រះចៅអធិការគ្រប់វត្ត និងជូន ចំពោះពុទ្ធបរិស័ទគ្រប់មជ្ឈដ្ឋាន ព្រះមេត្តា មេត្តាជ្រាបថា៖ ក្នុងអំឡុងពេលនៃការប្រារព្ធពិធីបុណ្យកាន់បិណ្ឌ និងភ្ជុំបិណ្ឌ ដែលនឹងប្រព្រឹត្តទៅនៅថ្ងៃ១រោច រហូតដល់ថ្ងៃ ១៥រោច ខែភទ្របទ ឆ្នាំជូត ទោស័ក ព.ស ២៥៦៤ ត្រូវនឹងថ្ងៃទី៣ ដល់ថ្ងៃទី ១៧ ខែកញ្ញា ឆ្នាំ២០២០ ខាងមុខនេះ សូមព្រះសង្ឃគ្រប់វត្តអារាម និងប្រជាពុទ្ធបរិស័ទ គ្រប់រូប ព្រះមេត្តា មេត្តា ចូលរួមទប់ស្កាត់ការរីករាលដាលមេរោគកូវីដ -១៩ និងដើម្បីចូលរួមចំណែកជាមួយរាជរដ្ឋាភិបាលកម្ពុជា ក្នុងកិច្ចខិតខំប្រឹង ប្រែងទប់ស្កាត់ការឆ្លងជំងឺកូវីដ-១៩នេះ គណៈសង្ឃនាយក សូមអំពាវនាវដល់ព្រះសង្ឃគ្រប់អង្គ និងប្រជាពុទ្ធបរិស័ទ គ្រប់មជ្ឈដ្ឋានទូទាំងប្រទេសដូចខាងក្រោម៖ ១. ត្រូវរៀបចំវត្តអារាម ឱ្យមានសណ្តាប់ធ្នាប់ អនាម័យបរិស្ថានល្អ ចងទង់ បដា ជ្វាលា ពាក្យស្លោក រៀបចំឱ្យមានធុងសំរាមសាធារណៈ និងត្រូវសហការជាមួយអាជ្ញាធរមានសមត្ថកិច្ចនៅមូលដ្ឋាន ដើម្បីរៀបចំឱ្យមានកម្លាំងរក្សាសន្តិសុខ សណ្តាប់ធ្នាប់ សុវត្ថិភាព ជូនប្រជាពលរដ្ឋដែលមកបំពេញបុណ្យកុសលនៅគ្រប់វត្តអារាម។ ២. ក្នុងថ្ងៃបុណ្យកាន់បិណ្ឌ និងភ្ជុំបិណ្ឌ ដែលនឹងប្រព្រឹត្តទៅនៅថ្ងៃ ១រោច រហូតដល់ថ្ងៃ ១៥រោច ខែភទ្របទ ឆ្នាំជូត ទោស័ក ព.ស ២៥៦៤ ត្រូវនឹងថ្ងៃទី៣ ដល់ថ្ងៃទី១៧ ខែកញ្ញា ឆ្នាំ២០២០ ខាងមុខនេះ សូមព្រះមេគណ ព្រះគ្រូអនុគណ ព្រះចៅអធិការគ្រប់វត្តទូទាំងព្រះរាជាណាចក្រកម្ពុជា ប្រកាសសូធ្យព្រះធម៌មាន រតនសុត្តារម្ភៈនិង រតនសូត្រ ជាដើម ឱ្យបានកងរំពងគ្រប់វត្តអារាម ស្របតាមកិច្ចដែលព្រះមហាអានន្ទត្ថេរដ៏មានអាយុ បានតាំងចិត្តប្រកបដោយមេត្តាចំពោះសព្វសត្វទាំងអស់ រួចហើយស្វាធ្យាយ នៅក្រុងវេសាលី កាលដែលព្រះអង្គ គង់ធរមាននៅឡើយ ដែលមានក្នុងសុត្តន្តបិដកខុទ្ទកនិកាយលេខ ៥២ ដើម្បីកម្ចាត់បង់នូវភយន្តរាយទាំងឡាយ ដែលកើតអំពីរោគ អមនុស្ស និងទុរភិក្សជាដើម ឱ្យអន្តរធានបាត់ដោយឆាប់រហ័សក្នុងពេលនោះឯង។ តែមិន ត្រូវប្រមូលមនុស្សម្នាឱ្យជួបជុំគ្នាច្រើនពេកទេ ជាពិសេសហាមឃាត់អ្នកដែលមានការពាក់ព័ន្ធជាមួយអ្នកបាន ឆ្លងវីរុសវីដ -១៩ នេះ ។ ៣.រៀបចំឱ្យមានជាកន្លែងពិនិត្យសុខភាព មុនពេលចូលក្នុងទីធ្លាវត្តអារាម ព្រះវិហារ ឬសាលាឆាន់ ត្រូវមានឧបករណ៍ វាស់កម្ដៅ សាប៊ូ ជែល ឬទឹកអាល់កុលសម្រាប់លាងសម្អាតដៃជាប្រចាំ។ ត្រូវពាក់ម៉ាស ក្រមា កន្សែង ឬប្រើក្រដាសខ្ទប់មាត់នៅពេលក្អក ឬកណ្តាស់ និងត្រូវរក្សាគម្លាតបុគ្គលម្នាក់ទៅបុគ្គលម្នាក់ទៀតឱ្យបានយ៉ាងតិច មួយម៉ែត្រកន្លះ និងអនុវត្តតាមវិធានការនានា ដែលបានដាក់ចេញដោយរាជរដ្ឋាភិបាល និងក្រសួងសុខាភិបាល។ ៤. ត្រូវបង្កើនការប្រុងប្រយ័ត្នបន្ថែមទៀត និងបន្តការស្វែងយល់អំពីមេរោគកូវីដ-១៩នេះ តាមរយៈការមើល ស្តាប់ និងសិក្សានូវសម្ភារៈអប់រំ ដែលផលិតដោយស្ថាប័នសុខាភិបាលជាតិ-អន្តរជាតិ និងអនុវត្តតាមសេចក្តីណែនាំ របស់ក្រសួងសុខាភិបាល និងអង្គការសុខភាពពិភពលោក (WHO) ។ ត្រូវបន្តការផ្សព្វផ្សាយនូវរាល់សារអប់រំ ណែនាំនានា ដែលផលិតដោយក្រសួងសុខាភិបាល ឱ្យបានទូលំទូលាយ ជាប់ជាប្រចាំនៅក្នុងទីវត្តអារាម និង ផ្សព្វផ្សាយដល់សាធារណជន ពុទ្ធបរិស័ទឱ្យបង្កើនការប្រុងប្រយ័ត្នខ្ពស់ សំដៅបង្ការទប់ស្កាត់ការរីករាលដាល នៃជំងឺកូវីដ-១៩ ក្នុងសហគមន៍។ ៥. ត្រូវពាក់ម៉ាស់ឱ្យបានជាប្រចាំ ត្រូវជូតសម្អាតដៃនឹងទឹកអាល់កុល ឬសាប៊ូសម្លាប់មេរោគ ត្រូវជៀសវាងការខាក ពាសវាលពាសកាល ត្រូវប្រកាន់យកនូវអនាម័យស្អាតជានិច្ច និងសុវត្ថិភាព ចំណីអាហារគ្រប់ពេល។ ៦. ប្រសិនបើជួបអ្នកជំងឺដែលមានអាការៈដូចជា៖ គ្រុនក្តៅ ក្អក កណ្តាស់ ផ្តាសាយ ហៀរសំបោរ ឬឈឺបំពង់ក ត្រូវជួយបញ្ជូនទៅជួបគ្រូពេទ្យ ដើម្បីទទួលការពិនិត្យ និងព្យាបាលជាបន្ទាន់។ គណៈសង្ឃនាយក នៃព្រះរាជាណាចក្រកម្ពុជា សង្ឃឹមយ៉ាងមុតមាំថាព្រះសង្ឃគ្រប់អង្គ និងពុទ្ធបរិស័ទគ្រប់ មជ្ឈដ្ឋានអនុវត្តតាមដោយសេចក្តីជ្រះថ្លា និងយកចិត្តទុកដាក់ខ្ពស់។ អរោត្យា បរិមា លាភា ការមិនមានរោគជាលាភ ដ៏ប្រសើរ ៕ | 2020-08-31T12:43:02+07:00 | cen.com.kh | https://cen.com.kh/archives/239431.html |
5d72aa75-26d9-481d-97b6-3a0c77b6adbe | ក្នុងឳកាសបុណ្យ ភ្ជុំបិណ្ឌ ៖ ក្រសួងសុខាភិបាល ណែនាំ៧ចំណុចសំខាន់ៗ ដើម្បីការពារការចម្លងវីរុសកូវីដ-១៩ និងការពុលចំណីអាហារ | លោក ម៉ម ប៊ុនហេង រដ្ឋមន្ត្រីក្រសួងសុខាភិបាល បានចេញសេចក្ដីណែនាំ ស្តីពីការការពារការចម្លងវីរុសកូវីដ-១៩ និងការពុលចំណីអាហារ ក្នុងអំឡុងពិធីបុណ្យកាន់បិណ្ឌ និងភ្ជុំបិណ្ឌ ដែលនឹងប្រព្រឹត្តទៅចាប់ពីថ្ងៃទី៣ ដល់ថ្ងៃទី១៨ ខែកញ្ញា ឆ្នាំ២០២០ ខាងមុខនេះ។ យោងតាមសេចក្តីណែនាំរបស់ក្រសួងសុខាភិបាល នៅថ្ងៃទី៣១ ខែសីហា ឆ្នាំ២០២០នេះ បានបញ្ជាក់ថា ដោយផ្អែកលើស្ថានភាពនៃការចម្លងវីរុសកូវីដ-១៩ នៅលើបណ្ដាប្រទេសលើសកលលោក និងនៅក្នុងតំបន់ មិនទាន់មានការធូរស្បើយហើយ កំណើននៃការចម្លងវីរុសកូវីដ-១៩ និងការស្លាប់ដោយសារជំងឺនេះ នៅតែបន្តមានខ្ពស់នៅឡើយ បើទោះបីជាប្រទេសកម្ពុជា មិនទាន់មានការចម្លងវីរុសកូវីដ-១៩ នៅក្នុងសហគមន៍នៅឡើយក៏ដោយ ក៏ជំងឺដ៏កាចសាហាវនេះ នៅតែជាការគំរាមកំហែងសុខ ភាពសាធារណៈ ហើយលទ្ធភាពនៃការចម្លងវីរុសនេះ នៅក្នុងប្រទេស ក៏នៅតែជាក្ដីព្រួយបារម្ភនៅឡើយដែរ។ ក្រសួងសុខាភិបាលសូមអំពាវនាវ និងក្រើនរំលឹកដល់បងប្អូនប្រជាពលរដ្ឋទាំងអស់ ត្រូវបន្តអនុវត្តការការពារការចម្លងវីរុសកូវីដ-១៩ ដោយបង្កើនការប្រុងប្រយ័ត្នខ្ពស់ក្នុងអំឡុងពិធីបុណ្យកាន់បិណ្ឌ និងភ្ជុំបិណ្ឌ ដែលនឹងប្រព្រឹត្តទៅចាប់ពីថ្ងៃទី៣ ដល់ថ្ងៃទី១៨ ខែកញ្ញា ឆ្នាំ២០២០ ខាងមុខនេះ៕ ខាងក្រោមនេះជាសេចក្តីណែនាំដែលមានខ្លឹមសារទាំងស្រុង របស់ក្រសួងសុខាភិបាល៖ | 2020-08-31T10:19:57+07:00 | kbnnews.com | https://kbn.news/archives/178922 |
cd2991d4-b3ca-4741-9489-a1ff287e6b73 | ក្តៅៗនៅព្រឹកនេះ ! ក្រសួងសុខាភិបាលប្រកាសរកឃើញអ្នកឆ្លងជំងឺកូវីដម្នាក់ទៀត លើបុរស… | នៅព្រឹកថ្ងៃទី៣១ ខែសីហា ឆ្នាំ២០២០នេះ ក្រសួងសុខាភិបាល បានចេញសេចក្ដីជូនព័ត៌មានស្តីពីរកឃើញករណីវិជ្ជមានវីរុសកូវីដ-១៩ ថ្មី ចំនួន១នាក់ លើបុរសជនជាតិបារាំង ខណៈមានអ្នកជាសះស្បើយ ជំងឺកូវីដ១៩ម្នាក់ផងដែរ។ សេចក្តីប្រកាសព័ត៌មានរបស់ក្រសួងសុខាភិបាល បានបញ្ជាក់ថា បុរសជនជាតិបារាំងដែលទើបរកឃើញវិជ្ជមានជំងឺកូវីដ១៩នេះ មានអាសយដ្ឋានស្នាក់នៅផ្លូវ២៩៤ រាជធានីភ្នំពេញ ជាអ្នកធ្វើដំណើរមកពីប្រទេសបារាំង បន្តជើងហោះហើរនៅប្រទេសចិន (តៃវ៉ាន់) មកដល់រាជធានីភ្នំពេញ នៅថ្ងៃទី៣០ ខែសីហា ឆ្នាំ២០២០។ លទ្ធផលវិភាគវត្ថុសំណាករបស់គាត់ ទទួលបានលទ្ធផលវិជ្ជមាន វីរុសកូវីដ-១៩ បច្ចុប្បន្ន អ្នកជំងឺត្រូវបានដាក់ឱ្យសម្រាកព្យាបាល នៅមន្ទីរពេទ្យមិត្តភាពខ្មែរសូវៀត។ ក្រសួងបន្តថា ជើងហោះហើរដែលរកឃើញបុរសជនជាតិបារាំងមានកូវីដ១៩នេះ មានអ្នកដំណើរសរុបចំនួន៨១នាក់ ក្នុងនោះមាន៖ ជនជាតិខ្មែរ ២៩នាក់ (ស្ត្រី ១៧នាក់ កុមារី ០១នាក់) ។ បុរសជនជាតិចិន ០១នាក់ និងចិន (តៃវ៉ាន់) ១១នាក់ (ស្ត្រី ០២នាក់)។ ជនជាតិអាមេរិកកាំង ១៦នាក់ (ស្ត្រី០៦នាក់ កុមារ ០៣នាក់)។ ជនជាតិបារាំង ១៧នាក់ (ស្ត្រី ០៥នាក់ កុមារ ០១នាក់)។ បុរសជនជាតិអៀរឡង់ ០១នាក់។ បុរសជនជាតិរុស្ស៊ី ០១នាក់។ ជនជាតិកាណាដា ០៥នាក់ (ស្ត្រី០១នាក់)។ បើតាមក្រសួងសុខាភិបាល អ្នកដំណើរតាមជើងហោះហើរនេះ ដែលមានលទ្ធផលអវិជ្ជមានវីរុសកូវីដ-១៩ ត្រូវបានដាក់ឱ្យធ្វើចត្តាឡីស័កចំនួន១៤ថ្ងៃ នៅសណ្ឋាគារមួយចំនួនក្នុងរាជធានីភ្នំពេញ និងមណ្ឌលចត្តាឡីស័កវិទ្យាល័យបូរី ១០០ ខ្នង ដើម្បីតាមដានស្ថានភាពបន្ត។ ដោយឡែកសម្រាប់អ្នកជំងឺម្នាក់ជាសះស្បើយ គឺជាបុរសជនជាតិចិនអាយុ២៨ឆ្នាំ មានអាសយដ្ឋានស្នាក់នៅសណ្ឋាគារមួយ ក្នុងរាជធានីភ្នំពេញ ជាអ្នកធ្វើដំណើរពីប្រទេសហ្វីលីពីន តាមជើងហោះហើរ មកដល់កម្ពុជា នៅថ្ងៃទី០៩ ខែសីហា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ៕ | 2020-08-31T09:21:34+07:00 | kbnnews.com | https://kbn.news/archives/178879 |
18de24b0-5020-46cc-abbc-6ad8086be71f | ការប្រើប្រាស់ផលិតផលថ្នាំជក់រួមគ្នា អាចបង្កើនឱកាសក្នុងការឆ្លងជំងឺកូវីដ១៩ | អនុរដ្ឋលេខាធិការក្រសួង ទេសចរណ៍ លោក ហោ សារុន បានថ្លែងថាការប្រើប្រាស់ផលិតផលថ្នាំជក់រួមគ្នាដូចជាការបឺតតាមបំពង់ខ្សៀ ដែលមានទឹកមាត់អាចចម្លងមេរោគវីរុសពីមនុស្សម្នាក់ទៅមនុស្សម្នាក់បាន។ ការថ្លែងរបស់លោក បែបនេះនៅក្នុងកិច្ចប្រជុំពិភាក្សាស្ដីពីបរិស្ថានគ្មានផ្សែងបារីដល់អ្នកគ្រប់គ្រង ឬម្ចាស់មូលដ្ឋានអាជីវកម្ម សេវាកម្មទេសចរណ៍នៅទូទាំងប្រទេសកម្ពុជាកាលពីពេលថ្មីៗនេះសាលាខេត្តស្វាយរៀង។ លោកបានថ្លែងថា ស្ថិតក្នុងបរិបទនៃការរីករាលដាលចម្លងជំងឺវីរុសរលាកសួតប្រភេទថ្មីកូវីដ១៩ កម្ពុជាក៏ដូចជាតំបន់ និងពិភពលោកទាំងមូលបានរងផលប៉ះពាល់ពីវិបត្តិសេដ្ឋកិច្ចយ៉ាងខ្លាំងដែលក្នុងនោះវិស័យទេសចរណ៍ ក៏រងផលប៉ះពាល់ខ្លាំងជាងគេ។ ដើម្បីឆ្លើយតបទៅនឹងសភាពការណ៍ បច្ចុប្បន្នក្រសួងទេសចរណ៍បានខិតខំប្រឹងប្រែងរៀបចំនូវប្រកាសស្ដីពីវិធានការសុវត្ថិភាពទេសចរណ៍ សម្រាប់អាជីវកម្មទាំង ៦ រួមមានវិធានសុវត្ថិភាពទេសចរណ៍សម្រាប់ការស្នាក់នៅ (សណ្ឋាគារ ផ្ទះសំណាក់) វិធានសុវត្ថិភាពទេសចរណ៍សម្រាប់ភោជនីយដ្ឋាន អាហារដ្ឋាន វិធានសុវត្ថិភាពទេសចរណ៍សម្រាប់ការដឹកជញ្ជូនផ្លូវគោក, វិធានសុវត្ថិភាពទេសចរណ៍ សម្រាប់ការដឹកជញ្ជូនផ្លូវទឹក, វិធានសុវត្ថិភាពទេសចរណ៍ សម្រាប់រមណីយដ្ឋានទេសចរណ៍ និងវិធានសុវត្ថិភាពទេសចរណ៍ សម្រាប់សហគមន៍មូលដ្ឋាន។ លោកបានរៀបរាប់ថា ត្រូវប្រកាន់យកការរស់នៅតាមទម្លាប់ថ្មីដែល ប្រជាពលរដ្ឋយើងត្រូវចេះលាងសម្អាតដៃជាប្រចាំជាមួយសាប៊ូ អាកុល ឬជែលលាងដៃ ពាក់ម៉ាកឬក្រមា ឈរឬអង្គុយឃ្លាតគ្នាតាមការណែនាំរបស់ក្រសួងសុខាភិបាលក្នុងគម្លាតសុវត្ថិភាពសង្គមហើយជាពិសេសទៀត ត្រូវចូលរួមកត់ឈ្មោះដើម្បីជាការងាយស្រួលក្នុងការតាមដានករណីដែលមានបញ្ហាកើតឡើង។ សូមបញ្ជាក់ថានៅក្នុងកិច្ចប្រជុំនេះក៏មានការធ្វើបទបង្ហាញខ្លី និងការចូលរួមមតិពីអង្គប្រជុំ និងជាពិសេសការពិភាក្សាជំរុញទីក្រុងស្វាយរៀង និងក្រុងបាវិតឲ្យក្លាយទៅជាទីក្រុងទេសចរណ៍ ដែលគ្មានផ្សែងបារីនៅបំណាច់ឆ្នាំ២០២១ ខាងមុខនេះ។ បន្ទាប់មកក្រុមការងារយើងបានស្នើសុំការអនុញ្ញាត ពីគណៈអភិបាលខេត្តស្វាយរៀង ដើម្បីចុះពិនិត្យទីតាំងជាក់ស្ដែងនៅតាមសណ្ឋាគារា ផ្ទះសំណាក់ បឹងហ្គាឡូ ភោជនីយដ្ឋាន បៀរកាដិន អាហារដ្ឋាន និងចែកស្ទិកគ័រដល់រដ្ឋបាលក្រុងស្វាយរៀង និងក្រុងបាវិត តាមការចង្អលបង្ហាញពីមន្ទីរទេសចរណ៍ខេត្តផងដែរ៕ | 2020-08-31T08:49:24+07:00 | kbnnews.com | https://kbn.news/archives/178884 |
bf84d517-11aa-4046-9d3f-149d3f902a67 | សម្តេចព្រះសង្ឃនាយក នន្ទ ង៉ែត ណែនាំឲ្យគ្រប់វត្តអារាមពង្រឹងវិធានការ ការពារសុវត្ថិភាពសង្គម ដើម្បីកាត់បន្ថយហានិភ័យនៃការរីករាលដាលជំងឺកូវីដ-១៩ ពិធីបុណ្យកាន់បិណ្ឌ និងភ្ជុំបិណ្ឌ | ភ្នំពេញ៖ សម្តេចព្រះមហាសុមេធាធិបតី កិត្តិឧទ្ទេសបណ្ឌិត នន្ទ ង៉ែត សម្តេចព្រះសង្ឃនាយក នៃព្រះរាជាណាចក្រកម្ពុជា បានចេញព្រះរាជសារការរៀបចំពិធីបុណ្យកាន់បិណ្ឌ និងភ្ជុំបិណ្ឌ និងការទប់ស្កាត់ការរីករាលដាលមេរោគកូវីដ-១៩។ បើតាមគណៈសង្ឃនាយកនៃព្រះរាជាណាចក្រកម្ពុជា យោងសេចក្តីណែនាំលេខ ១៤/២០ ក.ស.ជ សណន ចុះថ្ងៃអង្គារ ៧កើត ខែភទ្របទ ឆ្នាំជូត ទោស័ក .២៥៦៤ ត្រូវនឹងថ្ងៃទី២៥ ខែសីហា ឆ្នាំ២០២០ ស្តីពីការរៀបចំពិធីបុណ្យកាន់បិណ្ឌ និងភ្ជុំបិណ្ឌ និងពង្រឹងវិធានការ ការពារសុវត្ថិភាពសង្គម ដើម្បីកាត់បន្ថយហានិភ័យនៃការរីករាលដាលជំងឺកូវីដ-១៩ របស់ក្រសួងធម្មការ និងសាសនា គណៈសង្ឃនាយក នៃព្រះរាជាណាចក្រកម្ពុជា សូមប្រគេនព្រះមេគណ ព្រះអនុគណ ព្រះចៅអធិការគ្រប់វត្ត និងជូន ចំពោះពុទ្ធបរិស័ទគ្រប់មជ្ឈដ្ឋាន ព្រះមេត្តា មេត្តាជ្រាបថា៖ ក្នុងអំឡុងពេលនៃការប្រារព្ធពិធីបុណ្យកាន់បិណ្ឌ និងភ្ជុំបិណ្ឌ ដែលនឹងប្រព្រឹត្តទៅនៅថ្ងៃ១រោច រហូតដល់ថ្ងៃ ១៥រោច ខែភទ្របទ ឆ្នាំជូត ទោស័ក ព .២៥៦៤ ត្រូវនឹងថ្ងៃទី៣ ដល់ថ្ងៃទី ១៧ ខែកញ្ញា ឆ្នាំ២០២០ ខាងមុខនេះ សូមព្រះសង្ឃគ្រប់វត្តអារាម និងប្រជាពុទ្ធបរិស័ទ គ្រប់រូប ព្រះមេត្តា មេត្តា ចូលរួមទប់ស្កាត់ការរីករាលដាលមេរោគកូវីដ -១៩ និងដើម្បីចូលរួមចំណែកជាមួយរាជរដ្ឋាភិបាលកម្ពុជា ក្នុងកិច្ចខិតខំប្រឹង ប្រែងទប់ស្កាត់ការឆ្លងជំងឺកូវីដ-១៩នេះ គណៈសង្ឃនាយក សូមអំពាវនាវដល់ព្រះសង្ឃគ្រប់អង្គ និងប្រជាពុទ្ធបរិស័ទ គ្រប់មជ្ឈដ្ឋានទូទាំងប្រទេសដូចខាងក្រោម៖ ១. ត្រូវរៀបចំវត្តអារាម ឱ្យមានសណ្តាប់ធ្នាប់ អនាម័យបរិស្ថានល្អ ចងទង់ បដា ជ្វាលា ពាក្យស្លោក រៀបចំឱ្យមានធុងសំរាមសាធារណៈ និងត្រូវសហការជាមួយអាជ្ញាធរមានសមត្ថកិច្ចនៅមូលដ្ឋាន ដើម្បីរៀបចំឱ្យមានកម្លាំងរក្សាសន្តិសុខ សណ្តាប់ធ្នាប់ សុវត្ថិភាព ជូនប្រជាពលរដ្ឋដែលមកបំពេញបុណ្យកុសលនៅគ្រប់វត្តអារាម។ ២. ក្នុងថ្ងៃបុណ្យកាន់បិណ្ឌ និងភ្ជុំបិណ្ឌ ដែលនឹងប្រព្រឹត្តទៅនៅថ្ងៃ ១រោច រហូតដល់ថ្ងៃ ១៥រោច ខែភទ្របទ ឆ្នាំជូត ទោស័ក ព.ស ២៥៦៤ ត្រូវនឹងថ្ងៃទី៣ ដល់ថ្ងៃទី១៧ ខែកញ្ញា ឆ្នាំ២០២០ ខាងមុខនេះ សូមព្រះមេគណ ព្រះគ្រូអនុគណ ព្រះចៅអធិការគ្រប់វត្តទូទាំងព្រះរាជាណាចក្រកម្ពុជា ប្រកាសសូធ្យព្រះធម៌មាន រតនសុត្តារម្ភៈនិង រតនសូត្រ ជាដើម ឱ្យបានកងរំពងគ្រប់វត្តអារាម ស្របតាមកិច្ចដែលព្រះមហាអានន្ទត្ថេរដ៏មានអាយុ បានតាំងចិត្តប្រកបដោយមេត្តាចំពោះសព្វសត្វទាំងអស់ រួចហើយស្វាធ្យាយ នៅក្រុងវេសាលី កាលដែលព្រះអង្គ គង់ធរមាននៅឡើយ ដែលមានក្នុងសុត្តន្តបិដកខុទ្ទកនិកាយលេខ ៥២ ដើម្បីកម្ចាត់បង់នូវភយន្តរាយទាំងឡាយ ដែលកើតអំពីរោគ អមនុស្ស និងទុរភិក្សជាដើម ឱ្យអន្តរធានបាត់ដោយឆាប់រហ័សក្នុងពេលនោះឯង។ តែមិន ត្រូវប្រមូលមនុស្សម្នាឱ្យជួបជុំគ្នាច្រើនពេកទេ ជាពិសេសហាមឃាត់អ្នកដែលមានការពាក់ព័ន្ធជាមួយអ្នកបាន ឆ្លងវីរុសវីដ -១៩ នេះ ។ ៣.រៀបចំឱ្យមានជាកន្លែងពិនិត្យសុខភាព មុនពេលចូលក្នុងទីធ្លាវត្តអារាម ព្រះវិហារ ឬសាលាឆាន់ ត្រូវមានឧបករណ៍ វាស់កម្ដៅ សាប៊ូ ជែល ឬទឹកអាល់កុលសម្រាប់លាងសម្អាតដៃជាប្រចាំ។ ត្រូវពាក់ម៉ាស ក្រមា កន្សែង ឬប្រើក្រដាសខ្ទប់មាត់នៅពេលក្អក ឬកណ្តាស់ និងត្រូវរក្សាគម្លាតបុគ្គលម្នាក់ទៅបុគ្គលម្នាក់ទៀតឱ្យបានយ៉ាងតិច មួយម៉ែត្រកន្លះ និងអនុវត្តតាមវិធានការនានា ដែលបានដាក់ចេញដោយរាជរដ្ឋាភិបាល និងក្រសួងសុខាភិបាល។ ៤. ត្រូវបង្កើនការប្រុងប្រយ័ត្នបន្ថែមទៀត និងបន្តការស្វែងយល់អំពីមេរោគកូវីដ-១៩នេះ តាមរយៈការមើល ស្តាប់ និងសិក្សានូវសម្ភារៈអប់រំ ដែលផលិតដោយស្ថាប័នសុខាភិបាលជាតិ-អន្តរជាតិ និងអនុវត្តតាមសេចក្តីណែនាំ របស់ក្រសួងសុខាភិបាល និងអង្គការសុខភាពពិភពលោក (WHO) ។ ត្រូវបន្តការផ្សព្វផ្សាយនូវរាល់សារអប់រំ ណែនាំនានា ដែលផលិតដោយក្រសួងសុខាភិបាល ឱ្យបានទូលំទូលាយ ជាប់ជាប្រចាំនៅក្នុងទីវត្តអារាម និង ផ្សព្វផ្សាយដល់សាធារណជន ពុទ្ធបរិស័ទឱ្យបង្កើនការប្រុងប្រយ័ត្នខ្ពស់ សំដៅបង្ការទប់ស្កាត់ការរីករាលដាល នៃជំងឺកូវីដ-១៩ ក្នុងសហគមន៍។ ៥. ត្រូវពាក់ម៉ាស់ឱ្យបានជាប្រចាំ ត្រូវជូតសម្អាតដៃនឹងទឹកអាល់កុល ឬសាប៊ូសម្លាប់មេរោគ ត្រូវជៀសវាងការខាក ពាសវាលពាសកាល ត្រូវប្រកាន់យកនូវអនាម័យស្អាតជានិច្ច និងសុវត្ថិភាព ចំណីអាហារគ្រប់ពេល។ ៦. ប្រសិនបើជួបអ្នកជំងឺដែលមានអាការៈដូចជា៖ គ្រុនក្តៅ ក្អក កណ្តាស់ ផ្តាសាយ ហៀរសំបោរ ឬឈឺបំពង់ក ត្រូវជួយបញ្ជូនទៅជួបគ្រូពេទ្យ ដើម្បីទទួលការពិនិត្យ និងព្យាបាលជាបន្ទាន់។ គណៈសង្ឃនាយក នៃព្រះរាជាណាចក្រកម្ពុជា សង្ឃឹមយ៉ាងមុតមាំថាព្រះសង្ឃគ្រប់អង្គ និងពុទ្ធបរិស័ទគ្រប់ មជ្ឈដ្ឋានអនុវត្តតាមដោយសេចក្តីជ្រះថ្លា និងយកចិត្តទុកដាក់ខ្ពស់។ អរោត្យា បរិមា លាភា ការមិនមានរោគជាលាភ ដ៏ប្រសើរ ៕ | 2020-08-31T06:48:41+07:00 | cen.com.kh | https://cen.com.kh/archives/239213.html |
173f4a26-214d-4999-8e5b-4f2103d07fa8 | ទេសរដ្ឋមន្ត្រី ស៊ុន ចាន់ថុល ប្រាប់ពលរដ្ឋនៅស្រុកកោះធំ រួមគ្នា បង្ការ និងទប់ស្កាត់កុំឱ្យកេីតមានជំងឺកូវីដ១៩ | លោកទេសរដ្ឋមន្ត្រី ស៊ុន ចាន់ថុល រដ្ឋមន្ត្រីក្រសួងសាធារណការ និងដឹកជញ្ជូន នៅព្រឹកថ្ងៃទី៣០ ខែសីហា ឆ្នាំ២០២០នេះ បានដឹកនាំគណៈប្រតិភូជិះកង់ចុះសួរសុខទុក្ខ និងជួបសំណេះសំណាលជាមួយបងប្អូនប្រជាពលរដ្ឋក្នុងឃុំកំពង់កុង និងឃុំលើកដែក ស្រុកកោះធំ ខេត្តកណ្ដាល ដើម្បីស្វែងយល់សុខទុក្ខ និងជីវភាពរស់នៅរបស់បងប្អូនប្រជាពលរដ្ឋក្នុងអំឡុងពេលពិភពលោករួមទាំងកម្ពុជាផងដែរ កំពុងទទួលរងគ្រោះពីការរាតត្បាតនៃជំងឺកូវីដ១៩។ ថ្លែងទៅកាន់ប្រជាពលរដ្ឋលោកទេសរដ្ឋមន្ត្រី ស៊ុន ចាន់ថុល បានណែនាំប្រជាពលរដ្ឋឲ្យយកចិត្តទុកដាក់ចំពោះសុខភាពផ្ទាល់ខ្លួន និងការណែនាំរបស់ក្រសួងសុខាភិបាលទាក់ទងនឹងការរាតត្បាតនៃជំងឺកូវីដ១៩ ដោយហេតុថាជំងឺនេះជាជំងឺដ៏កាចសាហាវ និងអាចចម្លងពីមនុស្សម្នាក់ទៅមនុស្សម្នាក់ទៀតបានយ៉ាងឆាប់រហ័ស។ ជាមួយគ្នានោះផងដែរ លោកទេសរដ្ឋមន្ត្រី បាននាំយកក្រមា ម៉ាស់ ទឹកអាកុល និងសាប៊ូលាងដៃ ទៅចែកជូនប្រជាពលរដ្ឋប្រមាណ ៣៦០គ្រួសារ នៅភូមិទាំង២៤ ក្នុងឃុំកំពង់កុង និងឃុំលើកដែក ឋិតក្នុងស្រុកកោះធំ ដើម្បីចូលរួមចំណែកក្នុងការបង្ការ និងទប់ស្កាត់ជំងឺកូវីដ១៩ កុំឱ្យកេីតមាននៅក្នុងសហគមន៍៕ | 2020-08-31T00:29:00+07:00 | freshnewsasia.com | https://m.freshnewsasia.com/index.php/en/localnews/169460-2020-08-30-10-29-03.html |
13d8d128-df61-4419-aef3-b7412da340dc | លោក ព្រុំ សុខា បន្តចុះជួបមន្ត្រីមូលដ្ឋានក្នុងស្រុកសំបូរ ខេត្តក្រចេះ និងប្រាប់ពលរដ្ឋថែរក្សាសុខភាពចៀសផុតពីជំងឺ Covid-19 | លោក ព្រុំ សុខា រដ្ឋមន្ត្រីក្រសួងមុខងារសាធារណៈ និងជាប្រធានក្រុមការងារថ្នាក់ជាតិចុះជួយខេត្តក្រចេះ អមដំណើរដោយលោកស្រី អស់លោកប្រធាន អនុប្រធាន សមាជិកក្រុមការងារចុះជួយស្រុកសំបូរ លោកអភិបាលខេត្ត អភិបាល អភិបាលរងស្រុក បានចុះទៅជួបសំណេះសំណាលជាមួយមេឃុំទាំង១០ និងប្រធានភូមិទាំង៥២ ក្នុងស្រុក។ ជំនួបការងារនេះ បានប្រព្រឹត្តទៅនៅថ្ងៃទី២៩ ខែសីហា ឆ្នាំ២០២០ នៅទីស្នាក់ការគណបក្សប្រជាជនកម្ពុជាស្រុកសំបូរ។ លោក សូម សារិត ប្រធានគណបក្ស និងជាអភិបាលស្រុកសំបូរ បានធ្វើរបាយការណ៍សង្ខេបពីស្ថានភាពជាក់ស្តែងជារួម និងបញ្ហាប្រឈមដោយឡែករបស់ស្រុកសំបូរទាក់ទងនឹងផ្នែកសេដ្ឋកិច្ច សង្គម និងការគ្រប់គ្រងប្រជាពលរដ្ឋ។ លោកមេឃុំសណ្តាន់ លោកស្រីជំទប់ទី១ ឃុំបឹងចារ និងប្រធានភូមិសណ្តាន់ ប្រធានភូមិកំពង់រទេះ ក៏បានចូលរួមរាយការណ៍បញ្ជាក់បន្ថែម ពីសភាពការណ៍ជាក់ស្តែងក្នុងមូលដ្ឋានភូមិ ឃុំ របស់ខ្លួន។ លោក ព្រុំ សុខា ប្រធានក្រុមការងារខេត្តក្រចេះ បានថ្លែងអំណរគុណកោតសរសើរ ចំពោះស្នាដៃការងាររបស់មន្ត្រីមូលដ្ឋាន ដែលបានចូលរួមចំណែកយ៉ាងសំខាន់ ដល់ជោគជ័យ និងសមិទ្ធផលធំធេងរបស់គណបក្សប្រជាជនកម្ពុជា និងរាជរដ្ឋាភិបាលក្រោមការដឹកនាំ របស់សម្តេចតេជោ ហ៊ុន សែន ក្នុងបុព្វហេតុសុខសន្តិភាព និងការអភិវឌ្ឍសង្គមជាតិ។ លោកប្រធានក្រុមការងារខេត្ត ក៏បានជម្រុញលើកទឹកចិត្តមន្ត្រីភូមិ ឃុំ ឱ្យបន្តពង្រីកលទ្ធផលការងារពង្រឹងមូលដ្ឋាន ដើម្បីប្រមូលកំលាំងសាមគ្គី ប្រជាពលរដ្ឋគ្រប់ស្រទាប់ ចូលរួមប្រយុទ្ធឈ្នះកូវីដ១៩ រក្សាសន្តិសុខ សុវត្ថិភាព សុខុមាលភាពសហគមន៍ និងបង្កើនឥទ្ធិពលរបស់បក្ស និងរដ្ឋអំណាចនៅមូលដ្ឋាន សំដៅធានាប្រៀបនយោបាយសំរាប់ការបោះឆ្នោតនៅពេលខាងមុខ៕ | 2020-08-30T17:35:00+07:00 | freshnewsasia.com | https://m.freshnewsasia.com/index.php/en/localnews/169438-2020-08-30-03-35-39.html |
62abb322-28c7-4b4a-9ee7-0be6f25a5d50 | «ស្ថានភាពវិស័យមីក្រូហិរញ្ញវត្ថុរបស់កម្ពុជា ក្នុងវិបត្តិជំងឺកូវីដ១៩» ជាប្រធានបទកិច្ចសម្ភាសកម្មវិធី «ភ្ញៀវពិសេសប្រចាំសប្តាហ៍» របស់ទូរទស្សន៍ Fresh News ផ្សាយនៅថ្ងៃស្អែក ! | កម្មវិធី សម្រាប់នៅថ្ងៃចន្ទ ទី៣១ ខែសីហា ឆ្នាំ២០២០ស្អែកនេះ លោក គា បូរាណ ប្រធានក្រុមប្រឹក្សាភិបាល សមាគមមីគ្រូហិរញ្ញវត្ថុកម្ពុជា នឹងពន្យល់ជុំវិញប្រធានបទ៖ ក្នុងកម្មវិធី របស់ទូរទស្សន៍ Fresh News។ ការផ្សាយនៃកិច្ចសម្ភាសរវាងអង្គភាពព័ត៌មាន Fresh News និងលោក គា បូរាណ ធ្វើឡើងនៅម៉ោង២រសៀល និងម៉ោង៩យប់ ថ្ងៃទី៣១ ខែសីហា ឆ្នាំ២០២០ ហើយក៏នឹងមានការផ្សាយឡើងវិញ នៅម៉ោង២រសៀល និងម៉ោង៩យប់ ថ្ងៃអង្គារ ថ្ងៃសុក្រ និងថ្ងៃសៅរ៍ផងដែរ (ក្នុងសប្តាហ៍ដដែល)។ សូមប្រិយមិត្តរង់ចាំ និងតាមដានការផ្សាយ របស់បណ្តាញព័ត៌មាន Fresh News, ទូរទស្សន៍ព័ត៌មាន Fresh News ផ្សាយតាមរយៈទូរទស្សន៍ខ្សែកាបទូទាំងប្រទេស, ទូរទស្សន៍ Fresh News, Computer, Facebook & Youtube Fresh News. | 2020-08-30T17:00:00+07:00 | freshnewsasia.com | https://m.freshnewsasia.com/index.php/en/localnews/169436-2020-08-30-03-00-58.html |
3b6652a2-e5b1-4d13-bfb7-c8726b1def36 | TOP NEWS: មិនមានអ្នកជា ហើយក៏មិនមានអ្នកឆ្លងជំងឺកូវីដ១៩ថ្មីនោះដែរ, ១៦ថ្ងៃជាប់គ្នាហើយ ដែលកម្ពុជាគ្មានករណីថ្មី | ក្រសួងសុខាភិបាល នៅព្រឹកថ្ងៃអាទិត្យ ទី៣០ ខែសីហា ឆ្នាំ២០២០នេះ បានប្រកាសថា នៅថ្ងៃនេះមិនមានអ្នកឆ្លងជំងឺកូវីដ១៩ថ្មី ហើយក៏មិនមានអ្នកជាសះស្បើយផងដែរ។ បើគិតតាំងពីថ្ងៃទី១៥ ដល់ ថ្ងៃទី៣០ ខែសីហានេះ មានរយៈពេល១៦ថ្ងៃហើយ ដែលកម្ពុជាមិនមានអ្នកឆ្លងជំងឺកូវីដ១៩ថ្មី។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី៣០ ខែសីហា ឆ្នាំ២០២០នេះ កម្ពុជា រកឃើញអ្នកមានវីរុសកូវីដ-១៩ មានចំនួនសរុប២៧៣នាក់ (ស្រី៥៤នាក់ និងបុរស២១៩នាក់)។ ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេស មានចំនួន២៦៥នាក់ (ស្រី ៥៤នាក់ និងបុរស ២១១នាក់) និងអ្នកសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ មានចំនួន០៨នាក់៕ | 2020-08-30T14:15:00+07:00 | freshnewsasia.com | https://m.freshnewsasia.com/index.php/en/localnews/169427-2020-08-30-00-15-30.html |
ae8ed659-daa5-4c11-8693-17fbf8ff9b71 | ឥណ្ឌាក្លាយជាប្រទេសដែលមានករណីឆ្លងជំងឺកូវីដ១៩ ក្នុងពេល ២៤ ម៉ោងច្រើនបំផុតក្នុងពិភពលោក | ប្រទេសឥណ្ឌាបានរាយការណ៍ថា មានករណីឆ្លងជំងឺកូវីដ១៩ ថ្មីចំនួន ៧៨.៧៦១ ករណី ក្នុងរយៈពេល ២៤ ម៉ោងនៅថ្ងៃអាទិត្យនេះ។ នេះគឺជាតួលេខឆ្លងខ្ពស់បំផុតក្នុងរយៈពេលមួយថ្ងៃនៅក្នុងពិភពលោក ចាប់តាំងពីការរាតត្បាតជាសាកលនៃជំងឺកូវីដ១៩ នេះចាប់ផ្ដើមកើតមានមក និងស្របពេលដែលប្រទេសឥណ្ឌាកំពុងតែបន្ដបើកសកម្មភាពសេដ្ឋកិច្ចរបស់ខ្លួនឡើងវិញ។ នេះគឺជាថ្ងៃទីបួនជាប់គ្នាហើយដែលឥណ្ឌាមានករណីឆ្លងជំងឺកូវីដ១៩ ចំនួនជាង ៧៥.០០០។ ឥណ្ឌាដែលមានប្រជាជនសរុបចំនួន ១ ពាន់ ៤ រយលាននាក់ បានក្លាយជាប្រទេសលំដាប់ទី ៣ លើពិភពលោក បន្ទាប់ពីសហរដ្ឋអាមេរិក និងប្រេស៊ីល ដែលមានករណីឆ្លងជំងឺកូវីដ១៩ ច្រើនបំផុត ដែលមានចំនួន ៣ លាន ៥ សែនករណី និងមានករណីស្លាប់ជាង ៦៣.០០០ ករណី។ នេះបើយោងតាមស្ថិតិផ្លូវការដែលផ្ដល់ដោយក្រសួងសុខាភិបាលរបស់ឥណ្ឌា៕ | 2020-08-30T07:00:00+07:00 | khmer.voanews.com | https://khmer.voanews.com/a/india-sets-world-record-for-covid19-infection-in-24-hours/5563712.html |
b5bfd2ff-6883-4d39-b87a-3472b18ca6cb | ក្រុមបាតុករនៅអឺរ៉ុបតវ៉ាប្រឆាំងនឹងវិធានការរឹតត្បិតរបស់រដ្ឋាភិបាលក្នុងការបង្ការជំងឺកូវីដ១៩ | នៅតាមបណ្ដាទីក្រុងមួយចំនួននៅអឺរ៉ុប ក្រុមបាតុករកាលពីថ្ងៃសៅរ៍ បាននាំគ្នាតវ៉ាប្រឆាំងនឹងការរឹតត្បិតនានាដែលត្រូវបានកំណត់ ចាប់តាំងពីជំងឺកូវីដ១៩ បានចាប់ផ្ដើមផ្ទុះឆ្លងរាតត្បាតមក។ បាតុកររាប់ម៉ឺននាក់បាននាំគ្នាដើរដង្ហែក្បួននៅតាមដងផ្លូវក្នុងទីក្រុងប៊ែរឡាំង ប្រទេសអាល្លឺម៉ង់ ដើម្បីតវ៉ាប្រឆាំងនឹងវិធានការតម្រូវឲ្យពាក់ម៉ាស់ និងតម្រូវឲ្យរក្សាគម្លាតពីគ្នា។ ប៉ូលិសនិយាយថា ពួកគេបានចាប់ខ្លួនបាតុករប្រមាណ ៣០០ នាក់។ នៅក្នុងទីក្រុងឡុងដ៍ ចក្រភពអង់គ្លេស ក្រុមបាតុករបាននាំគ្នាជួបជុំគ្នានៅទីលាន Trafalgar ដើម្បីតវ៉ាប្រឆាំងនឹងអ្វីដែលពួកគេនិយាយថាគឺជា «ការគាបសង្កត់ផ្នែកវេជ្ជសាស្ត្រ» ទៅលើពួកគេដែលតម្រូវឲ្យពួកគេពាក់ម៉ាស់ និងរក្សាគម្លាតពីគ្នា។ ចំណែកឯនៅទីក្រុងប៉ារីស ប្រទេសបារាំងវិញ បាតុកររាប់រយនាក់តវ៉ាប្រឆាំងនឹងវិធានការតម្រូវឲ្យពាក់ម៉ាស់ជាកំហិតនៅក្នុងទីក្រុងនេះ។ រីឯនៅទីក្រុង Zurich ប្រទេសស្វីស ឯណោះវិញ បាតុករប្រមាណ ១ ពាន់នាក់ ដែលមានមន្ទិលសង្ស័យចំពោះវិធានការរឹតត្បិតដើម្បីបង្ការការឆ្លងជំងឺកូវីដ១៩ បានអំពាវនាវសុំឲ្យរដ្ឋាភិបាលផ្ដល់ «សេរីភាពដូចមុនវិញ»៕ | 2020-08-30T07:00:00+07:00 | khmer.voanews.com | https://khmer.voanews.com/a/protesters-in-europe-protest-against-covid19-mandate/5563729.html |
0e798def-2050-4e3d-8319-4587310cc0c8 | មន្ទីរសុខាភិបាលមួយចំនួននៅអាមេរិកស្នើឲ្យ CDC កែប្រែវិធានការកាត់បន្ថយការធ្វើតេស្តរកជំងឺកូវីដ១៩ | ស្ថាប័នសុខភាពសាធារណៈនានានៅទូទាំងសហរដ្ឋអាមេរិកកំពុងអំពាវនាវឲ្យមជ្ឈមណ្ឌលសម្រាប់ការបង្ការ និងគ្រប់គ្រងជំងឺ (CDC) របស់សហរដ្ឋអាមេរិក កែប្រែឲ្យដូចដើមវិញនូវការផ្លាស់ប្ដូរគោលការណ៍ណែនាំជាសាធារណៈរបស់ខ្លួនស្ដីពីការធ្វើតេស្តរកជំងឺកូវីដ១៩ កាលពីពេលថ្មីៗនេះ។ សមាគម Big Cities Health Coalition និងសមាគម National Association of County and City Health Officials ដែលតំណាងឲ្យមន្ទីរសុខាភិបាលមូលដ្ឋានចំនួនរាប់ពាន់ បានផ្ញើលិខិតមួយច្បាប់កាលពីថ្ងៃសុក្រ ទៅកាន់ថ្នាក់ដឹកនាំមជ្ឈមណ្ឌល CDC និងក្រសួងសុខាភិបាល ដើម្បីស្នើឲ្យស្ថាប័នទាំងពីរកែប្រែការសម្រេចរបស់ខ្លួននៅក្នុងការបញ្ឈប់ការធ្វើតេស្តលើអ្នកណាដែលអាចឆ្លងជំងឺកូវីដ១៩ ប៉ុន្តែមិនមានរោគសញ្ញា។ សមាគមទាំងនោះបានស្នើឲ្យទីភ្នាក់ងាររបស់រដ្ឋាភិបាលសហព័ន្ធទាំងពីរនេះគោរពឡើងវិញតាមអនុសាសន៍របស់ខ្លួនដែលថា អ្នកដែលអាចឆ្លងជំងឺកូវីដ១៩ ត្រូវតែធ្វើតេស្ត បើទោះបីជាពួកគេគ្មានរោគសញ្ញាក៏ដោយ។ រដ្ឋយ៉ាងហោចណាស់ចំនួន ៣៣ មិនអនុវត្តទៅតាមគោលការណ៍ថ្មីរបស់ CDC ទេ ហើយនៅតែបន្ដស្នើឲ្យធ្វើតេស្តលើអ្នកដែលអាចឆ្លងជំងឺកូវីដ១៩ ទាំងអស់ មិនថាពួកគេមាន ឬគ្មានរោគសញ្ញានោះទេ។ នេះបើយោងតាមការវិភាគមួយរបស់ទីភ្នាក់ងារព័ត៌មាន Reuters។ សាកលវិទ្យាល័យ Johns Hopkins រាយការណ៍ថា មានករណីឆ្លងជំងឺកូវីដ១៩ ជាង ២៥ លានករណីនៅទូទាំងសាកលលោក។ សហរដ្ឋអាមេរិកមានករណីឆ្លងជំងឺកូវីដ១៩ ជិត ៦ លាន ករណី ប្រេស៊ីលមាន ៣ លាន ៨ សែន ករណី និងឥណ្ឌាមាន ៣ លាន ៥ សែនករណី៕ | 2020-08-30T07:00:00+07:00 | khmer.voanews.com | https://khmer.voanews.com/a/health-departments-across-the-us-request-cdc-to-reverse-covid19-test/5563750.html |
1f163071-8060-4954-b8db-6de281ad79c1 | តំបន់ប្រតិបត្តិការសឹករងកំពង់ធំ ទទួលបានស្បៀងអាហារ ថវិកា និងបរិក្ខាពេទ្យ ពីគណៈបញ្ជាការយោធាទីក្រុងហូជីមិញ ដើម្បីការពារជំងឺកូវីដ១៩ | បញ្ជាការដ្ឋានតំបន់ប្រតិបត្តិការសឹករងកំពង់ធំ ដែលមានលោកឧត្តមសេនីយ៍ទោ សោម ស៊ុន ជាមេបញ្ជាការ នៅថ្ងៃទី២៩ ខែសីហា ឆ្នាំ២០២០នេះ បានទទួលស្បៀងអាហារ ថវិកា និងសម្ភារបរិក្ខារពេទ្យ គណៈបញ្ជាការយោធាទីក្រុងហូជីមីញ នៃកងទ័ពប្រជាជនវៀតណាម បានផ្តល់ជូនជាលើកទី២។ អំណោយទាំងអស់នេះ នឹងចែកបន្ដដល់គ្រួសារកងទ័ពទាំងអស់ ចំណុះបញ្ជាការដ្ឋានតំបន់ប្រតិបត្តិការសឹករងកំពង់ធំ និងប្រជាពលរដ្ឋដែលមានជីវភាពលំបាកខ្វះខាត នៅក្នុងខេត្តកំពង់ធំ និងសម្រាប់អង្គភាពប្រើប្រាស់ក្នុងការការពារទប់ស្កាត់ការឆ្លងរីករាលដាល ជំងឺកូវីដ-១៩។ ថ្លែងក្នុងឱកាសនោះ លោកឧត្តមសេនីយ៍ទោ សោម ស៊ុន បានណែនាំកងកម្លាំងទាំងអស់ និងក្រុមគ្រួសារត្រូវបន្តការការពារពីការឆ្លងរីករាលដាលជំងឺកូវីដ-១៩ ព្រោះថាមេរោគដ៏កាចសាហាវមួយនេះ នៅក្បែរយើងជានិច្ច ប្រសិនបើយើងមានការធ្វេសប្រហែស វានឹងឆ្លងជាក់ជាមិនខាន។ ចុងក្រោយលោកឧត្តមសេនីយ៍ទោ សោម ស៊ុន បានប្តេជ្ញាចិត្ត និងនាំយកស្បៀងអាហារ និងថវិកាដែលជាជំនួយឧបត្ថម្ភទាំងនេះ ទៅផ្តល់ជូនប្រជាពលរដ្ឋគ្រួសារកងទ័ព និងគ្រួសារអតីតយុទ្ធជន ដែលមានជីវភាពលំបាកខ្វះខាតនៅខេត្តកំពង់ធំ ឲ្យដល់ដៃបងប្អូនពិតប្រាកដ។ សម្ភារដែលទទួលបាន អង្ករចំនួន២០តោន, មីម៉ាម៉ា ចំនួន១,០០០កេស, ទឹកស៉ីអ៉ីវ និងទឹកត្រី ចំនួន១,០០០យួរ និងថវិកាមួយចំនួនទៀត សម្រាប់បន្តទិញស្បៀងអាហារ បម្រើការក្នុងវិស័យមនុស្សធម៌, ម៉ាសបួនស្រទាប់ ចំនួន១០០,០០០ម៉ាស, ម៉ាសសម្រាប់គ្រូពេទ្យ ចំនួន៥០,០០០ម៉ាស, ម៉ាស៊ីនសម្រាប់វាស់ស្ទង់កម្ដៅ ចំនួន១០០គ្រឿង, ខោអាវសម្រាប់ការពារមេរោគ ចំនួន១,០០០កំប្លេរ, ទឹកអាល់កុល ឬជែលសម្រាប់លាងដៃ ចំនួន២,០០០ដប, ម៉ាស៊ីនបាញ់ថ្នាំសម្លាប់មេរោគ ចំនួន២០គ្រឿង និងថ្នាំសម្លាប់មេរោគ ៥០ធុង៕ | 2020-08-30T00:13:00+07:00 | freshnewsasia.com | https://m.freshnewsasia.com/index.php/en/localnews/169402-2020-08-29-10-13-59.html |
c2f100ba-5115-42ae-9b13-e9e90b9c03aa | ពលរដ្ឋចំនួន១៤៥គ្រួសារ ក្នុងឃុំវិហារសួគ៌ ស្រុកខ្សាច់កណ្តាល ទទួលបានអំណោយមនុស្សធម៌, អភិបាលខេត្ត ផ្ដាំផ្ញើពីការប្រុងប្រយ័ត្នជំងឺកូវីដ-១៩ | លោក គង់ សោភ័ណ្ឌ ក្នុងនាមជាប្រធានសាខាកាកបាទក្រហមខេត្តកណ្ដាល បានធ្វើជាអធិបតីក្នុងពិធីចែកអំណោយមនុស្សធម៌ ជូនដល់ប្រជាពលរដ្ឋចំនួន១៤៥គ្រួសារ ដែលមានជីវិភាពខ្វះខាត ចាស់ជរា បាត់បង់សមត្ថភាពការងារ ក្នុងឃុំវិហារសួគ៌ ស្រុកខ្សាច់កណ្តាល នៅថ្ងៃសៅរ៍ ទី២៩ ខែសីហា ឆ្នាំ២០២០ ស្ថិតក្នុងបរិវេណវត្តព្រះវិហារសួគ៌ ស្រុកខ្សាច់កណ្តាល។ ក្នុងពិធីនេះដែរ មានការនិមន្ត និងអញ្ជើញចូលរួមពីព្រះពុទ្ធឃោសាចារ្យ ស ប៊ុនណា ព្រះបាឡាត់គណខេត្តកណ្តាល និងជាព្រះអនុគណក្រុងតាខ្មៅ ព្រះតំណាងសម្តេចព្រះឧត្តមមុនី ជា សំអាង សម្តេចព្រះមេគណ ខេត្តកណ្តាល ព្រះមន្ត្រីសង្ឃស្រុកតាមឋានានុក្រម ព្រះគ្រូចៅអធិការវត្តទាំង៤១ ក្នុងស្រុកខ្សាច់កណ្តាល លោកស្នងការរង លោក លោកស្រីប្រធានមន្ទីរអង្គភាពជុំវិញខេត្ត ថ្នាក់ដឹកនាំស្រុក មន្រ្តីរាជការ អាជ្ញាធរគ្រប់លំដាប់ថ្នាក់ លោកយាយ លោកតា និងប្រជាពលរដ្ឋសរុបប្រមាណ២៥០អង្គ/នាក់។ ថ្លែងក្នុងពិធីនេះដែរ លោកបាននាំនូវការផ្តាំផ្ញើ សួរសុខទុក្ខ នឹករលឹកពីសំណាក់សម្តេចទាំងទ្វេរ សូមជម្រុញ និងលើកទឹកចិត្តដល់ ព្រះសង្ឃ លោកយាយ លោកតាប្រជាពលរដ្ឋទាំងអស់ សូមបន្តយកចិត្តទុកដាក់ថែរក្សា សុខភាព អនាម័យ ខ្លួនប្រាណ ជៀសផុតពីជំងឺដំកាត់ផ្សេងៗ ជាពិសេសជំងឺកូវីដ-១៩ ដែលជាបិសាចលាក់មុខដ៏កាចសាហាវគ្មានថ្នាំព្យាបាល ក៏ប៉ុន្តែយើងអាចការពារកុំឲ្យឆ្លងពីមនុស្សម្នាក់ ទៅមនុស្សទៀតបាន គឺយើងទាំងអស់គ្នាត្រូវគោរព និងអនុវត្តឲ្យបានតាមការណែនាំរបស់ក្រសួងសុខាភិបាល គឺត្រូវពាក់ម៉ាសនៅពេលចេញក្រៅ ឧស្សាហ៍លាងដៃនឹងទឹកសាប៊ូ ឬជែល រក្សាគម្លាតសុវត្ថិភាព យ៉ាងហោច ១ម៉ែត ទៅ១.៥០ម៉ែត្រ។ សូមរំលឹកថានេះ ជាលើកទី៥ហើយ ក្នុងឆ្នាំនេះ ដែលគណៈសង្ឃវត្តព្រះវិហារសួគ៌ បានរៀបចំនូវអំណោយដើម្បីចែកជូនញាតិញោមប្រជាពលរដ្ឋ ដែលមានជីវភាពខ្វះខាត ហើយសម្រាប់សម្ភារជាគ្រឿងឧបភោគ បរិភោគ ដែលបានរៀបចំនេះគឺព្រះសង្ឃទទួលបានពីពុទ្ធបរិស័ទជិតឆ្ងាយ ដែលមានសទ្ធាជ្រះថ្លានាំយកមកប្រគេនដល់ព្រះសង្ឃ ហើយគណៈសង្ឃវត្តបានចាត់ចែងនូវសម្ភារមួយចំនួន ដើម្បីចែកជូនប្រជាពលរដ្ឋ ដែលមានជីវភាពខ្វះខាតទាំង១៤៥ គ្រួសារក្នុងឱកាសនេះតែម្តង។ ប្រជាពលរដ្ឋដែលមានជីវភាពខ្វះខាតទាំង១៤៥ គ្រួសារដែលអញ្ជើញចូលរួមក្នុងពិធីនេះមាន៖ * ទី១៖ ភូមិស្វាយមាស ចំនួន៤៥គ្រួសារ * ទី២៖ ភូមិតាកែវ១ ចំនួន០៥គ្រួសារ * ទី៣៖ ភូមិតាកែវ២ ចំនួន៣៥គ្រួសារ * ទី៤៖ ភូមិព្រៃធំ ចំនួន១៦គ្រួសារ * ទី៥៖ ភូមិវិហារសួគ៌ត្បូង ចំនួន២៨គ្រួសារ * ទី៦៖ ភូមិវិហារសួគ៌ជើង ចំនួន១៦គ្រួសារ។ ចំពោះអំណោយមនុស្សធម៌ដែលគ្រួសារនីមួយៗ ទទួលបានក្នុងឱកាសនេះ គឺក្នុងមួយគ្រួសារទទួលបាន៖ អង្ករ៣០គីឡូក្រាម, មី១កេស, ត្រីខកំប៉ុង១យួរ, ទឹកត្រី១យួរ, ទឹកស៊ីអ៊ីវ១យួរ និងថវិកា៥ម៉ឺនរៀល៕ | 2020-08-29T22:41:00+07:00 | freshnewsasia.com | https://m.freshnewsasia.com/index.php/en/localnews/169394-2020-08-29-08-41-03.html |
1473b9d3-4049-4856-a9d4-767a9148b374 | ប្រព័ន្ធសារព័ត៌មានចិននិងអាមេរិកឡាទីន រៀបចំកិច្ចសន្ទនាតាមអនឡាញ, ក្រុមអ្នកសារព័ត៌មានបានពួតដៃគ្នា ប្រយុទ្ធប្រឆាំងនឹងជំងឺឆ្លង (Video inside) | នៅថ្ងៃសុក្រ ទី២៨ ខែសីហា ឆ្នាំ២០២០ អគ្គស្ថានីយវិទ្យុ និងទូរទស្សន៍មជ្ឈិមចិន, គណៈកម្មាធិការសេដ្ឋកិច្ចអាមេរិកឡាទីន និងការ៉ាប៊ីន និងសហព័ន្ធសារព័ត៌មានអាមេរិកឡាទីន បានរួមគ្នារៀបចំវេទិកាសហប្រតិបត្តិការតាមអនឡាញនៃប្រព័ន្ធសារព័ត៌មានក្រោមប្រធានបទ «ដៃគូអាមេរិកឡាទីន» ឆ្នាំ២០២០តាមរយៈប្រព័ន្ធវីដេអូ។ តំណាងមកពីស្ថាប័នសារព័ត៌មានចំនួន ១៥ នៃប្រទេសចិន និងប្រទេសអាមេរិកឡាទីនចំនួន ១១ សរុប ៣៣រូបបានធ្វើកិច្ចសន្ទនាតាមអនឡាញ និងចេញសេចក្តីថ្លែងការណ៍រួម អំពីកិច្ចសហប្រតិបត្តិការក្នុងការប្រយុទ្ធប្រឆាំងនឹងជំងឺឆ្លង ដែលបានចារទំព័រថ្មីនៃកិច្ចសហប្រតិបត្តិការរវាងប្រព័ន្ធសារព័ត៌មានចិន និងអាមេរិកឡាទីន។ ពេលថ្លែងសុន្ទរកថាក្នុងពិធីបើកវេទិកាលើកនេះ លោក សិន ហៃសុង (Shen Haixiong) អគ្គនាយក និងជានិពន្ធនាយកនៃអគ្គស្ថានីយវិទ្យុ និងទូទស្សន៍មជ្ឈិមចិនបានលើកឡើងថា ប្រព័ន្ធសារព័ត៌មានគួរតែផ្សព្វផ្សាយដំណឹងអំពីការពិត តែមិនមែនបង្កើតពាក្យចចាមអារ៉ាម និងបង្ករឿងនោះទេ, ប្រព័ន្ធសារព័ត៌មានគួរតែប្រមូលផ្តុំគំនិតឯកភាពរួម តែមិនមែនបង្កការខ្វែងគំនិតគ្នានោះទេ, ប្រព័ន្ធសារព័ត៌មានគួរតែប្រយុទ្ធប្រឆាំងនឹងជំងឺឆ្លង តាមបែបវិទ្យាសាស្រ្ត តែមិនមែនទម្លាក់កំហុសទៅឱ្យប្រទេសដទៃនោះទេ, ប្រព័ន្ធសារព័ត៌មានគួរតែផ្សព្វផ្សាយពីជំនឿចិត្ត តែមិនមែនវាយប្រហារក្នុងចេតនាអាក្រក់នោះឡើយ។ លោក Shen បានបន្តទៀតថា ប្រព័ន្ធសារព័ត៌មានចិននិងអាមេរិកឡាទីនគួរតែបង្កើនកិច្ចសហប្រតិបត្តិការថែមមួយកម្រិតទៀត រួមគ្នាបញ្ចេញសំឡេងរបស់ប្រព័ន្ធសារព័ត៌មានចិន និងអាមេរិកឡាទីន និងជំរុញកិច្ចកសាងសហគមន៍រួមវាសនាខាងសុខាភិបាលមនុស្សជាតិ ក្នុងអាកប្បកិរិយាទទួលខុសត្រូវ និងប្រកាន់ខ្ជាប់គោលការណ៍សត្យានុម័ត យុត្តិធម៌ និងពិតប្រាកដ ។ ឥស្សរជនដែលចូលរួមវេទិកាបានថ្លែងថា ក្នុងគ្រាដ៏គន្លឹះនៃការសាមគ្គីគ្នាប្រយុទ្ធប្រឆាំងនឹងជំងឺឆ្លង នៅតែមានអ្នកនយោបាយ និងប្រព័ន្ធសារព័ត៌មាននៃប្រទេសមួយចំនួន បានតម្កល់ផលប្រយោជន៍ផ្ទាល់ខ្លួនលើអាយុជីវិត ប្រព័ន្ធសារព័ត៌មានដែលមានសតិសម្បជញ្ញៈលើពិភពលោក សុទ្ធតែឈរនៅជាមួយគុណធម៌ជាប់ជានិច្ច។ ក្រៅពីនេះក្នុងវេទិកាតាមអនឡាញលើកនេះ តំណាងប្រព័ន្ធសារព័ត៌មាន នៃបណ្តាប្រទេសនានាក៏បានចេញផ្សាយ «សេចក្តីថ្លែងការណ៍រួមអំពីការបង្កើនកិច្ចសហប្រតិបត្តិការក្នុងការប្រយុទ្ធប្រឆាំង នឹងជំងឺឆ្លងរបស់ដៃគូអាមេរិកឡាទីន» ផងដែរ៕ | 2020-08-29T21:23:00+07:00 | freshnewsasia.com | https://m.freshnewsasia.com/index.php/en/internationalnews/169385-2020-08-29-07-23-21.html |
adb3c707-a241-4497-9a58-7601fa13dc81 | រដ្ឋមន្ត្រីកសិកម្ម ណែនាំដល់មន្ដ្រីជំនាញចុះចាក់ថ្នាំការពារសត្វពាហនៈរបស់ប្រជាពលរដ្ឋ ឲ្យបានទូទាំងប្រទេសចៀសវាងការកើតជំងឺឆ្លង | លោក វេង សាខុន រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ នៅថ្ងៃទី២៩ ខែសីហា ឆ្នាំ២០២០នេះ បានណែនាំដល់មន្ដ្រីជំនាញ ចុះចាក់ថ្នាំការពារសត្វពាហនៈ របស់ប្រជាពលរដ្ឋឲ្យបានទូទាំងប្រទេស ដើម្បីចៀសវាងការកើតជំងឺឆ្លង។ ការណែនាំបែបនេះ ធ្វើឡើងក្នុងឱកាសដែលលោករដ្ឋមន្ដ្រី វេង សាខុន ដឹកនាំក្រុមការងារ ចុះចាក់ថ្នាំការពារជំងឺឆ្លងសត្វពាហនៈ នៅភូមិទំនប់ ឃុំស្ទឹងត្រង់ ស្រុកសាលាក្រៅ ខេត្តប៉ៃលិន នាព្រឹកថ្ងៃទី២៩ ខែសីហា ឆ្នាំ២០២០នេះ។ លោករដ្ឋមន្ត្រី វេង សាខុន បានណែនាំឲ្យមន្ទីរ និងមន្រ្តីជំនាញខិតខំអនុវត្ត ឲ្យបានគ្រប់ផែនការ ធ្វើយ៉ាងណាឲ្យសត្វពាហនៈ របស់ប្រជាពលរដ្ឋទទួលបានថ្នាំការពារ ចៀសវាងការកើតជំងឺឆ្លង ដែលនាំឲ្យប៉ះពាលដល់ផលិតកម្មគោ ក្របី រួមទាំងសេដ្ឋកិច្ចគ្រួសារ។ លោកថា ត្រូវជំរុញឲ្យកសិករយើងចិញ្ចឹមគោ ក្នុងក្រោល ឬក្នុងកសិដ្ឋានត្រឹមត្រូវ តាមបច្ចេកទេស ធានាបានសុខភាពល្អ និងចំណូលខ្ពស់ ឈប់លែងសត្វគោ ក្របីឲ្យដើរស៊ីពាសវាលពាសកាល ដែលជាឱកាសឆ្លងជំងឺបានយ៉ាងងាយ និងបំផ្លាញផលដំណាំទៀតផង។ ចិញ្ចឹមសត្វត្រូវចាក់ថ្នាំការពារជំងឺឆ្លងគ្រប់ប្រភេទ ដូច្នេះលោករដ្ឋមន្ត្រី វេង សាខុន បានយកឱកាសនេះ ណែនាំឲ្យម្ចាស់សត្វ មាន់ ទា ជ្រូក គោ ក្របី ចៀម និងពពែរ ទាំងជាលក្ខណគ្រួសារ និងក្រុមហ៊ុននៅទូទាំងប្រទេស ត្រូវយកចិត្តទុកដាក់ចាក់ថ្នាំការពារសត្វឲ្យបានទៀងទាត់ និងជាប្រចាំ ដើម្បីធានាថាសត្វចិញ្ចឹម មានសុខភាពល្អសម្រាប់មនុស្សបរិភោគ។ នៅថ្ងៃដដែលនេះ លោក វេង សាខុន រដ្ឋមន្ត្រីក្រសួងកសិកម្ម បានបន្ដចុះទៅភូមិអូរច្រា សង្កាត់ទួលល្វា ក្រុងប៉ៃលិន ដើម្បីពិនិត្យ កសិដ្ឋានចិញ្ចឹមបង្កង តាមបែបធម្មជាតិរបស់បង ជួន មុន្នីរិទ្ធ។ ម្ចាស់កសិដ្ឋានបានរៀបរាប់ជូនលោករដ្ឋមន្ត្រី វេង សាខុន ជ្រាបថា កសិដ្ឋានទើបចាប់ផ្តើមដំណើរ ការក្នុងខែឧសភា ឆ្នាំ២០២០ បច្ចុប្បន្នមានអាងចិញ្ចឹមទាំងតូច និងធំចំនួន២៨អាង មានពូជញី និងឈ្មោលចំនួន១០០០គូ និងកូនចំនួន ៥០០០ក្បាល កូនមានតម្លៃ ១៥០០- ២០០០រៀល/ក្បាល។ ទិសដៅចង់ពង្រីកឲ្យបាន ៣០អាង និងស្រះចំនួន៤ទៀត លើផ្ទៃដី ២០ហិកតា ដើម្បីបង្កើនបរិមាណបង្កងសាច់ផ្គត់ផ្គងឲ្យទីផ្សារ។ បងប្រុសបានសំណូមពរ ឲ្យជួយផ្នែកបច្ចេកទេស និងកម្ចីឥណទានការប្រាក់ទាបផងដែរ។ លោករដ្ឋមន្ត្រី វេង សាខុន បានកោតសរសើរចំពោះ ការខិតខំប្រឹងប្រែងរបស់បងប្រុស នេះជាការចាប់ផ្តើមចិញ្ចឹមបង្កងបែបធម្មជាតិ ដែលបានបង្ហាញថា ជាការចូលរួមជំរុញវិស័យវារីវប្បកម្មឲ្យមានការរីកចម្រើន ក្នុងខេត្តប៉ៃលិន។ ការផ្តល់ចំណេះដឹងផ្នែកបច្ចេកទេស និងបទពិសោធន៍ រដ្ឋបាលជលផល និងមន្ទីរគួរផ្តល់ជូនតាមសំណើរ ដើម្បីស្វែងរករីកចម្រើន និងបន្តពង្រីកអាជីវកម្ម ចិញ្ចឹមបង្កងឲ្យមានការរីកដុះដាលប្រកបដោយនិរន្តរភាព ចូលរួមធានាបរិមាណផ្គត់ផ្គង់បង្កងឲ្យទីផ្សារក្នុងស្រុក ដែលកំពុងពេញនិយម នាពេលបច្ចុប្បន្ន។ លោក វេង សាខុន រដ្ឋមន្ដ្រីកសិកម្ម ក៏បន្ដទៅភូមិអូរពឺត សង្កាត់ប៉ៃលិន ក្រុង ប៉ៃលិន អញ្ជើញមកពិនិត្យសួនបន្លែគ្រួសារ របស់បងស្រី ញឹប កែវ ដែលទទួលបានជំនួនជាផ្ទះសំណាញ់ (១០ម៉ែត្រ គុណ ៣៦ម៉ែត្រ) ពីកម្មវិធីផ្សព្វផ្សាយបច្ចេកទេសកសិកម្មថ្មីធន់នឹងការប្រែប្រួលអាកាសធាតុ។ អ្នកស្រីម្ចាស់សួនបានរៀបរាប់ជូនលោករដ្ឋមន្ត្រី វេង សាខុន ជ្រាបអំពីការងារដាំដុះបន្លែ (ស្ពៃ ខាត់ណា និងសាលាដ) ការប្រមូលផល ទីផ្សារ ចំណូល និងបញ្ហាផ្សេងៗ។ អ្នកស្រីបានថ្លែងអំណរគុណលោករដ្ឋមន្ត្រី វេង សាខុន និងមន្រ្តីកម្មវិធី ដែលតែងតែផ្តល់កំលាំងចិត្ត គាំទ្រ និងជួយជាបច្ចេកទេសរៀងរហូត ធ្វើឲ្យអាជីវកម្មរបស់បងស្រី រីកចម្រើនធំធាត់រហូតមកទល់បច្ចុប្បន្ន បានសង់ផ្ទះសំណាញ់ដោយប្រើថវិកាផ្ទាល់ខ្លួន ប្រមាណជាង៥,០០០ដុល្លារ។ បន្ទាប់ពីបានអញ្ជើញចុះពិនិត្យសួនបន្លែរួចមក លោករដ្ឋមន្ត្រី វេង សាខុន បានសាទរចំពោះជោគជ័យ ដែលអ្នកស្រីទទួលបាននាពេលនេះ ដោយចាប់ផ្តើមពីការដាំដុះ នៅលើទីវាលប្រឈមបញ្ហាជាច្រើន បច្ចុប្បន្នមានផ្ទះសំណាញ់ ប្រើគ្រឿងចក្រជំនួសពលកម្មមនុស្ស និងមានសមត្ថភាពសង់ផ្ទះសំណាញ់ខ្លួនឯងមួយបន្ថែមទៀត។ លោករដ្ឋមន្ត្រី វេង សាខុន បានបញ្ជាក់បន្ថែមថា កត្តាទាំងអស់នេះហើយ គឺធ្វើឲ្យផលិតកម្មបន្លែមាននិរន្តរភាព ធានាសុវត្ថិភាព ប្រសិទ្ធភាពសេដ្ឋកិច្ច និងប្រាក់ចំណូល គ្រួសាររបស់បងស្រី ដែលផលិតកម្មបន្លែសុវត្ថិភាពកំពុងមានការកើនឡើងជាលំដាប់ ស្របពេលដែលតម្រូវការទីផ្សារមានការកើនឡើង។ លោករដ្ឋមន្ដ្រី វេង សាខុន សុំឲ្យអ្នកស្រីខិតខំសិក្សា រៀនសូត្របច្ចេកទេស សិក្សាស្រាវជ្រាវ ដកស្រង់បទពិសោធន៍បន្ថែមទៀត ដើម្បីឲ្យអាជីវកម្មដំណាំបន្លែរបស់បាងស្រីមានចីរភាព និងនិរន្តរភាព៕ | 2020-08-29T20:23:00+07:00 | freshnewsasia.com | https://m.freshnewsasia.com/index.php/en/localnews/169375-2020-08-29-06-23-28.html |
18b1069c-1622-4213-b477-bb0b3cada065 | TOP NEWS: ថ្ងៃនេះក្រសួងសុខាភិបាលបន្តប្រកាសថា គ្មានរកឃើញករណីឆ្លងជំងឺកូវីដ១៩ថ្មីនោះទេ, ១៥ថ្ងៃជាប់គ្នាហើយ ដែលកម្ពុជាគ្មានករណីថ្មី (Video inside) | ក្រសួងសុខាភិបាល នៅព្រឹកថ្ងៃទី២៩ ខែសីហា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ថា នៅថ្ងៃនេះក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយបើគិតតាំងពីថ្ងៃទី១៥ ដល់ ថ្ងៃទី២៩ ខែសីហានេះ គឺមានរយៈពេល១៥ថ្ងៃហើយ ដែលនៅកម្ពុជាគ្មានរកឃើញករណីឆ្លងជំងឺកូវីដ១៩ថ្មី។ ជាមួយគ្នានេះ នៅថ្ងៃនេះក្រសួងសុខាភិបាល ក៏បានបញ្ជាក់ថា គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាកនៅមន្ទីរពេទ្យមានចំនួន៨នាក់ដដែល។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី២៩ ខែសីហា ឆ្នាំ២០២០នេះ ស្ថានភាពជំងឺកូវីដ-១៩ នៅកម្ពុជា រកឃើញអ្នកមានវីរុសកូវីដ-១៩ មានចំនួនសរុប២៧៣នាក់ (ស្រី៥៤នាក់ និងបុរស២១៩នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេស មានចំនួន២៦៥នាក់ (ស្រី ៥៤នាក់ និងបុរស ២១១នាក់) និងអ្នកសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ មានចំនួន០៨នាក់៕ | 2020-08-29T14:15:00+07:00 | freshnewsasia.com | https://m.freshnewsasia.com/index.php/en/localnews/169342-2020-08-29-00-15-51.html |
4a6615ec-0fdd-4ca6-bc2e-774537bd3560 | អាជ្ញាធរថៃ បញ្ជូនពលករខ្មែរឆ្លងដែនខុសច្បាប់ជិត៣០នាក់ មកកម្ពុជាវិញតាមច្រកប៉ោយប៉ែត | យោងតាមអគ្គនាយកដ្ឋានអន្តោប្រវេសន៍បានឲ្យដឹងថា ប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត នាថ្ងៃទី២៨ ខែសីហា ឆ្នាំ២០២០ មានពលករខ្មែរឆ្លងដែនខុសច្បាប់ ដែលអាជ្ញាធរថៃបញ្ជូនមកមានចំនួន ២៨នាក់ ស្រី ៧នាក់ និងកុមារ ២នាក់។ ចំពោះពលករខាងលើ ត្រូវបានកម្លាំងនគរបាលប៉ុស្តិ៍ ធ្វើការអប់រំណែនាំបន្ទាប់មកប្រគល់ជូនក្រុមការងារ ទទួលពលករមជ្ឈមណ្ឌលសំចតប៉ោយប៉ែត ដើម្បីធ្វើការបន្ត។ ជាមួយគ្នានេះដែរ អាជ្ញាធរថៃនៅតែបន្តបិទច្រកទ្វារព្រំដែន មិនទាន់បើកឱ្យអ្នកដំណើរចេញ-ចូលឆ្លងកាត់នៅឡើយ ចំពោះអ្នកជំងឺសង្រ្គោះបន្ទាន់ និងរថយន្តដឹកទំនិញធន់ធំ ដំណើរការជាធម្មតា៕ | 2020-08-29T08:48:54+07:00 | kbnnews.com | https://kbn.news/archives/178767 |
6e390c73-c76f-45a6-a942-d2fcf3a9415d | លោក គន់ គីម នាំស្បៀងជូនពលរដ្ឋរងគ្រោះ ដោយជំងឺកូវីដ១៩ ចំនួន ៥០០គ្រួសារ នៅខេត្តឧត្តរមានជ័យ | ទេសរដ្ឋមន្ត្រី គន់ គីម អនុប្រធានទី១គណៈកម្មាធិការជាតិគ្រប់គ្រងគ្រោះមហន្តរាយ បានអញ្ជេីញជួបសំណេះសំណាលជាមួយគ្រួសារងាយរងគ្រោះដោយ Covid-19 ចំនួន ៥០០គ្រួសារ ក្នុងខេត្តឧត្ដរមានជ័យ។ ក្នុងពិធីនេះលោកទេសរដ្ឋមន្ត្រី បាននាំការផ្តាំផ្ញេីសាកសួរសុខទុក្ខពីសំណាក់សម្តេចតេជោ និងសម្តេចកិត្តិព្រឹទ្ធបណ្ឌិត ជូនដល់ប្រជាពលរដ្ឋ ក្នុងខេត្តឧត្តរមានជ័យទាំងមូល។ លោកទេសរដ្ឋមន្ត្រី បានលើកឡើងថា សម្តេចទាំងពីរតែងមានការនឹករលឹក និងគិតគូរពីសុខទុក្ខរបស់ប្រជាពលរដ្ឋ ហើយតែងតែណែនាំរូបលោក និងក្រុមការងារ ចុះជួយខេត្តឧត្តរមានជ័យ ចុះជួបផ្ទាល់ និងជួយដោះស្រាយរាល់ការលំបាកជូនប្រជាពលរដ្ឋនៅក្នុងមូលដ្ឋានខេត្តឧត្តរមានជ័យ។ លោកទេសរដ្ឋមន្ត្រី គន់ គីម បានផ្តាំផ្ញេីឱ្យប្រជាពលរដ្ឋត្រូវអនុវត្តន៍ឱ្យបានតាមសេចក្តីណែនាំរបស់ក្រសួងសុខាភិបាល ស្តីពីវិធានការបង្កាជំងឺ Covid-19 ដេីម្បីខ្លួនឯង គ្រួសារ និងសហគមន៍គ្មានការឆ្លងជំងឺកូវីដ១៩។ ទន្ទឹមនឹងការការពារជំងឺកូវីដ១៩ លោកទេសរដ្ឋមន្ត្រី ក៏បានណែនាំប្រជាពលរដ្ឋខិតខំ បង្កបង្កេីនផលដាំដុះបន្លែបង្កា និងចិញ្ចឹមសត្វជាដើម ដើម្បីដោះស្រាយបញ្ហាខ្វះខាតក្នុងជីវភាព។ លោក គន់ គីម ក៏បានអំពាវនាវអាជ្ញាធរមានសមត្ថកិច្ច និងប្រជាពលរដ្ឋទាំងអស់ចូលរួមសហការគ្នាទប់ស្កាត់ការប្រេីប្រាស់ និងចរាចរគ្រឿងញៀន ដេីម្បីអនាគតកូនចៅប្រជាពលរដ្ឋ។ សូមបញ្ជាក់ថា ជំនួយមនុស្សធម៌ដែលយកចែកជូនប្រជាពលរដ្ឋនោះរួមមាន៖ ម្សៅសាប៊ូបោកខោអាវ, សាប៊ូដុសខ្លួន, សាប៊ូកក់សក់, ថ្នាំ និងច្រាសដុសធ្មេញ, កូនកន្សែង, អង្ករក្នុង ១គ្រួសារ ២៥គីឡូក្រាម៕ | 2020-08-29T02:35:00+07:00 | freshnewsasia.com | https://m.freshnewsasia.com/index.php/en/localnews/169325-2020-08-28-12-35-40.html |
83b9ab1f-9c15-406a-aae8-16b0dd26753e | លោកស្រី មុំ ចាន់ដានី សំណេះសំណាល និងចែកអំណោយ ជូនដល់៣២គ្រួសារ និងកុមារ២០នាក់ ដែលទទួលរងផលប៉ះពាល់ ក្នុងអំឡុងប្រយុទ្ធនឹងជំងឺ Covid-19 | ដើម្បីជួយសម្រូលដល់ការខ្វះខាត ក្នុងជីវភាពគ្រួសារខ្វះខាត ក្នុងអំឡុងប្រយុទ្ធនឹងជំងឺ Covid-19 នៅថ្ងៃទី២៨ ខែសីហា ឆ្នាំ២០២០ លោកស្រី មុំ ចាន់ដានី ប្រធានមន្ទីរសង្គមកិច្ច អតីតយុទ្ធជន និងយុវនីតិសម្បទា រាជធានីភ្នំពេញ បានអញ្ជើញជួបសំណេះសំណាល និងចែកអំណោយឧបត្ថម្ភ គាំទ្រគ្រឿងឧបភោគបរិភោគ សមា្ភរអនាម័យ និងសម្ភារសិក្សាជូនដល់គ្រួសារ និងកុមារ សរុបចំនួន៣២គ្រួសារ និងកុមារចំនួន២០នាក់ នៅរាជធានីភ្នំពេញ ដើម្បីជួយសម្រួលដល់ការខ្វះខាត ក្នុងជីវភាពគ្រួសារ។ ជាមួយគ្នានេះ លោកស្រី មុំ ចាន់ដានី ក៏បានលើកឡើងនូវប្រសាសន៍របស់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិតថា ក៏ដូចប្រសាសន៍អភិបាលរាជធានី មិនត្រូវឲ្យនរណាម្នាក់ ស្លាប់ដោយសារតែភាពអត់ឃ្លាតនោះទេ ហើយលោកមានការកោត សរសើចំពោះជនពិការទាំងនេះ ចំពោះការខិតខំប្រឹងប្រែង ដោយមិនដើរ សុំទាន ដូចជនពិការផ្សេងទៀត និងបានស្នើឲ្យសមាគម ត្រូវចេះថែរក្សាសុខភាព ដើម្បីបន្តស្វែងរកជំនួយពីសប្បុរសជន ឲ្យគេជួយទៅតាមការប្រគំតន្រ្តីទៅថ្ងៃខាងមុខ ពិសេសត្រូវរស់នៅស្អាត ត្រូវលាងដៃដផយទឹកអាល់កុល និងសាប៊ូជាប្រចាំ ដើម្បីបង្ការទប់ស្កាត់នូវមេរោគកូវីដ១៩ (COVID19) ។ ក្នុងឱកាសនោះ លោកស្រីប្រធាន ក៏បាននាំនូវការផ្តាំផ្ញើពីលោក ឃួង ស្រេង អភិបាលរាជធានីភ្នំពេញ ឲ្យសមាជិកក្នុងសមាគមន៍ យកចិត្តទុកដាក់អនុវត្ត តាមការណែនាំរបស់ក្រសួងសុខាភិបាល ជាពិសេស ការថែរក្សាសុខភាព អនាម័យលាងសំអាតដៃ ឲ្យបានញឹកញាប់ សំអាតបរិវេណរស់នៅ ដើម្បីសុខភាព បងប្អូនមានពិការភាពយើង ក៏ដូចដើម្បី ចូលរួមបង្ការទប់ស្កាត់ការរីករាលដាលនៃជំងឺកូវីដ (Covid-19) ផងដែរ ។ លោកស្រី បានបញ្ជាក់ថា អំណោយដែលបានផ្តល់ជូននាពេលនេះ ដោយក្នុងមួយគ្រួសារទទួលបាន អង្ករ២៥គីឡូ, ទឹកត្រី១យួរ, មី១កេស, ទឹកត្រី ១យួរ, ទឹកស៊ីអ៊ីវ១យួរ, អំបិល១កញ្ចប់, ប្រេងឆា១ដប, និងសម្ភារសិក្សាកុមារ១កញ្ចប់។ ជំនួសមុខឲ្យប្រជាពលរដ្ឋ លោកស្រី មុំចាន់ដានី ប្រធានមន្ទីរសង្គកិច្ចរាជធានី បានថ្លែងអំណរគុណយ៉ាងជ្រាលជ្រៅ ចំពោះអង្គការសកម្មភាពដើម្បីកុមារ (APLE) បានផ្តល់អំណោយឧបត្ថម្ភ តាមរយៈមន្ទីរ ស.អ.យ រាជធានីភ្នំពេញ និងសូមគោរពជូនពរប្រធានអង្គការ និងសហការីទាំងអស់ ជួបប្រទះតែពុទ្ធពរទាំង៤ប្រការ កុំបីឃ្លៀងឃ្លាតឡើយ៕ | 2020-08-28T21:02:00+07:00 | freshnewsasia.com | https://m.freshnewsasia.com/index.php/en/localnews/169283-2020-08-28-07-02-07.html |
978b3af9-c02e-47cd-806c-1b82006362ad | លោកស្រី មុំ ចាន់ដានី សំណេះសំណាល និងចែកអំណោយ ជូនដល់៣២គ្រួសារ និងកុមារ២០នាក់ ដែលទទួលរងផលប៉ះពាល់ ក្នុងអំឡុងប្រយុទ្ធនឹងជំងឺ Covid-19 | ដើម្បីជួយសម្រូលដល់ការខ្វះខាត ក្នុងជីវភាពគ្រួសារខ្វះខាត ក្នុងអំឡុងប្រយុទ្ធនឹងជំងឺ Covid-19 នៅថ្ងៃទី២៨ ខែសីហា ឆ្នាំ២០២០ លោកស្រី មុំ ចាន់ដានី ប្រធានមន្ទីរសង្គមកិច្ច អតីតយុទ្ធជន និងយុវនីតិសម្បទា រាជធានីភ្នំពេញ បានអញ្ជើញជួបសំណេះសំណាល និងចែកអំណោយឧបត្ថម្ភ គាំទ្រគ្រឿងឧបភោគបរិភោគ សមា្ភរអនាម័យ និងសម្ភារសិក្សាជូនដល់គ្រួសារ និងកុមារ សរុបចំនួន៣២គ្រួសារ និងកុមារចំនួន២០នាក់ នៅរាជធានីភ្នំពេញ ដើម្បីជួយសម្រួលដល់ការខ្វះខាត ក្នុងជីវភាពគ្រួសារ។ ជាមួយគ្នានេះ លោកស្រី មុំ ចាន់ដានី ក៏បានលើកឡើងនូវប្រសាសន៍របស់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិតថា ក៏ដូចប្រសាសន៍អភិបាលរាជធានី មិនត្រូវឲ្យនរណាម្នាក់ ស្លាប់ដោយសារតែភាពអត់ឃ្លាតនោះទេ ហើយលោកមានការកោត សរសើចំពោះជនពិការទាំងនេះ ចំពោះការខិតខំប្រឹងប្រែង ដោយមិនដើរ សុំទាន ដូចជនពិការផ្សេងទៀត និងបានស្នើឲ្យសមាគម ត្រូវចេះថែរក្សាសុខភាព ដើម្បីបន្តស្វែងរកជំនួយពីសប្បុរសជន ឲ្យគេជួយទៅតាមការប្រគំតន្រ្តីទៅថ្ងៃខាងមុខ ពិសេសត្រូវរស់នៅស្អាត ត្រូវលាងដៃដផយទឹកអាល់កុល និងសាប៊ូជាប្រចាំ ដើម្បីបង្ការទប់ស្កាត់នូវមេរោគកូវីដ១៩ (COVID19) ។ ក្នុងឱកាសនោះ លោកស្រីប្រធាន ក៏បាននាំនូវការផ្តាំផ្ញើពីលោក ឃួង ស្រេង អភិបាលរាជធានីភ្នំពេញ ឲ្យសមាជិកក្នុងសមាគមន៍ យកចិត្តទុកដាក់អនុវត្ត តាមការណែនាំរបស់ក្រសួងសុខាភិបាល ជាពិសេស ការថែរក្សាសុខភាព អនាម័យលាងសំអាតដៃ ឲ្យបានញឹកញាប់ សំអាតបរិវេណរស់នៅ ដើម្បីសុខភាព បងប្អូនមានពិការភាពយើង ក៏ដូចដើម្បី ចូលរួមបង្ការទប់ស្កាត់ការរីករាលដាលនៃជំងឺកូវីដ (Covid-19) ផងដែរ ។ លោកស្រី បានបញ្ជាក់ថា អំណោយដែលបានផ្តល់ជូននាពេលនេះ ដោយក្នុងមួយគ្រួសារទទួលបាន អង្ករ២៥គីឡូ, ទឹកត្រី១យួរ, មី១កេស, ទឹកត្រី ១យួរ, ទឹកស៊ីអ៊ីវ១យួរ, អំបិល១កញ្ចប់, ប្រេងឆា១ដប, និងសម្ភារសិក្សាកុមារ១កញ្ចប់។ ជំនួសមុខឲ្យប្រជាពលរដ្ឋ លោកស្រី មុំចាន់ដានី ប្រធានមន្ទីរសង្គកិច្ចរាជធានី បានថ្លែងអំណរគុណយ៉ាងជ្រាលជ្រៅ ចំពោះអង្គការសកម្មភាពដើម្បីកុមារ (APLE) បានផ្តល់អំណោយឧបត្ថម្ភ តាមរយៈមន្ទីរ ស.អ.យ រាជធានីភ្នំពេញ និងសូមគោរពជូនពរប្រធានអង្គការ និងសហការីទាំងអស់ ជួបប្រទះតែពុទ្ធពរទាំង៤ប្រការ កុំបីឃ្លៀងឃ្លាតឡើយ៕ | 2020-08-28T20:58:00+07:00 | freshnewsasia.com | https://m.freshnewsasia.com/index.php/en/localnews/169281-2020-08-28-06-58-00.html |
e879ca3b-6ccf-4b15-abe3-336eddf2f51e | TOP NEWS: ថ្ងៃនេះក្រសួងសុខាភិបាលបន្តប្រកាសថា គ្មានរកឃើញករណីឆ្លងជំងឺកូវីដ១៩ថ្មីនោះទេ និងមានអ្នកជំងឺម្នាក់ជាសះស្បើយ, ១៤ថ្ងៃជាប់គ្នាហើយ ដែលកម្ពុជាគ្មានករណីថ្មី (Video inside) | ក្រសួងសុខាភិបាល នៅថ្ងៃទី២៨ ខែសីហា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ថា នៅថ្ងៃនេះក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយបើគិតតាំងពីថ្ងៃទី១៥ ដល់ ថ្ងៃទី២៨ ខែសីហានេះ គឺមានរយៈពេល១៤ថ្ងៃហើយ ដែលនៅកម្ពុជាគ្មានរកឃើញករណីឆ្លងជំងឺកូវីដ១៩ថ្មី។ ជាមួយគ្នានេះនៅថ្ងៃទី២៨ ខែសីហាននេះ ក្រសួងសុខាភិបាលបានប្រកាស ពីការព្យាបាលជាសះស្បើយអ្នកជំងឺកូវីដ១៩ ម្នាក់ផងដែរ។ អ្នកជាសះស្បើយនេះ គឺបុរសជនជាតិចិនអាយុ២០ឆ្នាំ ធ្វើដំណើរពីប្រទេសហ្វីលីពីន តាមជើងហោះហើរមកដល់កម្ពុជា នៅថ្ងៃទី០៩ ខែសីហា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពី មណ្ឌលសុខភាពចាក់អង្រែ រាជធានីភ្នំពេញ។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី២៨ ខែសីហា ឆ្នាំ២០២០នេះ ស្ថានភាពជំងឺកូវីដ-១៩ នៅកម្ពុជា រកឃើញអ្នកមានវីរុសកូវីដ-១៩ មានចំនួនសរុប២៧៣នាក់ (ស្រី៥៤នាក់ និងបុរស២១៩នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេស មានចំនួន២៦៥នាក់ (ស្រី ៥៤នាក់ និងបុរស ២១១នាក់) និងអ្នកសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ មានចំនួន០៨នាក់៕ | 2020-08-28T15:22:00+07:00 | freshnewsasia.com | https://m.freshnewsasia.com/index.php/en/localnews/169241-2020-08-28-01-22-51.html |
0cf93b96-c637-4237-8068-0a727501659d | ជំងឺកូវីដ-១៩ ៖ ក្នុងបរិបទថ្មីនេះ អ្នកបម្រើការក្នុងវិស័យទេសចរណ៍ចាំបាច់ត្រូវចេះប្រើអនឡាញ និងអនុវត្តតាមវិធានសុវត្ថិភាព | ដោយសារពិភពលោកទាំងមូលកំពុងជួបនូវវិបត្តិជំងឺកូវីដ-១៩ បានបង្ខំឱ្យការរស់នៅរបស់មនុស្សត្រូវផ្លាស់ប្ដូទម្លាប់ថ្មី ក្នុងនោះវិស័យទេសចរណ៍ក៏ជួបប្រទះ នូវការប្រែប្រួលមិនតិចឡើយ សូម្បីតែការបណ្ដុះបណ្ដាលអ្នកជំនាញទេសចរណ៍ ក៏មិនអាចអនុវត្តតាមស្ដង់ដាដដែលដូចមុនបានដែរ គឺចាំបាច់ត្រូវមានការពង្រឹងគុណភាពជាងមុន។ ជុំវិញបរិបទនេះ គណៈកម្មាធិការអ្នកជំនាញទេសចរណ៍ ក៏ដូចជាក្រសួងទេសចរណ៍កម្ពុជា បានលើកឡើងនូវដំណោះស្រាយថ្មីៗជាច្រើន ពីក្នុងប្រជុំគណៈកម្មាធិការអ្នកជំនាញទេសចរណ៍ (គ.ជ.អ.ទ) ប្រចាំឆមាសទី១ និងទិសដៅអនុវត្តបន្តនៅឆមាងទី២ ឆ្នាំ២០២០ ដែលធ្វើឡើងនារសៀលថ្ងៃទី២៧ ខែសីហា នៅទីស្ដីការក្រសួងទេសចរណ៍ ក្រោមអធិបតីភាពលោក ថោង ខុន រដ្ឋមន្ត្រីក្រសួងទេសចរណ៍។ យោងតាមក្រសួងទេសចរណ៍បានឲ្យដឹងថា ក្នុងឱកាសកិច្ចប្រជុំនោះ លោក ថោង ខុន បានផ្តោតលើការណែនាំយ៉ាងដូច្នេះថា គ្រប់ការរៀបចំស្ដង់ដាបណ្ដុះបណ្ដាល ជំនាញវិជ្ជាជីវៈទេសចរណ៍ទាំងចាស់ និងថ្មីសរុបចំនួន ៧០មុខជំនាញ ត្រូវតែដាក់បញ្ចូលនូវស្ដង់ដាអនុវត្តវិធានសុវត្ថិភាពទេសចរណ៍ ដើម្បីឱ្យអ្នកជំនាញទេសចរណ៍ជាតិ និងអាស៊ានអនុវត្តការងារឱ្យស្របទៅនឹងបរិបទថ្មីៗ ដែលកំពុងជួបនូវវិបត្តិជំងឺកូវីដ-១៩ និងសម្រាប់សភាពការណ៍ប្រែប្រួលនៅថ្ងៃមុខទៀត។ លោករដ្ឋមន្ត្រីបានណែនាំទៀតថា សម្រាប់ការបណ្ដុះបណ្ដាលអ្នកជំនាញទេសចរណ៍ ក្នុងបរិបទជំងឺកូវីដ គឺត្រូវជំរុញការបណ្ដុះបណ្ដាលតាមប្រព័ន្ធឌីជីថល ឬអនឡាញឱ្យបានផុសផុល ពីព្រោះប្រជាជននៅលើពិភពលោកនាបរិបទថ្មីនេះ ចង់ឬមិនចង់ ពួកគេត្រូវផ្លាស់ប្ដូរទម្លាប់រស់នៅបែបថ្មី (New Normal Life) ហើយការប្រាស្រ័យទាក់ទងមួយចំនួន ដែលធ្លាប់អនុវត្តផ្ទាល់ពីមុននោះ ក៏ត្រូវប្ដូរមកអនុវត្តពីចម្ងាយតាមរយៈប្រព័ន្ធអនឡាញនេះជាចាំបាច់។ លោករដ្ឋមន្ត្រីថា “យើងត្រូវតែជំរុញឱ្យអ្នកជំនាញទេសចរណ៍របស់យើង គិតថាការធ្វើការ ឬការរៀនសូត្រតាមប្រព័ន្ធអនឡាញ គឺជាទម្លាប់ធម្មតាៗដែលអ្នកណាៗក៏ត្រូវចេះប្រើប្រាស់វាដែរ។ ធ្វើបែបនេះគឺដើម្បីរុញចំណេះដឹងផ្នែកអនឡាញនេះឱ្យជ្រាបដល់គ្រប់ធនធានមនុស្សក្នុងវិស័យទេសចរណ៍របស់កម្ពុជា ហើយដល់ពេលនោះ យើងនឹងសម្រេចបានធនធាន មនុស្សដែលប្រកបដោយគុណភាពពិតប្រាក”៕ | 2020-08-28T10:19:26+07:00 | kbnnews.com | https://kbn.news/archives/178606 |
a53b2920-9ac8-4c47-84a1-fb8d872c7a57 | ប្រទេសម៉ាឡេស៊ីបន្ធូរបន្ថយការហាមឃាត់ការជួលពលករចំណាកស្រុក បន្ទាប់ពីមានការរិះគន់ពីវិស័យឯកជន | ប្រទេសម៉ាឡេស៊ីកំពុងផ្អាកអនុវត្តវិធានការថ្មីដែលហាមឃាត់ជំនួញភាគច្រើនមិនឱ្យជួលពលករចំណាកស្រុកទេ។ ការផ្អាកវិធានការថ្មីនេះត្រូវបានធ្វើឡើង បន្ទាប់ពីក្រុមអ្នកជំនួញបានព្រមានថា ការធ្វើបែបនេះអាចនឹងប៉ះពាល់ដល់កិច្ចប្រឹងប្រែងដើម្បីស្តារសេដ្ឋកិច្ច ដែលរងផលប៉ះពាល់ពីការរាតត្បាតនៃជំងឺកូវីដ១៩នៅទូទាំងសាកលលោក។ ការបិទសកម្មភាពសង្គមដែលមានរយៈពេលរាប់ខែបានជួយឲ្យករណីឆ្លងជំងឺកូវីដ១៩ នៅមានចំនួនទាប ប៉ុន្តែវាបានធ្វើឱ្យអត្រាគ្មានការងារធ្វើកើនឡើងខ្ពស់ជាងពេលណាៗទាំងអស់ក្នុងរយៈពេលរាប់ទសវត្សរ៍មកនេះ ហើយធ្វើឱ្យពលរដ្ឋម៉ាឡេស៊ីជាង ៣ សែននាក់បាត់បង់ការងារ។ នៅចុងខែកក្កដា ដើម្បីជួយដល់ពលរដ្ឋក្នុងស្រុកឱ្យអាចត្រឡប់ទៅធ្វើការវិញបាន រដ្ឋមន្ត្រីក្រសួងធនធានមនុស្សម៉ាឡេស៊ីបានប្រកាសថា ក្រុមហ៊ុនទាំងអស់លើកលែងតែក្រុមហ៊ុនសំណង់ និងកសិកម្ម ត្រូវឈប់ជួលពលករចំណាកស្រុក។ ក្រុមអ្នកជំនួញមានការភ្ញាក់ផ្អើលនឹងវិធានការថ្មីនេះ ហើយក្រោយមកបានធ្វើការរិះគន់ ដោយបានព្រមានថា បទបញ្ញត្តិថ្មីនេះអាចនឹងធ្វើឱ្យវិស័យផ្សេងទៀតដែលពឹងផ្អែកយ៉ាងខ្លាំងលើពលករចំណាកស្រុកដែរនោះ ខ្វះខាតកម្លាំងពលកម្មសម្រាប់ធ្វើការងារដែលបានប្រាក់ឈ្នួលទាប ដោយសារតែពលរដ្ឋក្នុងស្រុកមិនចង់ធ្វើការងារទាំងនេះទេ។ អ្នកវិភាគបាននិយាយថា ពលករចំណាកស្រុកកម្រនឹងប្រកួតប្រជែងជាមួយនឹងពលរដ្ឋក្នុងស្រុកក្នុងការរកការងារធ្វើណាស់ ហើយពួកគេហាក់ដូចជាបង្កើតការងារសម្រាប់ពលរដ្ឋម៉ាឡេស៊ីដែលមានជំនាញ ជាជាងដណ្តើមការងារពីពួកគេទៅវិញទេ។ ដោយយកចិត្តទុកដាក់លើការលើកឡើងរបស់វិស័យឯកជននេះ លោក Saravanan Murugan រដ្ឋមន្ត្រីក្រសួងធនធានមនុស្សម៉ាឡេស៊ី បានប្រកាសកាលពីពាក់កណ្តាលខែសីហាថា វិស័យទាំងអស់អាចបន្តជួលពលករបរទេសបាន ប៉ុន្តែត្រូវបន្ថែមលក្ខខណ្ឌរឹតត្បិតមួយចំនួន។ លោករដ្ឋមន្ត្រីបានលើកឡើងនៅក្នុងសេចក្តីថ្លែងការណ៍មួយដែលរាយការណ៍ដោយសារព័ត៌មានក្នុងស្រុកថា៖ «ការងាររបស់ពលករបរទេសគឺសម្រាប់តែអ្នកដែលស្ថិតនៅក្នុងប្រទេសស្រាប់តែប៉ុណ្ណោះ»។ លោកបានបន្ថែមថា ពួកគេត្រូវតែមានប័ណ្ណការងារដែលមានសុពលភាព និងត្រូវតែធ្វើការនៅក្នុងវិស័យដដែលដូចមុនពេលដែលពួកគេបានឈប់ធ្វើការ។ ខណៈដែលក្រុមហ៊ុននានានៅតែមិនអាចនាំយកពលករចំណាកស្រុកថ្មីៗចូលក្នុងប្រទេសម៉ាឡេស៊ីបានដោយសារតែការបិទសកម្មភាពសង្គម កំណែប្រែមួយចំនួនរបស់រដ្ឋមន្ត្រីធនធានមនុស្សនៅតែមិនអាចបំពេញទៅតាមការស្នើសុំរបស់អ្នកជំនួញជាច្រើននោះទេ។ ប៉ុន្តែលោក Michael Kang ដែលជាប្រធានសមាគមសហគ្រាសខ្នាតតូច និងមធ្យម នៅតែស្វាគមន៍ចំពោះចំណាត់ការថ្មីនេះ។ លោក Michael Kang បាននិយាយក្នុងសម្តីដើមថា៖ «ជាពិសេសសម្រាប់សេដ្ឋកិច្ចម៉ាឡេស៊ី យើងនៅតែត្រូវការពលករចំណាកស្រុក»។ ទោះជាយ៉ាងនេះក្តី និយោជកជាច្រើនព្រមានថា លក្ខខណ្ឌដែលរដ្ឋមន្ត្រីធនធានមនុស្សបានបន្ថែមនោះនឹងប៉ះពាល់ដល់ប្រសិទ្ធភាពនៃចំណាត់ការថ្មីនេះ ហើយពួកគេចង់ឱ្យផ្អាកការអនុវត្តលក្ខខណ្ឌទាំងនេះផងដែរ។ ពួកគេនិយាយថា ការបិទសកម្មភាពសង្គមធ្វើឱ្យកាន់តែមានការលំបាកក្នុងការពន្យារសុពលភាពប័ណ្ណការងារ ហើយក្រុមហ៊ុននៅក្នុងវិស័យដែលត្រូវការពលករបរទេសភាគច្រើនទំនងជានឹងបញ្ឈប់ការងាររបស់អ្នកទាំងនោះនៅពេលថ្មីៗនេះ។ ការណ៍នេះធ្វើឱ្យមានពលករចំណាកស្រុកស្របច្បាប់តិចតួចប៉ុណ្ណោះ ដែលក្រុមហ៊ុនអាចជួលបាន។ លោក Shamsuddin Bardan នាយកសម្ព័ន្ធនិយោជកម៉ាឡេស៊ីបាននិយាយក្នុងសម្តីដើមថា៖ «នៅក្នុងស្ថានភាពបែបនេះ មិនមានវិធីណាដែលពួកគេអាចជួលពលករបរទេសណាមួយនោះទេ ដោយសារតែនិយោជកនៅក្នុងវិស័យដូចគ្នានឹងមិនកាត់បន្ថយបុគ្គលិករបស់ខ្លួននោះទេ»។ លោក Shamsuddin បាននិយាយថា វិស័យដូងប្រេងរបស់ម៉ាឡេស៊ី ដែលមានទំហំធំជាងគេលំដាប់ទី ២ ក្នុងពិភពលោកបន្ទាប់ពីឥណ្ឌូណេស៊ី កំពុងប្រឈមមុខនឹងការខ្វះខាតកម្លាំងពលកម្មយ៉ាងខ្លាំងនៅពេលនេះ ហើយនឹងរងផលប៉ះពាល់ខ្លាំងបំផុត ប្រសិនបើពលករចំណាកស្រុកនៅតែត្រូវបានហាមឃាត់មិនឱ្យប្តូរទៅធ្វើការនៅក្នុងវិស័យផ្សេងនោះ។ ក្រសួងធនធានមនុស្សមិនបានឆ្លើយតបចំពោះសំណើសុំសម្ភាសន៍របស់ VOA នោះទេ៕ | 2020-08-28T07:00:00+07:00 | khmer.voanews.com | https://khmer.voanews.com/a/malaysia-loosens-migrant-labor-ban-after-business-blowback/5561887.html |
37a8c368-e07e-4029-9295-db18a2837360 | ប្រទេសថៃនឹងបន្ធូរបន្ថយនីតិវិធីឆ្លងព្រំដែនប្រឆាំងនឹងវីរុសកូរ៉ូណា | មន្ត្រីសុខាភិបាលថៃបាននិយាយ កាលពីថ្ងៃព្រហស្បតិ៍ថា ប្រទេសថៃនឹងបន្ធូរបន្ថយ នីតិវិធីប្រឆាំងនឹង វីរុសកូរ៉ូណា ដើម្បីអនុញ្ញាតឱ្យអ្នកជំងឺពីបរទេសមកទទួលការព្យាបាលបន្ថែមទៀត ចាប់ពីខែក្រោយ បន្ទាប់ពីមានការអំពាវនាវពីមន្ទីរពេទ្យដែលចង់ព្យាបាលអតិថិជនមកពីក្រៅប្រទេស។ ប្រទេសថៃគឺជាមជ្ឈមណ្ឌលដ៏សំខាន់សម្រាប់វិស័យទេសចរណ៍វេជ្ជសាស្ត្រ ទាក់ទាញអ្នកជម្ងឺមកពីតំបន់អាស៊ីមជ្ឈឹមបូព៌ា និងប្រទេសផ្សេងទៀត។ យោងតាមទិន្នន័យរបស់រដ្ឋាភិបាល បានឱ្យដឹងថា នៅក្នុងឆ្នាំ២០១៩ ប្រទេសនេះមានអត្រាអ្នកជំងឺបរទេសចំនួន ៦៣ម៉ឺន ២ពាន់នាក់ ដែលបានចំណាយប្រាក់ចំនួន ៣,៩ពាន់លានដុល្លារ។ ប៉ុន្តែ ការរឹតត្បិតក្នុងការប្រយុទ្ធប្រឆាំងនឹងវីរុសនេះ បានបន្ថយចំនួនអ្នកជំងឺបរទេសជាទូទៅ ចាប់តាំងពីខែមេសា។ មន្ត្រីសុខាភិបាលជាន់ខ្ពស់ លោក Tares Krassanairawiwong បានប្រាប់រ៉យទ័រថា មានអ្នកជំងឺបរទេសចំនួនតែ ១៧២នាក់ប៉ុណ្ណោះ ដែលត្រូវបានអនុញ្ញាតចាប់តាំងពីមានការបន្ធូរបន្ថយវិធានការនេះ នៅក្នុងខែកក្កដា។ ប៉ុន្តែឥឡូវនេះមណ្ឌលសុខភាពបន្ថែមទៀតនឹងត្រូវបានអនុញ្ញាតឱ្យទទួលយកអ្នកជំងឺបរទេស។ ប្រធានប្រតិបត្ដិមន្ទីរពេទ្យ Thonburi Healthcare Group Pcl លោក Boon Vasin បានប្រាប់រ៉យទ័រថា អ្នកជំងឺ ៤នាក់ របស់មន្ទីរពេទ្យលោកបានស្លាប់ ដោយសារពួកគេមិនអាចទទួលបានការអនុញ្ញាត។លោកបានមានប្រសាសន៍ដូចនេះ ដោយលើកឡើងពីអ្នកជំងឺដែលត្រូវការការព្យាបាលជំងឺបេះដូងទឹកនោមផ្អែមនិងជំងឺមហារីក។ លោក Boon បាននិយាយថា ការអនុញ្ញាតមិនមានភាពស៊ីចង្វាក់គ្នាទេ ហើយលោកបានជំរុញឱ្យអាជ្ញាធរបញ្ជាក់និងបន្ធូរបន្ថយវិធានការនេះ។ ប្រទេសថៃមានអ្នកឆ្លងវីរុសនេះចំនួន ៣.៤០៤នាក់ និងមានអ្នកស្លាប់ចំនួន ៥៨នាក់។ លោកបានរំពឹងថា អ្នកជំងឺនឹងត្រូវបានអនុញ្ញាតឱ្យឆ្លងកាត់ព្រំដែនពីប្រទេសមីយ៉ាន់ម៉ា និងកម្ពុជា៕ | 2020-08-28T07:00:00+07:00 | khmer.voanews.com | https://khmer.voanews.com/a/thailand-eyes-more-foreign-patients-as-hospitals-urge-easier-access/5561873.html |
ab46527b-8311-467f-8bfc-96d1d7f701b7 | លោក Trump ថា អាមេរិក នឹងមានវ៉ាក់សាំងកូវីដ១៩មុនដំណាច់ឆ្នាំ២០២០ | ប្រធានាធិបតីសហរដ្ឋអាមេរិកលោក Donald Trump បានថ្លែងកាលពីថ្ងៃព្រហស្បតិ៍ថា សហរដ្ឋអាមេរិក នឹងមានវ៉ាក់សាំងការពារជំងឺកូវីដ១៩ ត្រឹមដំណាច់ឆ្នាំ២០២០នេះ ឬ ឆាប់ជាងនោះ។ លោក Trump បានថ្លែងយ៉ាងដូច្នេះក្នុងអំឡុងការថ្លែងសុន្ទរកថា ដើម្បីទទួលយកការតែងតាំងជាផ្លូវការជាបេក្ខជនប្រធានាធិបតីសហរដ្ឋអាមេរិកពីគណបក្សសាធារណរដ្ឋ នៅសួនខាងត្បូងនៃសេតវិមានកាលពីយប់ថ្ងៃព្រហស្បតិ៍។ អ្នកជំនាញសុខភាពថា គេត្រូវចំណាយពេលរហូតដល់រាប់ទសវត្សរ៍ដើម្បីអាចបង្កើតបានវ៉ាក់សាំងនិមួយៗ ដោយត្រូវធ្វើការសាកល្បងជាច្រើនដើម្បីកំណត់ថា វាមានសុវត្ថភាពនៅពេលចាក់លើអ្នកជំងឺ។ ប៉ុន្តែនៅពេលនេះ គេមានក្តីសង្ឃឹមខ្ពស់ថា កិច្ចប្រឹងប្រែងជាអន្តរជាតិ នឹងជួយឲ្យគេអាចផលិតវ៉ាក់សាំងដ៏មានប្រសិទ្ធភាពត្រឹមឆ្នាំក្រោយ។ គិតត្រឹមថ្ងៃសុក្រ សហរដ្ឋអាមេរិក មានអ្នកឆ្លងជំងឺកូវីដ១៩សរុបកើនដល់ជាង៥,៨លាននាក់ និងអ្នកស្លាប់ជាង១៨០.០០០នាក់ នេះបើតាមតួលេខពីសាកលវិទ្យាល័យ ។ នៅជុំវិញពិភពលោក វីរុសកូរ៉ូណា បានឆ្លងដល់មនុស្សជិត២៤,៥លាននាក់ និងសម្លាប់ជីវិតមនុស្សប្រមាណជាង៨៣២.០០០នាក់។ បន្ទាប់ពីសហរដ្ឋអាមេរិក ប្រទេសដែលមានការរាតត្បាតខ្លាំងទី២ គឹប្រេស៊ីលដែលមានការឆ្លង៣,៧លាននាក់ និងទី៣គឺឥណ្ឌា ដែលមានអ្នកឆ្លងសរុប៣,៣លាននាក់។ អាជ្ញាធរឥណ្ឌានិយាយថា ប្រទេសនេះ មានករណីឆ្លងថ្មីចំនួន៧៧.២៦៦ករណីកាលពីថ្ងៃសុក្រ ដែលនេះជាចំនួនឆ្លងថ្មីក្នុងមួយថ្ងៃ គឺច្រើនបំផុតមិនធ្លាប់មាននៅប្រទេសនេះ។. ចំណែកឯនៅប្រទេសបារាំងវិញ កាលពីថ្ងៃសុក្រ អាជ្ញាធរក្រុងប៉ារីសបានបញ្ជាឲ្យពលរដ្ឋត្រូវពាក់ម៉ាស់នៅទីសាធារណៈ ក្រោយពីមានការកើនឡើងករណីឆ្លងកូវីដ១៩ជាង៥.០០០ករណីថ្មី កាលពីថ្ងៃពុធ និង៦០០០ករណី កាលពីថ្ងៃព្រហស្បតិ៍៕ | 2020-08-28T07:00:00+07:00 | khmer.voanews.com | https://khmer.voanews.com/a/trump-says-us-will-have-covid-19-vaccination-before-the-end-of-the-year/5561823.html |
8b25bf2b-8daa-4607-a2a8-2a0a7fc8b1d3 | ប្រធានមជ្ឈមណ្ឌលជាតិផ្ដល់ឈាម៖ ការផ្តល់ឈាមផ្តល់អត្ថប្រយោជន៍ជួយសម្រកទម្ងន់ បញ្ចុះជាតិខ្លាញ់ និងការពារពីជំងឺមហារីក (Video inside) | លោកវេជ្ជបណ្ឌិត សុខ ប៉ូ ប្រធានមជ្ឈមណ្ឌលជាតិផ្ដល់ឈាម នៅថ្ងៃទី២៧ ខែសីហា ឆ្នាំ២០២០នេះ បានបញ្ជាក់ឲ្យដឹងថា ការផ្តល់ឈាមទៀងទាត់មានអត្ថ ប្រយោជន៍សំខាន់ៗច្រើនណាស់ដូចជា ដកនូវសាជាតិចឹញ្ចឹមពីក្នុងខ្លួន ជួយកាត់បន្ថយនូវទំងន់ កាត់បន្ថយជាតិខ្លាញ់នៅក្នុងខ្លួន និងអាចជួយកាត់បន្ថយនូវជំងឺមហារីក ផងដែរ។ លោកវេជ្ជបណ្ឌិត សុខ ប៉ូ បានបញ្ជាក់យ៉ាងដូច្នេះ ក្នុងឱកាសដែលលោកបានចូលរួមក្នុងសន្និសីទសារព័ត៌មាន ស្ដីពី «ការផ្ដល់ឈាមដើម្បីសង្គ្រោះជីវិត» នៅជាន់ផ្ទាល់ដី សាលសេរីភាព នៃទីស្ដីការគណៈរដ្ឋមន្ដ្រី ដែលរៀបចំដោយអង្គភាពអ្នកនាំពាក្យរាជរដ្ឋាភិបាល។ លោកវេជ្ជបណ្ឌិត សុខ ប៉ូ បានបញ្ជាក់យ៉ាងដូច្នេះថា៖ ។ លោកវេជ្ជបណ្ឌិត សុខ ប៉ូ បានបញ្ជាក់ទៀតថា កាលណាយើងកាត់បន្ថយជាតិខ្លាញ់នៅក្នុងខ្លួនតាមរយៈការបរិច្ចាគឈាម និងការហាត់ប្រាណ អាចជួយឱ្យយើងកាត់បន្ថយនូវភាពតានតឹង ដែលជួយធ្វើឱ្យលំហូរឈាមនៅក្នុងសរសៃឈាមខ្លួនបានល្អ ប្រព័ន្ធសរសៃឈាមរត់នៅខ្លួនល្អ អាចជួយឱ្យយើងចៀសវាងបាននូវជំងឺស្ត្រូក ជួយឱ្យសុខភាពបេះដូងបានតែល្អប្រសើរឡើង។ លោកបានបញ្ជាក់ទៀតថា បើតាមកាសិក្សារបស់អង្គភាពសុខភាពសាធារណរបស់ប្រទេសអង់គ្លេស ក៏បានបញ្ជាក់ដែរថា ការការបរិច្ចាគឈាមទៀតទាត់ គឺអាចកាត់ បន្ថយនូវជំងឺមហារីកផងដែរ។ ដូចនេះហើយការបរិច្ចាគឈាមគឺមានចំណុចល្អច្រើនណាស់ ដែលជាមោទនភាពមួយក្នុងនាមជាកូនខ្មែរ យើងអាចជួយប្រជាពលរដ្ឋ ខ្មែរច្រើនណាស់នៅតាមមន្ទីពេទ្យ ដែលពួកគាត់សុទ្ធតែជាអ្នកនៅក្នុងមាត់ជ្រោះនៃសេចក្តីមរណៈ៕ | 2020-08-27T23:27:00+07:00 | freshnewsasia.com | https://m.freshnewsasia.com/index.php/en/localnews/169196-2020-08-27-09-27-05.html |
54ad33d7-9cec-41d8-a57c-73dca8bf7450 | មន្ត្រីជាន់ខ្ពស់ក្រសួងទេសចរណ៍៖ ការជក់បារីអាចបង្កើនឱកាសក្នុងការឆ្លងជំងឺកូវីដ១៩ | លោក ហោ សារុន អនុរដ្ឋលេខាធិការក្រសួងទេសចរណ៍ បានថ្លែងថា ការប្រើប្រាស់ផលិតផលថ្នាំជក់រួមគ្នា ដូចជាការបឺតតាមបំពង់ខ្សៀដែលមានទឹកមាត់ អាចចម្លងមេរោគវីរុសពីមនុស្សម្នាក់ទៅមនុស្សម្នាក់បាន។ ការថ្លែងរបស់លោកអនុរដ្ឋលេខាធិការក្រសួងទេសចរណ៍បែបនេះ ធ្វើឡើងនៅក្នុងកិច្ចប្រជុំពិភាក្សាស្ដីពីបរិស្ថានគ្មានផ្សែងបារីដល់អ្នកគ្រប់គ្រង ឬម្ចាស់មូលដ្ឋានអាជីវកម្ម សេវាកម្មទេសចរណ៍នៅទូទាំងប្រទេសកម្ពុជា។ ពិធីនេះបានប្រព្រឹត្តទៅនៅសាលប្រជុំសាលាខេត្តស្វាយរៀង នាព្រឹកថ្ងៃទី២៧ ខែសីហា ឆ្នាំ២០២០ ដែលមានការចូលរួមពីលោក តូច ប៉ូលីវ៉ា អភិបាលរងខេត្តស្វាយរៀង លោក វ៉ាន់ សារ៉ាត់ ប្រធានមន្ទីរទេសចរណ៍ខេត្តស្វាយរៀង លោក សរ សុដានី អភិបាលរងក្រុងស្វាយរៀង និងអាជ្ញាធរក្រុងបាវិត ព្រមទាំងមន្ត្រីដែលពាក់ព័ន្ធជាច្រើនរូបផងដែរ។ លោក ហោ សារុន បានថ្លែងបន្តថា គោលបំណងនៃកិច្ចប្រជុំ គឺស្នើសុំការគាំទ្រជំរុញអនុវត្តច្បាប់ស្តីពីការត្រួតពិនិត្យផលិតផលថ្នាំជក់ និងលិខិតបទដ្ឋានគតិយុត្តក្រោមច្បាប់នេះ ក្នុងការលើកទឹកចិត្តប្រតិបត្តិករទេសចរណ៍ផ្នែកឯកជនវិស័យទេសចរណ៍ ឲ្យចូលរួមផ្សព្វផ្សាយបរិស្ថានគ្មានផ្សែងបារីដល់ភ្ញៀវទេសចរជាតិ និងអន្តរជាតិ ព្រមទាំងប្រជាពលរដ្ឋទូទៅក្នុងការលើកកម្ពស់សុវត្ថិភាពសុខមាលភាពរបស់ប្រជាពលរដ្ឋ និងភ្ញៀវទេសចរពីផលប៉ះពាល់នៃការប្រើប្រាស់ផលិតផលថ្នាំជក់។ លោកបានថ្លែងបន្តថា បានអប់រំណែនាំពីផលប៉ះពាល់នៃការជក់បារីដែលងាយរងគ្រោះក្នុងការទទួលជំងឺឆ្លងកូវីដ១៩ និងបានវាយតម្លៃដល់មូលដ្ឋានអាជីវកម្មសេវាកម្មទេសចរណ៍ ដែលមានស្នាដៃឆ្នើមក្នុងការអនុវត្តបរិស្ថានគ្មានផ្សែងបារីក្នុងវិស័យទេសចរណ៍ និងជាពិសេសគ្រោងជំរុញទីក្រុងស្វាយរៀង និងក្រុងបាវិតជាទីក្រុងទេសចរណ៍គ្មានផ្សែងបារីក្នុងបំណាច់ឆ្នាំ២០២១ ខាងមុខនេះ។ ស្ថិតក្នុងបរិបទនៃការរីករាលដាលចម្លងជំងឺកូវីដ១៩ កម្ពុជាក៏ដូចជាតំបន់ និងពិភពលោកទាំងមូលបានរងផលប៉ះពាល់ពីវិបត្តិសេដ្ឋកិច្ចយ៉ាងខ្លាំង ដែលក្នុងនោះវិស័យទេសចរណ៍ក៏រងផលប៉ះពាល់ខ្លាំងជាងគេ។ ដើម្បីឆ្លើយតបទៅនឹងសភាពការណ៍ បច្ចុប្បន្នក្រសួងទេសចរណ៍បានខិតខំប្រឹងប្រែងរៀបចំនូវប្រកាសស្ដីពីវិធានការសុវត្ថិភាពទេសចរណ៍សម្រាប់អាជីវកម្មទាំង ៦ រួមមាន៖ វិធានសុវត្ថិភាពទេសចរណ៍សម្រាប់ការស្នាក់នៅ (សណ្ឋាគារ ផ្ទះសំណាក់) វិធានសុវត្ថិភាពទេសចរណ៍សម្រាប់ភោជនីយដ្ឋាន អាហារដ្ឋាន វិធានសុវត្ថិភាពទេសចរណ៍សម្រាប់ការដឹកជញ្ជូនផ្លូវគោក វិធានសុវត្ថិភាពទេសចរណ៍សម្រាប់ការដឹកជញ្ជូនផ្លូវទឹក វិធានសុវត្ថិភាពទេសចរណ៍សម្រាប់រមណីយដ្ឋានទេសចរណ៍ និងវិធានសុវត្ថិភាពទេសចរណ៍សម្រាប់សហគមន៍មូលដ្ឋាន។ លើសពីនេះទៀត កម្ពុជាត្រូវប្រកាន់យកការរស់នៅតាមទម្លាប់ថ្មី ដែលប្រជាពលរដ្ឋត្រូវចេះលាងសម្អាតដៃជាប្រចាំជាមួយសាប៊ូ អាកុល ឬជែលលាងដៃ ពាក់ម៉ាកឬក្រមា ឈរ ឬអង្គុយឃ្លាតគ្នា តាមការណែនាំរបស់ក្រសួងសុខាភិបាលក្នុងគម្លាតសុវត្ថិភាពសង្គម ហើយជាពិសេសទៀតត្រូវចូលរួមកត់ឈ្មោះ ដើម្បីជាការងាយស្រួលក្នុងការតាមដានករណីដែលមានបញ្ហាកើតឡើង។ សូមបញ្ជាក់ថា នៅក្នុងកិច្ចប្រជុំនេះក៏មានការធ្វើបទបង្ហាញខ្លី និងការចូលរួមមតិពីអង្គប្រជុំ និងជាពិសេសការពិភាក្សាជំរុញទីក្រុងស្វាយរៀង និងក្រុងបាវិតឲ្យក្លាយទៅជាទីក្រុងទេសចរណ៍ដែលគ្មានផ្សែងបារីនៅបំណាច់ឆ្នាំ២០២១ ខាងមុខនេះ។ បន្ទាប់មក ក្រុមការងារបានស្នើសុំការអនុញ្ញាតពីគណៈអភិបាលខេត្តស្វាយរៀង ដើម្បីចុះពិនិត្យទីតាំងជាក់ស្ដែងនៅតាមសណ្ឋាគារា ផ្ទះសំណាក់ បឹងហ្គាឡូភោជនីយដ្ឋានុ បៀរហ្កាដិន អាហារដ្ឋាន និងចែកស្ទិកគ័រដល់រដ្ឋបាលក្រុងស្វាយរៀង និងក្រុងបាវិត តាមការចង្អលបង្ហាញពីមន្ទីរទេសចរខេត្តផងដែរ។ តាមរបាយការណ៍មន្ទីរទេសចរណ៍ខេត្តស្វាយរៀង បានឲ្យដឹងថាតំបន់ទេសចរណ៍ រមណីយដ្ឋាន ភោជនីយដ្ឋាន អាហារដ្ឋាន សណ្ឋាគារ ផ្ទះសំណាក់ ក្លឹបកម្សាន្ត ម៉ាស្សា សរុបទាងអស់នៅក្នុងទូទាំងខេត្តស្វាយរៀងមានចំនួន ៣១៥កន្លែង៕ | 2020-08-27T21:38:00+07:00 | freshnewsasia.com | https://m.freshnewsasia.com/index.php/en/localnews/169176-2020-08-27-07-38-56.html |
54efcb8b-2df9-43aa-94b4-f7773bd86815 | នាយឧត្តមសេនីយ៍ សៅ សុខា ចាត់មេបញ្ជាការអាវុធហត្ថខេត្តស្ទឹងត្រែង ចុះសួរសុខទុក្ខ និងឧបត្ថម្ភថវិកាជូនមន្ដ្រីអាវុធហត្ថដែលកំពុងសម្រាកព្យាបាលជំងឺ នៅរាជធានីភ្នំពេញ | នាយឧត្តមសេនីយ៍ សៅ សុខា អគ្គមេបញ្ជាការរង នៃកងយោធពលខេមរភូមិន្ទ និងជាមេបញ្ជាការកងរាជអាវុធហត្ថលើផ្ទៃប្រទេស បានចាត់ឲ្យ លោកឧត្តមសេនីយ៍ត្រី អៀង វ៉ាន់ឌី មេបញ្ជាការកងរាជអាវុធហត្ថខេត្តស្ទឹងត្រែង ចុះសួរសុខទុក្ខ និងឧបត្ថម្ភថវិកាជូនមន្ដ្រីអាវុធហត្ថដែលកំពុងសម្រាកព្យាបាលជំងឺ នៅរាជធានីភ្នំពេញ។ ក្រោយទទួលបានបទបញ្ជាពីថ្នាក់ដឹកនាំ លោកឧត្តមសេនីយ៍ត្រី អៀង វ៉ាន់ឌី នៅព្រឹកថ្ងៃទី២៧ ខែសីហា ឆ្នាំ២០២០នេះ បានដឹកនាំនាយរងសេនាធិការ និងមេបញ្ជាការមូលដ្ឋាន ក្រុង ស្រុក ទៅសួរសុខទុក្ខលោកវរសេនីយ៍ទោ ចាន់ រុក្ខា នាយរងសេនាធិការ កងរាជអាវុធហត្ថខេត្តស្ទឹងត្រែង ដែលកំពុងសង្គ្រោះបន្ទាន់នៅក្នុងមន្ទីរពេទ្យ ព្រះកេតុមាលា។ បើទោះបីផ្លូវឆ្ងាយ និងកំពុងមមាញឹកជាមួយការងារក៏ពិតមែន លោកឧត្តមសេនីយ៍ត្រី អៀង វ៉ាន់ឌី ត្រូវចេញដំណើរមកពីខេត្តស្ទឹងត្រែងពីព្រលឹម ដឹកនាំមន្ដ្រីចុះសួរសុខទុក្ខមន្ដ្រីក្រោមឱវាទ ដែលកំពុងសម្រាកព្យាបាលជំងឺនៅរាជធានីភ្នំពេញ និងបានឧបត្ថម្ភថវិកា ចំនួន៣២០០,០០០រៀលផងដែរ។ ក្នុងឱកាសនោះ លោកឧត្តមសេនីយ៍ត្រី អៀង វ៉ាន់ឌី បាននាំនូវការផ្ដាំផ្ញើ សាកសួរសុខទុក្ខពី នាយឧត្តមសេនីយ៍ សៅ សុខា ដែលតែងតែយកចិត្តទុកដាក់ជួយដល់នាយ នាយរង កងរាជអាវុធហត្ថដែលមានជំងឺ និងមានការខ្វះខាតក្នុងជីវភាព មិនថាគ្រប់កាលៈទេសៈណានោះទេ។ លោកមេបញ្ជាការអាវុធហត្ថខេត្ត ក៏លើកទឹកចិត្តដល់មន្ដ្រីក្រោមឱវាទដែលកំពុងសម្រាកព្យាបាលជំងឺ កុំបាក់ទឹកចិត្ត និងខិតខំថែរក្សាសុខភាពបន្ដទៀត៕ | 2020-08-27T20:02:00+07:00 | freshnewsasia.com | https://m.freshnewsasia.com/index.php/en/localnews/169158-2020-08-27-06-02-01.html |
f2be0eda-9ee5-42de-a1d5-69e65523d307 | ផ្តល់ឈាមលើសពី៣ដងក្នុង១ខែ ប្រឈមជំងឺមហារីកឈាម និងខូចខួរឆ្អឹង រង់ចាំតែថ្ងៃស្លាប់ | រាជធានីភ្នំពេញ ៖ លោកវេជ្ជបណ្ឌិត សុខ ប៉ូ ប្រធានមជ្ឈមណ្ឌលជាតិផ្តល់ឈាម ថ្លែងក្នុងឱកាសអង្គភាពអ្នកនាំពាក្យរាជរដ្ឋាភិបាល រៀបចំសន្និសីទសារព័ត៌មានស្ដីពី«ការផ្ដល់ឈាមដើម្បីសង្គ្រោះជីវិត»នៅព្រឹកថ្ងៃទី២៧ ខែសីហា ឆ្នាំ២០២០នេះអោយដឹងថា ការផ្តល់ឈាមច្រើនដងពេក រហូតដល់៣ដង ក្នុងមួយខែ ធ្វើឲ្យអ្នកផ្តល់ឈាមប្រឈមមុខ នឹងការកើតជំងឺមហារីកឈាម និងខូចខួរឆ្អឹងកង នៅអំឡុងរយៈពេល១០ឆ្នាំខាងមុខទៀត ។ លោកវេជ្ជបណ្ឌិត សុខ ប៉ូ បានអោយដឹងបន្តថា ការបរិច្ចាគឈាមដែលត្រឹមត្រូវ គឺត្រូវតែមានរយៈ ៣ខែម្តង ប៉ុន្តែការបរិច្ចាគឈាមមិនត្រូមត្រូវ ធ្វើឲ្យប៉ះពាល់ដល់អាយុជីវិត ។ លោកវេជ្ជបណ្ឌិតលើកឡើងបែបនេះ ព្រោះកន្លងមកមានជនខិលខូចមួយចំនួន បានបោកប្រាស់អូសទាញ ប្រជាពលរដ្ឋមិនសូវមានចំណេះដឹង ឲ្យលក់ឈាមជាប្រចាំ ដោយក្នុង១ខែ មានអ្នកខ្លះបរិច្ចាគឈាម រហូតដល់ទៅ៣ដងក៏មាន ហើយជាពិសេសមានអ្នកខ្លះ បរិច្ចាគឈាមដល់ទៅ ៥ដង អំឡុងរយៈពេល៣ខែ ។ ការដែលអាចបរិច្ចាគលើសចំនួនកំណត់នេះ ដោយសារអ្នកបរិច្ចាគនោះ ក្លែងបន្លំអត្តសញ្ញាណ ក្រោមការណែនាំរបស់ជនខិលខូច ហើយការបរិច្ចាគនេះ គឺដើម្បីបានប្រាក់ ។ លោក សុខ ប៉ូ បានបញ្ជាក់យ៉ាងដូច្នេះថា ៖ «បើយើងគិតមើល វាមិនច្រើនទេ ក្នុងមួយខែគាត់អាចបាន ១០០ដុល្លារ ទៅ២០០ដុល្លារយ៉ាងច្រើនបំផុតហើយ។ ក៏ប៉ុន្តែ គាត់ភ្លេច ! ខ្ញុំសូមជម្រាបថា ការបរិច្ចាគ ការដកកោសិកាខុសពីបច្ចេកទេស ១០ឆ្នាំក្រោយ គាត់នឹងក្លាយទៅជាជន ដែលតាមសុំឈាមគេវិញ។ ការដកកោសិកាឈាមហួសកម្រិត ធ្វើឲ្យខួរឆ្អឹងខូច» ។ លោកសង្កត់ធ្ងន់ថា សកម្មភាពដូចបានរៀបរាប់ខាងលើនេះ ជាអំពើខុសច្បាប់ធ្ងន់ធ្ងរខ្លាំងណាស់ ពាក់ព័ន្ធនឹងច្បាប់ស្តីពីការបរិច្ចាគកោសិកា ជាលិកា និងសរីរាង្គមនុស្ស ។ លោក សុខ ប៉ូ បានក្រើនរម្លឹកថា អ្នកដែលបរិច្ចាគឈាមខុសបច្ចេកទេស ពេលកើតជំងឺពាក់ព័ន្ធនឹងខួរឆ្អឹង គឺដេករង់ចាំថ្ងៃស្លាប់តែប៉ុណ្ណោះ ហើយឈឺរ៉ាំរ៉ៃជានិច្ច ។ បន្ថែមលើនេះ គាត់នឹងត្រូវការឈាមប្រើប្រាស់មកវិញ ដើម្បីគាំពារសុខភាពរហូតដល់ថ្ងៃស្លាប់ ។ មន្ត្រីជំនាញ បញ្ជាក់បន្ថែមថា «គាត់មិនងាយស្លាប់ទេ នៅពេលដែលគាត់ខូចខួរឆ្អឹង គឺគាត់រ៉ាំរ៉ៃនៅហ្នឹង ។ ដូចបងប្អូន មួយចំនួនដែលមានជំងឺតាឡាស់ស៊ីមៀ ឬក៏ជំងឺផ្សេងៗ ដែលទាក់ទងនឹងមហារីកឈាមនេះ ដឹងហើយថា ត្រូវប្រើប្រាស់ឈាមជាប្រចាំ» ។ ដោយសារមើលឃើញពីផលប៉ះពាល់ដល់ជីវិត ពីការបរិច្ចាគឈាមមិនត្រឹមត្រូវ មន្ត្រីជំនាញបានផ្តាំផ្ញើ ដល់ប្រជាពលរដ្ឋឈប់ចាញ់បោកជនខិលខូច ហើយក៏ផ្តាំដល់ដល់ជូនខិលខួច ដែលរកស៊ីលក់ឈាមជាអាជីព ឈប់ប្រព្រឹត្តទង្វើបែបនេះទៀត ។ កន្លងមក ខាងមជ្ឈមណ្ឌលជាតិផ្តល់ឈាម បានពន្យល់ប្រជាពលរដ្ឋ ក៏ដូចជាជនឆ្លៀតឱកាស ឲ្យបានយល់ដឹងពីផលប៉ះពាល់សុខភាព ដែលបានបណ្តាលមកពីការលក់ដូរឈាម ទាំងបញ្ហាសុខភាព និងបញ្ហាផ្លូវច្បាប់ផងដែរ បើគិតតួលេខត្រួសៗ អ្នកដែលត្រូវបានអប់រំ មានប្រហែលជា ២០០ទៅ ៣០០នាក់ទៅហើយ ៕ | 2020-08-27T18:09:22+07:00 | kbnnews.com | https://kbn.news/archives/178548 |
eda3c763-6667-4dc9-809a-05ffc6efbf42 | ឯកអគ្គរដ្ឋទូតចិន៖ ចាប់តាំងពីមានការផ្ទុះឡើងនូវជំងឺវីរុសCOVID-19នេះមក ចិននិងកម្ពុជា ជួយយកអាសាគ្នាទៅវិញទៅមក និងបានជម្នះរាល់ឧបសគ្គជាមួយគ្នា | ភ្នំពេញ៖ ឯកឧត្តម Wang Wentian ឯកអគ្គរដ្ឋទូតចិនប្រចាំកម្ពុជា មានប្រសាសន៍ថា ចាប់តាំងពីមានការផ្ទុះឡើងនូវជំងឺវីរុសCOVID-19នេះមក ប្រទេសទាំងពីរចិននិងកម្ពុជាបានជួយយកអាសាគ្នាទៅវិញទៅមក និងបានជម្នះរាល់ឧបសគ្គជាមួយគ្នា បង្កើតបានជាគំរូនៃកិច្ចសហប្រតិបត្តិការទប់ស្កាត់នឹងជំងឺវីរុសសម្រាប់សហគមន៍អន្តរជាតិ ហើយចំណងមិត្តភាពជាប្រពៃណីរវាងប្រទេសទាំងពីរនេះ ត្រូវបានលើកកម្ពស់ថែមមួយកម្រិតទៀតបន្ទាប់ពីឆ្លងកាត់ការលំបាកទាំងនេះ។ ឯកឧត្តម Wang Wentian ឯកអគ្គរដ្ឋទូតចិនប្រចាំកម្ពុជា បានថ្លែងបែបនេះ ក្នុងកិច្ចសម្ភាសន៍ជាមួយទូរទស្សន៍ជាតិកម្ពុជា ស្តីអំពីកិច្ចសហប្រតិបត្តិការរវាងចិននិងកម្ពុជា ក្នុងកិច្ចទប់ស្កាត់នឹងជំងឺវីរុសCOVID-19 និងកិច្ចសហប្រតិបត្តិការផ្សេងទៀត។ ឯកឧត្តម បានបង្ហាញថា ជំងឺវីរុសគ្មានព្រំដែន វាជាបញ្ហាប្រឈមជាទូទៅមួយសម្រាប់មនុស្សជាតិទាំងឡាយ។ នៅចំពោះមុខការផ្ទុះឡើងភ្លាមៗរបស់ជំងឺវីរុសមួយនេះ ការសិក្សាពីគ្នា និងជួយគ្នាទៅវិញទៅមក គឺជាអត្ថន័យដែលមាននៅក្នុងកិច្ចទប់ស្កាត់នឹងជំងឺវីរុសមួយនេះ សម្រាប់កិច្ចសហប្រតិបត្តិការសហគមន៍អន្តរជាតិ។ ការសហការសាមគ្គីគ្នារវាងប្រទេសទាំងពីរ ក្នុងដំណើរកិច្ចទប់ស្កាត់នឹងជំងឺវីរុស គឺជាសក្ខីភាពដ៏ល្អប្រសើរបំផុតសម្រាប់សហគមន៍ជោគវាសនារួម និងការរួមសុខទុក្ខលើក្បូនតែមួយ របស់មនុស្សជាតិទាំងឡាយ។ ឯកឧត្តម បានសង្កត់ធ្ងន់ថា ឆ្នាំនេះគឺជាខួបអនុស្សាវរីយ៍លើកទី ១ នៃការចុះហត្ថលេខាអនុវត្តផែនការសកម្មភាព កសាងសហគមន៍ជោគវាសនារួម រវាងចិននិងកម្ពុជា។ ភាគីចិន រីករាយបន្តខិតខំប្រឹងប្រែងជាមួយភាគីកម្ពុជា ដើម្បីសម្របសម្រួលជំរុញកិច្ចការពារ សម្រាប់ជំងឺវីរុសមួយនេះ និងដំណើរការសាជាថ្មី នៃសកម្មភាពផលិតកម្ម បន្តអនុវត្តផែនការសកម្មភាពកសាងសហគមន៍ជោគវាសនារួម រវាងចិននិងកម្ពុជា ជំរុញកិច្ចសហប្រតិបត្តិការភាពជាដៃគូយុទ្ធសាស្ត្រគ្រប់ជ្រុងជ្រោយ នៃប្រទេសទាំងពីរ ដើម្បីទទួលបានការអភិវឌ្ឍន៍ កាន់តែធំ និងកាន់តែឆាប់រហ័ស ក្នុងយុគសម័យថ្មីនេះ៕ | 2020-08-27T16:16:48+07:00 | cen.com.kh | https://cen.com.kh/archives/238242.html |
2f223b74-a93c-4d13-880e-31ba3e4d9e0a | TOP NEWS: ថ្ងៃនេះក្រសួងសុខាភិបាលបន្តប្រកាសថា មិនមានរកឃើញអ្នកឆ្លងជំងឺកូវីដ១៩ថ្មី នៅកម្ពុជានោះទេ, ១៣ថ្ងៃជាប់គ្នាហើយ ដែលមិនមានករណីឆ្លងថ្មី (Video inside) | ក្រសួងសុខាភិបាល នៅថ្ងៃទី២៧ ខែសីហា ឆ្នាំ២០២០នេះ បានចេញសេចក្ដីប្រកាសព័ត៌មាន បញ្ជាក់ថា នៅថ្ងៃនេះមិនមានករណីវិជ្ជមានវីរុសកូវីដ-១៩ថ្មីនោះឡើយ ហើយករណីជាសះស្បើយក៏មិនមានដែរ ដោយនៅរក្សាចំនួនអ្នកជំងឺកូវីដ ៩នាក់កំពុងសម្រាកព្យាបាលក្នុងមន្ទីរពេទ្យ។ គិតមកដល់ថ្ងៃទី២៧ ខែសីហា ឆ្នាំ២០២០នេះ មានរយៈពេល១៣ថ្ងៃជាប់គ្នាហើយ ដែលក្រសួងសុខាភិបាលប្រកាសថា កម្ពុជាមិនមានរកឃើញករណីឆ្លងជំងឺកូវីដ១៩ ថ្មី ពោលគឺចាប់ពីតាំងថ្ងៃទី១៥ ខែសីហា ឆ្នាំ២០២០មក។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី២៧ ខែសីហា ឆ្នាំ២០២០នេះ កម្ពុជាបានរកឃើញអ្នកមានវីរុសកូវីដ-១៩ មានចំនួនសរុប ២៧៣នាក់ (ស្រី ៥៤នាក់ និងបុរស ២១៩នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៦៤នាក់ និងអ្នកសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ មានចំនួន ០៩នាក់៕ | 2020-08-27T14:48:00+07:00 | freshnewsasia.com | https://m.freshnewsasia.com/index.php/en/localnews/169133-2020-08-27-00-48-57.html |
7254817d-0c34-4ae1-ad63-f71845958145 | អាជ្ញាធរថៃ បញ្ជូនពលករខ្មែរឆ្លងដែនខុសច្បាប់៥នាក់ មកកម្ពុជាវិញ | យោងតាមអគ្គនាយកដ្ឋានអន្តោប្រវេសន៍ បានឲ្យដឹងថា ប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត នាថ្ងៃទី២៦ ខែសីហា ឆ្នាំ២០២០ មានពលករខ្មែរឆ្លងដែនខុសច្បាប់ ដែលអាជ្ញាធរថៃបញ្ជូនមកមានចំនួន ៥នាក់ ស្រី ៣នាក់។ ចំពោះពលករខាងលើ ត្រូវបានកម្លាំងនគរបាលប៉ុស្តិ៍ ធ្វើការអប់រំណែនាំបន្ទាប់មកប្រគល់ជូនក្រុមការងារ ទទួលពលករមជ្ឈមណ្ឌលសំចតប៉ោយប៉ែត ដើម្បីធ្វើការបន្ត។ ជាមួយគ្នានេះដែរ អាជ្ញាធរថៃនៅតែបន្តបិទច្រកទ្វារព្រំដែន មិនទាន់បើកឱ្យអ្នកដំណើរចេញ-ចូលឆ្លងកាត់នៅឡើយ ចំពោះអ្នកជំងឺសង្រ្គោះបន្ទាន់ និងរថយន្តដឹកទំនិញធន់ធំ ដំណើរការជាធម្មតា៕ | 2020-08-27T08:42:43+07:00 | kbnnews.com | https://kbn.news/archives/178386 |
aef0a359-71b5-4c8e-a8ed-256fc8be46b9 | មជ្ឈមណ្ឌលប្រយុទ្ធនឹងជំងឺឆ្លងអាមេរិកប្រកាសបន្ធូរបន្ថយការតម្រូវឲុ្យធ្វើតេស្តរកកូវីដ១៩ | អ្នកជំនាញខាងសុខភាពបានសម្តែងការបារម្ភខ្លាំងចំពោះការបន្ធូរបន្ថយនាពេលថ្មីៗនេះនូវវិធានការតម្រូវឲ្យធ្វើតេស្តរកជំងឺកូវីដ១៩ របស់មជ្ឈមណ្ឌលសម្រាប់ការត្រួតពិនិត្យនិងការពារជំងឺរបស់សហរដ្ឋអាមេរិក ហៅកាត់ថា CDC។ មជ្ឈមណ្ឌល CDC បានប្រកាសកាលពីថ្ងៃចន្ទថា មនុស្សដែលទៅជិតអ្នកកើតជំងឺកូវីដ១៩ មិនចាំបាច់ធ្វើតេស្តរកវីរុសកូរ៉ូណាទេ ប្រសិនបើគេមិនមានចេញរោគសញ្ញាណាមួយនោះ។ ក្នុងពេលកន្លងមកស្ថាប័នមួយនេះ បានណែនាំឲ្យមនុស្សគ្រប់គ្នាដែលបានទៅជិតអ្នកឆ្លងជំងឺកូវីដ១៩ ក្នុងចម្ងាយជិតជាង៦ហ្វីត ឬតិចជាង២ម៉ែត្រ ក្នុងរយៈពេល១៥នាទី ត្រូវធ្វើតេស្តដើម្បីរកមើលវីរុសកូរ៉ូណា។ ទោះបីជាយ៉ាងនេះក្តី CDC ពុំបានធ្វើការពន្យល់ណាមួយជុំវិញការផ្លាស់ប្តូរសេចក្តីណែនាំរបស់ខ្លួននោះទេ ដែលប្រការនេះ បានធ្វើឲ្យអ្នកជំនាញខាងវិស័យសុខាភិបាលបារម្ភថា សេចក្តីប្រកាសថ្មីនេះរបស់ CDC នេះ អាចធ្វើឲ្យមានការថយចុះនៃចំនួនអ្នកធ្វើតេស្តរកជំងឺឆ្លងកូវីដ១៩។ វេជ្ជបណ្ឌិត Leena Wen គ្រូពេទ្យសង្គ្រោះបន្ទាន់និងជាសាស្ត្រាចារ្យផ្នែកសុខភាពសាធារណៈនៃសាកលវិទ្យាល័យ George Washington បាននិយាយថា ការតាមរកអ្នកដែលបានស្ថិតនៅជិតអ្នកកើតជំងឺកូវីដ១៩ គឺមានសារៈសំខាន់ ព្រោះ៥០%នៃការកើតជំងឺកូវីដ១៩ កើតឡើងទៅលើមនុស្សដែលមិនមានចេញរោគសញ្ញាណាមួយនោះទេ។ មជ្ឈមណ្ឌល CDC នៅតែបន្តណែនាំឲ្យមនុស្សដែលងាយទទួលរងគ្រោះ ត្រូវធ្វើតេស្តរកជំងឺឆ្លងកូវីដ១៩ ប្រសិនបើពួកគេបានស្ថិតនៅជិតអ្នកដែលឆ្លងវីរុសនោះ។ អ្នកនាំពាក្យក្រសួងសុខាភិបាលនិងសុខុមាលភាពពលរដ្ឋ បាននិយាយនៅថ្ងៃអង្គារថា គេត្រូវពិគ្រោះជាមួយវេជ្ជបណ្ឌិតឬមន្ត្រីសុខភាពសាធារណៈ ដើម្បីកំណត់ថាតើពួកគេត្រូវការធ្វើតេស្តដែរឬទេ៕ | 2020-08-27T07:00:00+07:00 | khmer.voanews.com | https://khmer.voanews.com/a/us-federal-health-agency-relaxes-covid19-test/5559098.html |
423dcd45-5065-4e53-bf4c-48714e269c4d | អ្នកស្រាវជ្រាវថា ផ្សែងភ្លើងឆេះព្រៃអាម៉ាហ្សូននៅប្រេស៊ីលអាចបង្កើនអត្រាស្លាប់ដោយសារជំងឺកូវីដ១៩ | អ្នកស្រាវជ្រាវ និងសកម្មជនសិទ្ធិមនុស្សនានាព្រមានថា ការបំពុលខ្យល់អាកាសដែលបណ្តាលមកពីភ្លើងឆេះ ដោយសារការបំផ្លិចបំផ្លាញព្រៃឈើដោយគ្មានការយកចិត្តទុកដាក់នៅក្នុងតំបន់ព្រៃអាម៉ាហ្សូននៃប្រទេសប្រេស៊ីល អាចបង្កើនអត្រាស្លាប់ក្នុងចំណោមអ្នកឆ្លងជំងឺកូវីដ១៩ ជាពិសេសនៅក្នុងបណ្ដាទីក្រុងនៅជិតព្រៃតំបន់ត្រូពិកនេះ។ អ្នកស្រី Luciana-Tellez-Chevez អ្នកស្រាវជ្រាវផ្នែកបរិស្ថាននៃអង្គការសិទ្ធិមនុស្ស Human Rights Watch បាននិយាយថា ការសិក្សាមួយដែលបានធ្វើឡើងដោយអង្គការ Human Rights Watch បានរកឃើញថា ប្រព័ន្ធសុខាភិបាលដែលកំពុងមានការលំបាកនៅក្នុងការផ្តល់សេវាព្យាបាលដល់អ្នកជំងឺកូវីដ១៩ ដែលមានវ័យចំណាស់ នឹងចាល់ជាមួយនឹងលំហូរអ្នកជំងឺថ្មីដ៏ច្រើន ដែលរងគ្រោះដោយសារជំងឺផ្លូវដង្ហើមដែលបណ្តាលមកពីការឆេះព្រៃអាម៉ាហ្សូន។ អង្គការសិទ្ធិមនុស្សនោះក៏បានប្រាប់ឲ្យដឹងទៀតថា មនុស្ស ២.១៩៥ នាក់ បានចូលសម្រាកព្យាបាលនៅមន្ទីរពេទ្យដោយសារជំងឺផ្លូវដង្ហើម ដែលបណ្ដាលមកពីការឆេះព្រៃអាម៉ាហ្សូនកាលពីឆ្នាំ ២០១៩។ អ្នកស្រី Maria Laura Canineu នាយកអង្គការសិទ្ធិមនុស្ស Human Rights Watch ប្រចាំនៅប្រទេសប្រស៊ីល បាននិយាយថា ការបំពុលខ្យល់អាកាសដែលបណ្តាលមកពីផ្សែងឆេះព្រៃ បានបណ្ដាលឲ្យអ្នករងគ្រោះមានបញ្ហាសុខភាពរ៉ាំរ៉ៃ។ ប្រធានាធិបតីប្រទេសប្រេស៊ីលលោក Jair Bolsonaro បានបញ្ជូនទាហានទៅពន្លត់ភ្លើងឆេះព្រៃកាលពីខែឧសភា ក៏ប៉ុន្តែអ្នកជំនាញបរិស្ថានបានចោទសួរថា តើកិច្ចប្រឹងប្រែងបែបនេះ មានប្រសិទ្ធភាព ឬ ក៏អត់នៅក្នុងការធ្វើឲ្យប្រសើរឡើងនូវគុណភាពខ្យល់៕ | 2020-08-27T07:00:00+07:00 | khmer.voanews.com | https://khmer.voanews.com/a/researchers-warn-smoke-from-brazil-s-amazon-fires-could-increase-covid-19-death-rate/5560139.html |
7ae54251-a220-474d-ab67-afd30c1b448d | រដ្ឋមន្ដ្រីសុខាភិបាល នៅតែប្រកាសមិនបន្ធូរដៃ និងអំពាវនាវដល់ពលរដ្ឋ កុំភ្លេចជំងឺកូវីដ ត្រូវអនុវត្តវិធានការពារជានិច្ច | រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានថ្លែងថា ក្រសួងសុខាភិបាលនៅតែចាត់វិធានការក្តៅក្នុងការពារទប់ស្កាត់ ប្រយុទ្ធនឹងជំងឺកូវីដ១៩ ដោយមិនបន្ធូរនោះឡើយ។ ជាពិសេស នៅតែបន្តពង្រឹង និងបណ្តុះបណ្តាលជំនាញឯកទេបន្ថែមទៀតដល់ក្រុមគ្រូពេទ្យ ឲ្យកាន់តែមានសមត្ថមភាព។ ការថ្លែងបែបនេះ របស់រដ្ឋមន្ត្រីក្រសួងសុខាភិបាល ក្នុងឱកាសចុះពិនិត្យបន្ទប់ព្យាបាលជំងឺកូវីដ-១៩ពិសេស សម្រាប់ភ្ញៀវកាន់ទិដ្ឋាការការទូតប្រភេទ A និងទិដ្ឋាការ B ដែលចូលកម្ពុជា នៅមជ្ឈមណ្ឌលជាតិ កំចាត់រោគរបេង និងហង់សិន និងមន្ទីរពេទ្យមិត្តភាពខ្មែរ-សូវៀត នៅរសៀលថ្ងៃទី២៦ ខែសីហា ឆ្នាំ២០២០នេះ។ រដ្ឋមន្ដ្រីក្រសួងសុខាភិបាល បានថ្លែងបន្ដថា ។ លើសពីនេះ ។ សូមជម្រាបថា ដើម្បីជួយសម្រួលដល់អ្នកដំណើរជាមន្ត្រីការទូត និងអង្គការអន្តរជាតិ ដែលកាន់ទិដ្ឋាការការទូតប្រភេទ A និងទិដ្ឋាការផ្លូវការប្រភេទ B ដែលចូលមកកម្ពុជា ក្រសួងបានត្រៀមរួចជាស្រេច នូវកន្លែងធ្វើតេស្ដដ៏ពិសេសនៅព្រលានយន្ដហោះ នឹងរៀបចំបន្ទប់ថ្មីសម្រាប់ព្យាបាលជំងឺកូវីដ-១៩ នៅមន្ទីរពេទ្យមិត្ដភាពខ្មែរ-សូវៀត និងនៅមជ្ឈមណ្ឌលជាតិ កំចាត់រោគរបេង និងហង់សិន ដែលនឹងធ្វើរួចរាល់នៅដើមខែកញ្ញា។ ជាមួយគ្នានោះ រដ្ឋមន្ដ្រីក្រសួងសុខាភិបាល អំពាវនាវដល់ប្រជាពលរដ្ឋ ពេលធ្វើដំណើរទៅតាមទីសាធារណៈ ត្រូវចេះការពារខ្លួន ប្រើម៉ាស សម្អាតខ្លួនប្រាណដៃជើងឱ្យបានស្អាតជានិច្ច រក្សាគម្លាតបុគ្គល និងសង្គម ចៀសបានសូមកុំទៅទីប្រជុំជនដែលមានគ្នាច្រើន ហើយបើមានករណីសង្ស័យ អាចទាក់ទងមកលេខទូរស័ព្ទរបស់ក្រសួងសុខាភិបាល ឬរាយការណ៍ប្រាប់អាជ្ញាធរមូលដ្ឋាននៅក្នុងភូមិឃុំរបស់ខ្លួន៕ | 2020-08-27T02:48:00+07:00 | freshnewsasia.com | https://m.freshnewsasia.com/index.php/en/localnews/169112-2020-08-26-12-48-15.html |
e6fc737d-a5aa-49fb-a831-af5c410352ca | អគ្គលេខាធិការអង្គការទេសចរណ៍ពិភពលោក ផ្ញើលិខិតកោតសរសើរ សម្តេចតេជោ ហ៊ុន សែន ចំពោះការដាក់ចេញនូវវិធានការប្រកបដោយប្រសិទ្ធភាព និងសកម្មបំផុត ក្នុងការប្រយុទ្ធនឹងជំងឺកូវីដ១៩ (Video inside) | លោក ហ្សូរ៉ាប ប៉ូឡូលីកាស្វីលី អគ្គលេខាធិការអង្គការទេសចរណ៍ពិភពលោក បានផ្ញើលិខិតមួយជូនសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ដោយសម្តែងការកោតសរសើរសម្តេច ចំពោះការដាក់ចេញនូវវិធានការប្រកបដោយប្រសិទ្ធភាព និងសកម្មបំផុត ក្នុងការប្រយុទ្ធប្រឆាំងនឹងជំងឺកូវីដ១៩។ នេះបើតាមលិខិតរបស់ អគ្គលេខាធិការអង្គការទេសចរណ៍ពិភពលោក ដែលបណ្តាញព័ត៌មាន Fresh News ទទួលបាននៅថ្ងៃទី២៦ ខែសីហា ឆ្នាំ២០២០។ ក្នុងលិខិតរបស់ខ្លួន លោក ហ្សូរ៉ាប ប៉ូឡូលីកាស្វីលី បានសរសេរថា៖ ។ លោកបន្តថា ។ ជាមួយនឹងការកោតសរសើរនេះ លោក ហ្សូរ៉ាប បានបញ្ជាក់ដែរថា អង្គការទេសចរណ៍ពិភពលោក កំពុងសម្របសម្រួលការបើកឡើងវិញនូវវិស័យទេសចរណ៍ ដោយសហការជាមួយប្រទេសជាសមាជិក និងអង្គការអន្តរជាតិនានា តាមរយៈការបង្កើត គោលការណ៍ណែនាំ និងអនុសាសន៍នានា សម្រាប់ការចាប់ផ្តើមឡើងវិញនូវសកម្មភាពទេសចរណ៍ប្រកបដោយ សុវត្ថិភាព និងការទទួលខុសត្រូវ។ ។ អគ្គលេខាធិការ អង្គការទេសចរណ៍ពិភពលោកសូមសម្តែងនូវការកោតសរសើរខ្ពស់ចំពោះការដឹកនាំប្រកប ដោយគតិបណ្ឌិតរបស់ សម្ដេច តេជោ ហ៊ុន សែន ដែលតែងតែទុកសុខុមាលភាព និងសុវត្ថិភាពប្រជាពលរដ្ឋជាអាទិភាព ហើយលោកសង្ឃឹមយ៉ាងមុតមាំថា ថ្ងៃឈប់សម្រាកពិធីបុណ្យចូលឆ្នាំថ្មីនេះនឹងចូលរួមចំណែកដល់ការចាប់ផ្តើមឡើងវិញនូវ ទេសចរណ៍ប្រកបដោយសុវត្ថិភាព និងការទទួលខុសត្រូវក្នុងប្រទេសកម្ពុជា៕ | 2020-08-27T00:37:00+07:00 | freshnewsasia.com | https://m.freshnewsasia.com/index.php/en/localnews/169103-2020-08-26-10-37-55.html |
bdd1ef7e-032c-4902-94e7-b75f272fdc72 | អាជ្ញាធរខេត្តកណ្តាល អំពាវនាវពលរដ្ឋតាមមូលដ្ឋាន បន្តយកចិត្តទុកដាក់ការពារខ្លួនពីជំងឺកូវីដ-១៩ បន្ថែមទៀត | លោក នៃ ចារី អភិបាលរងខេត្តកណ្ដាល អំពាវនាវដល់ប្រជាពលរដ្ឋនៅតាមមូលដ្ឋាន ត្រូវបន្តយកចិត្តទុកដាក់ការពារខ្លួនពីការឆ្លងរីករាលដាលជំងឺកូវីដ-១៩ បន្ថែមទៀត ត្រូវមានអនាម័យជាប្រចាំ ត្រូវលាងដៃជាមួយសាប៊ូ ជែល ឬអាកុលឱ្យបានញឹកញាប់ ត្រូវពាក់ម៉ាសនៅពេលដែលអ្នកចេញក្រៅ កាត់បន្ថយការជួបជុំ រក្សាគម្លាតពីគ្នា ជាពិសេសត្រូវចូលរួមអនុវត្តតាមវិធាននិងការណែនាំនានា របស់ក្រសួងសុខាភិបាល និងរាជរដ្ឋាភិបាលដែលបានដាក់ចេញ។ ការអំពាវនាវបែបនេះ របស់លោក នៃ ចារី បានធ្វើឡើងនៅក្នុងឱកាសដែលលោកបានអញ្ជើញជាតំណាងលោក គង់ សោភ័ណ្ឌ អភិបាលខេត្តកណ្ដាល ក្នុងពិធីបញ្ចុះបឋមសិលាសាងសង់អគារប៉ុស្តិ៍រដ្ឋបាលឃុំព្រះពុទ្ធ ស្ថិតក្នុងភូមិប៊ុណ្ណា ឃុំព្រះពុទ្ធ ស្រុកកណ្ដាលស្ទឹង ខេត្តកណ្តាល នាថ្ងៃទី២៦ ខែសីហា ឆ្នាំ២០២០នេះ។ ជាមួយគ្នានេះដែរ លោក នៃ ចារី ក៏បានជំរុញឱ្យមន្ត្រីនគរបាលឃុំព្រះពុទ្ធ ស្រុកកណ្ដាលស្ទឹង ត្រូវបន្តខិតខំលើកកម្ពស់ ការបំពេញការងារ តាមតួនាទីភារកិច្ចរបស់ខ្លួន ជាពិសេសត្រូវយកចិត្តទុកដាក់ពង្រឹងយន្តការគណៈបញ្ជាការឯកភាពស្រុកឱ្យកាន់តែមានប្រសិទ្ធភាព ដើម្បីធានាបានថាក្នុងមូលដ្ឋានរបស់ខ្លួន គឺមានសន្តិសុខសណ្ដាប់ធ្នាប់ល្អសម្រាប់ការរស់នៅប្រកបមុខរបររបស់ប្រជាពលរដ្ឋ។ លោកបានបន្តថា ប៉ុស្តិ៍រដ្ឋបាលឃុំ មានសារៈសំខាន់ណាស់ ព្រោះជាកន្លែងឈរជើងរបស់មន្ត្រីប៉ុស្តិ៍ ក្នុងការបំពេញការងារ ដើម្បីការពារសន្តិសុខសណ្ដាប់ធ្នាប់សាធារណៈ និងរក្សាបាននូវសុខសុវត្ថិភាពជូនប្រជាពលរដ្ឋក្នុងមូលដ្ឋានបានកាន់តែប្រសើរឡើង។ មន្ត្រីប៉ុស្តិ៍គ្រប់ថ្នាក់ត្រូវអនុវត្តជាប្រចាំដូចភ្លៀងរលឹមក្នុងមូលដ្ឋានរបស់ខ្លួនត្រូវយកចិត្តទុកដាក់អនុវត្តឱ្យបាននៅគោលការណ៍ទាំង៩ ចំណុច នៃគោលនយោបាយ ភូមិ ឃុំ មានសុវត្ថិភាព ដើម្បីបង្ក្រាប និងទប់ស្កាត់បទល្មើសគ្រប់ប្រភេទឱ្យមានប្រសិទ្ធភាព និងទាន់ពេលវេលា។ លោក អ៊ូច សៅវឿន អភិបាលស្រុកកណ្ដាលស្ទឹង បានបញ្ជាក់ថា ក្នុងស្រុកកណ្ដាលស្ទឹង មានប៉ុស្តិ៍នគរបាលរដ្ឋបាលឃុំចំនួន១៨ កន្លែង ក្នុងនោះប៉ុស្តិ៍នគរបាលរដ្ឋបាលឃុំ ដែលសាងសង់តាមស្តង់ដារ របស់ក្រសួងមហាផ្ទៃ មានចំនួន១៤ឃុំ និងប៉ុស្តិ៍នគរបាលដែលមិនទាន់សាងសង់ឡើងដោយក្រសួងមហាផ្ទៃ មានចំនួន ៤ឃុំ ដោយឡែកសម្រាប់ប៉ុស្តិ៍នគរបាលរដ្ឋបាលឃុំព្រះពុទ្ធ ដែលកំពុងបញ្ចុះបឋមសិលាសាងសង់ គឺសាងសង់ឡើងដោយមានការជួយឧបត្ថម្ភពីរដ្ឋបាលខេត្ត ដែលនឹងគ្រោងមានអាគា ១ខ្នង ស្មើនឹង៤បន្ទប់៕ | 2020-08-26T21:34:00+07:00 | freshnewsasia.com | https://m.freshnewsasia.com/index.php/en/localnews/169076-2020-08-26-07-34-24.html |
5eb954c0-89d1-40ff-ac10-eea1d767a3e5 | ក្រសួងធម្មការចេញសេចក្ដីណែនាំ៦ចំណុច សម្រាប់រៀបចំពិធីបុណ្យកាន់បិណ្ឌ និងភ្ជុំបិណ្ឌនៅតាមវត្តអារាម ដើម្បីការពារជំងឺកូវីដ១៩ | ក្រសួងធម្មការ និងសាសនា បានចេញសេចក្ដីណែនាំស្ដីពី ការរៀបចំពិធីបុណ្យកាន់បិណ្ឌ និងភ្ជុំបិណ្ឌ និងពង្រឹងវិធានការការពារសុវត្ថិភាពសង្គម ដើម្បីកាត់បន្ថយហានិភ័យ នៃការរីករាលដាលជំងឺកូវីដ១៩ នៅតាមវត្តអារាមនានាទូទាំងប្រទេសកម្ពុជា។ រៀបចំវត្តអារាម ឲ្យមានសណ្ដាប់ធ្នាប់ អនាម័យបរិស្ថានល្អ ត្រូវចងទង់ បដា ជ្វាលា ពាក្យស្លោក និងរៀបចំឲ្យមានធុងសំរាមសាធារណៈ សហការជាមួយអាជ្ញាធរមានសមត្ថកិច្ចនៅមូលដ្ឋាន រៀបចំឲ្យមានកម្លាំងរក្សាសន្តិសុខ សណ្ដាប់ ធ្នាប់ សុវត្ថិភាពជូនប្រជាពលរដ្ឋ ដែលមកបំពេញបុណ្យកុសល នៅគ្រប់វត្តអារាម រៀបចំទុកដាក់ បែងចែកទេយ្យទានឲ្យបានសមរម្យជៀសវាងភាពខ្លះខ្ជាយ និងយកទៅជូនកងកម្លាំងប្រដាប់អាវុធ ចែកទានដល់ប្រជាពលរដ្ឋក្រីក្រ កុមារកំព្រា និងក្មេងអនាថាគ្មានទីពឹង តាមដាន និងត្រួតពិនិត្យនៅតាមវត្តអារាម ដើម្បីអនុវត្តឲ្យបាននូវអនុសាសន៍របស់ប្រមុខនៃរាជរដ្ឋាភិបាលកម្ពុជា និងការណែនាំរបស់ក្រសួងសុខាភិបាល ផ្សព្វផ្សាយនូវរាល់សារអប់រំណែនាំនានា ដែលផលិតដោយក្រសួងសុខាភិបាល ឲ្យបានទូលំទូលាយ ជាប់ជាប្រចាំនៅក្នុងទីវត្តអារាម និងផ្សព្វផ្សាយដល់សាធារណជន ពុទ្ធបរិស័ទ ឲ្យបង្កើនការប្រុង ប្រយ័ត្នខ្ពស់ សំដៅបង្ការ ទប់ស្កាត់ការរីករាលដាលនៃជំងឺកូវីដ-១៩ ក្នុងសហគមន៍ រៀបចំឲ្យមានជាកន្លែងពិនិត្យសុខភាព មុនពេលចូលក្នុងទីធ្លាវត្តអារាម ព្រះវិហារ ឬសាលាឆាន់ ត្រូវមានឧបករណ៍វាស់កម្ដៅ សាប៊ូ ជែល ឬទឹកអាល់កុលសម្រាប់លាងសម្អាតដៃជាប្រចាំ។ ត្រូវ ពាក់ម៉ាស ក្រមា កន្សែង ឬប្រើក្រដាសខ្ទប់មាត់នៅពេលក្អក ឬកណ្ដាស់ និងត្រូវរក្សាគម្លាតបុគ្គល ម្នាក់ទៅបុគ្គលម្នាក់ទៀតឲ្យបានយ៉ាងតិចមួយម៉ែត្រកន្លះ និងអនុវត្តតាមវិធាននានា ដែលបានដាក់ចេញដោយរាជរដ្ឋាភិបាល និងក្រសួងសុខាភិបាល៕ | 2020-08-26T19:04:00+07:00 | freshnewsasia.com | https://m.freshnewsasia.com/index.php/en/localnews/169057-2020-08-26-05-04-58.html |
4874dacc-71ed-4e0f-af7a-a69717a96a14 | អគ្គនាយកអន្តោប្រវេសន៍ ណែនាំឲ្យមន្រ្តីនគរបាល ត្រួតពិនិត្យមើលសភាពការណ៍ភ្ញៀវចេញចូល នៅតាមច្រកទ្វារអន្តរជាតិ និងវិធានការបង្ការ ទប់ស្កាត់ការរីករាលដាលជំងឺកូវីដ-១៩ | ភ្នំពេញ៖ នារសៀលថ្ងៃអង្គារ ទី២៥ ខែសីហា ឆ្នាំ២០២០ ឯកឧត្ដម នាយឧត្តមសេនីយ៍ គៀត ច័ន្ទថារិទ្ធ អគ្គនាយក នៃអគ្គនាយកដ្ឋានអន្តោប្រវេសន៍ បានអញ្ជើញចូលរួម ស្តាប់របាយការណ៍ របស់នាយកដ្ឋានច្រកទ្វារទី១ និងទី២ ស្តីពីសភាពការណ៍ភ្ញៀវចេញ-ចូល នៅតាមច្រកទ្វារអន្តរជាតិ ព្រមទាំងកិច្ចសហប្រត្តិបត្តិការ និងវិធានការបង្ការ ទប់ស្កាត់ការរីករាលដាលជំងឺកូវីដ-១៩ នៅអគ្គនាយកដ្ឋានអន្តោប្រវេសន៍។ ក្នុងកិច្ចប្រជុំនេះដែរ ក៏មានការអញ្ជើញចូលរួមពី ឯកឧត្តមនាយឧត្តមសេនីយ៍ ឧត្តមសេនីយ៍ឯក អគ្គនាយករងអន្តោប្រវេសន៍, ប្រធាននាយកដ្ឋាន, អនុប្រធាននាយកដ្ឋាន ព្រមទាំងមន្ត្រីជំនាញដែលពាក់ព័ន្ធ។ ឯកឧត្ដម នាយឧត្តមសេនីយ៍ គៀត ច័ន្ទថារិទ្ធ មានប្រសាសន៍នៅក្នុងអង្គប្រជុំថា ការប្រជុំនាពេលនេះ គឺដើម្បីត្រួតពិនិត្យមើលសភាពការណ៍ច្រកទ្វារអន្តរជាតិ និងច្រកទ្វារព្រំដែនអន្តរជាតិ ដែលស្ថិតនៅក្រោមការគ្រប់គ្រង របស់អគ្គនាយកដ្ឋានអន្តោប្រវេសន៍ ក្នុងស្ថានភាពដែលកំពុងប្រឈមនឹងការរីករាលដាលជំងឺកូវីដ-១៩ ក៏ដូចជាការប្រឈម ការរារាំង ការដំណើរការរបស់ប្រទេសជិតខាង និងប្រទេសជាតិយើងទាំងមូល ដែលធ្វើឲ្យចំនួនភ្ញៀវ និងចំនួនអ្នកដំណើរឆ្លងកាត់ ចេញ-ចូល ប្រទេស មានការការថយចុះ ដោយសារតែចាត់វិធានការណ៍តឹងរ៉ឹង ដើម្បីការពារទប់ស្កាត់ ការនាំចូលជំងឺកូវីដ-១៩។ ជាមួយគ្នានេះដែរ ឯកឧត្ដម នាយឧត្តមសេនីយ៍ អគ្គនាយក ក៏បានសំណូមពរឲ្យនាយកដ្ឋានទាំងពីរ យកចិត្តទុកដាក់ធ្វើការងារតាមជំនាញ តាមគោលការណ៍របស់អគ្គនាយកដ្ឋាន គោលការណ៍ក្រសួងមហាផ្ទៃ និងតាមគោលការណ៍ក្រសួងសុខាភិបាល រួមទាំងការគ្រប់គ្រងច្រករបៀង ស្លាបឆ្វេង ស្លាបស្តាំរបស់ប៉ុស្តិ៍ ឲ្យបានតឹងរ៉ឹង ជាមួយនឹងការពិនិត្យឡើងវិញ នូវឧបករណ៍ សម្ភារៈ សម្រាប់ការពារជំងឺកូវីដ-១៩៕ | 2020-08-26T17:30:54+07:00 | cen.com.kh | https://cen.com.kh/archives/237833.html |
e07d78b9-bd56-4092-a797-410743ddf0e9 | កូនប្រុសច្បងប្រធានាធិបតីប្រេស៊ីល ដែលបច្ចុប្បន្នជាសមាជិកព្រឹទ្ធសភា «ឆ្លងជំងឺ COVID-19» | សមាជិកព្រឹទ្ធសភាប្រេស៊ីលលោក ហ្វ្លាវីយ៉ូ បូលសូណារ៉ូ (Flavio Bolsonaro) ដែលត្រូវជាកូនប្រុសច្បងរបស់ លោកប្រធានាធិបតី ហ្ស៊ែរ បូលសូណារ៉ូ (Jair Bolsonaro) ត្រូវបានធ្វើតេស្ត និងចេញលទ្ធផលវិជ្ជមានចំពោះជំងឺ COVID-19 នៅថ្ងៃអង្គារសប្តាហ៍នេះ (ពេលវេលានៅប្រេស៊ីល)។ នេះបើតាមការចេញផ្សាយ ដោយទីភ្នាក់ងារព័ត៌មានចិន ស៊ីនហួរ នាព្រឹកថ្ងៃពុធ ទី២៦ ខែសីហា ឆ្នាំ២០២០។ លោក Flavio Bolsonaro បានប្រាប់គ្រប់គ្នា តាមរយៈគណនី Twitter ថា លោកស្ថិតក្នុងស្ថានភាពធម្មតា ដោយមិនទាន់មានចេញ រោគសញ្ញាអ្វីនោះឡើយ ហើយលោកក៏កំពុងតែទទួលការព្យាបាលដោយថ្នាំ អ៉ីដ្រុកស៊ីក្លរ៉ូឃ្វីន (hydroxychloroquine) និង អាស៊ីស្រូម៉ាយស៊ីន (azithromycin) ផងដែរ។ លោក Flavio អាយុ ៣៩ឆ្នាំ គឺជាសមាជិកទី ៤ ហើយនៃក្រុមគ្រួសារប្រធានាធិបតីប្រេស៊ីល ដែលបានឆ្លងជំងឺ COVID-19។ ដោយឡែកប្រធានាធិបតីប្រេស៊ីលលោក Jair Bolsonaro វិញបានឆ្លងជំងឺ COVID-19 កាលពីថ្ងៃទី០៧ ខែកក្កដា ខណៈភរិយារបស់លោក គឺលោកជំទាវ មីឈែល បូលសូណារ៉ូ (Michelle Bolsonaro) បានឆ្លងកាលពីថ្ងៃទី៣០ ខែកក្កដា។ គូស្វាមីភរិយាទាំងពីររូបនេះ ក៏បានជាសះស្បើយពី COVID-19 វិញរួចទៅហើយដែរ។ គួរបញ្ជាក់ថា ប្រេស៊ីលក្នុងនាមជាប្រទេសកំពុងរងគ្រោះលំដាប់លេខ ២ លើលោកបន្ទាប់ពីសហរដ្ឋអាមេរិកនោះ គិតត្រឹមថ្ងៃអង្គារសប្តាហ៍នេះមានករណីឆ្លង COVID-19 សរុបជាង ៣.៦លានករណី ក្នុងនោះស្លាប់ ១១៦,៥៨០នាក់ និងជាសះស្បើយវិញជាង ២.៨លាននាក់៕ | 2020-08-26T16:41:00+07:00 | freshnewsasia.com | https://m.freshnewsasia.com/index.php/en/internationalnews/169034-2020-08-26-02-41-26.html |
72f1d4f0-2a62-4633-a6aa-4b991c804364 | TOP NEWS: ថ្ងៃនេះក្រសួងសុខាភិបាលបន្តប្រកាសថា គ្មានរកឃើញករណីឆ្លងជំងឺកូវីដ១៩ថ្មីនោះទេ និងមានអ្នកជំងឺម្នាក់ជាសះស្បើយ, ១២ថ្ងៃជាប់គ្នាហើយ ដែលកម្ពុជាគ្មានករណីថ្មី (Video inside) | ក្រសួងសុខាភិបាល នៅថ្ងៃទី២៦ ខែសីហា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ថា នៅថ្ងៃនេះក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយបើគិតតាំងពីថ្ងៃទី១៥ ដល់ ថ្ងៃទី២៦ ខែសីហានេះ គឺមានរយៈពេល១២ថ្ងៃហើយ ដែលនៅកម្ពុជាគ្មានរកឃើញករណីឆ្លងជំងឺកូវីដ១៩ថ្មី។ ជាមួយគ្នានេះ នៅថ្ងៃនេះ ក្រសួងសុខាភិបាលបានប្រកាសពីការព្យាបាលជាសះស្បើយអ្នកជំងឺកូវីដ១៩ ម្នាក់ផងដែរ។ អ្នកជាសះស្បើយ គឺជាបុរសជនជាតិខ្មែរអាយុ ២៧ឆ្នាំ មានអាសយដ្ឋាននៅភូមិត្នោត ឃុំពង្រ ស្រុកឆ្លូង ខេត្តក្រចេះ បានធ្វើដំណើរមកពី ប្រទេសអារ៉ាប់ ដោយឆ្លងកាត់ម៉ាឡេស៊ី តាមជើងហោះហើរត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន ០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ សូមជម្រាបថាគិតត្រឹមម៉ោង ០៧៖០០ព្រឹក ថ្ងៃទី២៦ ខែសីហា ឆ្នាំ២០២០ កម្ពុជាបានរកឃើញអ្នកឆ្លងជំងឺកូវីដ១៩ សរុបចំនួន២៧៣នាក់ (ស្រី្ត ៥៤នាក់ និងបុរស ២១៩នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេស មានចំនួន ២៦៤នាក់ (ស្រី៥៤នាក់ និងបុរស២១០នាក់) និង អ្នកសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ មានចំនួន០៩នាក់៕ | 2020-08-26T15:32:00+07:00 | freshnewsasia.com | https://m.freshnewsasia.com/index.php/en/localnews/169027-2020-08-26-01-32-13.html |
f59c43d7-8f53-4b00-a81e-9d2ba3551947 | ក្រសួងសេដ្ឋកិច្ចប្រកាសថា៖ ក្រុមសម្ព័ន្ធធានារ៉ាប់រងអាចចាប់ផ្តើមលក់កញ្ចប់ធានារ៉ាប់រងជំងឺកូវដ១៩ ដល់ជនបរទេសចូលមកកម្ពុជាចាប់ពីពេលនេះតទៅ | ភ្នំពេញ៖ កន្លងមក គណៈកម្មការអន្តរក្រសួង ដើម្បីប្រយុទ្ធនឹងជំងឺកូវីដ១៩ របស់រាជរដ្ឋាភិបាលកម្ពុជា បានដាក់ចេញនូវវិធានការសុខាភិបាលក្នុងការការពារ ទប់ស្កាត់ និងឆ្លើយតបការរីករាលដាលនៃជំងឺកូវីដ១៩ សម្រាប់អនុវត្តលើអ្នកដំណើរបរទេសចូលមកប្រទេសកម្ពុជា ដែលក្នងនោះមានលក្ខខណ្ឌមួយ តម្រូវឲ្យអ្នកដំណើរមួយចំនួន ត្រូវមានការធនារ៉ាបរងសុខភាពលើជំងឺកូវីដ១៩។ ដើម្បីចូលរួមគាំទ្រ និងសម្រួលការអនុវត្តនេះឲ្យមានប្រសិទ្ធភាព និងដំណើរការរលូន ក្រសួងសេដ្ឋកិច្ច និងហិរញ្ញវត្ថុ បានធ្វើការសហការជិតស្និទ្ធជាមួយសមាគមធានារ៉ាបរងកម្ពុជា ក្នុងការសម្របសម្រួលក្រុមហ៊ុនធានារ៉ាប់រងទាំងអស់ ដែលមានចំណាប់អារម្មណ៍ក្នុងការផ្តល់សេវាធានារ៉ាប់រងសុខភាពលើជំងឺកូវីដ១៩នេះ។ ជាលទ្ធផលមានក្រុមហ៊ុនធានារ៉ាប់រងចំនួន៨ និងក្រុមហ៊ុនធានារ៉ាប់រងបន្តចំនួន ១ បានចូលរួមគ្នាបង្កើតជាក្រុមសម្ព័ន្ធធានារ៉ាប់រង ដើម្បីផ្តល់សេវាធានារ៉ាប់រងសុខភាពលើជំងឺកូវីដ១៩ ចំពោះអ្នកដំណើរបរទេសដែលចូលមកប្រទេសកម្ពុជា។ ក្រុមហ៊ុនដែលចូលរួមក្នុងក្រុមសម្ព័ន្ធធានារ៉ាប់រងនេះ នឹងផ្តល់ការធានារ៉ាប់រងរួមគ្នា ទៅលើហានិភ័យនៃធានារ៉ាប់រងសុខភាពលើជំងឺកូវីដ១៩ គិតចាប់ពីពេលដែលបុគ្គលត្រូវបានធានា ត្រូវបានពិនិត្យ ឃើញលទ្ធផលតេស្តវិជ្ជមាននៃជំងឺកូវីដ១៩ ក្នុងរយៈពេលសុពលភាពនៃបណ្ណសន្យារ៉ាប់រង ហើយត្រូវបានដាក់ឲ្យព្យាបាលនៅមន្ទីររដ្ឋដែលកំណត់ដោយក្រសួងសុខាភិបាល រហូតជាសៈស្បើយ។ ក្រុមសម្ព័ន្ធរ៉ាប់រង នឹងទទួលបន្ទុកលើការចំណាយសម្រាប់ការព្យាបាលជំងឺនេះ ដែលអាចរ៉ាប់រង ទឹកប្រាក់ចំណាយហូតដល់ចំនួន ៥ម៉ឺនដុល្លារអាមេរិក។ ក្រុមហ៊ុនចូលរួមក្នុងសម្ព័ន្ធធានារ៉ាប់រងនេះរួមមាន៖ ក្រុមហ៊ុនធានារ៉ាប់រង ហ្វតតេ អ៊ីនសួរីនហ៍ ខេមបូឌា ភីអិលស៊ី, ក្រុមហ៊ុនធានារ៉ាប់រងកម្ពុជាវៀតណាម ក្រុមហ៊ុនធានារ៉ាប់រងមេនូឡាយហ្វ៍ ក្រុមហ៊ុនធានារ៉ាប់រងព្រូដិនសល ក្រុមហ៊ុនធានារ៉ាប់រងហ្វតតេឡាយហ្វ៍ ក្រុមហ៊ុនធានារ៉ាប់រង អេ អាយ អេ ក្រុមហ៊ុនធានារ៉ាប់រងដាយអ៊ិឈិ អ៊ីនសួរិនស៍ ក្រុមហ៊ុនធានារ៉ាប់រងហ្ក្រេន ឆាយណា ក្រុមហ៊ុនធានារ៉ាប់រងបន្តកម្ពុជារី ។ ក្រសួងសេដ្ឋកិច្ចថា រយៈពេលធានា មាន២០ថ្ងៃ ឬតិចជាង ដោយឡែក បុព្វលាភ គឺចំនួន ៩០ដុល្លារ ដែលប្រាក់ធានារ៉ាប់រង ចំនួន ៥០.០០០ដុល្លារ គិតចាប់ពីថ្ងៃមកដល់ប្រទេសកម្ពុជា។ ក្នុងនាមជាក្រុមហ៊ុននាំមុខនៃក្រុមសម្ព័ន្ធ ក្រុមហ៊ុនធានារ៉ាបរង ហ្វតតេ ជាអ្នកចាត់ចែងនិងគ្រប់គ្រងដំណើរការលក់ ការចេញបណ្ណសន្យារ៉ាប់រងជូនអតិថិជន និងការដោះស្រាយសំណង៕ | 2020-08-26T12:59:52+07:00 | cen.com.kh | https://cen.com.kh/archives/237731.html |
bee16b37-11bf-49cd-aa07-10680118855b | ក្រុមហ៊ុនអាកាសចរណ៍ក្នុងស្រុក លើកយកបញ្ហាប្រឈមនានា និងស្នើសុំឱ្យមានការហោះហើរជាបណ្តើរៗ តាមដែលអាចធ្វើបាន ក្នុងកាលៈទេសៈជំងឺកូវីដ ១៩នេះ | ភ្នំពេញ៖ ក្នុងកាលៈទេសៈនៃការរីករាលដាលនៃជំងឺកូវីដ-១៩ បានធ្វើឱ្យវិស័យ អាកាសចរណ៍ដាំក្បាលចុះយ៉ាងខ្លាំង ដោយសារការផ្អាកជើងហោះហើរជាបន្តបន្ទាប់ ទន្ទឹមនោះក៏មានក្រុមហ៊ុនអាកាសចរណ៍ក្នុងស្រុក ចំនួន៥ បានលើកយកបញ្ហាប្រឈមនានា និងស្នើសុំឱ្យមានការហោះហើរជាបណ្តើរៗតាមដែលអាចធ្វើបាន ក្នុងបណ្តាប្រទេសអាស៊ាន។ ការស្នើឱ្យមានការហោះហើរឡើងវិញជាបណ្តើរៗនេះ បានធ្វើឡើងក្នុងកិច្ចពិភាក្សាជាមួយនឹងឯកឧត្តមនាយឧត្តមសេនីយ៍ បណ្ឌិត ម៉ៅ ហាវណ្ណាល់ រដ្ឋមន្ត្រីទទួលបន្ទុករដ្ឋលេខាធិការដ្ឋានអាកាសចរណ៍ស៊ីវិល នៅថ្ងៃទី២៥ ខែសីហា ឆ្នាំ២០២០។ តាមការឲ្យដឹងពីមន្ត្រីរដ្ឋលេខាធិការដ្ឋានអាកាសចរណ៍ស៊ីវិល សព្វថ្ងៃនេះ ដំណើរការជើងហោះហើររបស់កម្ពុជាពេលបច្ចុប្បន្ននេះមានពី ៧ ទៅ ១០ជើងក្នុងមួយថ្ងៃ ហើយរំពឹងថា នឹងមានការភ្ជាប់ជើងហោះហើរកាន់តែច្រើននាពេលដ៏ខ្លីខាងមុខ។ អ្នកនាំពាក្យរដ្ឋលេខាធិការដ្ឋានអាកាសចរណ៍ស៊ីវិល លោក ស៊ិន ចាន់សិរីវុត្ថា បានប្រាប់ឱ្យដឹងថា តាមសំណើររបស់ក្រុមហ៊ុនអាកាសចរណ៍នេះ រដ្ឋាភិបាលេខាធិការអាកាសចរណ៍ស៊ីវិលនឹងពិនិត្យឡើងវិញ និងដាក់សំណើរទៅកាន់គណៈកម្មការប្រយុទ្ធប្រឆាំងជំងឺកូវីដ ១៩ ដើម្បីពិនិត្យនឹងសម្រេចទៅលើការសម្រួលនិតិវិធីមូយចំនួន។ ប្រទេសកម្ពុជា មានក្រុមហ៊ុនអាកាសចរណ៍ចំនួន ៧ ដែលបានប្រតិបត្តិការ ក្នុងនោះរួមមាន៖ Cambodia Angkor Air, Sky Angkor Airlines, Bassaka Air, JC (Cambodia) International Airlines, Lanmei Airlines, Cambodia Airways, Prince International Airlines។ ក្រុមហ៊ុនអាកាសចរណ៍នៅក្នុងស្រុក ក៏ដូចក្រុមហ៊ុនអាកាសចរណ៍នានា បានទទួលរងនូវផលប៉ះពាល់ពីឥទ្ធិពលនៃជំងឺកូវីដ ១៩ តែរហូតមកដល់ពេលនេះ មិនមានក្រុមហ៊ុនណាមួយប្រកាសពីក្ស័យធននោះទេ ខណៈមានការជ្រោមជ្រែងពីរដ្ឋាភិបាលកម្ពុជា។ សូមបញ្ជាក់ថា ជើងហោះហើររបស់ប្រទេសកម្ពុជា ក៏ដូចជាបណ្តាប្រទេសជាច្រើននៅក្នុងតំបន់ និងពិភពលោក បាននិងកំពុងប្រឈមដោយសារការភ័យខ្លាចពីការឆ្លងនូវជំងឺកូវីដ១៩ ខណៈវិស័យមួយនេះ បានខាតបង់ទឹកប្រាក់រាប់ពាន់លានដុល្លារអាមេរិក ក្នុងវិបត្តិជំងឺនេះ៕ | 2020-08-26T12:45:19+07:00 | cen.com.kh | https://cen.com.kh/archives/237723.html |
ad6180c6-0728-476c-9449-bda09f01995f | ជីវិតជាពលករ! អាជ្ញាធរថៃ បញ្ជូនពលករខ្មែរឆ្លងដែនខុសច្បាប់២នាក់មកកម្ពុជាវិញ តាមច្រកប៉ោយប៉ែត | អគ្គនាយកដ្ឋានអន្តោប្រវេសន៍ បានឲ្យដឹងថា ប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត នាថ្ងៃទី២៥ ខែសីហា ឆ្នាំ២០២០ មានពលករខ្មែរឆ្លងដែនខុសច្បាប់ ដែលអាជ្ញាធរថៃបញ្ជូនមកមានចំនួន ២នាក់ ស្រី ១នាក់។ ចំពោះពលករខាងលើ ត្រូវបានកម្លាំងនគរបាលប៉ុស្តិ៍ ធ្វើការអប់រំណែនាំបន្ទាប់មកប្រគល់ជូនក្រុមការងារ ទទួលពលករមជ្ឈមណ្ឌលសំចតប៉ោយប៉ែត ដើម្បីធ្វើការបន្ត។ ជាមួយគ្នានេះដែរ អាជ្ញាធរថៃនៅតែបន្តបិទច្រកទ្វារព្រំដែន មិនទាន់បើកឱ្យអ្នកដំណើរចេញ-ចូលឆ្លងកាត់នៅឡើយ ចំពោះអ្នកជំងឺសង្រ្គោះបន្ទាន់ និងរថយន្តដឹកទំនិញធន់ធំ ដំណើរការជាធម្មតា៕ | 2020-08-26T09:19:06+07:00 | kbnnews.com | https://kbn.news/archives/178186 |
0c6c9b83-b5ad-4325-a922-7125211820fe | ភរិយាប្រធានាធិបតីអាមេរិកថ្លែងអំពីវិបត្តិជំងឺកូវីដ១៩ នៅសន្និបាតជាតិគណបក្សសាធារណរដ្ឋ | លោកស្រី Melania Trump ភរិយារបស់ប្រធានាធិបតីសហរដ្ឋអាមេរិកលោក Donald Trump បានសម្តែងនូវការអាណិតអាសូរកាលពីយប់ថ្ងៃអង្គារដល់ពលរដ្ឋអាមេរិកាំងរាប់សែននាក់ដែលបានរងគ្រោះដោយសារជំងឺកូវីដ១៩។ ករណីនេះមានលក្ខណៈផ្ទុយស្រឡះពីស្វាមីរបស់លោកស្រីគឺលោកប្រធានាធិបតី Donald Trump ដែលជារឿយៗ បាននិយាយបន្ថយអំពីផលប៉ះពាល់នៃជំងឺឆ្លងនេះ និងបាននិយាយថា ជំងឺនេះនឹងបាត់រូបរាង។ លោកស្រី Melania បាននិយាយនៅក្នុងសុន្ទរកថាកាលពីយប់ថ្ងៃអង្គារនៅសេតវិមានថា «ចាប់តាំងពីខែមីនាមក ជីវិតរបស់យើងបានផ្លាស់ប្តូរយ៉ាងខ្លាំង។ ខ្ញុំសូមចូលរួមរំលែកទុក្ខដល់អ្នកដែលបានបាត់បង់មនុស្សជាទីស្រឡាញ់។ ខ្ញុំសូមបន់ស្រន់ដល់អ្នកដែលមានជំងឺ ឬកំពុងមានការឈឺចាប់ឲ្យឆាប់ជាសះស្បើយ»។ លោកស្រីបានមានប្រសាសន៍ទៀតថា៖ «ខ្ញុំដឹងថា មនុស្សជាច្រើនមានការរសាប់រសល់ហើយខ្លះ ទៀតមានអារម្មណ៍តែលតោល។ ខ្ញុំចង់ឲ្យអ្នកដឹងថា អ្នកមិនមែននៅម្នាក់ឯងនោះទេ»។ ការលើកឡើងដូចនេះមានភាពខុសគ្នាយ៉ាងខ្លាំងពីវោហាសាស្ត្រចោទប្រកាន់ខាងនយោបាយកាលពី ២ យប់ដំបូងនៃសន្និបាតជាតិគណបក្សសាធារណរដ្ឋដែលមានរយៈពេល ៤ ថ្ងៃនេះ។ កាលពី ២ យប់ដំបូងនោះ ពួកអ្នកគាំទ្រលោកប្រធានាធិបតី Trump បានវាយប្រហារដោយពាក្យសម្ដីខ្លាំងៗលើលោក Joe Biden បេក្ខជនប្រធានាធិបតីខាងគណបក្សប្រជាធិបតេយ្យ និងបានសរសើរលោក Trump អំពីចំណាត់ការចំពោះវិបត្តិជំងឺកូវីដ១៩ និងចំពោះផលប៉ះពាល់លើសេដ្ឋកិច្ចដែលបណ្ដាលមកពីជំងឺនេះ។ ជាងនេះទៀត លោកស្រី Melania បានសម្តែងអំណរគុណដល់បុគ្គលិកសុខាភិបាលដែលបានព្យាបាលមនុស្សរាប់លាននាក់ដែលឆ្លងជំងឺកូវីដ១៩ នេះ។ លោកស្រីបានមានប្រសាសន៍ថា៖ «អ្នកបានគិតប្រយោជន៍ប្រទេសជាមុន។ ខ្ញុំនិងស្វាមីរបស់ខ្ញុំ សូមថ្លែងអំណរគុណយ៉ាងជ្រាលជ្រៅ»៕ | 2020-08-26T07:00:00+07:00 | khmer.voanews.com | https://khmer.voanews.com/a/first-lady-addresses-pandemic-racial-unrest-in-convention-speech/5558620.html |
9fb7d745-217c-4aa4-86a4-5b42c3e0337b | តើវ៉ាក់សាំងកូវីដ១៩កំពុងត្រូវធ្វើតេស្តមានប្រសិទ្ធភាពបែបណា? | មានវ៉ាក់សាំងប្រាំប្រភេទប្រឆាំងនឹងជំងឺកូវីដ១៩កំពុងស្ថិតក្នុងដំណាក់កាលចុងក្រោយបង្អស់នៃការធ្វើ តេស្ត។ ការធ្វើតេស្តទាំងនេះធ្វើតាមយុទ្ធសាស្ត្របីដាច់ដោយឡែកពីគ្នាដោយមានរួមបញ្ចូលទាំងរបៀបដោះស្រាយថ្មីៗផងដែរ។ ទីដៅធំបំផុតនៃវ៉ាក់សាំងទាំងនេះប្រឆាំងនឹងវីរុសកូរ៉ូណាគឺប្រូតេអ៊ីនមានបន្លានៅផ្ទៃខាងក្រៅនៃវីរុសនេះ។ បន្លានោះជាផ្នែកដែលវីរុសនេះប្រើសម្រាប់ចាក់ចូលទៅក្នុងកោសិកាមនុស្សបណ្តាលឱ្យមានជំងឺកូវីដ១៩។ លោក Jim Campell ជាវេជ្ជបណ្ឌិតខាងជំងឺឆ្លងនៅឯសាកលវិទ្យាល័យ Maryland។ លោកនិយាយថា គោលដៅគឺធ្វើឱ្យប្រព័ន្ធការពារជំងឺបង្កើតអង្គបដិប្រាណដែលភ្ជាប់នឹងបន្លាទាំងនេះ។ លោក Jim Campell និយាយថា៖ «អង្គបដិប្រាណនេះរារាំងវីរុសមិនឱ្យចូលក្នុងកោសិកា។ ហើយនេះដូចជាពែងទិព្វមានន័យថា មានប្រសិទ្ធភាពបំផុត»។ លោក Paul Offit ដែលជាអ្នកជំនាញខាងវ៉ាក់សាំងនិយាយថា នេះជាវិធីមួយទៅកាន់ជោគជ័យគឺចាក់ធ្វើឱ្យវីរុសសកម្មទៅក្នុងរាងកាយមនុស្ស។ លោក Paul Offit ដែលធ្វើការនៅមន្ទីរពេទ្យកុមារនៅទីក្រុង Philadelphia ថ្លែងថា៖ «យកវីរុសមួយហើយលោកអ្នកបណ្តុះវាហើយលោកអ្នកធ្វើវាឱ្យអសកម្មជាមួយសារធាតុគីមីមួយ។ យើងធ្វើវាឱ្យអសកម្មមានន័យថា វីរុសនេះមិនអាចបង្កើនចំនួនពួកវាបានទេ។នេះជាវិធីដែលយើងផលិតវ៉ាក់សាំងប្រឆាំងនឹងជំងឺរលាកថ្លើមប្រភេទ A។នេះជាវិធីដែលយើងផលិតវ៉ាក់សាំងប្រឆាំងនឹងជំងឺស្វិតដៃជើង។ នេះជាវិធីដែលយើងផលិតវ៉ាក់សាំងប្រឆាំងនឹងជំងឺឆ្កែឆ្កួត»។ ប្រព័ន្ធការពារប្រឆាំងនឹងជំងឺនេះបង្កើតអង្គបដិប្រាណដើម្បីធ្វើឱ្យវីរុសអសកម្មដើម្បីធ្វើឱ្យវាមានការប្រុងប្រៀបនៅពេលវីរុសពិតប្រាកដចូលមក។ ក្រុមហ៊ុនចិនពីរកំពុងសាកល្បងវិធីនេះ។ មានវិធីថ្មីមួយទៀតគឺប្រើវីរុសថ្មីខ្សោយជាយានសម្រាប់ប្រយុទ្ធនឹងជំងឺនេះ។ វិធីនេះទាញយកអត្ថប្រយោជន៍ពីភាពសាមញ្ញនៃវីរុស។ លោកវេជ្ជបណ្ឌិត Jim Campbell នៃសាកលវិទ្យាល័យ Maryland និយាយថា៖ «វាដូចជាបាល់មួយដែលមានលេខពន្ធុ ឬហ្សែន។ ក្រៅពីនេះ វីរុសនេះគ្មានអ្វីទៀតទេ»។ លេខពន្ធុនេះជាវិធីបង្កើតវីរុសថែមទៀត។ពួកអ្នកវិទ្យាសាស្ត្រប្រើពន្ធុនៃវីរុសខ្សោយសម្រាប់ផ្សាំប្រឆាំងប្រូតេអ៊ីនមានបន្លាពីវីរុសកូរ៉ូណា»។ លោក Paul Offit នៃមន្ទីរកុមារនៃក្រុង Philadelphia និយាយថា៖ «អ្វីដែលកើតមានគឺវីរុសភ្ជាប់ខ្លួនវានឹងកោសិកា ចូលក្នុងកោសិកាហើយបន្ទាប់មកប្រូតេអ៊ីននេះគឺ ប្រូតេអ៊ីនមានបន្លាត្រូវបង្កើតឡើងក្នុងកោសិកាលោកអ្នក។ ដូច្នេះ លោកអ្នកបង្កើតឱ្យមានប្រព័ន្ធការពារឆ្លើយតបនឹងប្រូតេអ៊ីនមានបន្លា។លោកអ្នកបង្កើតប្រូតេអ៊ីនមានបន្លាហើយលោកអ្នកធ្វើឱ្យមានការតបតដល់ប្រូតេអ៊ីនមានបន្លា។ នេះជាវិធីដែលវ៉ាក់សាំងប្រឆាំងនឹងជំងឺ Ebola បានត្រូវផលិតដោយជោគជ័យ»។ ហើយនេះជាយុទ្ធសាស្ត្រដែលវ៉ាក់សាំងរបស់សាកលវិទ្យាល័យ Oxford និងក្រុមហ៊ុន Astra Zeneca ប្រើប្រាស់។ វិធីទីបីនិងចុងក្រោយបង្អស់គឺដាក់បញ្ចូលផែនការពន្ធុទៅក្នុងកោសិកានៅខាងក្នុងពពុះខ្លាញ់អតិសុខុមប្រាណដោយផ្ទាល់។ លោក Paul Offit ថ្លែងថា៖ «លោកអ្នកគ្រាន់តែចាក់ពន្ធុនេះចូលដែលបន្ទាប់មកកោសិកាសាច់ដុំស្រូបយក។ ហើយពន្ធុនេះក្លាយជា ប្រូតេអ៊ីនដែលបន្ទាប់មកលោកអ្នកធ្វើឱ្យមានការឆ្លើយតបដោយប្រព័ន្ធការពារនឹងជំងឺ»។ វ៉ាក់សាំងពីក្រុមហ៊ុន Moderna និងដៃគូ គឺក្រុមហ៊ុន BioNTech និង Pfizer មានគោលដៅឱ្យដំណើរការបែបនេះ។ គ្មានការធានាថា វិធីណាមួយក្នុងបណ្តាវិធីទាំងនេះនឹងមានសុវត្ថិភាព និងមានប្រសិទ្ធភាពទេ។ ព្រោះហេតុនេះហើយបានជាមានការធ្វើ តេស្តលើមនុស្សរាប់ម៉ឺននាក់នៅពេលនេះ។ ពួកអ្នកជំនាញសង្ឃឹមថា នឹងទទួលលទ្ធផលនៅដំណាច់ឆ្នាំនេះ៕ | 2020-08-26T07:00:00+07:00 | khmer.voanews.com | https://khmer.voanews.com/a/how-covid-19-vaccines-being-tested-work/5558200.html |
3f6a1fa3-69c9-4362-99f0-423dc8976d97 | កូរ៉េខាងត្បូងបិទសាលាស្ទើរទាំងអស់ក្នុងតំបន់សេអ៊ូល ដើម្បីទប់ទល់ការផ្ទុះឆ្លងឡើងវិញនៃកូវីដ១៩ | ទីភ្នាក់ងារព័ត៌មាន Reuters រាយការណ៍ថា អាជ្ញាធរប្រទេសកូរ៉េខាងត្បូងកាលពីថ្ងៃអង្គារ បានបញ្ជាឲ្យបិទសាលារៀនស្ទើរតែទាំងអស់ក្នុងទីក្រុងសេអ៊ូលនិងតំបន់ជុំវិញទីក្រុងនេះ ហើយត្រូវបើកការបង្រៀនសិស្សតាមប្រព័ន្ធអនឡាញវិញ។ នេះជាវិធានការប្រុងប្រយ័ត្នចុងក្រោយបំផុតក្នុងការប្រយុទ្ធប្រឆាំងការកើនឡើងវិញនៃករណីឆ្លងរាតត្បាតកូវីដ១៩។ មជ្ឈមណ្ឌលជាតិគ្រប់គ្រងជំងឹឆ្លងរបស់កូរ៉េខាងត្បូង បានរកឃើញការឆ្លងកូវីដ១៩ចំនួន២៨០ករណីថ្មី ត្រឹមយប់ថ្ងៃចន្ទ ដែលចំនួននេះបានធ្វើឲ្យចំនួនអ្នកឆ្លងទាំងអស់នៅកូរ៉េខាងត្បូងមានចំនួនសរុបជិត១៨.០០០ករណី និងមានអ្នកស្លាប់សរុប៣១០នាក់រហូតមកដល់ពេលនេះ។ នេះជាចំនួនប្រចាំថ្ងៃថយចុះពីថ្ងៃសៅរ៍ ដែលមានប្រមាណ៣៩៧នាក់ ដែលជាចំនួនខ្ពស់ជាងគេគិតចាប់ពីដើមខែមីនាមក។ ដោយករណីឆ្លងថ្មីៗភាគច្រើនកើតមាននៅតាមតំបន់រដ្ឋធានីសេអ៊ូលដែលមានពលរដ្ឋរស់នៅច្រើនកកកុញនោះ អាជ្ញាធរសុខាភិបាលកូរ៉េខាងត្បូងថា ប្រទេសមួយនេះ កំពុងឈានជិតការផ្ទុះឡើងវិញទូទាំងប្រទេសនូវជំងឺកូវីដ១៩ ហើយបានអំពាវនាវឲ្យពលរដ្ឋទាំងអស់ស្ថិតនៅក្នុងផ្ទះនិងកាត់បន្ថយការធ្វើដំណើររបស់ខ្លួន។ ក្រសួងអប់រំប្រទេសកូរ៉េខាងត្បូងបានលើកឡើងនៅថ្ងៃអង្គារថា សិស្សានុសិស្សទាំងអស់ លើកលែងសិស្សថ្នាក់ទី១២ ដែលក្នុងទីក្រុងសេអ៊ូល ទីក្រុង Incheon និងខេត្ត Geonggi ត្រូវសិក្សាតាមប្រព័ន្ធអនឡាញចាប់ពីថ្ងៃទី១១ ខែកញ្ញាតទៅ៕ | 2020-08-26T07:00:00+07:00 | khmer.voanews.com | https://khmer.voanews.com/a/south-korea-closes-most-schools-in-seoul-area-to-battle-resurgent-coronavirus/5558263.html |
63a3b9a8-0ba5-4d4b-8eac-f5471dc32565 | WHO ថា ករណីកូវីដ១៩ថ្មីថយចុះនៅស្ទើរគ្រប់តំបន់ក្នុងពិភពលោក ប៉ុន្តែបន្តកើននៅអាស៊ីអាគ្នេយ៍ | ជំងឺកូវីដ១៩បន្តឆ្លងរាតត្បាតនៅជុំវិញពិភពលោក ប៉ុន្តែតាមទិន្នន័យថ្មីៗបំផុតរបស់អង្គការសុខភាពពិភពលោក WHO បានបង្ហាញថា ល្បឿននៃការឆ្លងកូវីដ១៩ មានការថយចុះបន្តិចនៅស្ទើរគ្រប់តំបន់ទាំងអស់ជុំវិញពិភពលោក លើកលែងតែតំបន់អាស៊ីអាគ្នេយ៍និងតំបន់ភាគខាងកើតនៃសមុទ្រមេឌីទែរ៉ាណេ។ ទីភ្នាក់ងារព័ត៌មាន AFP ផ្សាយឲ្យដឹងថា ក្នុងចំណោមតំបន់ដែលមានការធ្លាក់ចុះខ្លាំងនៃការឆ្លង មានតំបន់ទ្វីបអាមេរិកខាងជើងនិងខាងត្បូង ដែលបានទទួលរងការប៉ះពាល់ខ្លាំងដោយសារជំងឺនេះ។ តាមរបាយការណ៍នៃស្ថានភាពដែលចេញផ្សាយដោយអង្គការសុខភាពពិភពលោកកាលពីថ្ងៃចន្ទ បានឲ្យដឹងថា មានករណីឆ្លងថ្មីៗនៃវីរុសកូរ៉ណាចំនួនជាង១,៧លានករណី និងមានអ្នកស្លាប់ប្រមាណ៣៩.០០០នាក់កាលពីសប្តាហ៍មុន។ តួលេខក្នុងរយៈពេល៧ថ្ងៃគិតត្រឹមថ្ងៃទី២៣សីហា បង្ហាញការថយចុះប្រមាណ៥% នៃចំនួនអ្នកឆ្លងថ្មីៗ នៅជុំវិញពីភពលោក និងចំនួនអ្នកស្លាប់ថ្មីៗមានការថយចុះប្រមាណ១២% បើប្រៀបធៀបនឹងសប្តាហ៍មុននោះ។ ទោះបីជាមានការថយចុះក្តី ក៏តួលេខចុងក្រោយនេះបានធ្វើឲ្យនៅជុំវិញពិភពលោកចាប់តាំងពីជំងឺនេះរាតត្បាតមក មានចំនួនអ្នកឆ្លងកើនដល់ជាង២៣លាននាក់ ហើយអ្នកស្លាប់កើនដល់ជាង៨សែននាក់។ ប៉ុន្តែតំបន់អាស៊ីអាគ្នេយ៍ ដែលជាតំបន់រងផលប៉ះពាល់ទី២ខ្លាំងជាងគេ នៅតែមានតួលេខការឆ្លងនិងការស្លាប់កើនឡើង ដោយនៅនៅពេលនេះអាស៊ីអាគ្នេយ៍ស្មើនឹង២៨%នៃករណីឆ្លងថ្មីនិង១៩%នៃករណីស្លាប់ថ្មីទាំងអស់ក្នុងពិភពលោក៕ | 2020-08-26T07:00:00+07:00 | khmer.voanews.com | https://khmer.voanews.com/a/coronavirus-cases-deaths-slow-in-most-regions-who/5558275.html |
3c1dab56-8620-4752-8de4-1746941876dd | អភិបាលខណ្ឌចំការមន ចុះពិនិត្យវិធានការពារជំងឺ COVID-19 នៅផ្សារ Aeon | ជាការគិតគូរពីសុខសុវត្ថិភាព និងប្រសិទ្ធភាពនៃវិធានការពារជំងឺ COVID-19 ដល់ប្រជាពលរដ្ឋដែលចូលផ្សារទំនើប អ៉ីអនម៉ល សាខាទី១ តាមការអំពាវនាវរបស់រាជដ្ឋាភិបាល នៅរសៀលថ្ងៃអង្គារ ទី២៥ ខែសីហា ឆ្នាំ២០២០ រដ្ឋបាលខណ្ឌចំការមនដឹកនាំដោយលោក ថេង សុថុល អភិបាលខណ្ឌចំការមន ចុះត្រួតពិនិត្យអំពីវិធានការពារ និងទប់ស្កាត់ជំងឺកូវីដ-១៩ នៅក្នុងបរិវេណផ្សារទំនើបអ៉ីអនម៉ល ស្ថិតនៅតាមបណ្ដោយមហាវិថីសម្តេចសុធារសភូមិ៨ សង្កាត់ទន្លេបាសាក់ ខណ្ឌចំការមន រាជធានីភ្នំពេញ។ ក្នុងការចុះពិនិត្យនេះ ក្រុមការងារ បានសង្កេតឃើញថា ផ្សារមានការគ្រប់គ្រងបានល្អ ក្នុងការអនុវត្តតាមវិធានរបស់ក្រសួងសុខាភិបាល បានត្រឹមត្រូវ ដោយនៅតាមច្រកចេញ-ចូលផ្សារ ប្រមាណ១៤ច្រក ខាងផ្សារបានដាក់បុគ្គលិកប្រចាំ ដោយមានបាញ់អាល់កុលលាងដៃ ម៉ានវាស់កំដៅ ម៉ាស៊ីនស្កេនកំដៅតាមប្រព័ន្ឋកុំព្យូទ័រ គ្រប់ច្រកចូលទាំងអស់។ ជាមួយគ្នានេះ អភិបាលខណ្ឌចំការមន ក៏បានណែនាំដល់អ្នកគ្រប់គ្រង អ្នកមើលការខុសត្រូវ ចូរបង្កើនការយកទុកដាក់បន្ថែមទៀត ចំពោះបុគ្គលិកបម្រើការនៅក្នុងផ្សារ ពិសេសអាជីវករលក់ដូរក្នុងផ្សារ ឲ្យមានការប្រុងប្រយ័ត្នបន្ថែមលើវិធានដែលខាងផ្សារបានដាក់បម្រើ ដូចជា ទឹកអាល់កុលលាងដៃ មុននឹងចូលក្នុងហាង ឬចូលកន្លែងលក់ម្ហូបអាហារ។ លោកអភិបាលខណ្ឌ បានទទូចសុំឲ្យអ្នកមើលការខុសត្រូវផ្សារ ដើរប្រាប់ដល់អតិថិជន ឬភ្ញៀវចូលហាង សូមកុំមានការជួបជុំគ្នាច្រើនគ្នា ដើម្បីទប់ស្កាត់នូវការចម្លង ឬការរីករាលដាល នៃជំងឺផ្លូវដង្ហើមប្រភេទថ្មីនេះ នៅក្នុងប្រទេសកម្ពុជា ដូចដែលប្រមុខរាជរដ្ឋាភិបាល បានប្រកាសប្រយុទ្ធប្រឆាំងទប់ស្កាត់ការរីករាកដាលនៃជំងឺនេះ ដើម្បីសុខសុវត្ថិភាពជូនប្រជាពលរដ្ឋ៕ | 2020-08-26T01:04:00+07:00 | freshnewsasia.com | https://m.freshnewsasia.com/index.php/en/localnews/169006-2020-08-25-11-04-00.html |
1eacbb1c-29b4-4b58-863b-dc74680ce47d | លោកតាទុរគតខ្វះខាតក្នុងជីវភាព ហើយមានជំងឺរស់នៅខណ្ឌឫស្សីកែវ ទទួលបានការជួយសង្គ្រោះពីលោក ជា ពិសី | លោកតាទុរគតឈ្មោះ កែវ វណ្ណៈ មានជំងឺប្រចាំកាយ ហើយកំពុងមានជីវភាពខ្វះខាត រស់នៅក្នុងក្រុម៤ ភូមិមិត្តភាព សង្កាត់ឫស្សីកែវ ខណ្ឌឬស្សីកែវ បើគិតត្រឹមថ្ងៃទី២៥ ខែសីហា ឆ្នាំ២០២០នេះ គាត់បានទទួលគ្រឿងឧបភោគបរិភោគ សម្ភារប្រើប្រាស់ និងថវិការមួយចំនួន ដើម្បីដោះស្រាយក្នុងជីវភាព ពីក្រុមការងារអនុសាខាកាកបាទក្រហមកម្ពុជាខណ្ឌឫសី្សកែវ ដែលស្ថិតក្រោមការយកចិត្តទុកដាក់ពីប្រធានកិត្តិយសអនុសាខាកាកបាទក្រហមកម្ពុជាខណ្ឌ លោក ជា ពិសី និងជាអភិបាលខណ្ឌ។ សកម្មភាពមនុស្សធម៌ ដែលស្ថិតក្រោមការយកចិត្តទុកដាក់ដោយលោក ជា ពិសី, ក្រុមការងារអនុសាខាកាកបាទក្រហមកម្ពុជាខណ្ឌ បានពាំនាំការផ្តាំផ្ញើសួរសុខទុក្ខពីសំណាក់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដែលសម្ដេចតែងតែគិតគូរពីប្រជាពលរដ្ឋក្រីក្រទូទៅ ដោយមិនប្រកាន់ពូជសាសន៍ ពណ៌សម្បុរ ឬនិន្នាការនយោបាយឡើយ។ លើសពីនេះ ក្រុមការងារអនុសាខាកាកបាទក្រហមកម្ពុជាខណ្ឌ ក៏បានលើកឡើង អំពីអំណោយមានជាគ្រឿងឧបភោគបរិភោគ សម្ភារប្រើប្រាស់ និងថវិកាមួយចំនួនដែលឧបត្ថម្ភជូន លោកតាទុរគនៅពេលនេះ គឺសម្រាប់ចែកជូនចំពោះ តែប្រជាពលរដ្ឋក្រីក្រប៉ុណ្ណោះ ដូចជាជនគ្មានទីពឹង ជនចាស់ជរា អ្នកកើតជំងឺរ៉ាំរៃ ឬមានផ្ទុកមេរោគជាដើម ដែលជាការចង្អុលបង្ហាញ ចំគោលដៅពីសំណាក់សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា។ សូមបញ្ជាក់ថា ចំពោះអំណោយដែលក្រុមការងារអនុសាខាកាកបាទក្រហមកម្ពុជា ឧបត្ថម្ភជូនលោកតាទុរគតឈ្មោះ កែវ វណ្ណៈ នាពេលនេះរួមមាន៖ អង្ករ២០គីឡូក្រាម, ទឹកត្រី១យួរ, ទឹកស៊ីអ៊ីវ១យួរ, ម៊ុង១, ភួយ១, ខ្ទះឆា១, ឆ្នាំងដាំបាយ១, ចាន់ដែក១, ធុងទឹក១ និងថវិកាមួយចំនួនផងដែរ៕ | 2020-08-26T00:26:00+07:00 | freshnewsasia.com | https://m.freshnewsasia.com/index.php/en/localnews/169002-2020-08-25-10-26-37.html |
08d28a7b-ecd3-4ca2-bab5-8bb00d34720b | TOP NEWS: ថ្ងៃនេះក្រសួងសុខាភិបាលបន្តប្រកាសថា មិនមានរកឃើញករណីឆ្លងជំងឺកូវីដ១៩ថ្មីនោះទេ ខណៈអ្នកព្យាបាលជាសះស្បើយក៏គ្មានដែរ (Video inside) | (ភ្នំពេញ)៖ក្រសួងសុខាភិបាល នៅព្រឹកថ្ងៃទី២៥ ខែសីហា ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ឲ្យដឹងថា នៅថ្ងៃនេះក្រសួងមិនមានរកឃើញករណីឆ្លងជំងឺកូវីដ១៩ ថ្មីនោះទេ ចំណែកឯអ្នកព្យាបាលជាសះស្បើយក៏គ្មានដែរ ខណៈអ្នកកំពុងសម្រាកព្យាបាលក្នុងមន្ទីរពេទ្យនៅសល់១០នាក់ដដែល។ សូមជម្រាបថា គិតត្រឹមម៉ោង ០៧៖០០ព្រឹក ថ្ងៃទី២៥ ខែសីហា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជា រកឃើញអ្នកមានវីរុសកូវីដ-១៩ មានចំនួនសរុប ២៧៣នាក់ (ស្ត្រី៥៤នាក់ និងបុរស ២១៩នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេសមានចំនួន២៦៣នាក់ (ស្រី ៥៤នាក់ និងបុរស២០៩នាក់) និងអ្នកសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ មានចំនួន១០នាក់៕ | 2020-08-25T14:46:00+07:00 | freshnewsasia.com | https://m.freshnewsasia.com/index.php/en/localnews/168946-2020-08-25-00-46-47.html |
d0d5e62d-e340-48af-9d27-d1451d4d8ee6 | ពលរដ្ឋព្រួយបារម្ភ ពីបញ្ហាឆ្លងជំងឺគ្រុនឈាម ខណៈមានមូសច្រើនខុសប្លែក ពីរាល់ឆ្នាំនៅបាត់ដំបង | បាត់ដំបង ៖ ប្រជាពលរដ្ឋនៅខេត្តបាត់ដំបង បានព្រួយបារម្ភពីបញ្ហាឆ្លងជំងឺគ្រុនឈាម ខណៈមានមូសច្រើនខុសប្លែកពីរាល់ឆ្នាំនៅបាត់ដំបង ទោះបីជាជំងឺគ្រុនឈាម មិនមានការកើតឡើងច្រើនដូចឆ្នាំកន្លងទៅ ប៉ុន្តែសត្វមូសច្រើនខុសប្លែកជាងរាល់ឆ្នាំ។ ពលរដ្ឋនៅខេត្តបាត់ដំបង បានប្រាប់លើកឡើងថា នៅរដូវវស្សារនេះ មានភ្លៀងធ្លាក់ជាបន្តបន្ទាប់ ហើយធ្វើឲ្យស្មៅនិងដើមឈើតូចធំ ដុះឡើងយ៉ាងស៊ុបទ្រុបនៅជុំវិញផ្ទះ រួមទាំងមានទឹកដក់តាមក្រឡុកតូចៗ ដែលបញ្ហានេះពួកគាត់ក៏បានខិតខំជម្រះស្មៅ កាប់ដើមឈើតូចធំ រួមទាំងបោសសម្អាតផ្ទះដូចរាល់ឆ្នាំផងដែរ ប៉ុន្តែសត្វមូសកើតឡើងច្រើន បង្កការរំខានដល់ការរស់នៅ។ ទោះបីឆ្នាំនេះ នៅក្នុងតំបន់ពួកគាត់រស់នៅ មិនទាន់មានការឆ្លងរីករាលដាលច្រើននូវជំងឺគ្រុនឈាម ប៉ុន្តែនៅតែមានការព្រួយបារម្ភជាខ្លាំង ខណៈការបង្ការ ការទប់ស្កាត់និងការបំផ្លាញសម្បុកសត្វមូស ពិសេសមូសខ្លា មិនមានប្រសិទ្ធភាព។ លោកឱសថបណ្ឌិត វឿង ប៊ុនរ៉េត ប្រធានមន្ទីរសុខាភិបាល បានប្រាប់តាមទូរស័ព្ទថា វិធានការ នៃការទប់ស្កាត់ការឆ្លងជំងឺគ្រុនឈាមនេះ មន្ទីរបានផ្ដល់នូវថ្នាំអាប៊ែត ទៅតាមស្រុកប្រតិបត្តិ ដើម្បីបាញ់ថ្នាំបង្ការ តាំងពីដើមរដូវវស្សារមកម្ល៉េះ ពិសេសស្រុកដែលកំពុងផ្ទុះច្រើននូវការឆ្លងជំងឺគ្រុនឈាម។ សម្រាប់ការទប់ស្កាត់មិនឲ្យមូសកើតឡើងច្រើននេះ មន្ទីរក៏បានណែរនាំអប់រំជាបន្តបន្ទាប់ ដល់ពលរដ្ឋក្នុងការបំផ្លាញសម្បុកមូសខ្លា មានលុបក្រឡុកទឹកតូចៗ កប់សម្បកកងឡាន ពាងទឹកត្រូវមានគម្រប់ត្រឹមត្រូវ រួមទាំងវិធានការមួយចំនួនទៀត ដែលពលរដ្ឋត្រូវអនុវត្តដោយខ្លួនឯង ប៉ុន្តែបើតំបន់ពួកគាត់រស់នៅ មានការសង្ស័យឆ្លងជំងឺគ្រុនឈាមច្រើន ក៏ត្រូវរាយការណ៍ទៅអាជ្ញាធរឬមន្ត្រីសុខាភិបាល ក្នុងការចុះទៅបាញ់ថ្នាំ ដើម្បីទប់ស្កាត់កុំឲ្យមានការរីករាលដាលច្រើនករណី។ គួរបញ្ជាក់ថា កាលឆ្នាំ២០១៩ ករណីជំងឺគ្រុនឈាមនៅក្នុងខេត្តបាត់ដំបង មានកើតឡើងច្រើននិងមានករណីស្លាប់ទៀតផង ប៉ុន្តែនៅឆ្នាំ២០២០នេះ ការឆ្លងជំងឺគ្រុនឈាមមានការថយចុះនិងពុំមានករណីស្លាប់នោះទេ៕ | 2020-08-25T14:33:49+07:00 | cen.com.kh | https://cen.com.kh/archives/237414.html |
e91f48c5-9d40-4bfd-8d0b-84a8d28de0ad | អ្នកទោសខ្មែរ២នាក់ ត្រូវអាជ្ញាធរថៃ បញ្ជូនមកកម្ពុជាវិញក្រោយជាប់ទោសជិត៣ឆ្នាំ ពីបទឆ្លងដែនខុសច្បាប់ | អាជ្ញាធរប្រទេសថៃ បានបញ្ជូនអ្នកទោសខ្មែរចំនួន២នាក់ទៀតត្រឡប់មកកម្ពុជាវិញ ក្រោយជាប់ទោសចំនួន ២ឆ្នាំ ៩ខែក្នុងទឹកដីថៃ ពីបទឆ្លងដែនខុសច្បាប់។ បើតាមសមត្ថកិច្ចប្រចាំច្រកអន្តរជាតិអូរស្មាច់បានឲ្យដឹងថា អាជ្ញាធរប្រទេសថៃ បានបញ្ជូនខ្លួនប្រជាពលរដ្ឋខ្មែរចំនួន២នាក់ តាមច្រកអន្តរជាតិអូរស្មាច់ ស្ថិតក្នុងសង្កាត់អូរស្មាច់ ក្រុងសំរោង ខេត្តឧត្តរមានជ័យ ដែលត្រូវទាហានថៃ ចាប់ខ្លួនពីបទឆ្លងដែនខុសច្បាប់ចូលកាប់ឈើគ្រញូង និងបាននាំទៅឃុំខ្លួន នៅខេត្តនគររាជសីម៉ា ប្រទេសថៃ បើគិតដល់ថ្ងៃនេះគឺជាប់ទោសរយៈពេល២ឆ្នាំ៩ខែ។ ប្រជាពលរដ្ឋខ្មែរទាំង២នេះរួមមានឈ្មោះទី១៖ ឈ្មោះវន័ គួយ ភេទប្រុស អាយុ២២ឆ្នាំ រស់នៅឃុំត្រពាំងតាវ ស្រុកអន្លង់វែង ខេត្តឧត្តរមានជ័យនិងទី២៖ ឈ្មោះ កា ឡាភេទប្រុសអាយុ៣៧ឆ្នាំ រស់នៅភូមិថ្លាត ឃុំថ្លាត ស្រុកអន្លង់វែង ខេត្តឧត្តរមានជ័យ។ បន្ទាប់ពីបានស្គែនកម្តៅរកមេរោគកូវីដ-១៩ និងលាងសម្អាតខ្លួនប្រាណដោយទឹកអាល់កុល ពីមន្ត្រីចត្តាឡីស័កប្រចាំច្រកព្រំដែនរួចមក សមត្ថកិច្ចបានធ្វើការអប់រំណែនាំឱ្យបញ្ឈប់ សកម្មភាពឆ្លងដែនខុសច្បាប់តទៅទៀត និងបានអនុញ្ញាតឱ្យវិលត្រឡប់ទៅលំនៅឋានវិញរៀងៗខ្លួន៕ | 2020-08-25T08:42:18+07:00 | kbnnews.com | https://kbn.news/archives/177994 |
461e45b4-7bce-40f2-a575-4dd915cf0ea7 | អង្គការសុខភាពពិភពលោកថាខ្លួនកំពុងសហការវាយតម្លៃវ៉ាក់សាំងការពារជំងឺកូវីដចំនួន៩ប្រភេទ | អង្គការសុខភាពពិភពលោក WHO បាននិយាយកាលពីថ្ងៃចន្ទថា វ៉ាក់សាំងការពារជំងឺកូវីដ១៩ចំនួន៩ផ្សេងគ្នា កំពុងត្រូវបានធ្វើការវាយតម្លៃដោយកម្មវិធី COVAX របស់អង្គការសុខភាពពិភពលោក ដែលនៅពេលនេះ មានប្រទេសចំនួន១៧២ ជាដៃគូចូលរួម។ កម្មវិធី COVAX ត្រូវបានបង្កើតឡើងកាលពីដើមឆ្នាំនេះ ដោយអង្គការសុខភាពពិភពលោក ក្នុងគោលបំណងសម្របសម្រួលប្រឹងប្រែងរួមគ្នារបស់ប្រទេសសមាជិក ដើម្បីធានាការទទួលបាននូវវ៉ាក់សាំងការពារជំងឺកូវីដ១៩ ក្នុងភាពស្មើគ្នា ក៏ដូចជាថ្នាំព្យាបាលជំងឺកូវីដ១៩ នៅពេលដែលវ៉ាក់សាំងការពារ និងថ្នាំព្យាបាលនេះ ត្រូវបានបង្កើតឡើងនិងអនុញ្ញាតដាក់ឱ្យប្រើប្រាស់ជាផ្លូវការនោះ។ ថ្លែងក្នុងសន្និសីទព័ត៌មានមួយនៅទីស្នាក់ការធំរបស់អង្គការសុខភាពពិភពលោក ក្នុងទីក្រុងហ្សឺណែវ ប្រទេសស្វីសនោះ អគ្គនាយកអង្គការ WHO លោក Tedros Adhanom Ghebreyesus លើកឡើងថា កម្មវិធី COVAX នេះមានសារៈសំខាន់ចំពោះកិច្ចប្រឹងប្រែងបញ្ចប់ការរាត្បាតនៃជំងឺកូវីដ១៩។ លោក Tedros បញ្ជាក់ថា ការធានាថា ប្រទេសទាំងអស់ទទួលបាននូវវ៉ាក់សាំងការពារណាមួយដែលត្រូវបានអនុញ្ញាតឱ្យប្រើប្រាស់ គឺមានសារៈសំខាន់សម្រាប់ផ្នែកសេដ្ឋកិច្ច។ លោកបន្តថា ប្រសិនបើមានតែប្រទេសមួយចំនួនតូចដែលជាប្រទេសអ្នកមានខ្លាំងបំផុតនោះ ទទួលបាននូវវ៉ាក់សាំងការពារ ឬថ្នាំព្យាបាលនោះ វានឹងធ្វើឱ្យជំងឺកូវីដ១៩នេះកាន់តែរាតត្បាតក្នុងរយៈពេលវែងតទៅទៀត។ លោកថា ជាតិនិយមទាក់ទងនឹងរឿងវ៉ាក់សាំងនេះ ជាការជួយឱ្យវីរុសបន្តដំណើរទៅមុខទៀតតែប៉ុណ្ណោះ៕ | 2020-08-25T07:00:00+07:00 | khmer.voanews.com | https://khmer.voanews.com/a/covax-program-is-evaluating-9-potential-coronavirus-vaccines-who-says-/5556759.html |
045595a9-0cff-4a35-8ad9-d060d876e946 | សាលាខណ្ឌទួលគោក ទទួលអំណោយទឹកអាល់កុល និងម៉ាស សម្រាប់ប្រយុទ្ធប្រឆាំងនឹងជំងឺ COVID-19 | ដើម្បីរួមគ្នាការពារ ទប់ស្កាត់ជំងឺកូវីដ-១៩ (COVID-19) ក្រុមហ៊ុន រ៉ូតថារីក្លឹម បានផ្ដល់អំណោយជា អាល់កុល៣០ធុង ចំណុះសរុប ៩០០លីត្រ និងម៉ាសចំនួន ២០០ប្រអប់ សរុប១ម៉ឺនម៉ាស ប្រគល់ជូនសាលាខណ្ឌទួលគោក នៅថ្ងៃទី២៤ ខែសីហា ឆ្នាំ២០២០នេះ។ ពិធីប្រគល់-ទទួលនេះ បានធ្វើឡើងនៅសាលាខណ្ឌទួលគោក ក្រោមអធិបតីភាព ប្រធានសាលាខណ្ឌទួលគោក លោក ឯក ឃុនដឿន, លោក គង់ និមល ប្រធានក្លឹប រ៉ូតថារី ភ្នំពេញ សេនត្រល់ និងប្រធានក្លឹបផ្សេងទៀត។ ក្នុងឱកាសនោះ លោក ឯក ឃុនដឿន បានថ្លែងអំណរគុណដល់ក្រុមហ៊ុន រ៉ូតថារីក្លឹប ដែលបានចូលរួមសកម្មក្នុងការចូលរួមការពារ ទប់ស្កាត់ ប្រយុទ្ធនឹងជំងឺកូវីដនៅកម្ពុជាកន្លងមក តាមរយៈសកម្មភាពសប្បុរសធម៌ផ្សេងៗចុះចែកម៉ាស អាកុល ជែល និងសម្ភារជាច្រើនទៀត ជូនដល់មន្ទីរពេទ្យនានា រួមទាំងប្រជាជនផងដែរ។ ជាងនេះទៅទៀត អំណោយជាអាល់កុល និងម៉ាសនេះ ដែលនាំយកមកជូនដល់សាលាខណ្ឌទួលគោក ពិតជាមានសារៈសំខាន់ណាស់ ដែលស្របទៅស្ថានភាពបច្ចុប្បន្ន ដែលនៅលើពិភពលោក ក៏ដូចជានៅកម្ពុជាចូលរួមទប់ស្កាត់ជំងឺកូវីដ១៩។ ជាការឆ្លើយតប លោក គង់ និមល បានថ្លែងថា ។ លោកថ្លែងបន្ដថា ក្នុងនោះជំនួយរបស់ រ៉ូតថារីក្លឹប អន្តរជាតិ តំបន់៣៣៥០ ទឹកប្រាក់ចំនួន ១,៦៨០ដុល្លារ និង៩៨០ដុល្លារ ជាអំណោយរបស់ក្រុមហ៊ុន ផេន វែល របស់ P Jeff សរុបជាទឹកប្រាក់ចំនួន ២,៦៦០ដុល្លារ។ សូមបញ្ចាក់ថា រ៉ូតថារី ជាក្លឹបសប្បុរសធម៌អន្តរជាតិមួយ ដែលធ្វើកិច្ចការងារសង្គមដោយមិនប្រកាន់ និន្នាការនយោបាយ ពណ៌សប្បុរ និងជាតិសាសន៍ឡើយ ។បច្ចុប្បន្ន រ៉ូតថារី ក្លឹបនៅកម្ពុជា មានចំនួន៩ក្លឹប និងមានពាសពេញពិភពលោក ។ ដោយឡែកក្លឹប ភ្នំពេញសេនត្រល គឺក្លឹបមួយដែលនិយាយភាសាខ្មែរដំបូងគេបង្អស់ដែលទទួលស្គាល់ដោយ រ៉ូតថារី អន្តរជាតិ ដែលកើតចេញពី ក្លឹប ភ្នំពេញ កាពីតូល ។ នាពេលកន្លងមកក៏បានចូលរួមចំណែកជាមួយរាជរដ្ឋាភិបាល ផ្តល់ជំនួយ និងធ្វើកិច្ចការងារសង្គមជាច្រើនរួចមកហើយ ហើយសព្វថ្ងៃនេះ កំពុងតែធ្វើគម្រោងជាច្រើន ជួយដល់សហគមន៍ ជាបន្តបន្ទាប់ទៀត៕ | 2020-08-24T20:48:00+07:00 | freshnewsasia.com | https://m.freshnewsasia.com/index.php/en/localnews/168881-2020-08-24-06-48-18.html |
54b8945d-9bba-4dda-880e-e353e35e8f2f | កម្ពុជាទទួលបានជើងហោះហើរពី ៧ ទៅ ១០ ជើងក្នុងមួយថ្ងៃ ខណៈវិស័យមួយនេះខាតបង់ប្រាក់រាប់លានដុល្លារ ដោយសារជំងឺកូវីដ១៩ | ភ្នំពេញ៖ វិស័យអាកាសចរណ៍កម្ពុជា រងការប៉ះពាល់យ៉ាងខ្លាំង ដោយសារការរាតត្បាតនៃជំងឺកូវីដ១៩។ រដ្ឋាភិបាលកម្ពុជា កន្លងទៅ បានសម្រេចមិនយកពន្ធ លើវិស័យអាកាសចរណ៍ ដែលកំពុងប្រតិបត្តិការនៅកម្ពុជា ដើម្បីធ្វើយ៉ាងណាឱ្យវិស័យមួយនេះ មានលទ្ធភាពក្នុងការចំណាយ និងមិនឱ្យក្រុមហ៊ុនទាំងនោះក្ស័យធន។ ដោយឡែកពេលបច្ចុប្បន្ននេះ អ្នកនាំពាក្យរដ្ឋលេខាធិការដ្ឋានអាកាសចរណ៍ស៊ីវិល លោក ស៊ិន ចាន់សេរីវុត្ថា បានឱ្យដឹងនៅថ្ងៃទី ២៤ ខែសីហានេះថា ជើងហោះហើររបស់កម្ពុជា មានពី ៧ជើង ទៅ ១០ ជើងដែរ ក្នុងមួយថ្ងៃ ដោយរំពឹងថា ជើងហោះហើរនេះ និងកាន់តែច្រើននាពេលខាងមុខ។ លោក ស៊ិន ចាន់សេរីវុត្ថា បានលើកឡើងថា រហូតមកដល់ពេលនេះ ជើងហោះហើររបស់កម្ពុជាពុំមានអ្វីប្រែប្រួលនោះទេ ខណៈដែលមានក្រុមហ៊ុនជើងហោះហើរបរទេសមួយចំនួន បានស្នើសុំហោះហើរមកកាន់កម្ពុជាឡើងវិញ នាពេលខាងមុខដ៏ខ្លី។ លោកមានប្រសាសន៍ថា “មកដល់ពេលនេះ ដូចជាគ្មានអ្វីប្រែប្រួលទេ ដោយគិតជាមធ្យម កម្ពុជាទទួលបានជើងហោះហើរពី ៧ ទៅ ១០ ជើងដែរក្នុងមួយថ្ងៃ ពោលគ្មានការកើនឡើង និងថយចុះនោះទេ ហើយ នៅក្នុងពេលខាងមុខនេះ រំពឹងថា អាចនឹងមានការប្រែប្រួល ដោយមានក្រុមហ៊ុនមួយចំនួន បានស្នើសុំហោះហើរឡើងវិញ”។ លោកបន្ថែមថា “ជើងហោះហើរ ដែលបានស្នើសុំហោះហើរមកកម្ពុជាមានមកពីប្រទេសសឹង្ហបុរី ហើយកាលពីពេលថ្មីៗនេះ ក៏មានការឯកភាពរវាងរាជរដ្ឋាភិបាលកម្ពុជា និងជប៉ុន អនុញ្ញាតឱ្យមានជើងហោះហើរឡើងវិញនៅចុងខែនេះផងដែរ” ។ គួរបញ្ជាក់ថា ជើងហោះហើររបស់កម្ពុជា ក៏ដូចជាបណ្តាប្រទេសជាច្រើននៅជុំវិញពិភពលោក បាននឹងកំពុងប្រឈមបញ្ហារងផលប៉ះពាល់ជាខ្លាំង ដោយសារការរាតត្បាតនៃជំងឺកូវីដ ១៩ផងដែរ ខណៈវិស័យមួយនេះ ខាតបង់ទឹកប្រាក់ជាច្រើនលានដុល្លារអាមេរិកក្នុងអំឡុងពេលនេះ៕ | 2020-08-24T17:53:07+07:00 | cen.com.kh | https://cen.com.kh/archives/237148.html |
be90fc62-2c39-41f1-b72d-f541d32812af | សោកស្តាយ! នារីស្រស់ស្អាតម្នាក់ ត្រូវស្លាប់ចោលប្តីទាំងវ័យក្មេង ដោយជំងឺកាចសាហាវនេះ… | នារីវ័យក្មេងម្នាក់ ខណៈកំពុងស្រលាញ់គ្នាជាមួយប្តី ស្រាប់តែស្តេចមច្ចុរាជឥតមេត្តាមកពង្រាត់នាងឲ្យឃ្លាតឆ្ងាយពីប្តី និងក្រុមគ្រួសារគ្មានថ្ងៃវិលត្រឡប់ ដោយសារជំងឺដ៏កាចសាហាវមួយ ធ្វើឲ្យបុរសជាប្តីបង្ហោះសារក្តុកក្តួលស្តាយស្រណោះជីវិតនារីជាប្រពន្ធជាពន់ពេក។ យោងតាមគណនីហ្វេសប៊ុក ChamRuen Vy ដែលជាស្វាមីសពនារីខាងលើ បានបង្ហោះរូបភាពដ៏សែនឈឺចាប់មួយសន្លឹក កំពុងតែឱបភរិយារបស់គាត់ ភ្ជាប់ជាមួយសំណេរដ៏ក្តុកក្តួលថា « ប្រពន្ធសំណព្វរបស់បង សូម្បីតែពាក្យលាមួយម៉ាត់ ក៏មិនប្រាប់បងដែរ អូនចិត្តដាច់ណាស់ បងអរគុណគ្រប់យ៉ាងដែលអូនផ្ដល់ឲ្យយបង អូនគេងបានសុខហើយ លាជារៀងរហូតប្រពន្ធសម្លាញ់»។ ដោយឡែក គណនីហ្វេសប៊ុកNa Kwan បានបង្ហោះសារថា “RIP ណាអែង ជាមិត្តផងជាកូនក្រុមលេផងលឿនពេកហើយនិយាយជាមួយគ្នាមិនទាន់មួយខែផង ។ ទៅឲ្យយបានសុខណា អែងកុំឲ្យយដូចជាតិនេះលឿនពេកហើយ RIP”។ ម្ចាស់គណនីនេះ បានបន្ថែមទៀតថា “គាត់មានជំងឺរលាកស្រោមខួរក្បាល”។ ជាមួយគ្នានេះដែរ អង្គភាព «KBN» សូមចូលរំលែកទុក្ខក្រុមគ្រួសារនៃសព និងសូមឲ្យដួងវិញ្ញាណក្ខន្ធបានទៅកាន់ទីបរមសុខ៕ | 2020-08-24T16:36:03+07:00 | kbnnews.com | https://kbn.news/archives/177934 |
198c68c6-e5f5-401c-ba3e-3c2a06211b26 | TOP NEWS: ថ្ងៃនេះក្រសួងសុខាភិបាលបន្តប្រកាសថា មិនមានរកឃើញករណីឆ្លងជំងឺកូវីដ១៩ថ្មីនោះទេ ខណៈអ្នកព្យាបាលជាសះស្បើយក៏គ្មានដែរ (Video inside) | ក្រសួងសុខាភិបាលនៅព្រឹកថ្ងៃទី២៤ ខែសីហា ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ឲ្យដឹងថា នៅថ្ងៃនេះក្រសួងមិនមានរកឃើញករណីឆ្លងជំងឺកូវីដ១៩ ថ្មីនោះទេ ចំណែកឯអ្នកព្យាបាលជាសះស្បើយក៏គ្មានដែរ ខណៈអ្នកកំពុងសម្រាកព្យាបាលក្នុងមន្ទីរពេទ្យនៅសល់១០នាក់ដដែល។ សូមជម្រាបថា គិតត្រឹមម៉ោង ០៧៖០០ព្រឹក ថ្ងៃទី២៣ ខែសីហា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជា រកឃើញអ្នកមានវីរុសកូវីដ-១៩ មានចំនួនសរុប ២៧៣នាក់ (ស្ត្រី៥៤នាក់ និងបុរស ២១៩នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេសមានចំនួន២៦៣នាក់ (ស្រី ៥៤នាក់ និងបុរស២០៩នាក់) និងអ្នកសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ មានចំនួន១០នាក់៕ | 2020-08-24T15:24:00+07:00 | freshnewsasia.com | https://m.freshnewsasia.com/index.php/en/localnews/168849-2020-08-24-01-24-52.html |
b3226201-01e4-49e1-b50d-d85d8b2f5c64 | មន្ត្រីជំនាញ ចុះបាញ់ថ្នាំបង្ការ និងចាក់ថ្នាំព្យាបាលសត្វពាហនៈ របស់ប្រជាពលរដ្ឋ កំពុងមានជំងឺ នៅស្រុកចន្ទ្រា | ខេត្តស្វាយរៀង ៖ លោក ថន ថាវុទ្ធា អភិបាលស្រុកចន្ទ្រា បានឱ្យដឹងថា ចាប់ពីថ្ងៃទី២០ ដល់ថ្ងៃទី២៣ ខែសីហា ឆ្នាំ២០២០ រដ្ឋបាលស្រុកបានសហការជាមួយ មន្ទីរកសិកម្ម រុក្ខាប្រមាញ់ និងនេសាទខេត្តស្វាយរៀង បានធ្វើការផ្សព្វផ្សាយ ស្តីពីជំងឺឆ្លងសត្វពាហនៈ គោ ក្របី និងវិធានការការពារជូនដល់ប្រជាពលរដ្ឋ ដែលកំពុងចិញ្ចឹមផងដែរ ។ លោកអភិបាលស្រុកចន្ទ្រា បានមានប្រសាសន៍ឲ្យដឹងបន្តទៀតថា ដោយអនុវត្តតាមការណែនាំរបស់លោកនាយឧត្តមសេនីយ៍ ម៉ឹង សំផន រដ្ឋលេខាធិការក្រសួងការពារជាតិ និងជាប្រធានក្រុមការងាររាជរដ្ឋាភិបាល ចុះមូលដ្ឋានស្រុកចន្ទ្រា និងក្រុងបាវិត និងដោយមានការចង្អុលបង្ហាញផ្ទាល់ ពីលោក ម៉ែន វិបុល អភិបាលខេត្តស្វាយរៀង ក្នុងការចុះផ្សព្វផ្សាយនេះ ក៏មានការអញ្ជើញចូលរួមពីលោក ហ៊ុន សារ៉េតថន មន្ត្រីការិយាល័យផលិតកម្ម និងបសុព្យាបាល នៃមន្ទីរកសិកម្ម រុក្ខាប្រមាញ់ និងនេសាទខេត្ត លោកប្រធានការិយាល័យកសិកម្ម ធនធានធម្មជាតិ និងបរិស្ថានស្រុកចន្ទ្រា លោកមេឃុំសំរោង ពេទ្យសត្វឃុំ និងមេភូមិ ។ ជាមួយនោះ លោកក៏បានណែនាំដល់ម្ចាស់សត្វដែលមានគោ ក្របី ឈឺ និងងាប់ ដែលសង្ស័យជំងឺសាទឹក ឱ្យបាញ់ថ្នាំសម្លាប់មេរោគ ចែកថ្នាំសម្លាប់មេរោគតាមគ្រួសារដែលមានសត្វឈឺ ក្នុងភូមិចេក ឃុំសំរោង ស្រុកចន្ទ្រា ។ លោកអភិបាលស្រុកចន្ទ្រា បានបន្តថា គិតចាប់ពីថ្ងៃ២០ ដល់ថ្ងៃទី២៣ ខែសីហា ឆ្នាំ២០២០ មានសត្វក្របីឈឺ ចំនួន ៣ក្បាល និងកំពុងព្យាបាល ពុំមានងាប់ទេ សរុបពីមុនមក មានចំនួន ៧៧ក្បាល ព្យាបាលជា ៥២ក្បាល កំពុងព្យាបាល ៤ក្បាល ព្យាបាលមិនជាលក់ចេញ និងងាប់១៧ក្បាល ។ ក្រុមការងារអន្តរាគមន៍ជំងឺឆ្លងសត្វគោ ក្របី បានអនុវត្តតាមការណែនាំរបស់លោកអភិបាលស្រុក ក៏បានចុះតាមខ្នងផ្ទះប្រជាពលរដ្ឋ ក្នុងឃុំសំរោង ដើម្បីចាក់វ៉ាក់សាំងការពារជំងឺឆ្លង បាញ់ថ្នាំជីវសុវត្ថិភាព និងព្យាបាលដល់គោ ក្របីរបស់ប្រជាពលរដ្ឋផងដែរ ៕ | 2020-08-24T12:38:00+07:00 | cen.com.kh | https://cen.com.kh/archives/237027.html |
8ca43ffe-2fff-4f97-9627-1a271613ed80 | គោ ក្របីរបស់ពលរដ្ឋនៅខេត្តស្វាយរៀង កំពុងឈឺ និងងាប់ជាបន្តបន្ទាប់ ដោយសារតែជំងឺ១នេះ | អស់រយះពេល១២ថ្ងៃចាប់តាំងពីថ្ងៃទី១២ ខែសីហា ឆ្នាំ២០២០ រហូតមកទល់ថ្ងៃទី២៣ ខែសីហា ឆ្នាំ២០២០សត្វគោក្របីរបស់ប្រជាពលរដ្ឋ នៅភូមិចេក ឃុំសំរោង ស្រុកចន្រ្ទា ខេត្តស្វាយរៀង កំពុងឈឺ និងងាប់បន្តបន្ទាប់ ដោយសារជម្ងឺសារទឹក និងបុសខ្យល់ ខណៈគោក្របី មួយចំនួនត្រូវភ្លៀងប្រកាច់ងាប់ភ្លាមៗ រកការព្យាបាលមិនទាន់ ឯខ្លះទៀតឈឺបន្តកន្ទុយគ្នា។ ពលរដ្ឋស្នើរដល់មន្ត្រីជំនាញចុះព្យាបាលឲ្យទាន់ពេលវេលា។ បើតាមលោក យិន សុភាព មន្ត្រីពេទ្យសត្វស្រុកចន្រ្ទា ខេត្តស្វាយរៀង លើកឡើងថា មុនដំបូង គោក្របីបានងាប់រួចហើយមានចំនួន២២ក្បាល ហើយកំពុងឈឺធ្ងន់៧១ក្បាលផ្សេងទៀត។ ស្ថានភាពជំងឺសត្វមិនថមថយទេ នៅកើនឡើងជាបន្តបន្ទាប់។ ជាមួយគ្នានេះ មន្ត្រីពេទ្យសត្វបានធ្វើលិខិតទៅពេទ្យសត្វខេត្តស្វាយរៀង សុំជួយអន្តរាគមន៍បន្ទាន់ ក៏ប៉ុន្តែជិត១សប្តាហ៍ហើយមិនឃើញ មកជួយព្យាបាលនោះទេ។ ពលរដ្ឋឃុំសំរោង ស្រុកចន្ទ្រា ខេត្តស្វាយរៀង បានស្នើរដល់អភិបាលខេត្តស្វាយរៀង សូមចាត់មន្ត្រីជំនាញ ចុះមកព្យាបាលសត្វគោ ក្របីរបស់ពួកគាត់ផង ព្រោះកំពុងឈឺ និងងាប់ហើយករណីនេះ វាកំពុងរាលដាលដល់ភូមិផ្សេងបន្ថែមទៀត បើមិនមានការអន្តរាគមន៍ ទប់ស្កាត់ពីមន្ត្រីជំនាញទាន់ពេលវេលានោះ៕ | 2020-08-24T10:13:30+07:00 | kbnnews.com | https://kbn.news/archives/177850 |
71408a85-ee87-4a21-b151-19880be12628 | នូវែលសេឡង់ និងកូរ៉េខាងត្បូង ដាក់កំហិតតឹងរ៉ឹងដើម្បីទប់ទល់នឹងវីរុសកូរ៉ូណា | ប្រទេសនូវែលសេឡង់តម្រូវឱ្យពលរដ្ឋគ្រប់រូបដែលប្រើប្រាស់មធ្យោបាយធ្វើដំណើរសាធារណៈ និងការធ្វើដំណើរតាមយន្តហោះ ពាក់ម៉ាសដោយចាប់ផ្តើមពីថ្ងៃចន្ទនេះទៅ ខណៈការដាក់កំហិតតឹងរ៉ឹងដែលមានគោលបំណងបញ្ឈប់ការរាលដាលនៃវីរុសកូរ៉ូណានៅក្នុងទីក្រុង Auckland ត្រូវបានពន្យារបន្តរហូតដល់ថ្ងៃអាទិត្យខាងមុខ។ ទីក្រុង Auckland ដែលជាទីក្រុងធំជាងគេបង្អស់នៅក្នុងប្រទេសនូវែលសេឡង់ កំពុងដោះស្រាយបញ្ហាឆ្លងវីរុសកូរ៉ូណា បន្ទាប់ពីប្រទេសនេះមិនមានករណីឆ្លងវីរុសនេះជាង ១ រយថ្ងៃមកហើយចាប់តាំងពីបានប្រកាសថាមិនមានការឆ្លងក្នុងសហគមន៍មក។ នៅថ្ងៃចន្ទនេះ មន្រ្តីសុខាភិបាលបានរាយការណ៍ថា មានការឆ្លងថ្មីចំនួន ៨ ករណី ដែលជាប់ពាក់ព័ន្ធទៅនឹងការផ្ទុះឡើងនៃវីរុសនេះនៅក្នុងទីក្រុង Auckland។ លោកស្រី Jacinda Arden នាយករដ្ឋមន្រ្តីនៃប្រទេសនូវែលសេឡង់ បាននិយាយនៅក្នុងសន្និសីទកាសែតនៅថ្ងៃចន្ទនេះថា៖ «យើងដឹងថា ម៉ាសអាចការពារអ្នក និងមនុស្ស នៅជុំវិញអ្នកបាន»។ លោកស្រីបានមានប្រសាសន៍ទៀតថា លោកស្រីយល់អំពីការរកាំចិត្តរបស់ប្រជាពល រដ្ឋនៅតំបន់ផ្សេងទៀតនៅក្នុងប្រទេសដែលមិនមានករណីឆ្លងថ្មីត្រូវបានរាយការណ៍ ប៉ុន្តែការរឹតត្បិតខ្លះនៅមានជាធរមាននៅឡើយ។ លោកស្រីបានបន្ថែមទៀតថា ដោយមនុស្សត្រូវបានអនុញ្ញាតិឱ្យធ្វើដំណើរពីតំបន់មួយទៅតំបន់មួយបាន ពួកគេតម្រូវឱ្យអនុវត្តការរក្សាគម្លាត និងកម្រិតការជួបជុំគ្នាទ្រង់ ទ្រាយធំ។ នៅក្នុងប្រទេសកូរ៉េខាងត្បូង រដ្ឋាភិបាលដែលព្យាយាមគ្រប់គ្រងការផ្ទុះឡើងនៃវីរុសកូរ៉ូណានៅក្នុងតំបន់រដ្ឋធានីសេអ៊ូល បានចេញបទបញ្ជានៅថ្ងៃច័ន្ទនេះតម្រូវឱ្យពលរដ្ឋពាក់ម៉ាសទាំងនៅខាងក្នុងនិងខាងក្រៅអាគារ។ ការរឹតត្បិតថ្មីដែលហាមឃាត់មនុស្សចូលរួមពិធីដោយផ្ទាល់ក្នុងវិហារគ្រិស្តសាសនា និងការបិទក្លឹបរាត្រី និងហាងកាហ្វេ បានចូលជាធរមាននៅទូទាំងប្រទេសកូរ៉េខាងត្បូង។ មជ្ឈមណ្ឌលបង្ការ និងគ្រប់គ្រងជំងឺរបស់ប្រទេសកូរ៉េខាងត្បូង បានរាយការណ៍ថា មានការឆ្លងថ្មីនៃវីរុសកូរ៉ូណាចំនួន ២៦៦ ករណីនៅថ្ងៃចន្ទនេះ ដោយក្នុងនោះ ២០២ ករណីគឺនៅក្នុងទីក្រុងសេអ៊ូល។ គេក៏ឃើញមានករណីឆ្លងវីរុសនេះនៅក្នុងទីក្រុងសំខាន់នានាផងដែរ ដូចជាទីក្រុង Busan ទីក្រុង Daejeon និងទីក្រុង Sejong ជាដើម៕ | 2020-08-24T07:00:00+07:00 | khmer.voanews.com | https://khmer.voanews.com/a/new-zealand-s-korea-toughen-coronavirus-restrictions-/5555665.html |
b4ead6d4-eb98-4ca9-8e18-338c7e359d94 | សម្តេចតេជោ ហ៊ុន សែន បង្ហាញក្តីរីករាយពេលឃើញប្រជាពលរដ្ឋ ធ្វើដំណើរកម្សាន្តប្រកបដោយសុវត្ថិភាព និងចៀសផុតពីការចម្លងជំងឺកូវីដ១៩ ក្នុងថ្ងៃឈប់សម្រាក (Video inside) | សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅថ្ងៃទី២៣ ខែសីហា ឆ្នាំ២០២០នេះ បានបង្ហាញនូវអារម្មណ៍សប្បាយរីករាយ នៅពេលបានឃើញបងប្អូនប្រជាពលរដ្ឋ ក្នុងឱកាសឈប់សម្រាកសងបុណ្យចូលឆ្នាំ ធ្វើដំណើរកម្សាន្តប្រកបដោយសុវត្ថិភាព និងជាពិសេសថែរក្សាអនាម័យសុខភាព ចៀសផុតពីការចម្លងជំងឺកូវីដ១៩។ ជាមួយគ្នានេះ សម្តេចតេជោប្រមុខរាជរដ្ឋាភិបាល ក៏បានថ្លែងអំណរគុណដល់ក្រសួងមន្ទីរគ្រប់ស្ថាប័នទាំងអស់ ព្រមទាំងអាជ្ញាធរគ្រប់លំដាប់ថ្នាក់ ដែលបានចូលរួមសម្រួលសុវត្ថិភាពចរាចរណ៍ ដល់ការធ្វើដំណើររបស់ប្រជាពលរដ្ឋ និងការពារសុខសុវត្ថិភាពជូនបងប្អូនព្រមទាំងភ្ញៀវទេសចរ នៅក្នុងពេលឈប់សម្រាកកន្លងមកនេះ។ សម្តេចតេជោ ហ៊ុន សែន ក៏មិនភ្លេចជូនពរបងប្អូនជនរួមជាតិ បន្តចូលរួមថែរក្សាសុខភាព កុំឲ្យឆ្លងជំងឺកូវីដ១៩ តាមការណែនាំរបស់ក្រសួងសុខាភិបាល។ សម្តេចតេជោ ហ៊ុន សែន សរសេរក្នុង Facebook យ៉ាងដូច្នេះថា ៕ | 2020-08-23T21:35:00+07:00 | freshnewsasia.com | https://m.freshnewsasia.com/index.php/en/localnews/168817-2020-08-23-07-35-14.html |
5591d5de-d10c-4ed3-9c50-461ffae041c5 | ថ្ងៃនេះក្រសួងសុខាភិបាលប្រកាសថា មិនមានរកឃើញករណីឆ្លងជំងឺកូវីដ១៩ ថ្មីនោះទេ ខណៈអ្នកព្យាបាលជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី២៣ ខែសីហា ឆ្នាំ២០២០នេះ បានចេញសេចក្តីប្រកាសព័ត៌មាន បញ្ជាក់ឲ្យដឹងថា នៅថ្ងៃនេះក្រសួងមិនមានរកឃើញករណីឆ្លងជំងឺកូវីដ១៩ ថ្មីនោះទេ ចំណែកឯអ្នកព្យាបាលជាសះស្បើយក៏គ្មានដែរ ខណៈអ្នកកំពុងសម្រាកព្យាបាល ក្នុងមន្ទីរពេទ្យនៅសល់១០នាក់ដដែល។ សូមជម្រាបថា គិតត្រឹមម៉ោង ០៧៖០០ព្រឹក ថ្ងៃទី២៣ ខែសីហា ឆ្នាំ២០២០ ស្ថានភាពជំងឺកូវីដ-១៩នៅកម្ពុជា រកឃើញអ្នកមានវីរុសកូវីដ-១៩ មានចំនួនសរុប ២៧៣នាក់ (ស្ត្រី៥៤នាក់ និងបុរស ២១៩នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេសមានចំនួន២៦៣នាក់ (ស្រី៥៤នាក់ និងបុរស២០៩នាក់) និងអ្នកសម្រាកព្យាបាល នៅមណ្ឌលសុខភាពចាក់អង្រែ រាជធានីភ្នំពេញ មានចំនួន១០នាក់៕ | 2020-08-23T14:15:00+07:00 | freshnewsasia.com | https://m.freshnewsasia.com/index.php/en/localnews/168790-2020-08-23-00-15-48.html |
7443c621-450d-493e-aec3-fb1a2ead18ee | ថ្ងៃនេះ មិនមានករណីព្យាបាលជាសះស្បើយ និង មិនរកឃើញករណីអ្នកឆ្លងជំងឺកូវីដ-១៩ថ្មីទេ | ភ្នំពេញ៖ ថ្ងៃនេះក្រសួងសុខាភិបាលប្រកាសថា មិនមានករណីព្យាបាលជាសះស្បើយជំងឺកូវីដ-១៩ និង មិនរកឃើញករណីអ្នកឆ្លងជំងឺកូវីដ-១៩ថ្មីទេ នៅថ្ងៃទី២២ ខែសីហា ឆ្នាំ២០២០៕ ដោយ៖កូឡាប | 2020-08-23T07:46:24+07:00 | cen.com.kh | https://cen.com.kh/archives/236706.html |
9af5c9a6-97f2-4789-8aab-bd0938b6ebdf | តំណាងអភិបាលខេត្តស្វាយរៀង នាំអំណោយមនុស្សធម៌របស់អនុសាខាចែកជូនគ្រួសារស្ត្រីមេម៉ាយកូន៤នាក់ ក្នុងបន្ទុកមានជំងឺប្រចាំកាយ | ដោយមានការយកចិត្តទុកដាក់ខ្ពស់ អំពីសុខទុក្ខ និងជីវភាពរស់នៅរបស់ប្រជាពលរដ្ឋ ក្នុងខេត្តស្វាយរៀង នៅព្រឹកថ្ងៃទី២២ ខែសីហា ឆ្នាំ ២០២០ លោក ម៉ែន វិបុល ប្រធានគណៈកម្មាធិការសាខាកាកបាទក្រហមកម្ពុជា ខេត្តស្វាយរៀង បានចាត់ឲ្យក្រុមការងារ អនុសាខាកាកបាទក្រហមកម្ពុជា ក្រុងស្វាយរៀង ដឹកនាំដោយលោក ណុប ចំរើន ប្រធានកិត្តិយសអនុសាខាក្រុង និងសហការី នាំយកអំណោយមនុស្សធម៌របស់អនុសាខា ចុះសួរសុខទុក្ខ និងផ្តល់ជូនគ្រួសារ ស្ត្រីមេម៉ាយមានកូន៤នាក់ ក្នុងបន្ទុកមានជំងឺប្រចាំកាយឈ្មោះ យ៉ាន់ ចន្ថា អាយុ៤០ឆ្នាំ រស់នៅភូមិចេក សង្កាត់ចេក ក្រុងស្វាយរៀង។ នាឱកាសនោះ លោក ណុប ចំរើន បាននាំនូវប្រសាសន៍ផ្តាំផ្ញើសាកសួរសុខទុក្ខ និងក្តីនឹករលឹកពីសំណាក់លោក ម៉ែន វិបុល ប្រធានគណៈកម្មាធិការសាខា ពិសេសសម្តេចកិតិ្តព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាក បាទក្រហមកម្ពុជា ដែលជានិច្ចកាលសម្តេច តែងតែគិតគូរដល់សុខទុក្ខប្រជាពលរដ្ឋគ្រប់ស្រទាប់វណ្ណ: ដោយមិនប្រកាន់ពណ៌សម្បុរ ពូជសាសន៍ និន្នាការនយោបាយអ្វីឡើយ ស្របតាមពាក្យស្លោក ។ លោកបន្ដថា ដើម្បីទប់ស្កាត់ការរីករាលដាលជំងឺកូវីដ១៩ កាកបាទក្រហមកម្ពុជា ក៏បានរៀបចំនិងបានអនុវត្តវិធានការមួយចំនួន ដើម្បីផ្ដល់កិច្ចអន្តរាគមន៍ជាបន្ទាន់ ដល់ប្រជាជនកម្ពុជាទាំងអស់ ដែលរងនូវផលប៉ះពាល់ដល់ជីវភាពរស់នៅ ជាពិសេសគ្រួសារក្រីក្រ និងគ្រួសារទទួលរងផលប៉ះពាល់ខ្លាំងជាងគេ។ លោក ណុប ចំរើន បានផ្តាំផ្ញើបន្ថែមសូមឲ្យបងស្រី ព្យាយាមលេបថ្នាំតាមវេជ្ជបញ្ជារ និងមានការប្រុងប្រយ័ត្នខ្ពស់បំផុត ក្នុងការថែរក្សាសុខភាព ហើយកត្តាដែលសំខាន់នោះ គឺត្រូវប្រកាន់យកនៅការរស់នៅស្អាត ពិសារទឹកដាំពុះ ហូបស្អាត សម្អាតបរិស្ថានជុំវិញផ្ទះ ណែនាំកូនចៅឲ្យគោរពច្បាប់ចរាចណ៍ គេងក្នុងមុងដើម្បីការពារជំងឺគ្រុនឈាម ហើយត្រូវដាំដំណាំ ចិញ្ចឹមសត្វ ដើម្បីផ្គត់ផ្គង់ជីវភាពប្រចាំថ្ងៃ ជាពិសេស សូមក្រើនរម្លឹកដល់ប្រជាពលរដ្ឋ នៅតាមមូលដ្ឋានកុំឲ្យធ្វេសប្រហេសពីជំងឺកូវីដ-១៩ នេះឲ្យសោះ ត្រូវអនុវត្តន៍តាមការណែនាំ របស់ក្រសួងសុខាភិបាលឲ្យបានខ្ជាប់ខ្ជួន។ អំណោយដែលបានចែកផ្តល់ជូនរួមមាន៖អង្ករ៣០គីឡូក្រាម, ទឹកផ្លែឈើ១កេស, ទឹកបរិសុទ្ធ១កេស, ទឹកដោះគោឆៅ១ឡូ, ស្ករស១គីឡូក្រាម, ទឹកត្រី៦ដប កាធុនញ៉ូម១, កាធុនជ័រ១, ឆ្នាំងបាយ១, បំពង់ទឹកក្ដៅ១, សូទឹកកក១, កំសៀវទឹក១, ចានស្រាក់១, ខ្ទះឆា១, មុង១, ភួយ១, ខ្នើយ១, កន្ទេលបត់១, កន្ថោនោម១, ថវិកា ៥០,០០០រៀល និងថវិកាលោក ណុប ចំរើន ចំនួន៥០,០០០រៀល៕ | 2020-08-22T21:37:00+07:00 | freshnewsasia.com | https://m.freshnewsasia.com/index.php/en/localnews/168766-2020-08-22-07-37-33.html |
d4448c84-85b9-49d5-9a82-a9848f4e784a | ក្រសួងទេសចរណ៍ ក្រើនរំឮកអំពីការអនុវត្តវិធានសុវត្ថិភាពទេសចរណ៍ពីជំងឺកូវីដ១៩ ដល់ម្ចាស់សណ្ឋាគារ សម្រាប់ភ្ញៀវទេសចរ (Video inside) | អនុវត្តតាមការណែនាំរបស់រាជរដ្ឋាភិបាល និងក្រសួងសុខាភិបាល ចំពោះការរឹតបន្តឹងវិធានសុវត្ថិភាពទេសចរណ៍ ដើម្បីការពារការរីករាលដាលជំងឺកូវីដ១៩ ក្រសួងទេសចរណ៍ បានផលិតវីដេអូខ្លីមួយទៀត ដើម្បី ក្រើនរំឮកអំពីវិធានសុវត្ថិភាពទេសចរណ៍សម្រាប់អាជីវកម្មសណ្ឋាគារ ឬអ្នកគ្រប់គ្រងសេវាកម្មស្នាក់នៅទេសចរណ៍ទាំងអស់ នៅក្នុងរាជធានីភ្នំពេញ និងបណ្ដាខេត្តទាំងអស់ ឱ្យយកចិត្តទុកដាក់អនុវត្ត និងត្រូវរៀបចំស្របតាមវិធានសុវត្ថិភាពទេសចរណ៍ ឱ្យបានខ្ជាប់ខ្ជួនប្រកបដោយស្មារតីទទួលខុសត្រូវ។ ក្រសួងទេសចរណ៍បានបញ្ជាក់ថា វិធានសុវត្ថិភាពទាំងនោះ មានដូចជា៖ ការលាងសម្អាតដៃជាមួួអាកុលជាប្រចាំ ការរក្សាគម្លាតសុវត្ថិភាពយ៉ាងហោចណាស់១.៥០ម៉ែត្រ, ត្រូវវាស់កម្តៅរាល់អ្នកចេញចូល ត្រូវពាក់ម៉ាស ត្រូវសម្អាតបរិវេណអាជីវកម្មឱ្យបានជាប់ជាប្រចាំ និងឱ្យបានត្រឹមត្រូវ (ជាពិសេសនៅក្នុងបន្ទប់ស្នាក់នៅ) និងត្រូវអនុវត្តតាមវិធានការណែនាំសំខាន់ៗមួយចំនួនទៀត ស្របតាមខ្លឹមសារក្រមប្រតិបត្តិ ស្ដីពីវិធានសុវត្ថិភាពទេសចរណ៍សម្រាប់អាជីវកម្មស្នាក់នៅទេសចរណ៍។ បន្ថែមពីនេះ ក្រសួងទេសចរណ៍ ក៏បានក្រើនរំឮកដល់ម្ចាស់អាជីវកម្មសណ្ឋាគារ ឬអ្នកគ្រប់គ្រងសេវាកម្មស្នាក់នៅទេសចរណ៍ទាំងអស់ ត្រូវផ្សព្វផ្សាយនូវចំណេះដឹង និងការណែនាំផ្សេងៗដើម្បីទប់ស្កាត់ការរីករាលដាល់នៃជំងឺកូវីដ-១៩ ទៅកាន់ភ្ញៀវទេសចរនៅគ្រប់មធ្យោបាយ និងគ្រប់រូបភាព៕ | 2020-08-22T17:26:00+07:00 | freshnewsasia.com | https://m.freshnewsasia.com/index.php/en/localnews/168746-2020-08-22-03-26-57.html |
8caa0489-3617-4bde-9952-87a15d5294b5 | ប្រធាន WHO សង្ឃឹមថា ជំងឺរាតត្បាតសកល COVID-19 «នឹងមិនអូសបន្លាយលើសពី ២ឆ្នាំនោះឡើយ» (Video inside) | ប្រធានអង្គការសុខភាពពិភពលោក (WHO) លោក ថេដ្រូស អាដាណម ហ្គេប្រេយែសឹស (Tedros Adhanom Ghebreyesus) បានលើកឡើងថា ការរាតត្បាតវីរុសកូរ៉ូណា (COVID-19) នឹងមានរយៈពេលខ្លីជាង ជំងឺគ្រុនផ្ដាសាយអេស្ប៉ាញកាលពីឆ្នាំ១៩១៨ នោះគឺអាចនឹងត្រូវបន្លាយតិចជាងរយៈពេល ២ឆ្នាំប៉ុណ្ណោះ ប្រសិនបើពិភពលោករួបរួមគ្នា ក្នុងការស្វែងរកវ៉ាក់សាំងឲ្យទាន់ពេល។ នេះបើតាមការចេញផ្សាយ ដោយសារពត៌មាន CNA នៅព្រឹកថ្ងៃសៅរ៍ ទី២២ ខែសីហា ឆ្នាំ២០២០។ នៅក្នុងសន្និសីទសារព័ត៌មានមួយនាទីក្រុងហ្សឺណែវ (Geneva) ប្រទេសស្វីស លោក Tedros បានគូសបញ្ជាក់ថា ។ ក្នុងន័យនេះប្រធាន WHO សង្ឃឹមថា យើងនឹងអាចបញ្ឈប់ជម្ងឺរាតត្បាតនេះ (COVID-19) ក្នុងរយៈពេលតិចជាង ២ឆ្នាំ ដោយលោកបានអំពាវនាវឲ្យមានឯកភាពជាតិ និងសាមគ្គីភាពជាសកល។ គួរបញ្ជាក់ថា បើតាមគេហទំព័រ worldometers គិតត្រឹមព្រឹកថ្ងៃសៅរ៍ ទី២២ ខែសីហា ឆ្នាំ២០២០នេះ មនុស្សច្រើនជាង ២៣.១លាននាក់ ត្រូវបានរាយការណ៍ថា បានឆ្លង COVID-19 នៅទូទាំងពិភពលោក ចាប់តាំងពីវាត្រូវបានគេរកឃើញដំបូង នៅក្នុងទីក្រុងវូហាន ប្រទេសចិនកាលពីចុងឆ្នាំ២០១៩ ក្នុងនោះមនុស្សជិត ៨០៣,០០០នាក់បានស្លាប់ និងជាង ១៥,៧០៥,០០០នាក់ បានជាសះស្បើយ៕ | 2020-08-22T17:21:00+07:00 | freshnewsasia.com | https://m.freshnewsasia.com/index.php/en/internationalnews/168745-2020-08-22-03-21-00.html |
d60b74e9-9266-4b97-9ee3-8c36817cf739 | "ទេសចរភាគច្រើនមិនបានអនុវត្តការការពារជំងឺកូវីដ១៩ ក្នុងពេលឈប់សម្រាកជំនួសចូលឆ្នាំ" | អង្គការសង្គមស៊ីវិលមើល និងពលរដ្ឋខ្លះសង្កេតឃើញថា ភ្ញៀវទេសចរភាគច្រើន ក្នុងចំណោមភ្ញៀវទេសចរជាង ២៧ម៉ឺននាក់ ដែលកំពុងតែធ្វើដំណើរកម្សាន្តនៅទីរមណីយដ្ឋាននានា មិនបានអនុវត្តការការពារជំងឺកូវីដ-១៩នោះទេ ក្នុងរយៈពេលឈប់សម្រាក៤ថ្ងៃកន្លងមកនេះ ទោះជាតាមមណ្ឌលកម្សាន្តសាធារណៈ ឬឯកជននិងភោជនីយដ្ឋាន និងអាហារដ្ឋាននានា បានរៀបចំសម្ភារៈ ការពារជំងឺកូវីដ-១៩ សម្រាប់ភ្ញៀវក៏ដោយ ក៏ភ្ញៀវពុំសូវចាប់អារម្មណ៍ឡើយ។ ទោះបីជាយ៉ាងណា មានពលរដ្ឋខ្លះក៏មិនសូវធ្វើដំណើរកម្សាន្តទីកាន់តំបន់ទេសន៍នានាច្រើនកុះករដូចឆ្នាំកន្លងមកនោះទេ ដោយពួកគេ បារម្ភខ្លាចឆ្លងជំងឺកូវីដ-១៩ និងខ្លះខ្វះខាតជីវភាពក្នុងពេលវិបត្តិជំងឺកូវីដ-១៩។ អ្នករត់ម៉ូតូ កង់បី ម្នាក់ឈ្មោះ ប៉ក់ថូរ នៅខេត្តសៀមរាប ប្រាប់ថា អាជ្ញាធរខេត្តសៀមរាប និង អាជ្ញាធរជាតិអប្សរាមិនមានរៀបចំទឹកអាកុល ឬបាញ់កម្ដៅតាមផ្លូវសាធារណៈក្នុងក្រុងទេ តែអាជ្ញាធរបានរៀបចំសម្ភារៈសម្រាប់ការពារកូវីដ១៩ នៅតាមមណ្ឌលកម្សាន្តនានា និងបានណែនាំសណ្ឋាគារ ភោជនីយដ្ឋាន និងអាហារដ្ឋាននានា ឲ្យអនុវត្តការការពារជំងឺកូវីដផងដែរ។ អ្នករត់ម៉ូតូ កង់បីម្នាក់នេះបន្តថា តែចំពោះភ្ញៀវមកកម្សាន្តវិញ លោកមើលឃើញថា មិនបានអនុវត្តតាមការណែនាំរបស់អាជ្ញាធរនោះឡើយ។ លោកបញ្ជាក់បន្ថែមថា ដោយសារ ការខ្វះខាតថវិកា ផងនិងមើលឃើញការធ្វេសប្រហែសក្នុងការការពារសុវត្ថិភាពកូវីដ ដោយភ្ញៀវទេសចរណ៍មួយចំនួន ផងទើបគ្រួសារលោក មិនបានមកកម្សាន្តនៅអង្គរនេះទេ៖ « »។ ចំណែកប្រជាពលរដ្ឋម្នាក់ទៀត នៅទីក្រុងភ្នំពេញ លោកស្រី លីម សក្ដា ថា លោកស្រីមិនបានទៅកម្សាន្តទីណាឆ្ងាយទេ ព្រោះខ្វះខាតថវិកា ដោយសារក្នុងដំណាក់កាលកូវីដនេះ រកចំណូលមិនបានឡើយ។ លោកស្រី លើកឡើងទៀតថា ម្យ៉ាងទៀតដោយមើលឃើញភ្ញៀវទេសចរមួយចំនួន ពេលពិសាអាហារផ្សេងៗនៅតាមភោជនីយដ្ឋាន ឬ អាហារដ្ឋាននានា មិនបានការពារសុវត្ថិភាពកូវីដផង បានជាលោកស្រីយល់ថានៅផ្ទះប្រសើរជាងការដើរ៖ « »។ ស្រដៀងគ្នានេះដែរ បុគ្គលិកនៅភោជនីយដ្ឋានមួយនៅទីរួមខេត្តកំពត លោកស្រី ចាន់ សុធារ៉ា ថាភោជនីយដ្ឋានរបស់លោកស្រី បានរៀបចំមានចំទឹកអាកុលសម្រាប់លាងដៃការបាញ់កម្ដៅ និងរៀបកៅអីគម្លាតពីគ្នា ជាដើម សម្រាប់ភ្ញៀវដែរ តែភ្ញៀវខ្លះមិនចាប់អារម្មណ៍ទេ។ លោក ស្រីបន្តថា ចំណែកភ្ញៀវភាគច្រើនដែលមកកម្សាន្តនៅទីនេះ ដូចជាទៅលេងទឹកសមុទ្ទជាដើមពួកគេមិនបានពាក់ម៉ាសការពារកូវីដឲ្យបានគ្រប់គ្នាទេ៖ « »។ រីឯប្រជាពលរដ្ឋនៅខេត្តព្រះសីហនុ លោក គីម ឃឿង ថា តាមលោកសំភីមើល នៅពេលនេះ ទាំងប្រជាពលរដ្ឋនៅខេត្តព្រះសីហនុនេះក្ដី និងអ្នកមកកម្សាន្តពេលនេះក្ដី មិនសូវចាប់អារម្មណ៍នឹងការការពារជំងឺកូវិដ១៩នេះទេ ព្រោះដំណាក់ចុងក្រោយនេះក្រសួងសុខាភិបាល និងសមត្ថកិច្ចពាក់ព័ន្ធមិនបានផ្សព្វផ្សាយណែនាំ ការការពារជំងឺកូវីដ១៩ នេះឱ្យបានទូលំទូលាយដូចពេលមុនឡើយ៖ « » ។ រដ្ឋាភិបាលបានអនុញ្ញាតឲ្យប្រជាពលរដ្ឋឈប់សម្រាក ៥ ថ្ងៃគិតចាប់ពីថ្ងៃទី ១៧ ដល់ថ្ងៃទី២១ ខែសីហា ជាថ្ងៃឈប់សម្រាប់ជំនួសថ្ងៃចូលឆ្នាំប្រពៃណីជាតិដែលមិនបានឈប់។ ទាក់ទិននឹងរឿងដែលភ្ញៀវទេសចរភាគច្រើនមិនបានអនុវត្តការការពារជំងឺកូវីដ-១៩ នោះ អាស៊ីសេរីបានហៅទៅ ប្រធានប្រយុទ្ធប្រឆាំងនឹងជំងឺឆ្លង អ្នកនាំពាក្យក្រសួងសុខាភិបាល លោកលី សូវ៉ាន់ តែលោកបដិសេធមិនឆ្លើយនឹងសំណួរយើងខ្ញុំទេ ដោយលោកបានបង្វែរសំណួរនេះទៅឲ្យអគ្គនាយកបច្ចេកទេសសុខាភិបាល អ្នកនាំពាក្យក្រសួងសុខាភិបាល អ្នកស្រី ឱ វណ្ណ ឌីន វិញ ប៉ុន្តែអាស៊ីសេរីមិនអាចទាក់ទងអ្នកស្រីបាន។ ទោះជាយ៉ាងក្ដីអភិបាលខេត្តសៀមរាប លោក ទៀ សីហា ប្រាប់អាស៊ីសេរី នៅថ្ងៃទី២០ សីហា នេះថា អាជ្ញាធរខេត្តសៀមរាប បានរៀបចំសណ្ដាប់ធ្នាប់ និងរៀបចំបង្ការការឆ្លងវីរុសកូវី១៩ តាមការណែនាំ របស់ក្រសួងសុខាភិបាលមិនមានចន្លោះឡើយ ទាំងក្រៅ និងក្នុងមណ្ឌលកម្សាន្ត។ លោកអភិបាលខេត្តសៀមរាបទទួលស្គាល់ថា ប្រជាពលរដ្ឋនិងភ្ញៀវទេសចរខ្លះបានធ្វេសប្រហែសមិនអនុវត្តតាមការរៀបចំបង្ការ ការឆ្លងវីរុសកូវីដ របស់អាជ្ញាធរឡើយ។ លោកអំពាវនាវដល់ប្រជាពលរដ្ឋ និងភ្ញៀវមកកម្សាន្តក្នុងដំណាក់កាលឈប់សម្រាក ៥ថ្ងៃនេះ ទាំងអស់គ្នាជួយ អនុវត្តតាម ការបង្ការការឆ្លងវីរុសកូវីដ១៩ ដែលរៀបចំដោយអាជ្ញាធរខេត្តផង៖ « ប៉ុន្តែ »។ ចំពោះរឿងដែលភ្ញៀវទេសចរ ភាគច្រើនមិនអនុវត្តការការពារជំងឺ កូវីដ១៩នេះ ប្រធានមជ្ឈមណ្ឌលប្រជាពលរដ្ឋដើម្បីអភិវឌ្ឍន៍ និងសន្តិភាព លោក យង់ គិមអេង លើកឡើងថា រឿងនេះកើតឡើងព្រោះតែក្រសួងសុខាភិបាល មិនបានជូនដំណឹងមិនបានផ្សព្វផ្សាយជាប្រចាំដូចពេលមុនៗ ទើបជាហេតុធ្វើឲ្យប្រជាពលរដ្ឋ និងភ្ញៀវខ្លះធ្វេសប្រហែសនូវវិធានការការពារជំងឺកូវីដ១៩ នេះ។ លោក យង់ គិមអេង សំណូមពរឲ្យក្រសួងសុខាភិបាលយកចិត្តទុកដាក់ ណែនាំ ផ្សព្វផ្សាយឲ្យបានទូលំទូលាយជាប្រចាំបន្តទៀតតាមប្រព័ន្ធផ្សព្វផ្សាយនានាដែលមាន ដើម្បីបំបាត់នូវហានិភ័យនេះ៖ « »។ ក្រសួងសុខាភិបាលបានប្រកាសនៅថ្ងៃទី ២០ សីហា នេះ ថា មានអ្នកជំងឺ ២នាក់ បានជាសះស្បើយពីជំងឺកូវីដ១៩ ហើយ ក្នុងរយៈពេល២ថ្ងៃជាប់ៗគ្នានេះ នៅក្នុងប្រទេសកម្ពុជាមិនមានករណីវិជ្ជមានជំងឺកូវីដ១៩ទេ។ ក្រសួងសុខាភិបាលនិយាយថា អ្នកជាសះស្បើយទាំង២នាក់ គឺមាន បុរសអាយុ ៣០ឆ្នាំ ម្នាក់រស់នៅស្រុកសំពៅលូន ខេត្តបាត់ដំបង ដែលបានធ្វើចត្តាឡឺស័ក នៅមជ្ឈមណ្ឌល ហ្វឹកហ្វឺន និងបញ្ជូនសារ ខេត្តកំពង់ស្ពឺ និងបានធ្វើដំណើរតាមជើងហោះហើរមកពីប្រទេសរុស្ស៊ី ដោយបន្តជើងហោះហើរពីប្រទេសម៉ាឡេស៊ី មកដល់ប្រទេសកម្ពុជាកាលពីថ្ងៃទី១៩ ខែកក្កដា។ ចំណែកឯស្ត្រីម្នាក់ទៀតជនជាតិកាហ្សាក់ស្តង់ (Kazakhstan) អាយុ៤២ ឆ្នាំ បានធ្វើដំណើរពីប្រទេសកាហ្សាក់ស្តង់ ដោយបានហោះហើរពីប្រទេសកូរ៉េខាងត្បូង មកដល់ប្រទេសកម្ពុជា កាលពីថ្ងៃទី៣ ខែសីហា។ គិតត្រឹមថ្ងៃទី១៩ សីហា នេះនៅក្នុងប្រទេសកម្ពុជាមានអ្នកកើតជំងឺកូវីដ១៩ ចំនួន ២៧៣នាក់ ក្នុងនោះមានស្រ្តី ៥៤ នាក់ និងបុរស២១៩នាក់។ អ្នកជាសះស្បើយសរុបមានចំនួន ២៥៣ នាក់ ស្ត្រី៥៣ នាក់ បុរស២០០នាក់៕ | 2020-08-22T15:55:00+07:00 | rfa.org | https://www.rfa.org/khmer/news/health/health-safety-standard-during-five-day-holidays-amid-pandemic-08222020044841.html |
b4ef24af-a730-4661-8869-933b8cde2c5e | TOP NEWS: ថ្ងៃនេះក្រសួងសុខាភិបាល បន្តប្រកាសពីការព្យាបាលជាសះស្បើយអ្នកជំងឺកូវីដ១៩ ចំនួន៤នាក់ទៀត និងមិនមានករណីឆ្លងថ្មីនោះឡើយ (Video inside) | ក្រសួងសុខាភិបាល នៅព្រឹកថ្ងៃទី២២ ខែសីហា ឆ្នាំ២០២០នេះ បានចេញសេចក្ដីប្រកាសព័ត៌មាន ស្តីពីករណីជាសះស្បើយចំនួន ០៤នាក់ និងមិនមានករណីវិជ្ជមានវីរុសកវីដ-១៩ថ្មីនោះទេ។ * ស្ត្រីជនជាតិខ្មែរអាយុ ៥១ឆ្នាំ មានអាសយដ្ឋាននៅភូមិកសិកម្ម ឃុំតាពូង ស្រុកថ្មគោល ខេត្តបាត់ដំបង ជាអ្នកបានធ្វើដំណើរមកពីសហរដ្ឋអាមេរិក ដោយឆ្លងកាត់ប្រទេសកូរ៉េខាងត្បូង មកដល់ប្រទេសកម្ពុជានៅ ថ្ងៃទី៣១ ខែកក្កដា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមាន វីរុសកូវីដ-១៩ចំនួន០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ * បុរសជនជាតិខ្មែរអាយុ ២៥ឆ្នាំ មានអាសយដ្ឋាននៅភូមិព្រៃចង្ហាកើត ឃុំបន្ទាយនាង ស្រុកមង្គលបុរី ខេត្តបន្ទាយមានជ័យ ជាអ្នកធ្វើដំណើរមកពីប្រទេសរុស្ស៊ី ដោយឆ្លងកាត់ប្រទេសម៉ាឡេស៊ី មកដល់ប្រទេសកម្ពុជានៅថ្ងៃទី១៩ ខែកក្កដា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ * បុរសជនជាតិខ្មែរអាយុ ៣០ឆ្នាំ មានអាសយដ្ឋាននៅក្រុងសៀមរាប ខេត្តសៀមរាប ជាអ្នកធ្វើដំណើរមកពីប្រទេសរុស្ស៊ី ដោយឆ្លងកាត់ប្រទេសម៉ាឡេស៊ី មកដល់ប្រទេសកម្ពុជានៅថ្ងៃទី១៩ ខែកក្កដា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២ដង និងត្រូវបានអនុញ្ញាតឱ្យចេញពី មន្ទីរពេទ្យបង្អែកខេត្តកំពង់ស្ពឺ។ * បុរសជនជាតិខ្មែរអាយុ ២៦ឆ្នាំ មានអាសយដ្ឋាននៅខណ្ឌសែនសុខ រាជធានីភ្នំពេញ ជាអ្នកធ្វើដំណើរមក ពីប្រទេសរុស្ស៊ី ដោយឆ្លងកាត់ប្រទេសម៉ាឡេស៊ី មកដល់ប្រទេសកម្ពុជានៅថ្ងៃទី១៩ ខែកក្កដា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន ០២ដង និង ត្រូវបានអនុញ្ញាតឱ្យចេញពី មន្ទីរពេទ្យបង្អែកខេត្តកំពង់ស្ពឺ។ សូមជម្រាបថា គិតត្រឹមម៉ោង ០៧៖០០ព្រឹក ថ្ងៃទី២២ ខែសីហា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជា រកឃើញអ្នកមានវីរុសកូវីដ-១៩ មានចំនួនសរុប ២៧៣នាក់ (ស្ត្រី៥៤នាក់ និងបុរស ២១៩នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេសមានចំនួន២៦៣នាក់ (ស្រី ៥៤នាក់ និងបុរស២០៩នាក់) និងអ្នកសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ មានចំនួន១០នាក់៕ | 2020-08-22T14:15:00+07:00 | freshnewsasia.com | https://m.freshnewsasia.com/index.php/en/localnews/168730-2020-08-22-00-15-08.html |
93ca51fa-53f2-40fc-9fcb-b1fdea9a56d3 | ប៉ូលិសសម្បូរណ៍រឿងថ្មីៗ! លោកស័ក្តិ៣ ខ្ចីលុយធនាគារ១ម៉ឺនដុល្លារមើលជំងឺ លុះបានជា យកលុយដែលនៅសល់ទៅរៀបការស្រីថ្មី ទុកឲ្យប្រពន្ធដោះបំណុលជំនួស… | មន្រ្តីនគរបាលស័ក្តិ៣ម្នាក់ ត្រូវប្រពន្ធដើមដែលមានកូន២នាក់រស់នៅក្នុងបន្ទុក ទទូចស្នើសុំថ្នាក់លើជួយរកយុត្តិធម៌ឱ្យផង ព្រោះប្តីស័ក្តិ៣កំហូចនេះ បានទៅរៀបការជាមួយស្រីថ្មី ទុកឲ្យគាត់ដោះបំណុលគេ រហូតរីងខ្លួនអស់ហើយ។ ស្រ្តីរងគ្រោះឈ្មោះម៉ៃ ម៉ាឡែន ជាប្រពន្ធស្របច្បាប់ រស់នៅភូមិពង្ររលីង ឃុំក្រវ៉ា ស្រុកបារាយណ៍ ។ ចំណែកប្ដីជើងល្អ ឈ្មោះ ប៉ែន ចាន់ មន្ត្រីនគបាលពាក់ស័ក្តិ៣ នៅប៉ុសិ៍តនគរបាលរដ្ឋបាលក្រវ៉ា ស្រុកបារាយណ៍ ។ ស្រ្តីរងគ្រោះជាប្រពន្ធស្របច្បាប់ បានទទូចសុំឲ្យថ្នាក់ដឹកនាំក្នុងខេត្តកំពង់ធំ ពិសេសលោកស្នងការនគរបាលខេត្តស្តីទី មេត្តាជួយរកយុត្តិធម៌ឱ្យគាត់ផង ព្រោះប្តីគាត់គឺលោកអនុសេនីយ៍ឯក ប៉ែន ចាន់ នេះ បានលួចផិតក្បត់មានសហាយស្មន់ជាមួយស្រ្តីជាគ្រូបង្រៀនម្នាក់ រស់នៅភូមិឃុំជាមួយគ្នា ហើយទុកកូនពីរនាក់ឱ្យគាត់ជាប្រពន្ធដើមបំណុលធនាគារឯកជនចំនួន១ម៉ឺនដុល្លារ និងចិញ្ចឹម២នាក់តែម្នាក់ឯង ខណៈដែលគាត់គ្មានមុខរបរអ្វីផងនោះ។ ស្រ្តីរងគ្រោះជាប្រពន្ធស្របច្បាប់ បានឱ្យដឹងថា មូលហេតុដែលគាត់ជំពាក់លុយធនាគារឯកជនចំនួន១ម៉ឺនដុល្លារនេះ គឺប្តីគាត់យកប្លង់ដី ទៅខ្ចីលុយធនាគារឯកជន ដើម្បីមើលជំងឺរបស់ខ្លួន ដែលកន្លងទៅ ឈឺជិតស្លាប់ជិតទៅហើយ តែដល់មើលជំងឺជាស្បើយហើយ បែរជាប្ដីកំហូចនេះ ចុះចោលប្រពន្ធកូន ហើយយកលុយដែលនៅសល់ពីមើលជំងឺរបស់ខ្លួននោះ ទៅរៀបការជាមួយស្រីថ្មី ជាគ្រូបង្រៀនម្នាក់នៅភូមិជាមួយគ្នា ទុកឱ្យគាត់ជាប្រពន្ធ និងកូនជាអ្នករកលុយសងធនាគារជំនួសខ្លួនទៅវិញ។ ដូច្នេះគាត់ទទូចសូមលោកស្នងការស្តីទី ជួយរកយុត្តិធម៌ឱ្យគាត់ជាប្រពន្ធដើមផង ព្រោះពេលនេះគាត់មិនដឹងរកលុយមកពីណា ដើម្បីសងបំណុលធនាគារឯកជននោះទេ។ ទាក់ទិនករណីនេះ យើងមិនអាចសុំការបំភ្លឺពីលោកអនុសេនីយ៍ឯក ប៉ែន ចាន់ ដែលប្រពន្ធចោទថា បានយកលុយខ្ចីពីធនាគារឯកជនចំនួន១ម៉ឺនដុល្លារ ដែលនៅសល់ពីមើលជំងឺរបស់ខ្លួននោះ ទៅរៀបការជាមួយស្រីថ្មី ជាគ្រូបង្រៀនម្នាក់នៅភូមិជាមួយគ្នានោះ តើជាការពិតឫយ៉ាងណានោះទេ ៕ | 2020-08-22T11:18:42+07:00 | kbnnews.com | https://kbn.news/archives/177727 |
58ca06b3-b598-40ce-8db3-c849a6e7a737 | អ្នកនាំពាក្យក្រសួងសុខាភិបាល ច្រានចោលព័ត៌មានដែលបំភ្លៃថា កម្ពុជារកឃើញអ្នកឆ្លងជំងឺកូវីដ២៣នាក់ថ្មីទៀត | ក្រោយពីមានព័ត៌មានមួយដែលចែកចាយពេញបណ្ដាញសង្គមក្នុងរូបភាពបំភ្លៃថា កម្ពុជារកឃើញអ្នកឆ្លងជំងឺកូវីដ-១៩ ចំនួន២៣នាក់ថ្មីទៀតនោះ លោកស្រី ឱ វណ្ណឌីន អ្នកនាំពាក្យក្រសួងសុខាភិបាល បានចេញប្រតិកម្មច្រានចោលភ្លាមៗចំពោះព័ត៌មានបំភ្លៃនេះ និងបានបកស្រាយបំភ្លឺវិញថា គ្មានករណីរកឃើញថ្មីនោះឡើយនៅកម្ពុជា។ ជាមួយនឹងការចេញប្រតិកម្មចំពោះទង្វើបំពុលសង្គមពីសំណាក់ជនអគតិនេះលោកស្រីអ្នកនាំពាក្យ ក៏បានទទូចឱ្យសមត្ថកិច្ចចាត់វិធានការ ផ្តន្ទាទោសតាមច្បាប់ចំពោះជនទាំងនោះដើម្បីកុំឱ្យមានការបំភ្លៃព័ត៌មាន បង្កការយល់ច្រឡំពីសាធារណមតិតទៅទៀត៕ | 2020-08-22T04:04:00+07:00 | freshnewsasia.com | https://m.freshnewsasia.com/index.php/en/localnews/168724-2020-08-21-14-04-06.html |
8fa50d19-104c-48a7-9ed6-c7b066f08f53 | ក្រសួងសុខាភិបាល៖ បុរសជនជាតិចិនដែលស្លាប់នៅស្រុកកងមាស ខេត្តកំពង់ចាម ដោយសារគាំងបេះដូងពេលរួមភេទ មិនមែនដោយសារជំងឺកូវីដ-១៩ ទេ | លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល នៅរសៀលថ្ងៃទី២១ ខែសីហា ឆ្នាំ២០២០នេះ តាមរយៈអង្គភាពព័ត៌មាន Fresh News បានចេញមកបញ្ជាក់ជុំវិញករណីការស្លាប់របស់បុរសជនជាតិចិនម្នាក់ នៅស្រុកកងមាសខេត្តកំពង់ចាម ដោយការស្លាប់របស់បុរសនោះ គឺដោយសារជំងឺគាំងបេះដូងពេលកំពុងរួមភេទ មិនមែនជាករណីជំងឺកូវីដ-១៩ឡើយ។ លោកស្រី ឱ វណ្ណឌីន បានបញ្ជាក់យ៉ាងដូច្នេះថា ក្រសួងសុខាភិបាល សូមគោរពជម្រាបជូនសាធារណជនទាំងអស់ឲ្យបានជ្រាបថា មានបុរសជនជាតិចិនម្នាក់ បានស្លាប់ភ្លាមៗនៅពេលរួមភេទ ដែលហេតុការណ៍នេះបានកើតឡើងនៅស្រុកកងមាស ខេត្តកំពង់ចាម នៅថ្ងៃទី២១ ខែសីហា ឆ្នាំ២០២០នេះ ។ លោកស្រីបន្តថា តាមរបាយការណ៍របស់មន្ទីរសុខាភិបាលខេត្តកំពង់ចាម បានបញ្ជាក់ថា នៅថ្ងៃទី២១ ខែសីហា ឆ្នាំ២០២០ មានបុរសជនជាតិ អាយុ៤៦ឆ្នាំ បានមកលេងផ្ទះសង្សារគាត់ដែលជាស្ត្រីជនជាតិខ្មែរអាយុ៣៩ឆ្នាំ នៅភូមិអូរស្វាយកើត ឃុំរាយប៉ាយ ស្រុកកងមាស ខេត្តកំពង់ចាម។ លុះដល់ម៉ោង៣ជិតភ្លឺ គាត់ក៏បានគាំងបេះដូងស្លាប់ពេលកំពុងរួមភេទ (តាមការពិនិត្យធ្វើកោសល្យវិច្ច័យ) និងស្ត្រីជាសង្សារក៏បានបញ្ជាក់ប្រាប់ក្រុមគ្រូពេទ្យថា បុរសជនជាតិចិនរូបនេះ បានស្លាប់ពេលកំពុងរួមភេទដែរ។ ក្រសួងក៏សូមបញ្ជាក់ជូនផងដែរថា ជនជាតិចិនដែលបានស្លាប់ខាងលើនេះ ជាមេការសំណង់នៅរាជធានីភ្នំពេញ បានប្រតិព័ទ្ធស្រឡាញ់គ្នាជាមួយស្ត្រីខាងលើប្រហែលជាមួយឆ្នាំហើយ ហើយបុរសជនជាតិចិនរូបនេះ តែងតែមកលេងស្រុកខាងស្ត្រី និងជួបស្ត្រីនេះម្តងៗ មុនពេលដែលមានហេតុការណ៍ស្លាប់ខាងលើនេះ។ លោកស្រី វណ្ណឌីន បានបន្ថែមទៀតថា ។ បើតាមការបញ្ជាក់របស់ លោកស្រី ឱ វណ្ណឌីន បច្ចុប្បន្ននេះក្រុមការងារសុខាភិបាល និងសមត្ថកិច្ចបានសហការជាមួយក្រសួងមហាផ្ទៃ ដឹកយកសាកសពទៅតម្កល់នៅវត្តទឹកថ្លា ដោយរថយន្តសង្គ្រោះបន្ទាន់របស់មន្ទីរពេទ្យខេត្តកំពង់ចាម៕ | 2020-08-22T01:10:00+07:00 | freshnewsasia.com | https://m.freshnewsasia.com/index.php/en/localnews/168719-2020-08-21-11-10-23.html |
a6df7cff-a21d-49cc-a899-729cb9ba02f3 | ក្រសួងសុខាភិបាល ច្រានចោលទាំងស្រុងនូវព័ត៌មានប្រឌិតថា ក្រសួងបានរកឃើញ អ្នកមានវីរុសកូវីដ-១៩ ចំនួន ២៣នាក់ | ភ្នំពេញ៖ លោកជំទាវវេជ្ជបណ្ឌិត ឱ វណ្ណឌីនរដ្ឋលេខាធិការ និងជា អ្នកនាំពាក្យក្រសួងសុខាភិបាល នៃព្រះរាជាណាចក្រកម្ពុជា នៅថ្ងៃទី២១ខែសីហាឆ្នាំ២០២០នេះ បានច្រានចោលទាំងស្រុងនូវព័ត៌មានប្រឌិត មិនពិត ធ្វើឲ្យច្របូកច្របល់សង្គម ដែលបានចែកចាយថា ក្រសួងបានរកឃើញអ្នកមានវីរុសកូវីដ-១៩ ចំនួន ២៣នាក់ បន្ថែមទៀតនៅថ្ងៃនេះ។ “ក្រសួងសុខាភិបាល សូមច្រានចោលទាំងស្រុងនូវព័ត៌មានប្រឌិត មិនពិត ធ្វើឲ្យច្របូកច្របល់សង្គម ដែលបានចែកចាយថា ក្រសួងបានរកឃើញអ្នកមានវីរុសកូវីដ-១៩ ចំនួន ២៣នាក់ បន្ថែមទៀតនៅថ្ងៃនេះ និងសូមថ្កោលទោសលើជនខិលខូចនេះ ហើយសូមអាជ្ញាធរមានសមត្ថកិច្ចជួយចាត់ការតាមផ្លូវច្បាប់ផង”។ លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលនៃព្រះរាជាណាចក្រកម្ពុជា បានបែបនេះ៕ | 2020-08-21T21:36:53+07:00 | cen.com.kh | https://cen.com.kh/archives/236414.html |
373c3fcd-99e9-4774-989b-9a3a6a6fbaac | អភិបាលស្រុកកំចាយមារ ប្រាប់យោធាបញ្ជាការដ្ឋានកងវរសេនាតូចលេខ២ ឲ្យតាំងស្មារតីការពារដាច់ខាតនូវសន្តិភាព និងរួមគ្នាប្រយុទ្ធជំងឺកូវីដនៅចំពោះមុខ | លោក សឿង សុជាតិ អភិបាលស្រុកកំចាយមារ បានថ្លែងដាស់តឿនជំរុញដល់នាយទាហាន នាយទាហានរង និងពលទាហាន ត្រូវតែការពារឲ្យបានដាច់ខាតនូវសន្តិភាព និងរាជរដ្ឋាភិបាលស្របច្បាប់ ក៏ដូចជារួមគ្នាប្រយុទ្ធប្រឆាំងនឹងរលកទីពីរនៃជំងឺកូវីដ-១៩ ព្រោះអ្វីទាំងអស់នេះក៏ជាការអាយុជីវិតខ្លួនឯង និងអាយុជីវិតរបស់ប្រជាជាតិកម្ពុជាទាំងមូលផងដែរ។ ការថ្លែងបែបនេះរបស់លោកអភិបាលស្រុកកំចាយមារ ត្រូវបានធ្វើឡើងក្នុងពិធីបើកវគ្គហ្វឹកហ្វឺនរៀបរយយុទ្ធវិធីថ្មើរជើងបច្ចេកទេសអប់រំចិត្តសាស្រ្ត និងក្បាច់គុននៅបញ្ជាការដ្ឋានកងវរសេនាតូចលេខ២ (T6) ស្ថិតនៅក្នុងឃុំក្រញូង ស្រុកកំចាយមារ ខេត្តព្រៃវែង នាថ្ងៃទី២១ ខែសីហា ឆ្នាំ២០២០។ លោកអភិបាលស្រុកថ្លែងកោតសរសើរ និងវាយតម្លៃខ្ពស់ចំពោះនាយទាហាន នាយទាហានរង ពលទាហានទាំងអស់ ដែលកន្លងមកបានចូលរួមចំណែកយ៉ាងសកម្មក្នុងកិច្ចការសង្គម និងការជួយសង្គ្រោះប្រជាពលរដ្ឋ ពេលជួបប្រទះនូវគ្រោះមហន្តរាយធម្មជាតិ គ្រោះថ្នាក់សង្គមផ្សេងៗ និងក្នុងការងារថែរក្សាសន្តិសុខ សុវត្ថិភាព សណ្ដាប់ធ្នាប់សាធារណៈនៅក្នុងស្រុក និងខេត្តបានល្អប្រសើរ។ លោកបានបញ្ជាក់ថា ក្នុងនាមជាកងទ័ពចាំបាច់ណាស់ ត្រូវតែមានជំនាញច្បាស់លាស់លើគ្រប់ផ្នែក ទាំងផ្នែកយុទ្ធវិធី អប់រំចិត្តសាស្ត្រ ក្បាច់គុន របៀបប្រើប្រាស់ អាវុធទាំងធុនធ្ងន់ និងធុនស្រាល បើកបរយានយន្ត ឬគ្រឿងចក្រយោធា (រថក្រោះ ឬរថពាសដែក) និងការប្រើប្រាស់ផែនទីជាដើម ហើយចំណេះជំនាញទាំងនេះ គឺមិនមែនកើតឡើងដោយឯកឯងទេ គឺកើតចេញពីការហ្វឹកហាត់ និងរំលឹកអនុវត្តជាប្រចាំ ដូចដែលសម្ដេចតេជោនាយករដ្ឋមន្ត្រី លោកតែងតែមានប្រសាសន៍លើកឡើងជារឿយៗថា «ស៊ូបង្ហូរញើសនៅលើទីលានហ្វឹកហាត់ ប្រសើរជាងបង្ហូរឈាម និងបាត់បង់ជីវិតនៅទីលានប្រយុទ្ធ»។ ក្រៅពីវគ្គហ្វឹកហ្វឺននេះ ពលទាហានទាំងអស់ក៏ត្រូវខិតខំហ្វឹកហ្វឺនរៀនសូត្រ និងពង្រឹងសមត្ថភាពជំនាញវិជ្ជាជីវៈផ្សេងៗឲ្យបានជាប់ជាប្រចាំ ព្រមទាំងត្រូវលើកកម្ពស់ស្មារតីទទួលខុសត្រូវក្នុងការគ្រប់គ្រងថែរក្សាសម្ភារបរិក្ខារសព្វាវុធ និងគ្រឿងបំពាក់ផ្សេងៗឲ្យបានល្អ ប្រើប្រាស់ឲ្យចំទិសដៅ និងទុកដាក់ថែរក្សាឲ្យបានត្រឹមត្រូវ។ លោកបានជំរុញដល់កងទ័ពវរសេនារក្សាការសាមគ្គីភាពឯកភាពផ្ទៃក្នុងឲ្យបានល្អប្រសើរ ជាពិសេសត្រូវប្រកាន់ខ្ជាប់នូវក្រមសីលធម៌ គោរពវិន័យឲ្យបានខ្ជាប់ខ្ជួន។ លោកបន្តថា កងទ័ពត្រូវយកចិត្តទុកដាក់គ្រប់គ្រងកម្លាំងទ័ពឲ្យបានហ្មត់ចត់ និងមានវិធានការជាក់ស្ដែងក្នុងការចិញ្ចឹមទ័ព លើកកម្ពស់ជីវភាពរស់នៅ និងការថែរក្សាសុខុមាលភាព យោធិនឲ្យបានមាំមួន ចៀសវាងជំងឺឆ្លងផ្សេងៗ ព្រមទាំងត្រូវខិតខំកសាងជំរុំជម្រកស្នាក់នៅឲ្យបានសមរម្យ និងធានាសុវត្ថិភាពបានល្អ។ កងកម្លាំងបន្តយកចិត្តទុកដាក់ថែរក្សាអនាម័យ រស់នៅស្អាត ហូបស្អាត លាងសម្អាតដៃ និងពាក់ម៉ាស់ឲ្យបានជាប្រចាំ ដើម្បីការពារកុំឲ្យមានការឆ្លងជំងឺកូវីដ-១៩ ជាពិសេសត្រូវប្រតិបត្តិឲ្យបានខ្ជាប់ខ្ជួនក្នុងវគ្គហ្វឹកហ្វឺន ស្របតាមវិធានការណែនាំរបស់ក្រសួងសុខាភិបាល វាស់កម្ដៅ ពាក់ម៉ាស់ មានជែល ឬទឹកអាល់កុលសម្រាប់លាងដៃ និងរក្សាគម្លាតសង្គមជាដើម។ ក្នុងឱកាសនោះដែរ លោកអភិបាលស្រុកបានឧបត្ថម្ភដល់នាយទាហាន នាយទាហានរង និងពលទាហានជាសិក្ខាកាមចំនួន ១០០នាក់ ក្នុងម្នាក់ៗទទួលបានថវិកា ១ម៉ឺនរៀល និងគ្រឿងបរិក្ខារពេទ្យមួយចំនួនទៀតផងដែរ៕ | 2020-08-21T20:13:00+07:00 | freshnewsasia.com | https://m.freshnewsasia.com/index.php/en/localnews/168701-2020-08-21-06-13-35.html |
64747940-80a5-4340-9e83-93bc63a3d014 | ក្រសួងពាណិជ្ជកម្មនឹងបង្ហាញលទ្ធផលតេស្តគុណភាពម្សៅទឹកដោះគោNutrilatt នៅសប្ដាហ៍ក្រោយ | ក្រសួងពាណិជ្ជកម្ម នឹងបង្ហាញលទ្ធផលត្រួតពិនិត្យគុណភាពម្សៅទឹកដោះគោ ម៉ាក នូទ្រីលេត (Nutrilatt) នៅសប្ដាហៈក្រោយនេះ បន្ទាប់ពីបានបញ្ចូនទៅពិនិត្យគុណភាពនៅមន្ទីរពិសោធន៍មួយក្នុងប្រទេសសិង្ហបុរី ។ សង្គមស៊ីវិលសារទរចំពោះការបង្ហាញអំពីតម្លាភាពក្នុងស្រាវជ្រាវរបស់អាជ្ញាធរ។ ចំណែក អាណាព្យាបាលទារកដែលមានជំងឺស្លេកស្លាំងបារម្ភពីលទ្ធផលនៃការត្រួតពិនិត្យនេះ ប៉ុន្តែនៅតែ មិនបោះបង់ការស្វែងរកការពិតនៃគុណភាពម្សៅទឹកដោះគោ ម៉ាក នូទ្រីលេតនោះទេ។ មន្ត្រីជាន់ខ្ពស់ក្រសួងពាណិជ្ជកម្មអះអាងប្រាប់អាស៊ីសេរីថា អង្គភាពជំនាញរបស់ក្រសួង បានទទួលលទ្ធផលពិនិត្យម្សៅទឹកដោះគោម៉ាក នូទ្រីលេត (Nutrilatt) ពីមន្ទីរពិសោធន៍អន្តរជាតិរួចហើយ ប៉ុន្តែនៅមិនទាន់អាចបង្ហាញលទ្ធផលនេះនៅឡើយទេ។ អគ្គនាយកនៃអគ្គនាយកដ្ឋាន ការពារអ្នកប្រើប្រាស់ កិច្ចការប្រកួតប្រជែង និងបង្ក្រាបការក្លែងបន្លំ នៃក្រសួងពាណិជ្ជកម្ម លោក ផាន អូន ឱ្យដឹងនៅថ្ងៃទី២០ សីហាថា អង្គភាពរបស់លោកនឹងបង្ហាញលទ្ធផលធ្វើតេស្តម្សៅទឹកដោះគោម៉ាក នូទ្រីលេត (Nutrilatt) នៅចំពោះមុខអាណាព្យាបាលរបស់ទារកមានជំងឺស្លេកស្លាំង និងតំណាងក្រុមហ៊ុននៅថ្ងៃទី២៦ សីហា វេលាម៉ោង ៩ព្រឹក សប្ដាហ៍ក្រោយនេះ។ លោកបន្តថា តំណាងអង្គការអន្តរជាតិចំនួន៣ដែលធ្វើការពាក់ព័ន្ធជាមួយកុមារ និងសុខភាព រួមមានអង្គការយូនីសេហ្វ (UNICEF) អង្គការសុខភាពពិភពលោក (WHO) និងអង្គការហេឡែន ខេលល័រអន្តរជាតិ ( Helen Keller International) ក៏នឹងមានវត្តមាននៅក្នុងកម្មវិធីនោះដែរ៖ « »។ ក្រសួងពាណិជ្ជកម្ម បានបញ្ជូនម្សៅទឹកដោះគោម៉ាក នូទ្រីលេត ទៅពិនិត្យគុណភាព កាលពីចុងខែកក្កដាកន្លងទៅ ដើម្បីពិនិត្យមើលសារធាតុចិញ្ចឹមនៃម្សៅទឹកដោះគោនេះ បន្ទាប់ពីមានការស្នើសុំអន្តរាគមន៍ពីអាណាព្យាបាលកុមារដែលមានជំងឺស្លេកស្លាំង។ ខាងក្រសួងបានអះអាងថា មន្ទីរពិសោធន៍ដែលត្រួតពិនិត្យម្សៅទឹកដោះគោម៉ាក នូទ្រីលេត គឺជាកន្លែងដែលមានស្តង់ដារហើយអាចពិនិត្យរកគុណភាពម្សៅទឹកដោះគោ នូទ្រីលេត (Nutrilatt) បានត្រឹមត្រូវ។ ក្រុមមាតាបិតាទារកដែលមានជំងឺស្លេកស្លាំង បានស្វះស្វែងរកកិច្ចអន្តរាគមន៍ពីក្រសួងពាណិជ្ជកម្ម គឺដោយសារតែក្រុមហ៊ុនបានផ្សព្វផ្សាយពាណិជ្ជកម្មថា ម្សៅទឹកដោះគោ នូទ្រីលេត ជាផលិតផលរបស់ប្រទេសសិង្ហបុរី តែការពិតម្សៅទឹកដោះគោនេះផលិតនៅប្រទេសម៉ាឡេស៊ីទៅវិញ។ អាណាព្យាបាលទាំងនោះអះអាងថា កូនៗរបស់ពួកគេរងគ្រោះកើតជំងឺស្លេកស្លាំង ដោយសារតែទទួលទានម្សៅទឹកដោះគោ ម៉ាក នូទ្រីលេត (Nutrilatt) ធ្វើឱ្យខ្វះជាតិដែក និងខ្វះឈាមក្រហមធ្ងន់ធ្ងរ។ ម្ដាយរបស់ទារកមានជំងឺស្លេកស្លាំង លោកស្រី គង់ ចន្ទ័ម៉ាលីស ឱ្យអាស៊ីសេរីដឹងថា លោកស្រីនិងអាណាព្យាបាលផ្សេងទៀតនឹងចូលរួមតាមការកោះហៅរបស់ក្រសួងពាណិជ្ជកម្មនៅថ្ងៃទី២៦ខាងមុខ ដើម្បីបានឃើញលទ្ធផលនៃការពិនិត្យគុណភាពរបស់ម្សៅទឹកដោះគោ ម៉ាក នូទ្រីលេត។ លោកស្រីបន្តថា លោកស្រីពិតជាមានការបារម្ភចំពោះលទ្ធផលនៃការពិនិត្យ ប៉ុន្តែលោកស្រីត្រៀមនឹងប្រឈមជាមួយលទ្ធផលនោះ។ លោកស្រីបញ្ជាក់ជំហរថា លោកស្រី និងក្រុមអាណាព្យាបាលដទៃទៀតនឹងបន្តស្វែងរកការពិតក្នុងរឿងនេះ ដោយមិនបញ្ឈប់ត្រឹមហ្នឹងនោះទេ៖ « »។ ទាក់ទងនឹងករណីម្សៅទឹកដោះគោម៉ាកនូទ្រីលែត នេះដែរ អាស៊ីសេរីបានព្យាយាមទាក់ទងអ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន ជាច្រើនដង ទាំងតាមទូរស័ព្ទ និងប្រព័ន្ធតេឡេក្រាម ប៉ុន្តែមិនទទួលបានការឆ្លើយតបនោះទេ។ អ្នកស្រី ឱ វណ្ណឌីន ជាញឹកញាប់ឆ្លើយតបចំពោះសំណួររបស់អ្នកសារព័ត៌មានលើប្រធានបទជាច្រើន ប៉ុន្តែករណីម្សៅទឹកដោះគោនូទ្រីលែតនេះ អ្នកស្រីបានរក្សាភាពស្ងៀមស្ងាត់ ទោះជាអ្នកសារព័ត៌មានជជីកសួរបែបណាក្ដី។ ជាងនេះទៅទៀត ក្រសួងសុខាភិបាលដែលជាស្ថាប័នទទួលខុសត្រូវលើសុខភាពពលរដ្ឋវិញ ក៏ហាក់ធ្វើមិនដឹងមិនលឺចំពោះករណីនេះដែរ ទោះជាមានបណ្ដឹងពីឪពុកម្ដាយទារកកើតជំងឺស្លេកស្លាំងនោះ យ៉ាងណាក៏ដោយ។ ប្រធានផ្នែកសិទ្ធិមនុស្សសមាគមអាដហុក (Adhoc) លោក នី សុខា សាទរចំពោះក្រសួងពាណិជ្ជកម្មដែលនឹងបង្ហាញលទ្ធផលត្រួតពិនិត្យគុណភាពម្សៅទឹកដោះគោនេះនៅចំពោះមុខអ្នកពាក់ព័ន្ធ។ លោកបន្ថែមថា រដ្ឋាភិបាល និងក្រសួងពាក់ព័ន្ធត្រូវតែមានវិធានការច្បាស់លាស់ក្នុងការត្រួតពិនិត្យគ្រប់ផលិតផល និងទំនិញទាំងឡាយដែលនាំចូលកម្ពុជា និងមិនត្រូវធ្វេសប្រហែសឲ្យមានទំនិញឬផលិតផលដែលនាំឲ្យប៉ះពាល់ដល់សុខភាពអ្នកប្រើប្រាស់នោះទេ។ លោកបន្តថា នៅពេលទំនិញឬផលិតផលទាំងនោះបានចរាចរលើទីផ្សារហើយ ទើបមានការពិនិត្យជាក្រោយ នោះគឺជាកំហុសឆ្គងរបស់រដ្ឋាភិបាល៖ « »។ ច្បាប់ស្ដីពីកិច្ចការពារអ្នកប្រើប្រាស់ ចែងថា បុគ្គលទាំងឡាយដែលធ្វើធុរកិច្ច មិនត្រូវពាក់ព័ន្ធនឹងអំពើមិនសុចរិតឡើយ។ អំពើមិនសុចរិត សំដៅដល់អំពើណាមួយ ដែលអាចបំភ័ន្ត ឬបោកបញ្ឆោតអ្នកប្រើប្រាស់ ទោះដោយចេតនា ឬអចេតនាក្ដី។ អ្នកល្មើសនឹងត្រូវរងការព្រមានជាលាយលក្ខណ៍អក្សរ ពិន័យជាទឹកប្រាក់ និងឈានដល់ជាប់ពន្ធនាគារ ទៅតាមស្ថានទម្ងន់ទោសដែលតុលាការរកឃើញ៕ | 2020-08-21T16:57:00+07:00 | rfa.org | https://www.rfa.org/khmer/news/health/MoC-to-announce-Nutrilatt-milk-powder-test-results-next-week-08212020055713.html |
33a5245d-9a1d-4804-96c0-51ddbb0cdc47 | ប្រមុខការទូតជប៉ុន កោតសរសើរសម្តេចតេជោ ហ៊ុន សែន ចំពោះវិធានការប្រយុទ្ធប្រឆាំងនឹងជំងឺកូវីដ១៩ | លោក ម៉ូតេហ្គី តូស៊ីមីត្សឹ រដ្ឋមន្រ្តីការបរទេសជប៉ុន បានកោតសរសើរសម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលបានដាក់ចេញនូវវិធានការទាំងឡាយប្រកបដោយប្រសិទ្ធភាពក្នុងការប្រយុទ្ធប្រឆាំង និងគ្រប់គ្រងការរាលដាលជំងឺកូវីដ១៩ បានយ៉ាងល្អប្រសើរ។ លោករដ្ឋមន្ត្រីការបរទេសជប៉ុន បានបង្ហាញការកោតសរសើរនេះតាមរយៈសាររបស់លោកផ្ញើជូនពលរដ្ឋកម្ពុជាកម្ពុជា នៅព្រឹកថ្ងៃទី២១ ខែសីហា ឆ្នាំ២០២០នេះ។ កម្ពុជា ក៏ដូចជាបណ្តាប្រទេសនៅលើពិភពលោកផងដែរ បានរងការរាតត្បាតជំងឺកូវីដ១៩ នៅដើមឆ្នាំ២០២០នេះ។ រាជរដ្ឋាភិបាលកម្ពុជា ដឹកនាំដោយសម្តេចតេជោ ហ៊ុន សែន បានដាក់ចេញនូវវិធានការជាច្រើនដើម្បីប្រយុទ្ធប្រឆាំង និងទប់ស្កាត់ការរីករាលនៃជំងឺកូវីដ១៩នេះ។ សម្តេចតេជោ ហ៊ុន សែន បានប្រកាសដាក់ចេញនូវផែនការចំនួន៣ក្នុងប្រតិបត្តិការប្រយុទ្ធប្រឆាំងជាមួយជំងឺកូវីដ១៩នេះ គឺទប់ស្កាត់ឱ្យបានខ្ពស់ចំពោះការរីករាលដាលពីក្រៅ, ទប់ស្កាត់កុំឱ្យរីករាលដាលចូលសហគមន៍ និងព្យាបាលឱ្យជាសម្រាប់អ្នកកើតជំងឺកូវីដ១៩។ គិតត្រឹមម៉ោង៧ព្រឹកថ្ងៃទី២១ ខែសីហា ឆ្នាំ២០២០ កម្ពុជាមបានរកឃើញអ្នកកើតជំងឺកូវីដ១៩ សរុប ២៧៣នាក់។ ក្នុងនោះអ្នកព្យាបាលជាសះស្បើយសរុបទូទាំងប្រទេស មានចំនួន ២៥៩នាក់ និងអ្នកកំពុងសម្រាកព្យាបាលមានចំនួនសរុប ១៤នាក់។ អត្រានៃការឆ្លងនេះ ត្រូវបានវាយតម្លៃថាជាស្ថានភាពល្អប្រសើរមួយសម្រាប់កម្ពុជា បើធៀបនឹងសន្ទុះនៃការរីករាលដាលដ៏ស្រួចស្រាវនៃជំងឺសាកលមួយនេះ។ ក្នុងសារផ្ញើជូនពលរដ្ឋកម្ពុជាមុនដំណើរអញ្ជើញមកដល់ប្រទេសកម្ពុជានៅល្ងាចថ្ងៃទី២១ ខែសីហា ឆ្នាំ២០២០នេះ ប្រមុខការទូតជប៉ុន ក៏បានបង្ហាញចំណាប់អារម្មណ៍ទៅលើស្ថានភាពជំងឺកូវីដ១៩នេះផងដែរ។ លោកបានលើកឡើងថា ជំងឺនេះជាបញ្ហាប្រឈមមួយរបស់សហគមន៍អន្តរជាតិនាពេលបច្ចុប្បន្ននេះ។ ប្រមុខការទូតជប៉ុនរូបនេះ ក៏បានកោតសរសើរកម្ពុជា ដែលបានដាក់ចេញវិធានការបានល្អ និងមានប្រសិទ្ធភាពក្នុងការប្រយុទ្ធប្រឆាំងនឹងជំងឺនេះ។ លោក ម៉ូតេហ្គី តូស៊ីមីត្សឹ បានគូសបញ្ជាក់ដូច្នេះ ។ តាមរយៈសារលិខិតដដែលនេះ លោក ម៉ូតេហ្គី តូស៊ីមីត្សឹ ក៏បានគូសរំលេចដែរថា ប្រទេសជប៉ុន បាននាំមុខក្នុងសហគមន៍អន្តរជាតិជួយដល់ប្រទេសដែលមានប្រព័ន្ធសុខាភិបាលមានកម្រិត ដើម្បីទប់ទល់នឹងកូវីដ១៩។ ចំពោះប្រទេសកម្ពុជា ប្រទេសជប៉ុនកំពុងចូលរួមចំណែកតាមរយៈការផ្តល់សម្ភារៈពេទ្យ (អាវពេទ្យសម្រាប់ការពារ និងស្រោមដៃជាដើម) នៅខែកុម្ភៈកន្លងមកនេះ និងការផ្តល់បរិក្ខារវេជ្ជសាស្រ្ត និងកែលម្អមន្ទីរពេទ្យបង្អែកខេត្តសៀមរាប ក្នុងទឹកប្រាក់ប្រមាណ ៤,២០០លានយ៉េន (ជិត ៤០លានដុល្លារ) ព្រមទាំងជំនួយបច្ចេកទេសតាម និងសម្ភារៈផ្សេងៗក្នុងទឹកប្រាក់ប្រមាណ ១ពាន់លានយ៉េន (ជាង ៩លានដុល្លារ) តាមរយៈអង្គការអន្តរជាតិផងដែរ។ ចំណែកនៅក្នុងវិស័យឯកជន ក្រុមហ៊ុនជប៉ុនកំពុងសហការក្នុងការផ្តល់កម្មវិធីអប់រំជា App និងកម្មវិធីសិក្សាតាមប្រព័ន្ធអ៉ីនធើណែត រួមទាំងអង្គការក្រៅរដ្ឋាភិបាលជប៉ុនក៏បានកំពុងផ្សព្វផ្សាយនូវវិធានការបង្ការការឆ្លងមេរោគ ក៏ដូចជាគាំទ្រដល់កុមារដែលមិនអាចចូលរៀន ដោយសារការបិទសាលារៀន។ ជាមួយគ្នានេះ ក៏មានវេជ្ជបណ្ឌិតជនជាតិជប៉ុនមួយចំនួន បានធ្វើដំណើរចូលក្នុងប្រទេសកម្ពុជា ដើម្បីបំពេញការងារការវះកាត់បន្ទាន់ និងព្យាបាលជម្ងឺជូនប្រជាជនកម្ពុជាផងដែរ។ ចំណាត់ការលើវិធានការកូវីដ១៩ទាំងនេះ ក៏បានធ្វើឲ្យទំនាក់ទំនងរវាងប្រទេសទាំងពីរកាន់តែមានភាពរឹងមាំផងដែរ។ ដើម្បីពង្រឹងទំនាក់ទំនងនេះបន្ថែមទៀត ជប៉ុននឹងបន្តកិច្ចពិភាក្សាជាមួយរាជរដ្ឋាភិបាលកម្ពុជាដើម្បីបើកឡើងវិញនូវការផ្លាស់ប្តូររវាងប្រជាជន និងប្រជាជនក្នុងវិស័យធុរកិច្ចតាមលក្ខណៈសមស្របនឹងការការពារការឆ្លងរាលដាលសារជាថ្មីនៃកូវីដ១៩។ លោក ម៉ូតេហ្គី តូស៊ីមីត្សឹ ក៏បានបង្ហាញនូវបំណងជំរុញសាមគ្គីភាពឆ្ពោះទៅរកការស្តារសេដ្ឋកិច្ច និងការអភិវឌ្ឍក្រោយពេលដែលការ រីករាលដាលកូវីដ១៩នេះត្រូវបានបញ្ចប់ផងដែរ។ សូមបញ្ជាក់ថា លោក ម៉ូតេហ្គី តូស៊ីមីត្សឹ នឹងអញ្ជើញមកដល់ប្រទេសកម្ពុជានៅល្ងាចថ្ងៃទី២១ ខែសីហា ឆ្នាំ២០២០នេះ ដើម្បីបំពេញទស្សនកិច្ចផ្លូវការលើកដំបូងនៅប្រទេសកម្ពុជាក្នុងតំណែងជារដ្ឋមន្ត្រីការបរទេសជប៉ុន រយៈពេល៣ថ្ងៃ គឺចាប់ពីថ្ងៃទី២១ ដល់ថ្ងៃទី២៣ ខែសីហា។ ក្នុងដំណើរបំពេញទស្សនកិច្ចនេះប្រមុខការទូតជប៉ុនរូបនេះ នឹងអញ្ជើញជួបសម្តែងការគួរសម និងពិភាក្សាការងារជាមួយសម្តេចតេជោ ហ៊ុន សែន នៅព្រឹកថ្ងៃទី២២ ខែសីហា។ នៅរសៀលថ្ងៃដដែលលោករដ្ឋមន្ត្រីនឹងជួបពិភាក្សាការងារជាមួយលោកឧបនាយករដ្ឋមន្ត្រី ប្រាក់ សុខុន រដ្ឋមន្ត្រីក្រសួងការបរទេស និងសហប្រតិបត្តិការអន្តរជាតិ។ ក្នុងជំនួបនេះនឹងមានការជជែកគ្នាលើបញ្ហាទ្វេភាគី និងពហុភាគីមួយចំនួនដែលជាចំណាប់អារម្មណ៍រួម។ ជាការកត់សម្គាល់ក្រោមក្រោមទំនាក់ទំនងដ៏រស់រវើករវាងកម្ពុជា និងប្រទេសជាមិត្តនោះ ក្នុងមួយឆ្នាំៗកម្ពុជាទទួលថ្នាក់ដឹកនាំប្រទេសជាមិត្តមិនតិចនោះឡើយ។ តែសម្រាប់ឆ្នាំ២០២០ ដោយសារតែវិបត្តិនៃជំងឺកូវីដ១៩ មកដល់ខែសីហា នេះមិនទាន់មានថ្នាក់ដឹកនាំប្រទេសជាមិត្តណាបានមកបំពេញទស្សនកិច្ចនៅកម្ពុជានៅឡើយនោះទេ។ លោក ម៉ូតេហ្គី តូស៊ីមីត្សឹ អាចរាប់ថា ជាមន្ត្រីជាន់ខ្ពស់ប្រទេសជាមិត្តដំបូងគេហើយ ដែលបានអញ្ជើញមកបំពេញទស្សនកិច្ចនៅកម្ពុជាក្នុងឆ្នាំ២០២០ ពេលកំពុងជួបវិបត្តិដោយសារជំងឺកូវីដ១៩៕ | 2020-08-21T16:48:00+07:00 | freshnewsasia.com | https://m.freshnewsasia.com/index.php/en/localnews/168689-2020-08-21-02-48-09.html |
633522ef-4fd9-4d47-8351-2c441ebc99f8 | TOP NEWS: ថ្ងៃនេះក្រសួងសុខាភិបាលប្រកាសពីការព្យាបាលជាសះស្បើយអ្នកជំងឺកូវីដ១៩ ចំនួន០៦នាក់ទៀត ខណៈអ្នកឆ្លងថ្មីមិនមាននោះទេ ! (Video inside) | ក្រសួងសុខាភិបាល នៅព្រឹកថ្ងៃទី២១ ខែសីហា ឆ្នាំ២០២០នេះ បានចេញសេចក្ដីប្រកាសព័ត៌មាន ស្ដីពីករណីជាសះស្បើយអ្នកជំងឺកូវីដ១៩ ចំនួន ០៦នាក់ និងមិនមានករណីវិជ្ជមានវីរុសកូវីដ-១៩ថ្មីនោះទេ។ * បុរសអាយុ ២៣ឆ្នាំ មានអាសយដ្ឋាននៅភូមិបន្ទាយព្រៃ ឃុំអណ្ដូងថ្ម ស្រុកព្រៃនប់ ខេត្តព្រះសីហនុ ជាអ្នកធ្វើដំណើរពីប្រទេសកាតា ដោយឆ្លងកាត់ប្រទេសម៉ាឡេស៊ី មកដល់ប្រទេសកម្ពុជានៅថ្ងៃទី៣១ ខែកក្កដា ឆ្នាំ ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ * បុរសអាយុ ៥៧ឆ្នាំ មានអាសយដ្ឋាននៅភូមិត្រពាំងល្វា សង្កាត់ការកាប ខណ្ឌពោធិ៍សែនជ័យ រាជធានីភ្នំពេញ ជាអ្នកបានធ្វើដំណើរមកពីសហរដ្ឋអាមេរិក ដោយឆ្លងកាត់ប្រទេសកូរ៉េខាងត្បូង មកដល់ប្រទេសកម្ពុជានៅថ្ងៃទី៣១ ខែកក្កដា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ * បុរសអាយុ២៣ឆ្នាំ មានទីលំនៅនៅភូមិទ្រា ឃុំទ្រា ស្រុកក្រូចឆ្មារ ខេត្តត្បូងឃ្មុំ ជាអ្នកធ្វើដំណើរមកពីប្រទេសឥណ្ឌូណេស៊ី មកដល់កម្ពុជានៅថ្ងៃទី២៣ ខែកក្កដា ឆ្នាំ២០២០ បានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមន្ទីរបង្អែកព្រះនរោត្តម សីហនុត្បូងឃ្មុំ នៃខេត្តត្បូងឃ្មុំ។ * បុរសអាយុ ២៦ឆ្នាំ មានទីលំនៅនៅភូមិទ្រា ឃុំទ្រា ស្រុកក្រូចឆ្មារ ខេត្តត្បូងឃ្មុំ ជាអ្នកធ្វើដំណើរមកពីប្រទេសឥណ្ឌូណេស៊ី មកដល់កម្ពុជានៅថ្ងៃទី២៣ ខែកក្កដា ឆ្នាំ២០២០ បានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២ដង និងត្រូវបានអនុញ្ញាតឱ្យចេញពីមន្ទីរបង្អែក ព្រះនរោត្តមសីហនុត្បូងឃ្មុំ នៃខេត្តត្បូងឃ្មុំ។ * បុរសអាយុ ២៦ឆ្នាំ មានទីលំនៅនៅភូមិ១ ឃុំកំពង់ទ្រាស ស្រុកក្រូចឆ្មារ ខេត្តត្បូងឃ្មុំ ជាអ្នកធ្វើដំណើរមកពី ប្រទេសឥណ្ឌូណេស៊ី មកដល់កម្ពុជានៅថ្ងៃទី២៣ ខែកក្កដា ឆ្នាំ២០២០ បានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមន្ទីរបង្អែកនរោត្តមសីហនុត្បូងឃ្មុំ នៃខេត្តត្បូងឃ្មុំ។ * បុរសអាយុ ២៧ឆ្នាំ មានទីលំនៅនៅភូមិអំពិល ឃុំបុស១ ស្រុកក្រូចឆ្មារ ខេត្តត្បូងឃ្មុំ ជាអ្នកធ្វើដំណើរមកពី ប្រទេសឥណ្ឌូណេស៊ី មកដល់កម្ពុជានៅថ្ងៃទី២៣ ខែកក្កដា ឆ្នាំ២០២០ បានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមន្ទីរបង្អែក ព្រះនរោត្តមសីហនុត្បូងឃ្មុំ នៃខេត្តត្បូងឃ្មុំ។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី២១ ខែសីហា ឆ្នាំ២០២០ នៅកម្ពុជាមបានរកឃើញអ្នកកើតជំងឺកូវីដ១៩ សរុប ២៧៣នាក់ (ស្រី្ត ៥៤នាក់ និងបុរស ២១៩នាក់) ក្នុងនោះអ្នកព្យាបាលជាសះស្បើយសរុបទូទាំងប្រទេស មានចំនួន២៥៩នាក់ (ស្រី៥៣នាក់ និងបុរស២០៦នាក់) និង អ្នកសម្រាកព្យាបាលនៅក្នុងមន្ទីរពេទ្យរដ្ឋ និងឯកជន មានចំនួនសរុប១៤នាក់៕ | 2020-08-21T14:24:00+07:00 | freshnewsasia.com | https://m.freshnewsasia.com/index.php/en/localnews/168679-2020-08-21-00-24-34.html |
d6c41bdf-796b-49d5-b8d5-1dc52f19ba9f | ថ្ងៃនេះពុំរកឃេីញករណីជំងឺកូវីដ-១៩ថ្មី ទេ និងមានជាសះស្បេីយចំនួន ៦នាក់ | ភ្នំពេញ៖ ក្រសួងសុខាភិបាល បានឲ្យដឹងថា ថ្ងៃទី២០ ខែសីហា ឆ្នាំ២០២០ មិនមានករណីវិជ្ជមាន វីរុសកូវីដ-១៩ ថ្មី និងមានករណីជាសះស្បេីយចំនួន ០៦នាក់ថែមទៀត ។ រហូតដល់ម៉ោង ០៨និង០០ ព្រឹក ថ្ងៃទី ២១ សីហា ២០២០ យេីងពុំរកឃេីញករណីជំងឺកូវីដ-១៩ ថ្មី ទេ ដូច្នេះចំនួនសរុប ២៧៣នាក់ដដែល មានជាសះស្បេីយចំនួន ៦នាក់ (ខ្មែរទាំងអស់) ចំនួនសម្រាកនៅពេទ្យនៅសល់ ១៤នាក់ ចំនួនជាសះស្បេីយសរុបចំនួន ២៥៩នាក់ និង ស្លាប់គ្មាន។ ជំងឺកូវីដ-១៩ នៅតែបន្តគម្រាមកំហែងយេីងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបេីមិនចាំបាច់ ព្រោះប្រទេសជិតខាងយេីងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡេីយ ។ សូមបញ្ជាក់ថា ប្រទេសយេីងរកឃេីញករណីជំងឺកូវីដ១៩ដំបូងបំផុតនៅថ្ងៃទី ២៧ មករា ២០២០។ យេីងបានធ្វេីតេស្តចំនួន 85247 ស្មេីនឹង 5135 ក្នុង១លាន នាក់៕ | 2020-08-21T08:38:21+07:00 | cen.com.kh | https://cen.com.kh/archives/236244.html |
0576e656-2120-4e5f-a6ee-eb438e748e8a | សមាជិកព្រឹទ្ធសភាលោក Cassidy ជាតំណាងរាស្រ្តអាមេរិកទី១៣ដែលបានធ្វើតេស្តឃើញមានកូវីដ១៩ | លោក Bill Cassidy សមាជិកព្រឹទ្ធសភាសហរដ្ឋអាមេរិកប្រចាំរដ្ឋ Louisiana បានប្រកាសកាលពីថ្ងៃព្រហស្បតិ៍ថា លោកបានធ្វើតេស្តឃើញថា មានកូវីដ១៩ ហើយកំពុងចេញរោគសញ្ញាខ្លះនៃជំងឺនេះ។ លោកថា លោកកំពុងធ្វើចត្តាឡីស័ក នៅរដ្ឋ Louisiana។ សមាជិកព្រឹទ្ធសភា អាយុ ៦២ឆ្នាំ ខាងគណបក្សសាធារណរដ្ឋរូបនេះ ដែលកំពុងឈរឈ្មោះក្នុងការបោះឆ្នោតសម្រាប់ព្រឹទ្ធសភាមួយអាណត្តិទៀត នៅថ្ងៃទី៣ ខែវិច្ឆិកាខាងមុខ បានចេញរោគសញ្ញាស្រាលនៅព្រឹកនេះ។ នេះបើតាមអ្នកនាំពាក្យរបស់លោក។ លោកជាសមាជិកសភាសហរដ្ឋអាមេរិកទី១៣ ដែលត្រូវគេដឹងថា បានធ្វើតេស្តឃើញមានកូវីដ១៩ ហើយលោកជាសមាជិកព្រឹទ្ធសភាទី២ ដែលបានឆ្លងវីរុសនេះ។ លោក Cassidy សមាជិកព្រឹទ្ធសភា ដែលធ្លាប់ជាគ្រូពេទ្យពីទីក្រុង Baton Rouge តែងពាក់ម៉ាស់នៅទីសាធារណៈ និងពេលទៅអគារសភាជាតិ ហើយលោកថា លោកនឹងគោរពតាមការណែនាំនានារបស់បុគ្គលិកសុខាភិបាល។ ការរកឃើញតេស្តវិជ្ជមានចុងក្រោយនេះកើតមានឡើង ខណៈដែលសមាជិកព្រឹទ្ធសភាពីគណបក្សសាធារណរដ្ឋខ្លះ បានដាក់សម្ពាធឲ្យប្រធានព្រឹទ្ធសភាលោក Mitch McConnell បង្កើនការធ្វើតេស្តសម្រាប់សមាជិកព្រឹទ្ធសភា។ ទាំងលោក McConnell ប្រធានព្រឹទ្ធសភា និងប្រធានរដ្ឋសភា លោកស្រី Nancy Pelosi បានកាន់ជំហរថា អ្នកតាក់តែងច្បាប់មិនគួរមានអាទិភាពក្នុងការធ្វើតេស្តទេ ប្រសិនបើសាធារណជនមិនទាន់អាចទទួលបានការធ្វើតេស្តទូលំទូលាយនោះ៕ | 2020-08-21T07:00:00+07:00 | khmer.voanews.com | https://khmer.voanews.com/a/senator-cassidy-tests-positive-for-virus-has-covid-19-symptoms/5552820.html |
a1b54749-8096-47e7-9176-7308c5820998 | លោក Biden បង្ហាញផែការប្រយុទ្ធនឹងជំងឺកូវីដ១៩ ដែលរួមមានការតម្រូវឲ្យពាក់ម៉ាស់ទូទាំងអាមេរិក | លោក Joe Biden បេក្ខជនប្រធានាធិបតីសហរដ្ឋអាមេរិកពីគណបក្សប្រជាធិបតេយ្យ ថ្លែងថា លោកមានផែនការមួយ ដើម្បីជួយសហរដ្ឋអាមេរិកប្រយុទ្ធនឹងការបន្តរាតត្បាតនៃជំងឺកូវីដ១៩។ លោក Biden ថ្លែងយ៉ាងដូច្នេះ កាលពីយប់ថ្ងៃព្រហស្បតិ៍ ក្នុងអំឡុងសន្និបាតជាតិតាមអនឡាញរបស់គណបក្សប្រជាធិបតេយ្យ ដើម្បីទទួលយកការតែងតាំងរបស់គណបក្ស ដើម្បីឈរជាបេក្ខជនប្រធានាធិបតី។ លោក Biden ថា ផែនការរបស់លោក រួមមានបទបញ្ជាថ្នាក់ជាតិឲ្យមានការពាក់ម៉ាស់នៅទូទាំងប្រទេស និងការធ្វើតេស្តរកកូវីដ១៩ ដែលឲ្យលទ្ធផលភ្លាមៗ។ ផែនការរបស់លោកក៏នឹងជំរុញឲ្យមានការផលិតសម្ភារៈពេទ្យកាន់តែច្រើន នៅសហរដ្ឋអាមេរិកផងដែរ។ លោក Biden ថា លោកនឹងធានាឲ្យសាលារៀននានាមានអ្វីគ្រប់យ៉ាង ដើម្បីអាចបើកដំណើរការឡើងវិញ ដោយសុវត្ថិភាពនិងប្រកបដោយប្រសិទ្ធភាព។ សហរដ្ឋអាមេរិកនៅតែមានចំនួនអ្នកឆ្លង និងអ្នកស្លាប់ពីជំងឺកូវីដ១៩ច្រើនជាងគេក្នុងពិភពលោក ដោយគិតត្រឹមថ្ងៃសុក្រ មានអ្នកឆ្លងសរុបជាង ៥លាន ៥សែននាក់ និងអ្នកស្លាប់ជាង ១៧ម៉ឺន ៤ពាន់នាក់។ ក្នុងរឿងដាច់ដោយឡែកមួយ ប្រទេសហ្វីលីពីន កាលពីថ្ងៃសុក្រ បានរាយការណ៍ករណីឆ្លងកូវីដ១៩ថ្មីចំនួនជាង ៤.៧៨៦ ដែលធ្វើឲ្យអ្នកឆ្លងសរុបនៅក្នុងប្រទេសនេះ បានកើនដល់ជាង ១៨២.០០០នាក់ ហើយចំនួនអ្នកស្លាប់ ៥៩នាក់ ដែលធ្វើឲ្យអ្នកស្លាប់សរុបកើនដល់ ២.៩៤០នាក់។ រដ្ឋមន្ត្រីសុខាភិបាលហ្វីលីពីនលោក Francisco Duque បានថ្លែងថា ជំងឺកូវីដ១៩កាន់តែឆ្លងខ្លាំង ដោយសារវីរុសដែលបង្កជំងឺនេះបានវិវត្តទៀត។ នៅជុំវិញពិភពលោកនៅពេលនេះ វីរុសកូរ៉ូណាបានឆ្លងដល់មនុស្សជាង ២២,៧លាននាក់ និងបានសម្លាប់ជីវិតមនុស្សប្រមាណជិត ៨០០.០០០នាក់។ ៕ | 2020-08-21T07:00:00+07:00 | khmer.voanews.com | https://khmer.voanews.com/a/biden-covid-plan-includes-national-mask-mandate/5552682.html |
Subsets and Splits
No community queries yet
The top public SQL queries from the community will appear here once available.